
LES CAHIERS WALLONS 


Cercle royal littéraire dialectal 
< Lès Rèlis Namurwës > A.S.B.L. 


Edition : « LES CAHIERS WALLONS > 


Rapport 1984 


Demandons à nos lecteurs de se reporter au C.W. n° 12/84 pour y relire 
la relation de la journée du 21 octobre 1984 qu'avait choisi le Cercle, fondé 
le 25 février 1909, pour clôturer le 75me anniversaire de son existence. 


Tout au long de cette année, de nombreuses autres activités se sont 
déroulées. 


Outre les 352 pages de textes parus dans «Les Cahiers Wallons », les 
Rèlis ont, au cours de 11 séances ordinaires et 46 réunions du Comité, 
« tam'ji su l' passète > 142 œuvres des membres. Chaque semaine la presse 
nous a permis de lire les < Chijes èt Pasquéyes > du journal < Vers l'Avenir >, 
reprises dans les éditions de Huy-Waremme et Brabant Wallon, les pages 
dialectales du «Courrier de l'Escaut», du «Courrier de Verviers», de 
« L'Avenir du Luxembourg » et dans celles de « Vers l'Avenir Huy-Waremme » 
la rubrique < Ètur nos seüy-t-i dit > rédigée par Charly Dodet. D'autres journaux 
et revues ont publié des œuvres ou articles de nos sociétaires. 


Depuis la fin de 1983, ont paru : < È l'Ârdène à l' size » de Lisa Chastelet, 
le « Dictionnaire des difficultés du français moderne » de Jh Hanse, « Un 
panier plein d'oiseaux » d'Ém. Bothy, « Au payis dès grands bos» de G. 
Baudrez ; à la S.L.L.W. l'édition critique de < L'Argayon èt l' Djan d' Nivèle > 
de Michel Renard par le Rd P. s.j. J. Guillaume ; d'autre part, et du même 
R.N. «Profils parallèles, visages aimés >x, huit études sur «La poésie wal- 
lonne » ; < Ceux du Ruisseau», publié en feuilleton d'abord livré par Henri 
Matterne (*), des chapitres dans différents livres comme « La vie à Namur 
au temps du Roi Albert |, diverses participations aux « mélanges » offerts 
au professeur Willy Bal à l'occasion de son éméritat. 


A Bastogne, s'est ouverte une exposition des œuvres de Sabine de Coune, 
illustratrice des œuvres d'Auguste Laloux, et artiste aux talents divers. 


Les Rèlis ont pris part aux manifestations traditionnelles des Fêtes de 
Wallonie, organisé avec les Molons la séance d'hommage à E. Montellier pour 
ses 90 ans, participé aux trois « Foires du Livre » à Libramont, Liège et Namur. 
A cette dernière présentée à l'Hôtel de Ville du 15 au 30/9, ils ont organisé 
une séance de récitations wallonnes. Remise de documents d'époque pour 
l'Exposition sur la vie du Roi Albert à la M.C.N. du 7 au 19/9. A la S.L.L.W., 
exposé sur le poète G. Coulonval (R.N. t) par L. Somme (lectures par J. 
Nr cat à Louvain-la-Neuve à l'hommage rendu au professeur Willy 

a -XI). 


(*) Une version dialectale a été présentée par l'auteur en vue de sa publi- 
cation en 1985 dans les « Cahiers Wallons ». 


Prix obtenus : Ph. Maudoux : 1°r au Concours de la Marlagne (4-84) ; 2me 
au Prix Byloo (5-84) ; 2me au Concours de l'A.R.E.M. (9-84) ; 1°r prix, ex aequo 
avec Lisa Chastelet au prix dialectal R. Bath. Lisa Chastelet : prix des Arts 
et des Lettres françaises (5-84). A.-M. François : prix de poésie dialectale 
du Tricentenaire de Bois-de-Villers. 


Signalons en particulier Gérard Baudrez : 1° et 2me prix au concours 
< La Wallonie > à Liège (prose et poésie), 2me prix au concours < Syllabes > 
à Châtelet, 2me prix avec mention spéciale au < Prix Durbuy > à Huy, 3me au 
< Prix Rd Bath >, 4me prix au concours de la Marlagne (prose), 5me au < Prix 
Byloo ». L'intéressé a présenté 4 enfants au concours scolaire de la Basse- 
Sambre et 4 au concours du < Wallon à l'école x. IÍ donne des cours de 
< Walon à scole » à Viroinval et récite des œuvres wallonnes aux séances 
des 3 x 20. Un exemple à suivre. 


Notre président L. Léonard a repris pour la 11M€ année ses cours de wallon 
pour adultes ; il collabore à l'enregistrement par Robert Delieu d'une audio- 
cassette réservée par la S.LL.W. au roman d' A. Laloux «Li p'tit Bërt > 
(choix de textes et introduction par V. George). 


Notons au passage « Le Wallon à l'Eglise » avec les abbés Barbier, Dardenne, 
Gillain, Henin; < Le Wallon à l'Ecole» avec des réunions tenues dans le 
local du Cercle, le dévouement de plusieurs membres et la remise de livres 
wallons pour les écoles ainsi que pour des concours littéraires. J. Galer a 
été membre du jury de la « Chanson Wallonne 1984 ». 


De nombreuses pièces de théâtre de R.N. ont été interprétées en Wallonie 
par des troupes locales et notamment celles de J. Evrard (f) et de Fr. 
Ronveaux (t). A Namur, création au T.R.N. de «Li tchambe n° 13 > de Marc 
Dacos (22/1). Séquences wallonnes à la radio et à la télévision où J. Spinosa 
a été chargée de la < vision des pièces wallonnes >s. 


Distinctions. Jh Hanse, académicien et président fondateur du Conseil 
International de la langue française, s'est vu attribuer le « prix exceptionnel » 
de la Société des Gens de Lettres (1983). H avait déjà obtenu le «Prix 
Vaugelas », prix de la grammaire à Genève. E. Montellier a reçu la plaquette 
d'or de l'Académie de Lutèce ; il s'est vu attribuer la plus haute distinction 
de la Sabam ; il a été nommé Chevalier des Arts et des Lettres de France. 
A. Migeot, Croix d'Officier de l'Ordre de Léopold |l avec deux glaives croisés. 
Willy Bal a été élu 1% président du Conseil International des départements 
d'Etudes françaises et du dialogue au Québec. 


L'alinéa 5 de l'art. 16 des statuts : « Il veille (le Conseil) à l'attribution du 
prix G. Michaux » a été supprimé dans les formes légales. 


Mlle A.-M. François, arrière-petite-fille du poète Ernest François (R.N. 1934- 
Fa a été admise au rang de membre adhérent, de même que Georges 
arnier. 


Ont rejoint le Paradis des Rèlis : Joseph Pirson (6/5) et Emile Haubursin 
(27/10). 

On fèl mèrci à tortos, min.me aus cias qui nos n'avans nin lomé dins nosse 
papi, po tot ç' qu'is-ont fait po l' soce èt po l' Waloniye. 


Lès portè-plume : 
H. JACQUES èt J. GALER. 


Une déclaration au < Congrès > - en 1860 - 
du président américain Abraham Lincoln 
Vous ne pouvez pas créer la prospérité en décourageant l'épar- 

gne. 


Vous ne pouvez pas donner la force au faible en affaiblissant 
le fort. 


Vous ne pouvez pas aider le salarié en anéantissant l'em- 
ployeur. 


Vous ne pouvez pas favoriser la fraternité humaine en encou- 
rageant la lutte des classes. 


Vous ne pouvez pas aider le pauvre en ruinant le riche. 


Vous ne pouvez pas éviter les ennuis en dépensant plus que 
vous ne gagnez. 


Vous ne pouvez pas forcer le caractère et le courage en 
en décourageant l'initiative et l'indépendance. 


Vous ne pouvez pas aider les hommes continuellement en 
faisant pour eux ce qu'ils pourraient et devraient faire eux- 
mêmes. 


Li présidint américain Abraham Lincoln 
cause au « Congrès » en 1860 


V'lu t'astokè sins sondji à spaurgni, t'as one bèle broke. 
Nin moyin dë rèfwarci l' richot en dispoüyant Moûse. 


Li cia qui s'ègadje po sès dints ; pont d'avance por li do-z-alè 
agni dins l' fèsse di s' patron. 


V'lu fè dès fréres avou lès-omes ; nin surtout à fè bate lès 
p'tits conte lès grands. 


Ayèssi l' pôve : ça n' si fait nin en mètant lès ritches djus 
d' song. 


Sayoz d'alouwè pus ç' qui vos n’ gangnoz ? Nin sins rûses, 
mon parent ! 


Ci n'èst qu'en tot fiant qu'on fait. Au mia, à s'-t-idéye ; plaî- 
st-à Dië ! 


'l arive on djoü qu'on s' dit : Fait qu'i pout, fait qu'i deut. 
(Ë walon dë Wisconsin ët d'au-d-dilong d' Moûse) 

La boune rëponse 
Di Willancourt (Gaume) 


I gn-ë bin longtä d’ ça, i gn-avout, dâs ink dé nos p'tits viladjes, 
ëne barone qu'atout co bin à la boune mouóde. Fouó acomordante 
aveu tot l' monde, ëlle iaimout pourtant dé montrér qu'ëlle avout 
étu in an en pension pou apenre èl français èt qu'ële atout tout- 
plién pus savante qué lés dgens dé-d-pavau-là. 


Veuve, èle vikout au tchatié aveu sés quate afants : deüs 
gachons èt deüs fèyes. Èle n'avout pou r'vénus qué l' fermadje 
dé sés tiêres qu'èle louweut au père Batisse. 


Èç'ti-ci, in bon ví rabourow, atout aussi djusse qu'ine ouôrlodje 
pou payi sés locations tous lés-ans à la Sint Martin. 


Èç't-anâye-là, drié l' début d' novembe, il avout d'djà essayi bin 
souvât d' portér sés sous à la barone. Tchaque couôp, il avout 
ieû l'uch dé bos, lés chatelains atint à la rôde. Il an-arout bin fât 
‘ne maladie ét i s' gratout l'orèye pou tchartchi |’ moyin d' lés 
trouvér tchü zowes. Pou fini, il ë sondji qu'an-î alant au moument 
don diner, il arout pus dé tchance. Ét c'est ç' qu'il è décidé d' 
fâre. 


In bié djou, d'ssu l’ couóp d' midi, i s' mèt’ d'ssu s' trente et un : 
bèle blouse dé twale grije ét casquéte dé sway ét vè-l'-là voüwe 
au tchatié. | toque à l'uch. Aussi vite, on réponde < Entrez ! > 
La casquéte à la mié, vè-l'-là das la cujine. Toute la famiye atout 
stôlâye pou diner et, ma fwa, ça nodout bin bon. In pouô achôréy 


quand' mième, èl Batisse è salué tout-autou : — < Bondjoü Ma- 
dame la baronne, lés baronaus et lés baronétes, djé vins payi 
m' fermadje ». — « Mais il n'y avait rien d'urgent, Monsieur 


Jean-Baptiste, asseyez-vous donc, dans une minute je suis à 
vous >. Et véla l' père Batisse assit das in cwin. Et lés bons plats 
s' cheüjint et èl Batisse tournot sa casquéte das sés miés tout-a 
houmant lés bounes nodueures. Atér deus goulâyes la barone ë 
r'ssondji à lu. — < Monsieur Jean-Baptiste, comment va donc 
Madame Rosalie ? > — Oh ! Madame la barone, pou l’ moument, 
ma feume houperout hâyes et buchons, mâ èlle è ëtu bin sâ- 
râye aléy ; fugurez-v' qu'èlle avout mó la gouórdje ët qu'ële në 
savout pu ni avoler ni crauquir'.» — « Pauvre Rosalie va!» 
— < Mais, èle s'è sougni tout d' chueute. Wit’ djous deurant, èle 
s'è ratortî la gouórdje avant d'aler coûtchi aveu lés tchaussons 
d' liaine qu'ële vénout d' défâre et ëlle è étu garîte. » — < Ah! 
tant mieux pour cette brave Rosalie ! > — < Oh, vé, savez, Ma- 
dame, si in couôp, v'atrapins âque anlâ, et qué vé n'arins pont 
d' tchaussons d' liaine pou v' sougni, i n' faut-m' ëv' gëner, la 

Rosalie v' prëterë lés siénes bin vlati > — < Merci, c'est bien 
gentil de votre part mais moi, voyez-vous, je préfëre encore 
suivre les prescriptions de mon docteur. A propos, et votre bétail 
donc ? est-il toujours en bon état ? > — < Ben, ben ! pou v' dère, 
Madame la barone, dj'ans note roudjéte qu'è fourdjité > — < C'est 
bien malheureux et c'est une forte perte. Mais, c'était peut-être 
une primipare ? > — < Way non, alèy ! èle n'è-m' étu au concours 
et èle n'è pont ieu d' < prime à part >. Pourtant, èle réussichout 
s' vié tous lés-ans. Ceul dé l'anâye passé, ès douzime, ç'atout 
in cu d' poulié et dj'è l'ans vadu bin chér. Ma fwa, èc't-anâye-ci, 
dj'é n'ans-m' grand'tchouôse pou r'fâre èl sou. Ène tchance, note 
treûye vint d’ fâre treize biés pouch'lons > — < Oh que voilà une 
belle nichée ! mais, j'y pense, une truie n'a cependant que douze 
mamelles. Dites-moi, Monsieur Jean-Baptiste, que fait donc le 
treizième porcelet ? » — « Ô bin alèy, Madame la barone, i fât 
coume mi asteüre, i r'wâte miédii lés-autes ! > 


On n’ sait si la barone s'est acroquéye a rowiyant la pwâre 
don déssert, mais, apreu la l'çon qu'èle vénout d'avwer, il est pus 
qué sûr qu'èle n'è rin quité d'ssu l' fermadje don père Batisse. 


(f) Nestor MARCHAL. 


Fë plaiji 
(Di Djêve) 

Mwints côps nos chinans 
Ët nos djèmichans ; 
Nos-èstans r'lin.nès, 
Djus d' fwace, mwärt naujis ; 
Nos ‘’nn'avans assèz 
Adon n' nos faut nin 
Lèyi disbèli ; 
Sondjans aus momints 
Qu’ nos-ont rèdjoyi. 


On braît d' pus qu’ dë rire ? 
C'èsteut l' vraî èyir, 

Cë l' sërë co d'mwin. 

Ni tûzans nin d' trop 

À tos nos mèhins ; 

Wêtans autoû d' nos, 

Sayans d' fè plaïiji. 

Si nos l' fians tortos, 
D'mwin tot va candii. 


S. CHEVALIER. 

Vénus’ < Callipije > 
(Di Vireux, Wallonie française) 


Gn-a dës dimëgnes insi qu'on si r'trouve à n' rën fwer. 

Mi vi mon.nonke astait vinu mi vèy à l' vile, 

On-astait abiyi ët, aprës marëdé 

Aveu li timps saqué dj'aî trouvè pus aujiy 

De 'nn'aler fwer in toû dou costé dou < muséye >. 

Dji n' polais tout l' min.me nën l’ fwer djouwer à l' toûrpène 
— D'abôrd, i n'a pus l'âdje... èt il in.me ia router = 

On n'alait nën non pus aler vèy lès bëguënes... 

Brèf, on-a stî vêla... pace qu'on v'lait z-i aler! 


Sins minti, i gn-a bin èco pus d' cint postures 

Di totes lès kignes (1) di sôrtes ; dès bièsses èt co dès djins ; 
Dès cènes à pid, à tch'fau, bin fwaîtes ou sins-alüre 

Gn-a insi dès moncias... oyi, gn-ènn'a pus d' cint! 

Mais, au mitan dè l’ sâle, on-z-a mètu l' pus bèle : 

Ène grande coumére toute seûle, abiyiye... < d'on côp d' vint >. 
L' vi mon.nonke l'a lumè en rauyant dès pèrnèles : 

l n° s'è savait rawer, il astait come < zinzin > (2) 

Ëne pancârte anonçait ène < Vénus’ callipije >. 

Min.me on s' mètant pus près, on n' compèrdait nin mia, 
lle aveut one wôteû à rètchèssi l' vint d' bîje 

Èt dès coméres insi on n'è wèt nèn dès tas. 

Ç' n'astait nin ène ostèye qu'i gn-a dins lès gazètes : 

Tout astait bèn à place, gn-avait rèn qui tchèyait 

Ostant pa d'vant qu’ padri ça n'astait qu'ène fossète 

Li mârbe astait < Win.nè > (3)... T'aurais dit qu'i viquait ! 

On l'aurait rabrèssi, s'i gn-avait ieû ène chaule ; 

T't-à l'eûre, si djè di d' pus, on m’ va traîti d' vaurin. 

Li mon.nonke, li, bèguiait, mins sins d'vèni odaule, 

l s' passait s” mwn su s' front ou don bèn dins sès rins 
C'astait l'adôrâcion, t' l'aurais pinsè à mèsse 

Èt i n’ féjait qui d' dire : — « Qu'a-t-èle come bèlès fèsses ! > 


Michel du Tà, R.N. 
(1) kigne, espèce 


(2) zinzin, toqué 
(3) win.nè, veiné 


Quand nos-alins 
| (D'Ouyèt) 


Quand nos-alins à pid à Fôye 
Avou nos djambes èt Jésus-Crist 
Pace qui n's-avins promètu l' vôye. 
I fait pètchi l' cia qui s' disdit. 


Ci n'èst qu'on r'djèton d' viyès fauves 

Do timps qui lès baloujes zünint 

D'zos on tchapia d' curè. Vrouye ..! Rauve ..! 
Gn-a nin qu’ lès vis qui sont gamins. 


Dji n' ripasserè pus pa Bwèsèye 
Èt lès deûs sous po Sint Donat ! 
Dj'inme co mia lès djouwè à l' dèye. 
Èt si dj’ lès pièd ? Bin, të lès-a ! 


G. SMAL, R.N. 


Advinia 
(D'Ouyèt) 


Waitoz d'zeûs l'aye 

One grosse tièsse come one gaye 
Deûs p'titès-orèyes qui stritchèt 
Foû d'on gris bonèt 

Dès-ouy come dès lumerotes 

Qui r'lûjèt su l’ rodje 

Lès dints d'on sot-dwârmant 

Li mouson d'on fougnant 

One kèwe quausu nwâre 

Pus grosse qui s’ cwârps 

Dès pates qui fièt djipè 

Lès fouyes qu'èles choyèt... 

Tot d'on côp, li p'tite bièsse 
Gripe su l'aube jusqu'à l' tièsse ; 
C'è-st-on spirou : 

Donoz-m' cinq sous ! 


Denise ROBERT. 

C'èst leü maniére do fè grêve 
(Lingadje di Biou) 


Li yôt’ di mars’, li présidint Flabat nos fieut comprinde qui !' 
timps passë aveut sès bias costës. Po m' paurt, c'ëst lès machi- 
nes qu'on veut audjoürdu, qui m’ faiyenut awè peû. D'alieürs, 
èles si mètenut en grêve quand on nn'a dandji, ou bin èles vont, 
jusqu'à tuwè dès djins. Nos parints fyint quausu tot avou leûs 
dis dwègts, di l'ôle di brès èt do coradje. Il ariveut ossi, qu'on 
s' sièrveut d' sès pids, come po fè l' machau. Lès bièsses lès- 
aïdint si on n’ saveut fè sins zèles. Mins lès-omes sont si rade 
sicrans. Adon, lès machines ont pris leûs places dins lès maujos, 
èt tot-ôte paut, èwouç' qu'èles soladjint lès djins dins leû bèso- 
gne ; èles soladjint lès boûsses ossi, mins on s'abitüwe à ça, 
come aus contribucions. Lès vindeüs ont si bèle alüre po pré- 
sintè l' martchandije. Is vègnenut min.me vos-instalè on-aparèy 
à l' saye, po yüt' ou quinze djoûs. Vos n'èstoz nin oblidji d’ 
l'achetè, s'i n° vos plaît nin. Au momint qu'on vint po l’ riprinde, 
vos compurdoz qui vos n’ saurîz pus vos-è passè. On vos-èbobine 
si bin, qu'au d'bout d' sèt-ou yüt'-ans, vosse maujo richone à 
on sâlon < d'art mènagér >. Dins l' moncia, i gn-a mwint' qui 
n'sièvenut wêre ou pus du tout. Onk èst skètè ; à l'ôte, i manque 
one pice ; vosse razwè rauye dès boyéyes di pwèls sins lès 
côpè ; c'èst quand madame vout moûre li cafè au matin ou passè 
l' soupe po din.nè, qui vos-indjoles ont leüs zines ; l'imaudije di 
vosse télévision faît si drôle quand vos passoz adlé : fantôme 
qu'on dit d' ça; lès plombs ont brülë trwès côps, timps qu'on 
fieut l’ buwéye. Abiye li tèlèfone, (s'i va) po ukè l' dèpaneü (qui 
n' sét v'nu qu'à | nêt). L'élèctrizyin arive enfin, èt vos dit qui 
l' courant èsteut su l' masse èt qui vos-avoz ieû dol chance. Li 
plomb gènèral aureut d'vu zoublè, èt vos ossi probâbe. C'èst 
l' min.me po l' sâle di bain wè ç' qu'on n’ wase djonde li bin- 
gnwâre, sins ièsse choyu, come on diâle dins l' bènite êwe. 
Portant vosse compteür ni toûne nin ; ça vint do vwèsin; li ni 
s' doute di rin. L'aspirateür rifoule à l' place d'aspirè ; li machine 
à keûde rèscule en fiant dès ponts à l’ tachelète. Vos rovioz do 
dire qui cès deûs-là rotenut co su do cint èt trinte èt qu’ vos 
n'aviz nin coplè l' transformateür. Dérènemint vosse conjèlateür 
a tchèyu en pane, èt tot ç' qu'èsteut d'dins puweut l’ rogne. Dire 
qu'on-èsteut si binauje d'awè cès machines-là po gangni do 
timps ; c'èst tos costès l' min.me, pace qu'on n' vout nin passè 
po mwins’ qui l's-ôtes. Vos-èstoz vi assèz po conèche li tchanson, 
non ? D'abôrd, aloz au solfêje. Po qui l’ comërce rote fwärt, i n° 
faut nin fabriquè dès-afaîres trop solides, èt si one pice câsse 


ou s'üsè, li martchand vos dirë qu'i l' deut comandë en Olande 
ou en Italiye, qui ça pudrë do timps ou qu'i gn-a pus di ç' mè- 
seure-là. Maugré qu' voste auto róle automatiquemint, ële ni vos 
ramwin.nerè nin tote seúle à l'uch do l' maujo, come li fyint lès 
tch'faus d' brèsseü ou d' bolèdji, quand l' maîsse s'èdwârmeut, 
l' toürnéye faîte. On nos promèt po l'avenir, qu'on-ordinateür vos 
r'cirë, à l'intréye di l'opitâl, rimplirè vos papis, frè vos-analises, 
vos disbiyerè, vos-opèrerè, èt vos dischinderè à |’ morgue, si vos 
rovioz d' soflè à timps-èt-eûre. 


Di cès-ostèyes-là, nos 'nn'avans come tot l' monde, mins nos- 
aurdans quand-min.me sagwants vis canetias, po quand lès novè- 
les ont leû fwèblèsse èt faïyenut grêve. Por mi, pupont d'auto 
ni d' tèlèfone ; tant qui dj'è l’ pou, dji m’ sièv di m’ vélo po mès 
comissions ; nos pomp'lans co d' l'êwe à l' mwin po r'lavè !' 
pavéye avou one brouche qui chove deur. Nos n° nos-avans nin 
faît quite di nos vis fiêrs à gaufes, à galètes ou à ristinde, ni 
d'one vîye cwiseniére di scrufiêr à tchèrbon, èt d'one lampe à 
pètrole qui lume co. Au gobieû, nos ‘nn'aurins deûs côps rin ; 
èles nos sièvront co quétefiye on djoû. Pus taurd èles divêront 
dès-antiquitès ou dès pices di muséye, qu'on payerè bin tchêr. 


Li morâle di çoci ; c'èst qu' si lès machines faîyenut grêve, 
c'èst pos nos-aîdi à tûzè qui tot n'a qu'on timps, lès machines, 
lès biësses... èt lès djins. 


E. EVRARD, R.N. 


Come one longue lète 


Maugrè lès danses di nos macrales, 

Abiye li viye 

Come do blanc suke qui cole à vos dwègts, 
Come one longue lète dissu l' djivau, 

Come on visadje qui fait tüzè. 


Maugrè lès <= rin > dissu l’ djeu d' bale, 
Abiye li viye 

Come dol biatè qui va lèvè, 

Come li sorire do p'tit brèyau, 

Come on chèvreû à l' cwane do bwès. 


Maugrè lès lârmes su lès massales, 
Abiye li viye 

Come on solè qui fait rotè, 

Come one longue rôye padri li tch'fau, 
Come l'ôte costè dès laids murwès. 


Abiye, 

Abiye li viye 

Avou po chaque dimwin 

On djon.ne visadje qui v' frè tchantè. 


Georges PUISSANT-CASTRICIANO. 


Èle t'aveut d'nè... 


(Elle t'a demandé du pain et de l'eau, 
tu lui as rendu une pierre. (Parole d'évangile) 


Èle t'aveut d'nè 

Toute èl biatè dè s' cœür 

À l'aïreü d' sès preumis rèves. 
Èle t'aveut d'nè 

Èl séve dè sès rafiâdjes ; 

Tout l' printemps 

Dè sès preumis bètch dè solia; 
Sès preumis tüzadjes, 

Èl claîreû dès soürdants, 

Sès pinsèyes, sès-ârguèdènes, 
Sès pièles dè binaujetè 

Èyèt s'-n-âme 

Ès'-n-âme toute èspayaurdèye 
Dèdins l' ranguène dès-eüres. 


Avou s' crwèyance 

Dins lès djoüs à v'ni, 

Avou s' priyère d'amoür, 

Èle t'aveut d'nè 

Èle pus bèle dè toutes sès tchansons : 
Lèye, toute frumejante èt soumatchante. 
Èle t'aveut d'nè 

Èl timps sins r'vèna 

Dè s' paçyince à t' ratinde. 


Twè, t'as passè t' voye 

En dèstoürnant t' cœür. 

Èlle a pièrdu s' plaiji d' viker. 
Èlle èst môte, dèsbautchiye 
Su l’ têre 

Qui l'aveut m'tu au monde 


J. SPINOSA-MATHOT, R.N. 


C'ë-st-on p'tit djoû 


C'è-st-on p'tit djoû pondeü 
Avou dès deuts d' loumire, 
Po mousser divins l'ôr, divins l’ bleü, 
Do l' tièsse di l'âbe 
Djusqu'âs boubous do l' crèsse, 
Li ciél. 


C'è-st-on riyâ p'tit djoü 
R'fârant après lès sotès coches 
Qui l'ombe si léy toumer 
So lès lin.nes dès-ègnês, 
Èt danse. 


C'ë-st-on blamant p'tit djoú 
Di meüle èt d' sâvadje rôse 
Qui gonfèle, bin lon èri d’ vos pâmes, 
Dès mamurons tot noüs. 
Po-d'zos li rossète seüye 
Qu'ahouteüt ir 
Li fleür. 


C'è-st-on-élé p'tit djoü 
Di mochon èt d'aronde 
Qui lève, tot l' bètch'tant doüs, 
Vosse coür di neüre cwèrnèye. 
Po fè tchanter l'amoür, 


co, 
Èt lès foüres divins l' grègne. 


C'è-st-on sûti p'tit djoü 

Tot rotant vê lu-min.me, 

Qui mèt, o clér lingadje 
Dès pâtes, 

Lès vîreûs sons do l' vèye. 


C'è-st-on p'tit djoü-rimê 
Qu'a ravalé sès lâmes abèye, 
Po quèstchoner l' bêtê ! 


Lisa CHASTELET, R.N. 

Dë vóreus co... 
(Langadje dë Fumwè) 


Dë vôreus co awè dij ans 

Èt dins l’ vint, fé voler mès trèsses, 

À scole, raler m'achide su l' banc, 
Choüter l' mamesèle ou l' wêti d' crèsse. 


Mindji l' mayole à l'Acinsion 

Ou à Fumwè, in bia djoü d' fièsse, 
Mète mè blanke rôbe dè l' pôrcèssion 
Èt m' courone dè bleuwèts su m' tièsse. 


Choûter l’ pleuve tchaiy à rigodons, 
Wêti lès bias tiyeus dè l' place, 
Sinti m' popa à no maujon, 

Sins gros solès èt sins bèsace. 


Après ène bague qui cousse vint sous, 
Cachi ène-eüre dins lès sciúres. 

Vèy lè scâyeteü qui d'meüre pa-d-zous 
Fé blinquer s' bèle lampe à carbüre. 


Griper in djoû à < Robinson >, 

Ou bén 'nn'aler à Sint-Antwin.ne. 
Èt pou vèy dins l' fond, no maujon, 
M'achide vëlà au pid du tchin.ne. 


l gn-ë nén mia pou vèy Fumwè 
Èt no bèle Moûse qui caracole, 
Lë Rotche dë l'Uf èt lë P'tit-Prë, 
Lë Baty, l' rivâdje èt lè scole... 


Lè vint d' l'oubli n'a nén tchèssi 
Toute lè tindrèsse èt lès sovenances, 
Dè m' bia vilâdje, dè m' clér payis. 
C'è-st-in boneür èt ène fière tchance. 


Ghislaine CAUSSIN, R.N. 


Let quat' saisons 


On sait bin qu'à l'hiver pou yét'gai ça n'yest guère 
Mais on et det plaigis : on pet dégrioler, 
Chécun su sa baillau, s'qu'on pet-y rigoler, 
Dou chén’ det la Potence vraima jusqu'ou cim'tière. 


Et quand l'bo raverdille, pâ boul’ à coumaçant, 
Quand let p'tis jaun'chanta, let fleur'det cab’ pointa, 
Alors on s'sa pu jün-ne, in pau d'pu on dans'ra 
Avet dé-z-idées nuves zou let ch'fet grijounant. 


Et pi l'été arriv’ on pet n'aller bagni. 

El village est bin calm’ jusqu'à cing heures dou soir, 
On friscad'à la fraich’ bin aprèt qui fait noir, 

San sawoit s'décider à sa n'aller couchi. 


Pi let bos dév'na roussos et let oisiaux s'taija, 
Zou l'soleil tout pâlo y fait co moîti bon; 

Da l'sou bo, da let ronch' çà sa let champignons ; 
Et c'est si bon d'marchi da let feuilles qui souna. 


Y fa s'fair én'raison : c'est coum'ça tous lé-z-ans, 
Mais s'coin-là est si biau pa n'importé qué ta 

Fá sawoit let r'waîti et bin sûr pou dair'çà, 

Fâ surtout y ét'né et c'est ça l'important. 


Extrait de « Sauvageons d'Ardenne » 


Jean-Pol CORDIER, Neufmanil 
(Ecrivain Ardennais) 


Lès quate saîsons 


On sét bin qu’ l'iviêr, po ièsse gaîy, ça n' l'èst wêre 
Mins on-a dès plaîjis : on pout disgriboulè. 
Chaquin su s' siglisse ; ç' qu'on pout prinde do plaïiji 


Do tchin.ne di « la Potence > vraîmint j'qu'à l' cimintiére. 


Èt quand l' bwès ravèrdit, pau bôle en cominçant 


Quand lès p'tits djon.nes tchantenut, lès fleürs di gâde pwintenut 


Alórs on s' sint pus djon.ne, on pau d’ pus on dansereut 
Avou dès noûvès idéyes dizos lès tch'fias d'abôrd gris. 

Ët pwis l'ësté arive : on pout 'nn'aler bagni. 

Li viladje èst paujëre jusqu'à cinq-eüres à l' nêt. 

On s’ rachone à l' vièspréye bin après qu'i fait nwâr 
Sins sawè s' dècidè à-z-ènn-alè coutchi. 


Pwis lès bwès d'vègnenut rossias èt lès mouchons s' taîjenut. 
D'zos l' solia tot bladjot, fait cor à mitan bon 

Dins l' cléris’, dins lès ronches ça sint lès-aubwissons 

Ët c'èst si bon d' rotè dins lès fouyes qui son.nenut. 


I faut s' fè one raison, c'èst come ça tos lès-ans 
Mais ç' cwin-là èst si bia èt pa n'importè qué timps. 
Faut sawè lès r'waîti èt bin sûr po dire ça 

Faui ií awè v'nu au monde c'èst co ça l' pus grand! 


(Ë walon d'An.nevôye) 


Si on djoü tot racominceüve 


Si l' têre on djoû racominceüve 

À toûrner rond come | |’ voleüve 
On r'vièreûüve dins l'êwe dès richots 
Si cotaper dès djon.nes pèrcots 

On r'vièreüve danser lès molins 

Su lès acordèyons do vint 


Si l' têre on djoü racominceüve 

À toûrner rond come | l' pinseûve 

On r'vièreüve pa-d'zeûs lès tchamps d' blé 
L'aulouwète potchi dins l'èsté 

Ët lès blancs bèdots dins lès prés 

Fer leû prandjêre après l’ din.ner 


Si on djoü tot racominceüve 

Dji pinse sûremint qui dj’ m'inscrîreûve 
Po ièsse percot dins on richot 

Bièrdjî po r'wêti aus bèdots 

Ou bin djouweû d'acordèyon 

Po qui |’ molin toûne su m’ tchanson. 


Émile BOTHY, R.N. 

Li bîre 


AIR : A plein verre, mes bons amis. 
Viv' li bire 
Et ses buveus, 
Ell' donn' des foic' et rind les pôn' lègéres ; 
Viv' li bire 
Et ses buveus, 
Ca zel tot seus sont todi aoureus. 


I 


Elle a por léie li baîté de | coleur, 

Dè joû, dè l'nut', à matin, à tote heure, 

L'homme el pout prinde, ell' si lait avaler. 
? 


Viv’ li bîre, etc. 


II 


Li vrêie buveu beut dè l’ jône ë l'hiviér 

Et de l'saison d'vin l’ choleur, 

C'est po çoula qu'il a des bress' di fiér, 

Et qwant l'ouveur on l'ôt todi tchanter. 
Viv’ li bire, etc. 


III 


Cont’ les tourmins dont noss’ vie est sèmèie ; 

I knohe on r'méd' qui n'máq' máie si effet : 

I beut quéqu' verr, fome avou 'n' pip' passèie, 

Divis' d'avrèg', di s'femme ou d' ses cârpais. 
Viv' li bire, etc. 


IV 
Loukiz hossi ciss' sôlèie-là qui rote, 
I chante, i jenre, i vout v' batt' et v' bâhi, 
Bon ! i s' sitâre â pus bai dè l’ coroite 
Et d'homm' qu'èsteut li pequet l’ fait brouli. 
Viv' li bire, etc. 


V 


D'on vi peqteü soflé comm' in' boteie, 
Li stoumak cüt ni lait pu rin passer. 
Si cour est sèch', si cervai sins ideie, 


Et P feu qu'el broül' ni l'espèch' nin d' tronner. 


Viv' li bire, etc. 


15 


Li bire (`) 


Air : A plein verre, mes bons amis (A. Clesse) 
Rifrin : Vive li bire 
Èt sès buveüs 
Èle done dès fwaces èt rinde lès pon.nes lèdjêres 
Vive li bire 
Èt sès buveüs 
Câr zèls tot seüs sont todis awoureüs. 


l 
Èlle a por lèye li baîté dè l’ coleûr 
Dë djoü, dè l’ nut', â matin, à tote eûre 
L'ome èl pout prinde, èle si laît avaler 
? 


Vive li bire... 


Il 
Li vrèy buveü beüt dèl djon.ne ë l'iviêr 
Èt dèl saison divins l' choleür 
C'est po çoula qu'il a dès brès’ di fiêr 
Èt quand 'I ouveüre on l'ôt todi tchanter 
Vive li bire... 


III 
Conte lës toúrmints qui nosse viye ëst sëméye 
I k'noh on r'mëde qui n’ manque mây si-t-èfèt 
I beüt quéques vëres, fome avou ‘ne pipe passèye 
Divise d'ovrèdje, di s' feume ou d' sès cârpaïs 
Vive li bire... 


IV 
Loukiz ossi cisse solèye-là qui rote 
I tchante, i djure, i v’ vout bate èt v’ bâhî 
Bon! i s' sitâre à pus bai dè l' corote 
Èt d'ome qu'èsteut, li pèkèt l' fait brôlî 
Vive li bire... 


V 


D'on vi pèkteü, soflé come ine botèye 

Li stoumac' cüt ni lait pus rin passer 

Si coür èst sètch, si cervaï sins-idèye 

Èt l’ feu què l' broûle ni l'èspêtche nin d’ tron.ner. 
Vive li bire... 


(*) Extrait de «Li vèritable almanach populaire liégeois » >, 1872, in fine. 

Djan Potëye 
(Ëne fauve d'èm grand-mére) 
(Di Cërfontin.ne) 


Du timps passë qu'on vieut, di-st-o, dins tous lës d'bouts (1) 

Dës sorciëres, dës leumerotes (2) ëyët dës lougarous, 

Èl pus póvre ome du vilâdje 

D'meureut au cwin du bos 

Èt n'aveut pou tout potâdje 

À l' place d'ëne maujo 

Qu'in pot. 

Ça fait qu' Djan Potêye — c'èst së spot (3) ! 

Adon, `'l ceü qu'ét v'nu au monde dins 'I misére 

l d'meureut s' viye intiêre come pére èt mére. 

C'èst pou çoula qu' Djan 's laminteut. 

Èt qu' du matin au nût i d'djeut : 

— < Mon Dieu! 

« Uchëz don compassion d' vo créyatüre : 

< Në m’ lèyèz pus dins l’ pleuve èyèt 'I freudüre. 

< Donèz-m' in teut, fuche-t-i d'èstrin 

< Aveu ‘ne lodjète, dë s'reus contint. > 

Aîyant pris pitiè d’ Djan Potêye, 

Ël Bon Dieu oupe (5) èl Saint d' corwêye : 

— < Avèz oyu ç'-n-ome-là ?, di-st-i ; 

< Alèz rademint lîi-y-amantchi 

< Djusse èç qu'i faut pour li s' lodji. > 

Èyèt 'I lend'main matin, à s' ravèyant, 'l pôve diâbe 

Aveut s' lodjète, in lit, min.me in chame (6) èyèt 'ne tâbe. 

— « V'la co toudi iun d' contint ! >, 

Pinse èl Saint. 

Mais i n’ l'a nin pinsè longtimps. 

Come d'èfèt, Djan Potêye 

Èl preumêre eüre dë djwè passêye 

Aîyant fait 'l toûr d'ès’ batimint, 

Trouve à r'dîre èt rûtîye (7) : — «Mon Dieu !, n'èst-ç' nin 
[damádje ?, 

< Tant qu’ vos maçons 'stint à l’ouvrâdje 

< À l' place d'èl fè à rastrindant, 

< Is-aurint bin du mète in p'tit staule èyèt ‘ne ran ! (8) 

« V'la qu'i 'm faura l'yi 'm gade à l'uch ! 
< Ët comint v'lëz quë d' tëne in cuche ? >... 
D'ëne façon, l'ome aveut dreut !... 
Ça fait don qu’ par nût, 'l Bon Dieu 
Li done èl ran, l'èstaulé, èt co lès bièsses aveu. 
— < Â! ç' côp-ci, ça va mieu! > 
S' dit Djan Polêye. 
Au matin en f'jant 's toürnêye 
— « Tout-d-min.me, èst-ç' què c'èst d'ièsse bin vu! 
< Asteüre, si dj'aveus place pou planter mès cabus, 
< Mès féves — què c'èst tant m' gout ! — mès pwès, saquants 
[carotes, 
< Ët mès pètotes, 
Come dë waîreus volti ‘| pètit Jèsus ! > 
‘1 djoû d'après, 'I djârdin i ét aveu tout ç' qu'i faut d'ssu. 
L'èfant gâtè a l'abitude 
Què ç' qu'i d'mande on li done tout d’ chute ; 
À pwène a-t-i 'ç qu'il a rêvè 
Qu'i rêve d'ôte tchôse pour lî l'awè. 
Djan Potêye aureut d'vu ièsse binauje èt bin sâdje. 
Maîs, come èn-èfant gâtè 
l n'èst nin co contintè. 
Asteüre, i lí faureut dès vatches putôt qu'ène gade ; 
In cuche, c'èst d' pau (9) : i gn-è faureut bin quate. 
I faureut ètou d' qwè mète lès bièsses à patüre... 
Enfin, ‘1 lodjète là d'dins n'aureut pupont d'alûre : 
C'èst-st-ène cinse qu'i faureut 
Èt qu'i r'clame au Bon Dieu! 
— < À wèy!, mais, auwe, savèz ! > dit ‘| Bon Dieu, en colére 
— < V'la ‘ne samwène t'ès co dins ‘| misére 
« C'èst d'in pot qu’ dj'aî v'lu t'ërtirer... 
« Èt c'èst dins 't pot qu’ tu vas raler ! » 
Ossi râde, au mitan d'in brouyârd dë feumêre, 
Djârdin, lodjète, èstaule èt ran, tout rinte dins têre 
Èy i faut qu’ no loûrd Djan fuche binauje d'awè co 
Ès' pot! 
(T) Arthur BALLE. 
(1) dëbout : quartier — (2) leumerëte : feu follet — (3) spot : sobriquet — 
(4) èstrin : paille — (5) oupë : héler — (6) chame : escabeau - (7) rütyi : 
récriminer — (8) ran : soue — (9) c'èst d' pau : c'èst peu. 


N.B. : I| s'agit d'un conte adressé par l'auteur à Mr Félix Rousseau, notre 
président d'honneur : nous avons gardé au mieux la forme d'orthographe 
de A. Balle. 

D'one nitéye di Cotelis (1) 


Li nive trimpe dins lès broûs 

Ët lës-ëfants, ëchone, causenut du Grand Baboû (*) 
Li r'bouteü dè l' ri (*) 

Li pôve vi tchôki... (*) 


Lès-èfants moussenut pa l’ cinse 
Où l’ coteli èst tot < pinsif >, 
Aspouyi su s' fotche 

I choûte lès djon.nès vwès. 


Li nîve trimpe dins lès broûs 
Li cotelî s'a sov'nu 

Dès bias clérs djoûs 

Qui r'chonenut au toqwè 


I lí chone ièsse, èco, l'èfant qui v'nait 
Avou on bokèt d' solia 
Dins sès blonds tch'fias 


l s' sovint 

En lès vwèyant tortos 

Pa lès vôyes do warglas 

Couru come on vint d' sèptimbe 


Il lès-ètind tchanter 
Èt li, li vi coteli 
Bache one miète si tièsse 


Èt dji vwè come one < brume > 
Passer su s' grand visadije. 


(1) T Louise-Marie DANHAIVE. 


(*) croquemitaine 
(*) rebouteux (du ruisseau) 
(*) sujet au cauchemar 

Coleür di pwin d'ëpices 


Li lune a copindu s' bësace 

À on clau d'ôr au-dzeüs dë l' place 
Èle si balance dins li stwèli 

Ètûr li Grande-Oürs èt l' clotchi 


Li nêt por mi n'èst nin macrale 
Èlle a dès trésôrs dins sès males 


Pa l' bardaquène qui trawe li twèt 
Dji compte sès stwèles dissus mès dwègts 
Quand dj'ènn'a dich dji lès sofèle 
Èt pwis dji r'comince di pus bèle 


Li nêt por mi n'a pont d' malice 
Èlle a l' coleûr do pwin d'èpices 


À pwin.ne li bon timps è-st-i là 
Qu'ële m'apwate l'odeûr dès lilas 

Èt quand l'èsté bètche viès si d'bout 
Èle mi tchaufe one jate di tiyou 


Li nêt por mi n'ëst nin sôrcîre 
Èlle a sès doûceûs, sès sorîres 


One fouye d'autone didins l' gotêre 
C'èst s' façon di v'nu m’ dire bonswër 
Quate plumions d' nive divant l' finièsse 
C'ëst s' prumi cadau po lës fiësses 


Li nêt por mi è-st-one bauchèle 
Qui crochetéye dës sondjes di dintële 


Èt v'là poqwè quand l' lune copind 

Si bësace à l' cwane do wèsin 

Dji compte lès stwèles dissus mès dwègts 
Pa l' bardaquène à-t-truviè |’ twët 


Quand dj'ènn'a dich dji lès sofèle 
Èt dji m'èdwâme avou l' pus bèle. 


Émile BOTHY, R.N. 


Monsieü l'Iviêr 
(Di Mousti) 


Bondjoû ! Vo-v'-là, Monsieü l'iviêr, 
Avou vosse calote à l'au r'viêrs, 
Vos gros chabots bourés di strin 
Èt vosse néz rodje qu'a |’ gote qui pind. 


Bondjoü ! Vo-v'-là, maussi mèch'neü, 
Avou dins vosse banse di gobieü 
Dès fèlès bijes, dès prés rèlés, 

Èt dès blancs sapins po l' Noyé. 


Bondjoû ! Vo-v'-là, sacré vaurin, 
Avou vos airs di rinkinkin, 
Voste-alin.ne qui sint l' bwès brûlé 
Èt vosse grije baube à pwèls crolés. 


Bondjoû ! Vo-v'-là, nosse Blanc Moussi, 
Efarèné come on mon.nî 

Avou vos coûques d'après Dinant 
Qu'on va crochi au Novèl An! 


Bondjoû ! Vo-v'-là ; nn'î èstans co! 


Émile BOTHY, R.N. 


In colau 
(Di Nivèle) 


In colau roubliyi au boürd d'in grand tchamp d’ blé, 

Su 'l fine crèsse d'ène uréye, dins 'l vint d'awous’ qui bèrce 
Come ène roudje lumerote danse dins 'l clére lumière d'èsté ; 
Sès pètales casuwéles s' cafougnont d'zous ‘| carèsse. 


Lèyiz ‘1 colau viki 's planète dins l'ér doré, 

| djoûwe du vint qui passe, s'amûse dès palivoles, 

Pour li, ‘s pètit cwin d’ tchamp, c'èst 's viye, ès’ libèrté 
Yèt 's roudje flame dins 'l solèy, c'èst du bouneür qui vole. 


M.-L. LEDRUT-CHOISEZ. 


colau : coquelicot — lumerote : feu follet — palivole, pauvion : papillon. 

Li gazëte do viladje 
(D'Inëne) 


Dji m' sovin, quand dj'ëstais djon.ne d'one viye coumére à 
ramadjes. Dès coûtès djambes sot'nèt in p'tit tonia au dri come 
dès massales d'ipopotame. Au d'zeüs di s' mouson, one païre di 
lunëtes riwaitët padri lès ridaus do veüy çu qui s' passèt mon 
l' wèjin. Èle crotchetët èt tricotë fwärt bin. Malureüsemint si 
linwe sipitët co pus rade qui sës dwëgts. Sës mwins, tinres 
come dèl pausse ëstët pus sovint dins lès potches da s'-t-ome 
à këtchi è s' boüsse lès liârds, putôt qu'à l' sitûve po cüre li sopè. 


Èlle avët fwârt aujiy di colë sës-orëyes aus-uch : sès tch'fias 
coûrt crolës n'aspétchët nin s' curiositë : pus rade is l' tërbalët. 


Au viladje totes lès djins savèt bin qu'èlle ëstët todis à |” 
canlète à gauche ou à drwëte : èle ni vëyët nin qui tot l' monde 
si foutët d' lëye. 


Ossi bièsse qui curieûse, èle crwèyèt tot ç' qu'on lí d'djèt. 
On djoû, si bia-fi, vèyant qu'èle choûtèt tot ç' qu'i d'visèt au 
tèlèfone, fait chonance di causè à one saquî. — < Savoz bin qu’ 
nosse curè ratind famile po l' mwès qui vint, di-st-i à l'ome 
qu'èstèt d' l'ôte costè. Vos n'èstoz nin oblidji di m' crwêre, mais, 
come dji vos l' di, trwès samwin.nes après, nosse racusète 
riçuvèt one mèdaye bènite pa on monsègneür di l'èvèché. 1 li 
d'mandèt en min.me timps si èle ni vôrèt nin ièsse mârine. 


En lîjant l' mèssadje, come èle si rècrèstèt, contin.ne di l'afaîre, 
èlle a tchèyu mwate su sès-èwîyes à tricotè. 


Moralité : Ç' qui vos n' savoz nin, n' pout vos fè soufri, èco 
mwins’ moru. 


R. BI. 


Li Grand Feu à Boudje 


Mès djins d' Boudje, 
Mès djins do Grand Feu, 


Dêrènemint, là saquants samwin.nes, dji sondjeûve à vos-ôtes, 
èt à nos-ôtes tortos, en tot r'waîtant à l' tèlèvüzion, nosse bwèsse 
à imaudjes. 


Nos-î èstin.n’ tchèyus avou l' peûpe dès Massaïs : dès-omes 
qui vikenut audjoûürdu come lès vis bièrdjfs, come nos vis vis 
parints vikin.n’ vola trwès-quate mile ans, si ç' n'èst d’ pus. 


Çu qu'èsteûve plaïjant, c'èsteûve do veüy leû maniére do fer 
do feu. À têre, one couchète di bwès, bin aclapéye à l' dagn, 
avou one rigole po-z-î fer toürner ètur sès deüs mwins, di r'vint 
di r'va, one baguète di bwès, do bwès pus deur. Jusqu'à ç' qui 
l' couchète fumieüve. Là l' momint do s' mète dins l' vint po sofler 
su l' brokète èt l' fer prinde, tot-en lí r'mètant one miète di fin, 
tènawète. 


Binauje qu'on-z-èsteüve por zèls èt avou zèls do veûy monter 
l' fumêre ; tant qu'à-z-èfumi l' bokèt d’ tchau à l' copète d'one 
fortchète di marchau. Qué plaïji do lès veüy agni à plins dints 
dins l' djigue di bèdot. 


Dj'a r'mètu ci jèsse-là, di l'alume-feu dès Massaïs, à nosse 
boton d'intèrupteür qu'i nos faut seüremint kèki do p'tit dwègt 
po ièsse nëyi d' lumiére, po-z-awè l' fwace à maque, li tchôde 
ëwe à r'lètche-dwègts… Èt tot ça, sins sondji, au pus sovint, 
d'èwou ç' qu'i ça vint, come èt pa quî qu’ ça nos vint... 


Nosse Massaï d'audjoürdu n'a nin dandji do tûzer dès masses : 
sès deûs bokèts d’ sètch bwès èt sès deûs mwins èt l' daladje 
di sès deûs mwins ë faïyenut bin façon! 


Qu'il a stî contint, li prumî ome qu'a vèyu l’ prumêre fumêre ! 
Dins s’ boneür, sins sondji pus lon, i s'aurè tapé ë gngnos... 
ostant po sinte li feu, po waîti l’ lumiére qui po dire mèrci au Ci 
= lî aveûve doné, avou l' vîye, li raîson po l' fer viker à môde 

ome. 


C'èst |’ feu — què l' va r'tchaufer aus frëdës nêts èt lî côper 
[l'nwâre bîje ; 

— què l' va lumer dins l'ombriye à côper au 
[coutia ; 

— què l' va disfinde conte lès sauvadjès bièsses 
[èt leûs laîds côps ; 

— què l’ va r'nièti di tot ç' qu'èst duv'nu tchinis’ 
[èt tchinistriyes ; 

— què l' va médi èt l'ayëssi conte lès minéyes ; 
— què lí va d'ner lès breûjes di l'ameû po-z 
[ècrachi | têre èt l’ noüri. 


Èt tot ça, pace qui il a seû, li tot seû su l' têre, fer èsprinde 
li mwârt bwès, fer blameter l' lumiére, èt fer satchi l’ viye foû 
di ç' qu'èst mwârt. 


Il aurè, li tot seû, l'idéye di rinde bon d'vwër au Ci qu'èst l'a 
mètu su l' têre, èt-z-è fer l' maîsse di tot... èt min.me do tchaîr 
è gngnos, todis tot seû po dîre « mèrci ». 


Ï sondjeran.n’, nos-ôtes qui va bouter l' feu au moncia d' fagots, 
d' fachènes èt di spènes ?... 


Ï sondjeran.n’, quand nos vièrans èsprinde li Grand Feu ; 
quand nos-ètindrans copèter lès flamaches ; 
quand nos sinterans l'afradje v'nu diner one 

[tchôde à nos massales ; 
quand, d'au lon, nos vièrans lès môyes di bwès 
dès vwèsins prinde feu one après l'ôte po nos rësponde... 


Nos saurans insi qui l'idéye di l'ome s' sitind d'onk à d' l'ôte... 
Nos saurans adon qui nos n'èstans nin tot seûs à r'mèrci l' nature, 
èt l' Cia què l'a fait, do tchèssi l'iviêr èt promète |’ bon timps... 


Èt quand lès feus si distindront, onk après l'ôte, lès-omes di 
d-ci en rarivant dins leûs maujones richandîyes alumeront leûs- 
intèrupteûrs... sins one pitite pinséye, sins one pitite sipite 
d'âme... sins on p'tit mèrci po totes lès djins qu'ont tüzè, tchèr- 
pètè èt ovrè po lès-ayèssi. 


Èt, l' lond'mwin au matin, lès Massaïs iront tijener li moncia 
d’ breûjes èt rascoude au pârfond do l' poûssêre, lès tchèrbons 
què lí auront aurdé one simince di tchaleür, à la grâce do bon 
Diè, po l' djoûrnéye d'après. 


Plai-st-à-Diè, mès djins. 

Li prétchemint aus pëchons 


(one viye fauve mëteuwe en walon) 


Gn-aveúve përson.ne vormint, 
Po choûter Sint-Antwin.ne. 

| v'neüve fé on prétchemint 
Au mitan dè l' samwin.ne. 

< Alan.n” jusqu'au vëvi. 

< Dji prétcherë aus pëchons. 

< Is s' rachoneront 'ddé |’ bi. > 


Come i l'aveüve pinsé 

Lës pëchons s'ont mostré. 

l gn-ënn'aveüve dès masses : 
— Dijans, à tout-ècrase ! — 
Is-ont choûté Antwin.ne, 

Li doûs frére, li bon mwin.ne. 
Adon, quand ç'a stî tot 

Is sont rèvôye tortos 

Come one binde di waraches 
Dins on fameüs wiche-wache. 


Lès cârpes, todi bonasses 
S'ont r'mètu à fé gasse. 

Lès brotchèts, franc-batant, 
Sont r'duv'nus dès brigands. 
Lès-inwiîyes, wèspiyantes 

Èt lès trûtes si plaïjantes 

D'on côp d' queuwe ont r'voré ; 
Eles-ènn'avin.n’ assez. 


Lès tch'fènes èt lès govions 
Ont r'dischindu au fond 

Lès piètches èt lès rossètes, 
Lès tchabots, lès-aublètes, 
Lès tintches èt lès mostèyes 
Pwis lès-ôtes, fin parèy 

Ont r'plonké dins l' vèvi 

Èt rin n'a stî candji ! 

Lès pèchons ont rovi 

Tot ç' qu'on-z-aveüve prétchi. 
ls n'i ont pus sondji. 


(Di Salzène) 

(Tüzadje) 
Dji n' so nin on pècheü 
Èt co mwins’ on prétcheû. 
Gn-aveüve-t-i one raison 
Po prétchi aus pëchons ? 
Là l' neüd 
Di-st-i l' soyeü ! 


André PAQUET, R.N. 


Lè fièsse dès bribeüs 


(Di Wëgniye) 


Dè vôreus qu' tous lès Djan-Misére, 
Lès crève-dè-fwim èt lès bribeüs, 

Lès sdaugnes, lès doûs èt lès maulair, 
Fuchèche, in djoü ou l'aute, eüreüs ! 


Mais pou vèy ariver ç' djoü-là, 

l faureut bin qu' su no planète, 
L'amoür floriche pa d'zous nos pas 

À l' place dès pwintes dès bayonètes ! 


Pace qu'is n'astét nén bén sür là, 

Lè djoü qu'an-è fwait toutes lès paurts ! 
Èt | cia qui n'èst nén avaurlà, 

Au bon momint, è toudi tôrt ! 


Parait qu’ tout | mande sera su l' min.me pid, 
Lë djoû du raploû du grand Mwaisse ! 

I dira : t'ès trop bén mougni, 

Tu n'ès pus qu'a fwaî fande të graisse ! 


Twè là! Qu'è tuwé èt volé 

Ou bén qu'è dèspaurdu l' minterîye, 
Qwè ç' què tu véns fwaî dë m’ costé ? 
'| èst oute, lè timps dès-ivaniyes ! 


Èt twè, qu'è sti si maleureüs, 

Qu'è grigni dès dints toute tè viye, 
Vén par ci ! C'èst l' fièsse dès bribeüs, 
T'auras du bouneür à brèssiyes ! 


Gérard BAUDREZ, R.N. 


À m' vwësine 
(D'Ilécine) 


À l'èfont qu’ dj'èsteüs, 

À l'ome qui dj’ voü-t-èsse, 
Vos-avoz d'né 

Lu nwèreür dè l' viye drèsse 
Où-ce qui dj'aléve tchonter, 
Lu pay dès mwès d'èsté, 
Lès sèrès boles 

Dins lès potches dè vontrén, 
Lu bwèsse à roles 

Lès pupes du tère 

Qui dj'aluméve 

Ë l' gloriyète dë djärdén. 


Vos m'avoz d'né 

Lu nive èt lès tonwères, 

L'êwe qui gotéve 

Dins lès dijas, 

L' sâce â lècia, 

L’ lärd d'Amèrique, 

Lès tchèts rogneüs, 

Lès tchéns ètiques, 

Lès cochelêyes èt lès crâs pourcias, 
Lès-âämayes, lès gades èt lès vias, 
L'onsune, lu pule, lès cabolwès, 
Lu jèlêye èt l'ôrlodje à pwèds, 
Lès sizes funes tchôdes 

Ë fond d' l'ivièr, 

Lès dimëgnes pâjères, 

Lès plondjères, 

Lès canadas èt lès pétrâles, 
Lès-apas à l' copète dès châles, 
Lu cafè bolont, lès galètes, 

Lès macrales èt lès colubètes, 
Lès coméres du mès di-sèt-ons, 
Lès èfonts qui n'ont jamais v'nu, 
On doüs vusèdje qui dj'a pièrdu, 
L' soûrdont d’ bouneür 

Brotchi foü d' vosse cœür, 

Dès bètch èt dès lâmes 

Plin vosse chô... 

C'ëst vosse pàrt 

Qu'èst l' pus bèle, 

Mariye, 

Èt dju priye 

Tos lès djoüs por vos : 

— « Wärdez-mè l', mon Diu, 
Wärdez-mè |’, 

Ossu lontimps qui v’ poüroz ! > 


Robert VANORLÉ. 


In bia djoû d’Armistiye 


Dispus qui dji su pensioné, dji su riv'nu dins m' payis. Come 
li cia qui l’ féjait chale di trop asteüre, is m'ont d'mandè di 
pwarter li drapia dès-Ançyins Combatants. 


Dj'ai sti oblidji di prinde lès mèdayes da m’ mononke pace 
qui dj'ènn'avais pont. 


Dji n° savais nèn qu'i gn-avait ostant d' djoûs à l'anéye qu'i 
faut 'nn'aler aveu l' drapia. 


Li dérin côp ça a stî au onze nôvembe à l'Armistiye, toute ène 
grande matinéye : li dèfilè d'abôrd èt li mèsse après. 


Come on-èst tout près dès djins qui causont, dj'ai atindu tout 
ç' qu'a stî dit, ça m'a stomaquè, ossi raide qui dj’ vos l' dit. 


Li mayeür, c'è-st-èn-ècologisse, a d'mandè ène minute di 
< silince > pou tous lès mwärts di toutes lès guêres. Mi qui 
comptait qui l'onze nôvembe, ç'astait pou lès nosses qu'astait 
tcheûts en quatôze, ça m'a fwèt come in cô. Ène miète di pus 
èt dji flayais d'ssu aveu l' drapia. 


Faut tout d' min.me ièsse jusse. Dji n’ peu nèn ièsse binauje 
di pinser à dès djins qu'ont fwèt qui dj'aî sti tout seû pou ièsse 
« conscrit >. 


28 


Lès-ôtes, dji n' m'afute nën d' zëls. 


C'ëst come li curè. Il èst pacifisse ossi. Asteüre qu'i cause 
en français on-atind mia ç' qu'i dit quand on èst tout près. 


Mais ça n' veut nèn dire qu'on-ëst bramint d'acward aveu li. 


Il a dit — < Pardonnons à ceux qui nous ont offensés, prions 
les uns pour les autres et la paix soit avec votre esprit. > Tout 
ça c'èst bën. Mais dji di qui l’ bon Dieu ni moustère nén l'exempe. 


Il a ën-ënemi, c'ëst l' diâle. Dj'ai bau ieû choûter, is n'ont pont 
fwèt d' priéres pou l’ diâle, timps dë l' mèsse. 


Pou in djoù d'armistiye, ça aurait stî in bon jèsse. 


Èt pis, pou in pôve diâle come mi, ça m'aurait r'quinquè ène 
miète. 


Asteûre dji m’ dimande aveu toutes leûs simagrawes si dj’ va 
co pwarter l’ drapia l'anéye qni vènt. 


Dji m' dimande ossi comint qui l’ bon Dieu a fwèt pou prinde 
au Paradis yink ou l'ôte dès cias qui s'ont batu timps dè l' guêre. 
l n° peut nèn s'awè dècidè su l' quèstion dès cias qui gangnèt 
ou qui pièrdèt. Sinon nos-ôtes on-a pièrdu en quarante èt on-a sti 
bin aidès pou gangni après. 


Alôrs ! qu'è dis’. Dès deûs costès lès sôdârs pinsèt qu'is-avèt 
raujon di s' bate ; yink pou ataquer, l'ôte pou s’ disfinde. D'ayeürs 
ax Se qui d'djèt qu'is ataquaient pou s' disfinde. Va-z-î vèy 
ti, là d'dins. 


Non ! mi dji di qui c'èst seûlemint ène quëstion di bon cœür. 
In sôdâr ni va au Paradis qui si il a bën fwët s' bouye come i faut. 


Donc quand on-i-èst, i faut bèn viser, bèn tirer, bën flayi, sinon 
l' bon Dieu n'èst nin contint. 


Michel du Tà, R.N. 

ÈI cèmintiêre 
(D'À | Vile) 
Èl cèmintiêre du timps passè 
N'a pus qu' dès boneürs adjalès ; 


Pupont d' soçon qui s'i astaudje 
Maugrè s' bariêre toudi au laudje. 


I gn-a si longtimps qu'il èst là, 

Astokè au mür dè l'èglije, 

Què sès crwës, agniyes pau vint d' bije, 
Ont quausu l'air dè víy sbaras. 


Pupont d’ pîsintes pou l' voye dès-âmes ! 
Fleürs èt ièbes ont tout rascouvru. 
Pupont d' pâtêr ni d' « am-vitâm > ! 

Pou lès souvenances, gn-a pus nèlu. 


Min l'iviêr, dëssu toutes lès fosses, 

Èl nive èstind dès noûs draps d' môrts 
Èt c'èst l' solia, quand il èst d’ noces, 
Qui vint lès r'ssatchi timpe ou taurd. 


Quand |’ vint choufèle ène arguèdène, 
Lès fouyes dès deüs grands maronîs 
En s' racontant toutes leüs fèrdènes 
Bateneut ‘ne djâse à n'è pus fini. 


Quèl cièl, pa côp, ramatche sès pwènes 
Pou braîre in monde si mau leunè : 

Ça fait dèl rouzèye su lès spènes 

Èt lès souvenances rola au r'ewè. 


Dins l' cèmintiêre du timps passè, 
Quand l'èstè meürit lès nojètes, 
(Bias frûts dès boneürs ravikès) 
Lès-èfants djoûweneut à catchète. 


J. SPINOSA-MATHOT, R.N. 


Li viye maujon 
(Di Mwin.ni) 


On-z-a tortos one viye maujon 

Vëla, tot-au d'bout d' nos pinséyes 

Lës meurs sont d'imaujes, di tchansons 
Ët d' sov'nances dës saisons passéyes. 


l gn-a co bin dès nwârès pires 

Dins lës maujons dës viyës djins 

Gn-a dès lârmes, i gn-a dès sorires 
Chüvant lès-ans qu'ont mârquè l' timps. 


Quand vos vèyoz qu’ lès vis tüzèt, 
Quand leûs-ouy riwaîtèt au lon, 

Ni d'djoz rin èt lèyoz lès fè : 

Is sont rèvôye dins leû maujon. 


Li djoû qu'i nos faurè 'nn'alë, 
Min.me si l' fôrtune nos-a sori, 
C'èst do l' viye maujon qu'on paut'rè 
Èt l'uch si r'clôrè po todi. 


J. PECQUET, R.N. 

Sinqwince (1) 
(D'Andëne) 


Louwis, li bia djon.ne ome, 
Aleûve sovint à l' size 

Emon s' wèsin, li grand Zîré 

| n'aconteüve portant wêre Lise 
'l aveut dë mau d’ l'arin.ner 


On-i d'viseüve di politique, 

Di spôrts, d'ôtès-afaîres come ça... 
Mins po l'amoûr c'èsteut bèrnique : 
Jamais on mot su ç' chapite-là. 


Portant, on djoû, ni v'là-t-i nin qu’ Lisète 

Sètche si moman à paurt èt, tote jin.néye, li dit : 
— « Pont d'avance di v's-è fer l' catchète 

< Vos-avoz bin, Louwis !... ayi 

< | va falu c'mincî l' cwarbiye ! 

« | faut bin, moman. Qui v'loz fer ? 

Èt, pwisqui nos-avans fait l' bièstriye 

I va v'nu d'mander po m’ marier. > 


Ë tot lèvant sès brès ë l'air 

Li mére djèmicheüve : — « Quén-afront ! 

< È bin, m' fèye, ti n’ m'èwares nin wêre : 

< Djè lí aureûve diné l' bon Diu sins c'fèssion. 
« Atincion, lès parints, aus sinqwince, 

< On-a twârt di s'i trop fiyi : 

« On bia djoû, au mwins qu'oni pinse, 

< ls stron.nèt l' poye sins l’ fer criyi » 


27 di fèvri 1942 
(j) A. TOMBU. 


(1) singwince : sins cwanses (?) : quainses (anc. franç.) : sans feintes (?) 


Titre non défini ni par l'auteur, ni par l'ensemble du poème : aucune mention 
proche ou lointaine dans Haust. 

LES CAHIERS WALLONS 


Ceux du ruisseau... 


Heniy Matleine be > 


(Edition du Comité 75 d'Assesse) 


De Sart-Bernard, son village natal, un de ses enfants nous a 
égayé d'une histoire fraîche et vivante des « galopins de la 
campagne ». i 


N'ësteut-ç' nin l' côp aus gayes do v'lu ratauchi nosse sicrîjeû 
< do Saut »..., èt ossi onk di nos binin.més Rëlis Namurwès. 
Evôye, noste Henri Matterne, po rabiyi è nosse lingadje lès 
furdin.nes di s' djon.ne timps ; 


Lès Cias do Richot; 


lès sovenances d'on-ape-lopin di d'vant l’ guêre. 

Deüs grands-ouy tot sbarés 


Dj'a intré ë scole li deüs d' sëtimbe en '35. Dji strumeus ci djoü-là 
on bia gris d'vantrin à blancs pwës. Nosse man aveut tchwësi li 
stofe, fwârt wëre man.nichante, on sëmedi au martchi d' Nameur. 
One di mès matantes, qu'èsteut costri, l'aveut cópé ët cosu. Elle 
aveut bin ieû sogne do rèfwärci lès costeures. C'èsteut on d'van- 
trin come tos lès cis dès scolîs di m'-y-âdje. 

Dj'aveus deûs grandès potches. One avou on noû moqwè d' 
potche. Dji n° saveus quausu m'è sièrvu maugré qu’ moman 
m'aveut mostré dji n' sé combin d' côps. Dins l'ôte, dji catcheus 
'm' < dij eüres > : one bèle rodje pome di nosse corti èt deûs 
caramèles. Gn-aveut ossi cinq’, chis mayes, on bokèt d' cwade 
èt on vi coutia avou |’ lame tote chaurdéye. 


Moman aveut pigni èt r'pigni mès croles coleûr di swèle bin 
meür avou quéne paçyince, dji n’ vos di qu' ça. 

le fieut l' long cu come po m’ rastinu. Tot d'on côp, one lârme 
a v'nu rôler sur one di mès mwins. Dji n'aveus nin v'lu qu'èle mi 
mine jusqu'à li scole. D'one traque, dj'aveus apici lès burtales 
di m' cârnassiére, doné one bauje à l' tachelète à moman èt 
dj'aveus spité èvôye dins |’ sitrwète pisinte. Portant, au coron di 
noste aye, dji m'aveus r'toürné sins fer chonance di rin. Moman 
èsteut aspoyîye conte li meur do vi stauve. Èle lèveut s' mwin 
po m’ dire à r'veüy. 

Dj'èsteus prêt-à braîre. Dj'a r'pris m’ vôye è m’ dispétchant. 
L'aîr èsteut vif. Dji m'a mètu à chufler la Madelon ; come ça 
dj'èsteus oblidji d' roter au pas come on bon sôdard. Après l' 
pîsinte do curé dj'a passé addé |' gros bouchon di < bwès d' 
pouye > come dijeut m' grand-pére, dji n' sé nin trop poqwè. 
Gn-aveut pus qui l' gripelote à monter po-z-ariver à li scole. À 
l' copète, dj'a arêté d'on côp. Mi cœûr bateut l’ bèrloque. Dj'a- 
veus vèyu l' maîsse, mossieû Riga. Ça frum'jieut là, ètur mès 
spales. Sins dire on mot, à bachète, dji m'a trin.né dins on cwin. 


Nosse maîsse p'leut awè one trintin.ne d'anéyes. | n'èsteut nin 
co mârié èt i n'aveut nin fwârt l'air amichtauve. Portant, si dj'a- 
veus seü... 

Li pôvre ome. | v'neut jusse après mossieü Grèvisse, on tèribe 
maîsse qui fieut choûter lès-èfants èt l'zï apirdeut one saqwè. 
Mossieû Riga aveut sti nomé ë passant pa li p'tit trau. Gn-a dès 
cis què l' vèyin.n’ ëvi... pace qu'i n' saveut djouwer aus cautes. 
À l'après d'one vwès qu'il aveut stf tchwèsi, mins ça djè l'a seû 
bin pus taurd. 

Li maîsse nos ratindeut su l' sou d' li scole. 

Grand, fwärt drwèt, tot rwèd dins s' gris moussemint bin ristindu, 
nin on pli. On-ome bin mëtu. 

Si gauche mwin s'aspoyeut su on fin noû mète en bwès qui 
nos-apurdrin.n’ à conoche. 


Onk à onk, i nos r'waïîteut. Si-t-ouy aveut l'air do fougneter 
jusqu'au fin fond d' nos-ôtes. 


Nos passin.n’ divant li, à bone distance do mète. Chakin saluweut 
è bachant fwärt li tièsse èt on dijeut avou one grêye vwès : 
— Bonjour, monsieur le maître, ë ralonguichant li < tre > d'one 
bone mèseure. 


Ci qui m'aveut choné !' pus drole è-z-intrant dins li scole, c'ès- 
teut quate grands portraits pindus dizeüs l' grand nwâr tâblau. 
| gn-aveut deûs tot novias èt deûs pus vîs. Longtimps dj'a pinsé 
qu’ c'èsteut lès parints èt lès grands-parints di nosse maîsse. 
Portant, i n' lèzi r'choneut wêre... 


Dins lès noüs câdes : li rwè Lèopôld, tot crolé come mi èt l' rin.ne 
Astrid, soriyante, tote frisse. Quéne bèle feume ! Li rwè Albert 
mi fieut one miète peü, quét'fiye à cause do casque qu'il aveut 
su s' tièsse èt do nwâr bokèt d' crëpe qui baureut l' portrait su 
l' drwèt cwin. 

Li rwè s'aveut touwé l'anéye di d'vant à Mautche-lès-Dames. 
Li rin.ne Elisabeth aveut on drole di tchapia, one sôrte di blanc 
moqwè d' tièsse come li ci dè l' viye Emma, nosse vwèsine, mins 
nuké su |" costé. 


Lès deûs portraits èstin.n’ djanis come lès cis qu'on vèyeut ë 
l’ maujone dins on câde su l' grande drèsse : tote one binde 
d'omes baurbus èt dès feumes avou dès grands tchapias èt dès 
nwârès cotes jusqu'à leûs bodènes. C'èsteut < lès mononkes èt 
lès matantes » di-d-quand dj'èsteus p'tite » dijeut-èle mi grand- 
mére. 


Dizos lès portraits dès rwès èt dès rin.nes, jusse au d'zeûs do 
tâblau, nosse maîsse aveut scrit lès trwès alfabèts : lès majus- 
cules, lès munuscules èt lès lètes come dins lès gazètes. Padri 
l' burau, ètur li baromète èt l' tèrmomète, il èsteut mârqué : 
Sart-Bernard, le... 

Chaque côp qu'on purdeut s' cayè, i faleut mète li djoû. 


Lès finièsses di drwète catchin.n’ li vüwe do costé dè l' gâre. 
C'èsteut dès viyès finièsses à chis caraus mins li rindjîye di d'zos 
aveut sti rascouviète avou do bleû papi. On n' vèyeut rin di ç' 
costé-là. Tènawète nos-ètindin.n’ causer è walon. Nos-ôtes, li 
maîsse nos l' disfindeut. Cès djoûs-là, nos vèyin.n’, one miète 

pus wôt qui l’ bleü papi, dispasser deûs këpis, onk tot nwâr avou 
l' mot < cantonnier > sicrit en rodje : c'ësteut l' këpi do vi Vë èt 
l'ôte, kaki, avou l’ drapia bèlge ë rondëles come su lès paquëts 
d' cigarètes ; c'èsteut l' cia dau Milo, li champëte. 


Lès deüs këpis atauchin.n’ on ramon di finès coches di bôle : 
Mariye Prince ; li feume dau Vè rinièteut lès batimints dë l’ 
comune. 

Lès deüs kèpis èstin.n' todis d'acôrd. Li ramon tron.neut di 
mwaije five ou djipleut d' plaîji. Quand is-ë racontin.n' one bin 
bone, nos clachin.n' di rire, li nez dins l' grammaire Rouche ou 
dins l'Aritmètique pratique. 


Li maïsse si toürneut rademint do costé do tâblau èt sès spales 
choyin.n' télemint qu'il aveut bon. 


Conte li meur do fond, gn-aveut one grande ârmwêre avou on 
r'bwârd d'one bone vintin.ne di centimètes à wôteü d'èlève. Li 
Ban'wè î a passé dès-eüres èt dès-eüres. Come i tchafieut tot 
l' timps, nosse maisse li aveut trové one place qui lî conv'neut. 


Brâve gamin, drèsseü d' tchauwes, sins-nisse, dijeut-èle si man. 
Ban'wè èsteut là bin rasta po sondji à sès-afaïres... 


Su nosse gauche, dès laudjès èt grandès finièsses donin.n' su 
l' djârdin. On vrai djârdin di maîsse di scole qui copleut co l’ ci 
dau curé. 

Lès porias èstin.n' sitampés come à l' parade. Lès carotes si 
t'nin.n' bin cwéyes pa d'zos leüs vètès fouyes. Lès rodjes èt lès 
blancs cabus ossin.n' leü rondeü au-d-dizeüs dès-ôtes légumes. 
I faut dire qui zëls is-ëstin.n” dins l' vwësinadje do silence, di 
l'ovradje èt dè l' siyince... 


Tos cès dètays-là, dji n' lès-a vèyu qui p'tit à p'tit qui dji m' fieus 
à li scole. Au comincemint, li sauvadje qui dj'èsteus ni sopwâr- 
teut nin do ièsse èssèré dès-eûres au long divant on maîsse 
fwârt deur avou nos-ôtes. Portant mossieü Riga a rèussi à m'a- 
traïtyi. 

Mins li djoû dè l' rintréye, dj'aveus piërdu tot m’ coradje è 
passant |' sou d' li scole. Dji m'aveus lèyî rider su on banc dë 
l' prumèêre rindjîye èt là, tot pèneûs, sins cranki, dji ratindeus. 


Mossieü Riga aveut douviè on grand rédjisse èt cominci l'apèl. 
Chaque èlève duveut s' lèver tot d' swîte, si t'nu bin stèk à costé 
do banc sins l' djonde èt rèsponde : < présent >. Li maîsse riwai- 
teut longuemint l'èlève pwis i fieut one pitite baure à costé di 
s' nom. | gn-aureut quate cint quarante divant d'ariver au coron 
d’ l'anéye. 

Après, nosse maisse nos-a fait on moncia di r'comandâcions. 
Dj'ènn'a rit'nu qui saquantes : 

— Vos n' rëspondroz jamais ayi ou non tot coúrt. On dit : < Ayi, 
mossieü l' maisse ; Non, mossieü l' maisse ! 

— On n' rëspond jamais sins përmission. Vos lëveroz on dwëgt. 
Dji di bin : onk. 

— Si vos-avoz dandji do < fé vosse pitite >, deûs dwègts lèvés 
èt quate po |’ < grande >. 

— On n' ratche nin su s’-t-ârdwèsse, on në l' rissoûwe nin avou 
s' coûde, ni avou sès tch'fias mins avou on bokèt d' loque. 
— Quand vos-auroz one pünicion, vos vos lèveroz èt vos diroz : 
mèrci. 

— Chaque afaîre à s' place, one place po chaque afaîre. Di l'orde, 
dèl discipline, di l'ovradje. 


On n'ètindeut nin voler lès moches. Èles si t'nin.n’ rasta come 
nos-ôtes. Nos-èstin.n’ on quautron d'èlèves di chij-à quatôze ans 
dins lès trwès dègrés : inférieür, mwèyin èt supérieür. 


Li prumêre lèçon pleut c'minci po lès novias pace qui l' maîsse 
aveut doné dès problèmes à fer aus pus grands. 

À ! li prumère lèçon ! Dji pôreus viker cint-ans ; dji n'è l' roviyerè 
jamais. Nos-avin.n’ ieû one < Bibe dès-èfants > qui l' maîsse nos- 
aveut fait douviè à l' prumêre paje. Gn-aveut one bèle imaudje en 
nwâr èt blanc avou l’ paradis tèrèsse. Mossieû Riga a c'mincî à 
raconter tote li crèâcion. Tot d’ swite, dji n'a pus ètindu télemint 
qu’ dj'èsteus sbaré pa ç' qui dj’ vèyeus. 


On-ome èt one feume qui s' porminin.n’ tot nus dins on bwès 
avou dès-aubes qui dji n' rimèteus nin sauf on pomi. 

Dandjureü qu'is-èstin.n’ trop pôves po-z-acheter dès âdes. 

En tout cas is-alin.n’ atraper on bon rume, quét'fiye min.me one 
peümonîye. 

Mi grand-pére criyeut chaque côp qui dj' roteus à pîds d'tchaus 
ou à pania volant mins, di-d-là à-z-ènn'aler avau lès vôyes à cu 
tot nu !.. 

Co d’ chance por zèls qui lès-aubes avin.n’ co leüs fouyes èt qu’ 
lès coches èstin.n’ bin mètüwes oudôbin on-aureut vèyu tot. 
À ! lès man.nèts ! Mins on n’ cause nin di cès-afaîres-là, c'è-st-on 
pètchi. Mi grand-mére mè l'a d'dja dit. 

Cès djins-là ni d'morin.n’ nin avaurci ni min.me dins nosse 
payis pace qui nos-ôtes nos n’ waserin.n’ fé ça èt pwis i ploût 
quausu tot l' timps. 

Èt l’ coloûte qui s' toûrneut autoû dès coches do pomi... 
Dj'ènn'aveus d'dja vèyu mwintes èt dès grosses dins lès frèchaus 
do Bougnon ou dins lès grandès-ièbes li long do ri do Bwès 

d'Ausse, mins au pus p'tit brût, èles rimoussin.n” rouf-rouf ëtur 
lës gros nuk dës racënes. 

One coloûte qu'a one miëte di rastèna ni gripe nin aus-aubes èt co 
mwins’ dins on pomi. Èle mougne lès guërnouyes, nin lès pomes. 
Tot ça m' choneut bin drole. 


l faut crwëre qui dj'ësteus d'dja èvôye lon pace qui dj'a potchi 
on bon côp su m' banc è-z-ètindant m' nom. 


Po fini d' compte, dji n'a rit nu dë l' lëçon qui deûs afaîres : 
lès deûs djins si lomin.n’ Adam èt Ève èt c'èsteut nos prumis 
parints. Novia mistère, is-avin.n’ l'air si djon.nes tos lès deüs. 


Li deüzyin.me lèçon ni n' d'mandeut nin ostant d'atincion. 

Dj'i vèyeus one sôrte di djeu. Nos-avin.n’ ricî on bokèt d' cârton 
avou nosse pitit nom scrit à |' blanke crôye èt one ruke d'aurziye. 
I faleut prinde one miète d'aurzîye ètur sès dwègts, li ramoli, 
pwis l' róler po-z-è fer dès p'tits boudins èt lès mète li mia 
possibe su nosse nom à l' crôye. 

Dj'a ieû rade fait èt come i dimèreut cor assez bin d' têre, dj'a 
fait à m' chonance. 

Dji rôleus dès viêrs , lès viêrs ont div'nu dès sèrpents ; pwis, à 
lès sbrôtchant, èt l'zï mètant dès pates, dj'a ieû dès chamaus. 
Is n'èstin.n’ nin à m’ môde. Dj'a tot r'prusti èt i 'nn'a sôrti on 
bolome avou dès brès èt dès djambes come on spawèta. L'Hèctôr 
d'èmon Nan.nan, mi vwèsin d' banc, aveut fait ossi on bolome 
mins il ï aveut mètu one saqwè qui dji n’ lomerè nin pace qui 
dj'a sti bin ëlëvé... 

I m'a doné on côp d' keüde po m' mostrer s' bèle pice. 

Dj'a rodji come on bolia d' feu pwis dj' m'a mètu à rire. Ecoradji, 
Hèctôr s'a r'toürné èt a fait sire si bolome dins lès bancs. 


Tote li rindjiye paumeut d’ rire. 
Li maîsse a toûrné s' tièsse di nosse costé mins Hèctôr a lèvé 
deûs dwègts d'one traque. 


Mossieü Riga a quét'fiye crwèyu qui noste ome diveut sôrti èt 
come c'èsteut l'eüre dë l' rècrèyâcion, il a chuflé on côp. 
Nos-alin.n’ deûs par deûs jusqu'aus cabinèts au fond dè l' coû. 
Novia côp d' chuflèt, nos plin.n’ djouwer. 

Ètur li meur dès cabinèts èt l'aye, c'èsteut l' mèyeüse dès places 
po djouwer aus mayes. 


Li prumi arivé mèteut sès deûs pids su l' pot ë ratindant lès-ôtes 
di s' soce. Po-z-intrer dins one soce, i faleut payî : one diméye- 
pome ou deûs caramèles au maîsse do dieu. 

Li ci qui criyeut < prune > divant tos l's-ôtes p'leut djouwer !' 
prumi èt pwis < deûs > èt insi d' swite. 

Dès-ôtes criyin.n’ : < maquipëte > ou < maquibrâme >. Dji n'a 
jamais seû poqwè, à mwins qu’ ça n'aureut ieû sti one pâtêr po 
l bon Dië dès mayes. Qui sé-dj’ ? 


Chaque djouweü mëteut one maye o pot, todis one maye avou 
on bokèt foü ou d' mwaije coleür pace qu'on l' p'leut piëde. On 
sayeut d' lës-awë à paurti d'on rond mârqué su l' tëre à on bon 
mète do pot. 


Sërant on-ouy po ligni, on bokët d' linwe ëtur sës lëpes, li René 
d'ëmon l' gros Nësse èsteut l' pus adrwët à ç' djeu-là. | piceut 
s' maye ètur si póce èt on-ôte dwëgt, i ratindeut l' timps qu'i 
faleut ët il ëvoyeut s' champione tiquer conte li maye qu'il aveut 
tchwèsi. À l' fin dë l' rècrèyâcion, i mèteut totes sès prijes dins 
one pitite bleuwe musète sèréye pa on cwârdon. 


Lès cis qui n'avin.n' pont d' mayes djouwin.n' aus gendârmes èt 
aus voleürs, ou co à l' dèlivrance. 

Li grand Mârcel ni djouweut nin. Aspoyi conte li buk do pron.ni, i 
mougneut. Li târtine dins s' gauche mwin, li pome dins l' drwète. 
Il agneut todis deüs côps dins l' târtine por on côp dins l' pome, 
è tot r'waitant l's-ôtes couru èt lanci dins l' grande coü. 


Gn-aveut min.me dès cis qui djouwin.n' au fot'bal. 

On tchwèsicheut lès-èquipes solon lès régues. 

Lès deüs pus fwârts si t'nin.n' à trwès bons mètes onk di l'ôte. 
Au signal, is-avancin.n' è mëtant li talon do drwët pid jusse divant 
l'pwinte do gauche. Quand i gn-aveut pus qu'on mète, l'avance si 
fieut pa d'méy-pid, pwinte ou d'méy-talon. Li ci qu'aveut sti l' pus 
malin spotcheut l' pôce do pid d' l'ôte avou li d'bout di s' solé 
èt aveut l' drwèt do tchwësi l' prumi. 

Gn-aveut pont d' balon, one viye bwèsse à consèrve fieut tot-t- 
ossi bin l'afaïre. 


Di ç' timps-là, nosse maîsse aleut d'on costé à l'ôte au-d-truviès 
dè l' coü, si on p'leut lomer ça one coü. C'èsteut one place èwou 
ç' qu'i gn-aveut ieü do gravi dins l' timps mins asteüre c'èsteut 
one mwaije djane têre ossi deure qui do bèton. 


Mossieü Riga aveut l'ouy su tot. Rin n’ lí chapeut. 

Au d'bout d'on quârt d'eüre, i satcheut s' monte d'one potche di 
s' djilèt ; one bèle grosse monte, ronde èt pansuwe. I chufleut 
on côp. Nos-èstin.n' clawés su place. Au deüzyin.me côp, nos 
courin.n' nos mète en rangs. 


Dès-ôtès lèçons, dji n' m'è sovin nin. Èles si r'chonin.n' tortotes. 
On n' pièrdeut nin s' timps. Li catrèzime po c'minci èt pwis calcul, 
français... calcul, français. Adon on-z-apurdeut à lire, à fer dès 
problèmes, à twârtchi one lète come i faut èt à scrire sins fautes. 

Picote à migote, li prumëre djoürnéye s'achëveut. 

Li maîsse nos-a fait mârquer lès lëçons à studi èt lès d'vwërs à 
fer su l'ärdwèsse pwis i nos-a paurti ë trwès rangs : lès cis 
qu'ëralin.n” su li d'zeüs do viladje, lès cias do Cente èt nos-ôtes, 
lès cias do richot. Nos d'vin.n’ sire lès pisintes qui courin.n’ 
au-d-dilong do ri èt montin.n' do costé d’ l'Euragne èt do lèrdau. 
I faleut roter onk padri l'ôte, sins couru, sins criyî, jusqu'à !' 
dërëne pisinte. Li maisse nos t'neut à gougne do cwin dès cabi- 
nëts. Por mi, c'ësteut on bon djoû. Bin rade on n' l'a pus vèyu. 


Li Tow, li frére do p'tit Gusse, roteut l' prumi. Come il èsteut l’ 
pus vi, ça li riv'neut di drwët. | r'waiteut à bavole do costé do 
maisse. Quand il a stî èvôye, li Tow a criyi : 

— Sèction, halte ! Diméy-toûr à gauche ! 

Il aveut mètu on tchapia tricolôre. T'aureus juré veüy Napolèyon. 
l s'a v'nu planter d'vant mi, li dérin, come di jusse. 

— P'tit Matterne, vous’ intrer dins l' soce do fôrt di Loncin ? 
m'a-t-i d'mandé d'on randon. 

Sins trop sawè, dj'a rèspondu : 

— Ayi, dji vou bin. 

— Djure-tu do n’ nin trayi nos s'crèts ? 

— Ayi. 

— Djure-lu su m’ tchapia. 

Dj'a rëpëté ë mëtant deüs dwègts su l' fameûs tchapia : 

— Djè l’ djure. 

— Bin; à paurti d'asteüre, ti sèrès avou nos. 

Pwis, avou one pus paujëre vwës : 

— Ti comprinds l' walon ? 

— Ayi, djè l’ comprind bin. 

— Nos-ôtes, nos causans tofèr è walon. Li maîsse ni vout nin, 
mins ça n’ faît rin. 


I m'a co d'mandé si dj' saveus tchanter. Adon i m'a fait moussi 
foû do rang. 

— Ti sërës clairon, ëstafëte ët m'órdonance. 

Il a satchî on bokèt di rodje crôye foü di s' potche èt i m'a fait 
one baure su l' gauche mantche di mi d'vantrin. 

— Asteüre, tin, v'la m’ satch ! 

Djè l'a pwârté tos lès djoûs avou l' mèn’. 

— Dimwin, nos-îrans au fôrt! 

Dj'a rintré ë |’ maujone, dj'a raconté m’ djoürnéye mins dji n'a 
nin moufté do rèstant. 

Tot-è fiant m’ prumî d'vwêr, dji r'ssatcheus m’ brès à catchète di 
d'zos l' tauve èt dji r'waiteus li p'tite rodje baure, mi prumî galon. 
Ci djoû-là dj'aveus apris à scrire mi p'tit nom èt dj'aveus moussi 
dins one socièté « sècrète... ». 

Li fórt di Loncin 


Gn-aveut bin sûr pont d' richonance ëtur nosse fôrt èt l' ci dè 
l' guêre di Quatôze. Nos-avin.n' tchwèsi ç' nom-là pace qui nosse 
maisse nos-aveut raconté l'istwêre do gënëral Leman. Di tote 
façon i nos faleut on tchamp d' maneüves, ostant li d'ner on bia 
nom. Li bokët aveut stî rëquisicioné, come di jusse, mins... sins 
d'mander qwè au cinsi. C'ësteut on pachis qu'on p'leut disfinde 
aujiyemint. 


Do costé d' li scole, pont d' dandji. Nos-ëstin.n” catchis pa dës 
spëssës ayes di spënes. Padri nos, dës bouchons d' sauvadjes 
cërijis èt d'órnias tron.nin.n” au-d-dilong dë l' pisinte. 


Li richot do Saut aroufleut dè l' viye câriére ë potchant d'one 
pire su l'ôte. | baureut l' passadje à l'intréye do fôrt. 


Au mitan do pachis, su one pitite uréye, gn-aveut on pomi. Ët 
jusse èsconte, one pichelote soûrdeut à ikèts dès profondeüs. 
Ële siyeut one courote di djane grès èt s'aleut piède o richot 
au-d-truviès dès djoncs. 


Li pomî èsteut faus dispeüy li sokia jusqu'aus prumêrès coches. 
Por nos, c'èsteut nosse colone do Congrès. Gn-aveut min.me li 
flame. Nos fyin.n’ dès p'tits fagots avou dès sètchès-ièbes èt dès 
brokètes di fin bwès. On lès loyeut avou dès bokèts d’ cwade 
tricolôre. Gn-a onk qui boureut l' buk do pomî come i faut èt 
on-z-i mèteut l’ feu. One nwâre èt spèsse ignêre monteut bin wôt 
dins l’ ciél. 


Au bon timps, on-z-î monteut d' gârde tos lès djoûs au matin. 
Chakin à s' toûr, on fieut l' tchèt : on n'aleut nin au catrèzime 
po ièsse là. Po passer l' timps, on fieut dès pünicions d'avance. 
C'esteut todis l' min.me, deûs ou trwès cints côps : < Je dois me 
taire en classe ». 


I faleut ossi wèyî su l' trésôr catchi au pid d’ l'aube. Lès caurs, 
vint-cinq’ centimes par ome èt par mwès, ratindin.n’ bin au tchôd 
dins one viye bwèsse à cafeu. Nos ’nn'avin.n’ dandjî po fièsti li 
dérin djoû di scole à l' fin d’ l'anéye. 

Ci djoû-là, lès-ôrdonances courin.n’ au botique èt rapwärtin.n’ 
dès crins d' chocolat èt dès grandès botèyes d'Astra ; one êwe 
qui spiteut fèl, bin rodje èt fwârt sucréye. Avou ça, t'aveus dès 
moustaches po dès-eûres au long. 

Ët pwis, gn-aveut lès-ârmes. Ëles ëstin.n” catchiyes dins lès traus 
au bwärd do ri. Nos-avin.n’ tortos one fronde. Po lès fer nos 
discôpin.n' dès rondèles dins dès tchambes à air di vélo. Nos 
lès nukin.n' one à l'ôte. Etur lès deûs cwârdias d'ëlastiques, on 
atatcheut on p'tit batch di cür qu'on aveut chwarchi dins one viye 
cingue. On-èmantcheut tot su one bèle pitite fotche di nwâr côrî 
èt ça z-i èsteut. Nos trovin.n’ lès municions su place dins lès 
catoürs do richot. Gn-aveut à maque, dès p'tits cayaus bin ronds 
èt bin lisses. On 'nn'aveut one plin.ne musète su pont d' timps, 
jusse li pwin.ne do s'abachi. 


Gn-aveut ossi one catchète èsprès po l' baston dau Tow, nosse 
chèf. C'èsteut on solide bordon d'aviès on d'méy-mète. Il èsteut 
gârni avou dès rubans di trwès coleürs, come li drapia, èt... d'one 
pate di lapin conte li mwaîs sôrt. 


À saquantès-ascauchîyes do pomi, gn-aveut très grossès platès 
pires : lès pires do consèy. 


Li cine d'è mitan, one miète pus wôte qui lès deûs-ôtes, c'èsteut 
po l’ Tow. Aus grandès fièsses, on z-i stindeut one pia d' lapin. 


Pèrson.ne d'ôte ni p'leut s'i assire. Lès deûs lieûütenants, li Gusse 
èt l' Djôzi s'ascropin.n’ su lès-ôtès pires. Li troupe, lèye, cloupeut 
li dri dins lès-ièbes sauf lès sentinèles qui d'morin.n’ sitampéyes 
addé lès pisintes. 


Li consèy dècideut di totes lès fêtindjes, ou jujeut tos lès cias 
qu'avin.n’ rovi li code d'oneür dë l' troupe : awè sti trop couyon 
ë scole ou d'vant l'in.nemi. Li Tow doneut one aminde ou dès 
corwéyes aus pünis. 


C'èsteut là ossi qu'à l’ fin d’ l'anéye, li dêrin djoû di scole, nos 
fyin.n’ li fièsse. Li Tow mèteut s' bia tchapia èt i passeut li r'vûwe 
di sès-omes. Gn-a pèrson.ne qui moufteut. | doneut saquants 
galons d' pus ou bin dès dècorâcions aus pus brâves dès sôdârs. 


Lès dècorâcions, c'èsteut dès p'tits bokèts di stofe di totes lès 
coleürs avou on vrai boton d' sôdâr cosu au mitan. 


Lès dècorés avin.n’ li drwèt do r'cire lès prumîs crins d' chocolat 
èt d' bwâre lès prumêrès gwardjîyes d'Astra. 
Bin sûr, lès botèyes avin.n’ siti rafrèdîyes dins l’ richot. 


Après l' fièsse, lès-ôrdonances rimètin.n’ tot à place : ârmes, 
pires èt tot l' rèsse. Li fôrt èsteut sèré jusqu'à l’ rintréye di sè- 
timbe. Tote li binde coureut èvôye come dès dislachfs. 


Lès vacances comincin.n’. 

Li rólia da Fonse Trüte 


Di ç' trëvint-là, li Saut n'aveut co rin pièrdu di s' bia visadje. 
Li viladje si staureut paujëremint su l' crësse dès uréyes. On 
n'aveut nin co bâti au mitan dès pachis. 

Dè l' pisinte, jusse pa d'zos l' botique da Mélina, li vüwe èsteut 
fwärt bèle. 

Li bone ièbe coureut d'one pature à l'ôte jusqu'à one aye di 
tchaurnale fwârt wôte èt fwârt sipèsse. Ci-t-aye-là fieut l' limite 
ètur deûs-èritances. Padri l'aye, li richot acoureut à dadaye inte 
lès bouchons d'ôrnias èt d'ôsêres. On-aureut dit qu'i s' dispé- 
tcheu d' moussi ë l'ètang da Jèf Coq po s' ripwaser à s'-t-auje. 


Saquants ascauchîyes pus lon, c'èsteut | djärdin dè l' cure. 
Nosse brâve curé Hanoul i patèrliqueut s' bréviaîre ètur lès 
grands pauquis èt lès cwärdons d' Durondau. 


L'ëglije si stampeut one miète pus lon. Li coq’ wèyeut à l' copète 
do clotchi. À tot momint, i s' rècrèsteut, tindeut l'orèye à tos lès 
vints. | choûteut tos lès cancans po p'lu raconter one saqwè au 
Sègneür à l' vièspréye tote basse. 


À l'intréye dè l’ pature, gn-aveut on bia gros gayi. Astok, dins 
l'ombrire, on p'tit tch'fau tot brun, on tch'fau come su lès-imaur- 
djes dins lès lives, on tch'fau avou dès finès djambes èt one 
quèwe di longüwès sôyes, on tch'fau d' monseü qui n'èsteut nin 
à s' place dins one cinse. 


À costé do tch'fau, pa d'zos lès bassès coches, gn-aveut on gros 
rôlia di bleüwe pire à mitan èssèveli dins lès grandès-ièbes. 
À ! ci rôlia-là ! Nos l'aurin.n’ volti câssé è p'tits bokèts. Chaque 
côp qu'il ï èsteut atèlé, li pôve bièsse soufricheut l' mârtire. 


Nos l' waïîtin.n’ dë l' pisinte. Nos soufrichin.n’ avou li. Li rôlia 
èsteut trop pèsant. Li maleüreûs plèyeut sès rins, stindeut sès 
djambes po r'monter l'uréye. | souweut, i sofleut, i bacheut s’ 
tièsse pa d'zos li scorîye, i satcheut, satcheut mins lèyeut ouve 
tos lès trinte mètes. 


On djoû, dins l' dichindéye, li rôlia a risbicté sur one frimouche 
èt ènn'a ‘nn'alé d' truviès. Il aleut lí broyi lès pates di dri mins 
l' maline bièsse a potchi d'on côp su l’ costé. 

Fonse Trûte djureut èt s' cotapeut pwis il a apicî li scorîye èt 
i t'ènn'î a d'né. 

Nos d'morin.n’ là come dès pâpâs. Ça n' p'leut pus continuwer ! 
I faleut fer one saqwè, mins qwè ? 


Nos n' p'lin.n” nin fer disparète li tch'fau, mins l' rôlia... 

Li Tow s'a lëyi à dire. Come d'abitude, i 'nn'a tchërdji l' Gusse 
èt Ú Djôzi. 

On f'reut l'afaire li sëmedi qui v'neut après l’ tchapelët d' chij- 
eüres, mins di-d-ci adon, i faureut rachoner l' matériel. 

— Nos-aurans dandji d'one bobine di câbe, di-st-i l' Djôzi. > 
— | gn-a one qui trin.ne dins l' baur da Mélina, a-t-i rèspondu 
l' Gusse. 

— Alans li d'mander. Nos vièrans bin. 


Lès deûs brâves ont intré o botique. Mélina lès t'neut à gougne. 
— Avoz dès caurs ? di-st-èle. 

— Nos n' vinans nin qwêre dès boles, di-st-i l' Gusse è s' rècrès- 
tant; nos v'nans veüy po veüy si nos n' pôrin.n’ nin èpronter 
vosse bobine di câbe pace qui l' fôrt di Loncin ènn'a dandji. 
Mélina a apici s' broche. 

— Foutoz-m' li camp, man.nèts gamins ! Filoz tot d' swite oudô- 
bin djè l' va dire au maisse. 

Li Gusse èt l' Djózi ont sôrti sins d'mander leû rèsse. 

One miète pus lon, li Djôzi s'a arèté. 

— Sés’ bin qwè, Gusse, pusqu'èle ni vout nin l' doner d' bon 
cœür, i faut lí prinde. Li fôrt a l' drwèt do rèquisicioner. 

Dis minutes pus taurd is riv'nin.n’ avou l’ bobine. 

— Èlle a bin v'lu ? di-st-i l' Tow. 

— Quand on-z-ëst bin ëlëvé, on-a tot ç' qu'on vout, a-t-i r'lanci 
l' Djôzi. 

Li Gusse chachleut tant qu'i p'leut è catchant l' bobine dins l'aye. 
— A-t-on pinsé aus piquèts ; nos 'nn'aurans dandji po fer dès 
lèvis. 

— Tot sërë prèt' po sèmedi. Dji vërë d'mwin è róster saquantes 
au tas da Fonse. 


Li sèmedi a arivé. Por on côp, nos n'avin.n' pont di d'vwêrs. Li 
tchapelèt a bin sti ; sauf qui l' Djan d' mon l' Rodje s'a brouyi dins 
lès litaniyes èt qui l' grand Fir à lëyi tchair one grosse ètricwèsse 
au momint dè l' bënëdicsion. 

Après one dërëne pâtér, li cine dès-èfants, li curé nos-a lèyî 
'nn'aler. One miète après, nos nos r'trovin.n’ padri l' botique. 
Li Tow a mètu s' bia tchapia. Il a tchwèsi deûs sentinèles èt pwis, 
èvôye dins l' pature. | n' faleut nin s' fer veüy. 

Li Gusse èt |l’ Djôzî ont couru tot drwèt su l’ rôlia. Nos-ôtes, 
nos-avans potchi dri l'aye, au-d-dilong do richot. 


Gn-aveut là deûs gros stos d'ôsêre qu'alin.n’ sièrvu d' pouliyes. 
Lès deûs lieütenants avin.n’ atatchî one bone longueü d' câbe di 
chaque costé do rôlia èt is disrôlin.n' li bobine ë v'nant nos 

r'djonde. Bin rade, is nos-ont r'trové su l' bwärd do ri. Lès deûs 
câbes ont sti atèlés su lès buk d'ôsêre. Li gros Tôr èt s' soçon, 
l' Bwès, avin.n’ apwârté chakin on diâle come on tinkieut lès 
cwades dès tchèréyes di foür. 

Tot èsteut prèt’. 

Li p'tit tc'fau dimoreut bin rasta, bin lon, su nosse drwète. 
Aveut-i adviné ? 

Tot d'on côp, nos deüs spécialisses ont c'minci à tinki l' cabe. 
Li rôlia a tron.né èt pwis i s'a mètu à avanci tot doûcemint. 
Par chance, gn-aveut pèrson.ne ë l’ pisinte. Au d'bout d'one eûre, 
li rôlia djondeut l'aye mins l’ pus deur èsteut cor à fer. | faleut 
l'aminer jusqu'à l'ètang èt l' fer bèrôler d'dins. 

Li aye, ça aleut co, gn-aveut one bèle trawéye, mins l’ ri... 

Li Djôzî n'a wêre balziné. 

— Mès piquèts, èwou sont-is mès piquèts ? 

— Is sont là dins lès bouchons. 

— Apwârtoz-lès ! Nos-alans fer on pont. 


On-z-a fait l' tchin.ne po-z-aler pus rwèd. Li pont a stî à place su 
on rin d' timps. 

— Èt asteüre, di-st-i l' Tow. 

— Asteüre, dji m'è tchèdje, a rèspondu !' Fir. 

I s'a avanci, il a nuké one grosse cwade à l'ania do rôlia èt il a 
d'né lès deûs corons au Gusse èt au Djôzi. 

— Alansi! 

Li rôlia boudjeut, centimète pa centimète. | sbrotcheût lès djon. 
nès tidjes di tchaurnale mins il èsteut jusse divant l' pont. 
— Boudjiz-vos tortos ! 

Li Fir a bouté on bon côp. Li rôlia a bèrôlé tot l' long do talus èt 
a risbicté su l' pont. Il a chorté lès piquèts come dès-alumètes 
èt s'ècrasé dins l' lét do richot... 

— Grosse bièsse !, a-t-i ûrlé l’ Tow. 

— Dji n'è pou rin, ê mi, c'èst t' pont qui n'ësteut nin solide. 
Li Gusse a d'mandé : 

— Qui va-t-on fer ? 

— On va l' catchi, di-st-i |’ Djôzi. 

Il a c'mincî à rauyi dès wasons po rascouviè l’ rôlia. 

One miète après, on n' vèyeut pus rin à paurt qui l' ri fieut on 
p'tit distoü d' pus. 

Li londi, à doze eüres, one surprije nos ratindeut à l' cwane dè 
l' pisinte. 

Fonse Trûte ësteut là avou s' fisik è s' mwin. 

Come li Tow roteut l' prumi, c'èst li qu'a ieû l'ach'léye. 

— Binde di malfats ! Èwou è-st-i m' rôlia ? 

-- Nos n'avans pont vèyu d' rôlia. Lèyoz-nos passer. 

— Nos-alans bin veüy ! Dji m' va raconter tot au maisse ! 

À one eüre èt quârt, dëdjà dins lès rangs, li maîsse nos r'waiteut 
d'on laid ouy. 

Ça n'a nin taurdji. 

— « Lès cias do richot », au fond dè l' classe. 

Nos nos-avans aligni pa grandeû èt pa âdje. L'abitude ! 

< Lès cis dë l’ copète do viladje » èt < Lès cis dè l’ rûwe do 
Cente > avin.n’ l'air dè s' foute di nos. 

Li Tow dimoreut sins boudji. | r'waîteut on pwint su |’ tâblau. 
Li maîsse s'a stampé d'vant li : 

— Qu'avoz fait, Louwis, sèmedi, après l' tchapelèt ? 

— Rin, mossieû l' maîsse. Dj'a sti mode avou moman, ë l' Doyêre. 
— Èt vos, Djôsèf ? 

— Rin, mossieü l' maîsse. Dj'a côpè dès-ièbes avou l' Gusse, po 
mès lapins, tot l' long dë l' vôye do Bwès d'Ausse. 

Li Bwès d'Ausse èt l' Doyêre sont-st-au coron do viladje mins nin 
do min.me costé. 

Li maîsse a continuwé sins fer chonance di rin. Tot d'on côp, 
gn-a on p'tit qui s'a foutu à braîre èt i nos-a vindu. 

Dji n' sé pus l' quéque. | vaut mia qu'on n'è l' sèpe jamais. 
Li maîsse s'a rèculé di deûs pas. | s'a radrèssi di tote si wôteü 
èt ça a tchëyu... Li Tow, li Djôzi èt l’ Gusse ont ieü chakin mile 
lignes à copi. Lès-ôtes, di cinq’ cints à cint côps solon l'âdje. 
Dj'ènn'aveus deûs cints ossi. Dji n’ lès-a nin faît. Ci djoû-là, à 
l' nêt, dj'aveus lès rovioûles. 


Dji rovieus d’ vos dire qui nos d'vin.n’ raminer l' rôlia pa d'zos 
l' gayi dins lès iût djoûs. 

Dji n'i a nin sti : lès rovioûles, don ! Mins l' Gusse qu'èsteut v'nu 
m' veüy m'a raconté li fin d' l'istwêre. Come Fonse Trûte n'a nin 
v'lu d'né on côp d' mwin... li rôlia èsteut trop pèsant po si p'tit 
tch'fau... ç'a sti, si dj’ tin bin, Baye, li roncin d'au gros Jules, li 
marchau, qui nos-a satchî d'imbaras. 


Portant, dji su sûr èt cèrtain qui l' bon Diè dès tch'faus s'ènn'a 
mèlé. 

Saquants djoûs pus taurd, li Fonse a atèlé li p'tit bidèt au rôlia. 
I n'a nin sti lon. Li rôlia s'a findu après one dijin.ne di mètes. 
One grosse pire catchiye dins lès-ièbes ènn'a v'nu à coron. 

Li Fir a todis dit qui cès-ostéyes-là, mètüwes à chipète, c'èsteut 
leû mwârt... Poqwè riyeut-i ë d'djant ça... 

Li Gusse m'a djuré qui ç' djoû-là, li p'tit tch'fau s'aveut mètu à 
potchi come on bèdot. | fieut aler s' tièsse di tos lès sins è 
mostrant deûs rindjfyes di longus èt djanes dints. 

l pèteut d' rire à s' maniére. 

Li lwè, c'ëst li lwè 

Ci djoû-là, li Tow aveut rachoné tos lës-omes. Ci qu'il aveut à dire 
èsteut fwärt sérieûs. Nosse chèf s'i conicheut dins lës-afaires dè 
l' comune, ca s' pa ësteut consëyer dè l' majorité. On-z-aveut 
brâmint discuté su on papi ëvoyi pa |’ gouvèrneür mins on-z- 
ènn'aveut d'moré là. 

Totes lès pîsintes duvin.n' awè on mète vint’ di laudje po p'lu 
passer avou one bèrwète à scayons. Li cantonier div'neut vi : rin 
ni s' fieut. Li fôrt aleut s' tchërdji dès písintes mins rin qu' lès 
cines qui nos siyin.n' tos lès djoüs. Bin sür, i faureut l' timps qu'i 
faureut. Por on côp, li troupe aleut ètrèpinde dès travaus po lès 
civils. Li Tow nos-a dit qui l' Lèjion ètranjére amwin.nadjeut bin 
dès routes. Nos l’ valin.n” bin! 


I faleut po c'minci rachoner dès-ostèyes : dès locèts d' l'ârméye, 
dès awes, dès burins, dès mârtias, on côpe-fil èt one bwèsse di 
« ûs ». Tot ça a sti bin catchi pa d'zos one pire di l'aquèduc. On 
s'a mètu au mèsuradje. Nos-avin.n' dès lates èt dès régues di 
trinte centimètes. Quate côps, c'èsteut tot jusse. Ça aleut co rate 
assez mins gn-aveut one di pichiye di li scole à l'Euragne. Su 
tote li longueü dès pisintes nos n'avans trové qui cinq' places 
èwou ç' qu'i manqueut one saqwè. 

One courote di sètchès pires baureut l' pisinte, là, tin au pid dë 
l' gripelote di li scole. | manqueut jusse one late. Li Tow a ëvoyi 
one pitite binde à l' viye câriére po-z-aler qwëre one dalëte di 
grës ët deús pàremints. 

Li Gusse a apougni on mârtia ët on burin d' maçon, èt à dadaye ! 
Bin rade, on n' lës-a pus vëyu padri lès bouchons èt lès ronches. 
Li viye câriére ësteut abondonéye dispeüy longtimps. Lës pins tot 
cotwardus èt tot ratchitchîs, lès spènes, lès gngnièsses, lès 
mwaijës-iëbes, lès brouwëres avin.n' tot doûcemint rèfacé |” 
passadje dès-ovris. 

Po nos-ôtes, c'ësteut on crâne tchamp d' maneúves. Nos coni- 
chin.n’ lès nanches, jusqu'à l' pus p'tite rote di lapin. Qu'ëst-ce 
qu'on n'i aveut nin brigandé ! 

Portant, nos nos distoûrnin.n’ todis dè |' grande basse d'êwe. 
Èle si stindeut traîtreüsemint ètur lès grossès racènes dès-ôrnias 
èt dès tchaurnales. 

L'êwe catcheut on vi bur’. Nos parints nos d'djin.n’ sovint qu'on 
grimançyin vikeut dins ç' bur’-là èt qu'i satcheut lès-èfants avou 
on-avèt jusqu'au fin fond di s' trau. 

Li Gusse èt sès-omes s'avin.n’ distoûrné po n’ nin passer èsconte. 
Is-avin.n’ couru jusqu'à on banc d' grès qui brikeut foü dès rôsès 
brouwêres. 

Il aveut tchwèsi on blo avou one finte, stitchi s' burin d'dins èt 


47 


d'on côp tot sètch di s' mârtia, il aveut disclapé one bèle dalète. 
Lës pâremints, gn-aveut co on moncia dins lès-ièbes au pid do 
banc. 

One dimëye-eüre pus taurd, tot ësteut prët'. Nos n'avin.n” nin 
d'moré à rin. Nos-avin.n' rauyi lès-ièbes dès deûs costés èt fait 
lès traus po lès pâremints. Li bësogne a stî rade achèvéye. Li 
courote mèsureut asteüre jusse quate côps li régue dau Tow. 
Il èsteut quausu cinq-eûres. Il èsteut grand timps d'èraler pace 
qui lès momans alin.n’ co fer voler l’ cote. 


Li lend'mwin, nos r'waîtin.n’ li deûzyin.me travau ë nos d'mandant 
qwè. | faleut r'fer l' tièsse di l'aquèduc. 

Bouchi on wide di dis bons centimètes su one longueü di-d-pus 
d'on mète, ça n'èsteut nin aujiy. Nos n'avin.n’ pont d’ mârtî. Lès 
p'tits cayaus qui nos mètin.n’, bloncin.n’ one miète pwis tchè- 
yin.n’ tortos dins l'êwe. 

Tot d'on côp, li Djôzi a vèyu qwè. | waïîteut ë riyant li cloture au 
bwârd dë l' pisinte. 

— Dji m' va veüy si l' cinsi n’ s'a nin brouyî dins l' < tèoriye > 
dès-intèrvales. 

| faut crwêre qui l’ cinsi èsteut one grosse bièsse pace qui !' 
Djôzi a rabizé avou on bia piquèt su si spale. 

— Veus’, dj'aveus raison : gn-aveut onk di trop, di-st-i è l’ lèyant 
tchaîr à nos pids. 

Tot l' monde a trové qui l’ Djôzi èsteut fwârt malin. 

Ossi rade, li piquèt a stî mètu à place èt rascouviè avou dès 
pirètes èt dès mossias. 

Li Tow a mèsuré avou s' régue èt nos-a lèyi-z-èraler. 


Li pisinte do curé èsteut one place fwârt dandjereûüse pace qui on 
p'leut nos veüy di tos lès costés. | faureut fer l'ovradje à deüs 
côps. Gn-aveut cor à pwin.ne on mète di passadje. 
Nos sèrin.n’ oblidjis do rôster l' piquèt d' cwin èt do l’ rèculer à 
l bone limite. Lès fils à ronches alin.n’ ièsse on pau trop longs. 
Dismètant qui l Tow èt saquants-ôtes discutin.n’, tchicotin.n’ 
avou on djalon po n’ fer do twärt à pèrson.ne dins l'èxpropriâcion ; 
li rèstant dë |’ troupe djouweut à l' bale dins l' pré da costé. 
Nosse curé nos t'neut à gougne do coron di s’ djârdin. | n’ vèyeut 
nin volti lès cias do richot. | n'a rin adviné mins, tot d'on côp, 
il a abroké à grandès-asplanes à l' copète dë l' pîsinte. Trop taurd, 
tot èsteut r nièti. Li novia trau po l' piquèt d' cwin richoneut à 
one inocin.ne boyéye di mwaïjès-ièbes. 
Li lend'mwin, li pice di tchin.ne èsteut mètüwe à bon. Po ras- 
coûrci lès fils à ronches, li Gusse lès-a twardu avou l' mantche 
di s' mârtia pwis il a clawé lès-ouyèts avou dès ü. Lès fils èstin.n’ 
bin r'tinkis. Di l'ovradje d'ârtisse ! 

(A suivre : C.W. n° 4-1985) 

Li pus deur ësteut cor à fer. 

Li baurire do djärdin da Rafine Coulou purdeut quausu l' mitan dë 
l' pisinte. | faureut l' dismonter. Elle èsteut clawéye à deûs 
piquèts. Nos 'nn'avin.n’ po d' pus d'one grosse eüre. Ça aleut 
iësse malaujiy pace qui Rafine n'ètindeut nin deur èt s'-t-ouy 
valeut bin l' ci d'on mochët. 

I faleut trover one saqwè, min qwè ? 

Li Djózi n'a nin balziné longtimps. 


L'ome da Rafine, li vi Djan, ësteut quausu aveüle. | s'assiteut 
sovint su li p'tit meur divant s' maujone, au bwârd dë l' vôye do 
lèrdau. | tapeut volti one divisse èt Rafine ni waseut toûrner s’ 
pid quand il èsteut là. 

Li Djôzi s'a avanci paujêremint. 

— Bondjoû, Djan, ça va-t-i come vos v'loz ? 

— Ayi, m’ fi, audjoürdu dji so d' bon bwès. 

— Dijoz, Djan, vos n' vóriz nin co m’ raconter one istwêre dè 
l' guêre di Quatôze ? 

— Liquéne ? | gn-a tant ieû ! 

— Tin, li cine dau grand Dèhon. 

— Ayi, cit'lale, dji m'è sovin come si c'èsteut ayîr. | d'moreut là, 
tin, astok d'èmon Fonse Trûte. 


Tot l' monde diveut foürni dès canadas po l’rèquisicion. | n'aveut 
rin v'lu ètnde come brâmint d's-ôtes o viladje. 

On djoù, on wôt maîsse a v'nu à l’ comune. Il a èvoyî deûs sôdârds 
avou leû fisik èt bayonète au canon. Is-ont v'nu apicî nosse Dèhon 
ë s' maujone. On sôdärd divant li èt onk padri. Li Dèhon riyeut 
d’ zèls. 

Djè l'a vèyu passer vêci pa l' pisinte. | m'a criyi : 

— Mi, dji n' done nin mès canadas à dès pourcias. 

— Ya, ya, gut! a rèspondu onk dès-Alemands qu'aveut compris 
boû po vatche. 


À l' comune, l'intèrprète lî a d'mandé poqwè ç' qu'i n'aveut nin 
apwäârté s’ paurt. 

— Dj'ènn'a pupont, a-t-i rèspondu. Dj'a min.me siti oblidjf do 
mougnî dès cis qu'èstin.n’ à mitan gâtés. 

— Vous pouvez retourner chez vous, lí a-t-i dit l'intèrprète ë 
riyant. 

— Non.na ça, valèt. On m'a v'nu qwêre, on m’ rèminerè ! 


Èt l' Dèhon a riv'nu inte deûs gris. Dji n'a jamaîs tant ri. 
Il aveut catchî sès canadas vêla padri s' for dins lès-ôrtiyes. 


À l nêt, i m'a criyi pa | bawète do stauve : 
— Djan, vin soper avou mi, dj'a cüt saquantès pougniîyes di 
« fritz ». 


Do timps qui l' Djan èt F Djôzî chach'lin.n’ èt qu’ Rafine lès 
choûteut, l'ovradje avanceut. One eüre après, li baurîre èt lès 
piquèts ni jin.nin.n’ pus pèrson.ne. On n'aureut rin seû dire. 


Gn-aveut pus qu'one place à-z-arindji mins là, c'èsteut one afaîre 
di consyince. Jusse à l' sôrtiye dè l’ pisinte. 

Li Tow aveut mèsuré èt r'mèsuré. | manqueut todis cinq’ centi- 
mètes. One pitite difèrince mins li lwè, c'èst li lwè. 

Vêci, pont d’ piquèt à boudjf mins l' place èsteut prije par... one 
grosse bètrâle, avou dès laudjès longuwès fouyes, totes rilûjan- 
tes, bin crausses. On bètrâle plin.ne di biaté. Va rauyî ça, twè ! 


Gn-a dès cis qu'ont dit qu'on ratindreut quét'fiye bin après !' 
rauyadje. I n’ faleut nin sacadjî one si bèle plante. 
Li Tow s'a mwaïji. Li Iwè ni soufricheut pont di r'târd. Il a satchi 

s' sârpète foû di s' potche, i s'a abachi èt d'on randon, il a findu 
l' bèträle d'au colé jusqu'à l' racëne. Jusse cinq’ centimëtes ! 


Au catrèzime, nosse curé nos-aveut apris qui l' justice, c'èsteut 
rinde à chakin ci qui lí riv'neut. 


Lès bètrâles, c'èsteut po l' vatche da Mèlina. Elle a ieû drwèt à 
one avance. | l’ faleut veüy crochi dins l’ trintche plin.ne di djeus 
èt dins lès fouyes. 

Dji n'a jamaîs vèyu one bièsse ossi contin.ne. Gn-a sès-ouy qui 
r'lüjin.n’ di plaïji. 

Li justice èsteut sauvéye èt li Iwè ossi... 


Li caramèle do Ban wë 


Li Ban'wë ni fieut nin partiye dès < Cias do Richot >. | d'moreut 
su li d'zeûs do viladje. C'èsteut l' cousin dau Gusse èt dau Tow. 
À l'ocâsion, nos l' purdin.n’ avou nos-ôtes come invité. 

Nos l' vèyin.n’ voltî pace qui l' Ban’wè, c'èsteut one saquî. 
Grand, lès tch'fias côpés à l' brosse, one miète djan-foute : i lès 
fieut totes. 

Il aveut atraîtyi one tchauwe. Tos lès djoûs, à djoke su si spale, 
èle vineut avou li jusqu'à l’ baurîre di li scole. Là, èle lî potcheut 
su s’ tièsse, li doneut trwès côps d' bètch èt pwis èlle èraleut. 
Gn-aveut pont d' pus maîsse qui li po mète dès bricoles dins lès 
passadjes dë l’ viye câriére. ll aureut doné dès lèçons à on vi 
gârde. | coureut todis su tchamps su vôyes. Vos p'liz lî d'mander 
ossi bin do fer dèl poüre, do tirer à l'ârc à flèche, do v's-èman- 
tchî on cèp’, one tchèrète à tchin ou co do discôper on batia dins 
one sicwace d'acacia. Ç' qui vos v'liz. 


Il aveut ossi dès bèlès kèrnaches. Li prumi, il aveut rèyussi, on- 
ivir, à trèvautchi tote li coû ë ridant su on pid. Au d'bout, il aveut 
fonci l’ tièsse dins l' meur di pires. Li médecin aveut acouru tot 
d' swiîte po l' rakeüse. | lî aveut mètu iûts-agrapes. 

On-ôte côp, il aveut inventé one drole di machine avou dès roû- 
wes èt on volant. Ça rôleut bin, min.me fwärt bin. 

Il aveut batu li r'côrd di vitèsse au-d-dizeüs do ri avou s'-t-aréo- 
plane mins il a atèri dins lès fils à ronches. Dispeüy adon, gn- 
aveut dès bèlès p'titès stwèles su sès gngnos. 


Ë scole, noste ome rimouweut su s' banc, chakineut sès vwèsins 
ou tüzeut à totes sôrtes d'afaîres. Li maîsse l'èvoyeut tos lès 
djoûs travayi su l'âärmwère. Là, i dèssineut dès novèlès sôrtes di 
bièsses, i fieut dès plans po dès cep' à mouchons ou co dès 
pûnicions à maque... pace qui s' pa lès dobleut. 

Todis binauje, djinti avou tot l' monde, il in.meut bin do fer dès 
fârces. | vos-aureut stron.né one pouye sins l' fer criyi. 

On djoû, nos-avin.n’ siti fer one pormwin.nâde o bwès d' Dauve. 
Li Ban'wè aveut todis parvinu à stitchf on scurlot dins l' potche 
di l'impèrmèable do maïsse. 

I faleut l' fer, don! 


On p'tit d' prumêre aveut sèmé dins l' djârdin d' li scole dès 
s'minces qu'i lï aveut apwârté dins on satchot. 

— C'èst dè l' < Perlipohyse frisée > aveut-i dit. 

On mwès après, gn-aveut co rin d' soürdu. Djè l' v'leus bin crwé- 
re. C'èsteut do vèrmichéle qu'il aveut molu tot fin. 

Mins l' bouquèt : ç'a sti avou s' caramèle. 

Li Blanc Godfrwèd èsteut one miète goûrmand. Li Ban’wè l' saveut 
bin. Adon on-z-aveut por on franc one vintin.ne di caramèles au 
lait. Ban'wè, avou l'air di rin, a satchi s' satchot foû di s' potche. 
Il a criyî après l' Blanc. 

— Ti vous one caramèle ? 

— Ayi, dji vou bin. 

— Doûve ti bouche èt sère tès-ouy. 

L'ôte ratindeut. Li Ban‘wè a stitchi è s' bouche one caramèle 
à mitan ravolpéye dins s' papi. 

Li Blanc a foutu l' papi au diâle d'on côp d' linwe èt a c'minci 
à crochi. 

One miète après, i ratcheut, i ratcheut. 

Il aveut mawi... one tchiprëte crèvéye ! 11 


T'aureus pinsé ièsse au paradis... 


On bâticheut |' novèle sicole dès crapôdes. 

À quatre eûres, li Djôzi v'neut tofêr su l' chantier. Gn-aveut on 
gros tas d’ briques à traus tot |' long dë l' vôye. 

l n'a wêre balziné. | 'nn'a apici saquantes èt à dadaye... 

— Ça pout todis sièrvu, Gusse. 

— Ça va min.me sièrvu tot d’ swiîte, Djôzi. Nos-alans fer on 
bâradje divant nosse fôrt. 

Li Gusse a èvoyi tos lès-omes li long do richot. 

Li Tow aveut d'djà tchwèsi l' place. Ossi rade, on s'i a mètu 
come dès copiches. 

Li Gusse èt l' Djôsi ont rôlé saquants grossès pires au mitan 
do ri. Nos-ôtes, nos-avans arindjf dès wazons po bouchî tos lès 
traus. Lès bèlès briques dë l' sicole ont stî èmantchîyes à d'méye- 
wôteü po lèyf couru one miète d'êwe. À l' copète, on drapia. 
C'èsteut on mokwè d' potche qu'on-z-aveut nuké su one coche 
di neüji. 

Li bâradje rit'heut on bon mète d'êwe. 

Li place èsteut bone. Di trwès costés, on n' nos vèyeut nin. Nos- 
ëstins bin catchis pa lès ayes èt lès ronches. Gn-aveut jusse do 
costé dè l' pature qu'on risqueut one saqwè. Pus bas qui l' bâra- 
dje, li richot coureut ètur lès-ôsêres èt lès neûjîs jusqu'au djârdin 
do curé. 


Pont d' vint. Rin. | fieut tchôd, pèsant, stofant come divant 
on-oradje. Nos n’ boudijins pus. 

On viêr qu'aveut sti discouviè è rauyant lès wazons si cotwârdeut 
ètur lès-ièbes. On lapin r'waîteut qwè à l'intréye dès bouch'nis- 
ses. One pitite trûte a cochuré l'êwe èt a moussi ossi rade pa 
d'zos lès racènes d'on-ôrnia. 

Piyäne-piyâne, one vatche a d'tchindu o ri po-z-aler bwâre. Dès 
mochètes dansint au ré d' l'êwe. 

One coloûte a mostré s' tièsse ètur lès djons à saquants-ascau- 
chîyes do Djèk. I l'a rade ieû vèyu. 

l s'a lèvé sins brût. Il a côpé one fine coche di nwâr côrî èt a 
roté tot doûcemint do costé dè l' coloûte. 

Cit'cile s'a ramassé èt s'a tinki, prète à agni. Trop taurd, li Djèk, 
d'on côp tot sètch lî a câssé li scrine. 

Li pôve bièsse s'a cotwärdu one miète èt ç'a sti tot. 

Li Djèk l'a solèvé avou on baston fortchu èt l'a agritchté addé 
nos dins lès coches d'one bôle. S'a-t-i sov'nu d'one lèçon d' bibe ? 
— Mins c'èst come au paradis tèrèsse ! 

— Waîte, vêci à nos pids, c'èst l' ri què l' trèvautcheut èt vola 
lès bièsses : viêr, vatche, lapin, mochètes. S'il ë faut d's-ôtes, 
vos f'roz bin l'afaîre ! 


Au mitan, gn-aveut l'aube dë l' syince do Bin èt do Mau avou 
l' sèrpent rôlé su one basse coche. 

I n° manqueut pus qu'Adam. Il a sti rade là. Li Djèk èsteut tot nu! 
Noste ome s'a ènondé èt a potchi d'one traque dins l' bâradije. 
Il aveut bon dins l'êwe bin tiène. | s'i co-oûdricheut ë fiant voler 
dès gotes di tos costés. 

Au d'bout d'on quärt d'eüre, il a moussi foû. Il a cachî après sès 
moussemints. Bèrnique ! Gn-aveut pupont. 

Adon i s'a mètu à criyi, à ürler. 

Li vwès do bon Diè ou prèsqui, lí a rèspondu. 

Nosse curé aveut ètindu chachler one miète fwärt. 

l s'aveut avanci ë s' catchant padri lès bouchons. 

Li Djèk aveut ieû peü quand i s'aveut drèssf bon-z-è rwèd quausu 
dizos s' nez. Ci qui 'nn'a ètindu! 

Nos-ôtes, nos-avins pèté èvôye come dès lapins. 

Li Djèk n'a fait ni one ni deûs. Il a potchî dizeüs l’ richot d'one 
vinüwe èt i s'a sti catchi come Cayin ë l' viye câriére. 


Lës saluts do mwës d' maiy 


C'ëst l' mwès d' la Vièje, c'èst l’ mwès l' pus bia! 

Vinoz, acouroz tortos ! dijeut-èle Denise, li p'tite cloke, à tos 
lès vints. 

Tos lès djoûs à l’ nêt, aviè chij eüres, one quarantin.ne di djins 
si dispêtchint po-z-aler ë l'èglije. 

Nos-ôtes, lès mwin.ne-brût, nos l’ trossins à dadaye po ièsse lès 
prumis su lès bancs. Nos-èstins todis co-igne co-agne avou lès 
cis do Cente po-z-intrer ë l'èglije mins on s'arèteut d'on plin côp 
quand on tchèyeut buc à buc avou nosse curé. 

Il èsteut sovint astampé su l' pwate. On grand fwärt ome, li curé 
Hanoul ! | nos t'neut à gougne, sins boudji, lès mwins èfonciyes 
dins lès potches di s' grande nwâre soutane. 

Taudje, ê! On n' mousseut nin ë l'èglije come dins on molin ! 
Gn-a mwint’ qui n'ont nin intré pace qu'is n'avint pont d' tchaus- 
ses. Maleür ossi à l' cine qui n’ catcheut nin sès tch'fias pa d'zos 
on tchapia ou on mouchwè. 

Lès feumes si mëtint à gauche, lès-omes à drwète, lès marayes 
su lès bancs. 

Sint Dènis, li patron dë l' parotche, tot stèk dizeüs s'-t-autél, 
riwaîteut tot l’ monde di tote si wôteü. On s' taïjeut. T'aureus 
ètindu couru one tchiprète. 

Nosse curé ènn'aleut è l’ sacristîye. | s' mousseut avou one saqwè 
qui r'choneut à on blanc saurot. | s' mèteut ë gngnos au pid 
d' l'autél èt bacheut s' tièsse. Ça dureut, dureut... Pwis i s' rilè- 
veut èt tot bèlote, i v'neut padri nos-ôtes. 


Li salut cominceut. 

Di s' grosse vwès, li curé rèciteut l’ prumêre pârtiye do < Je 
crois en Dieu », do « Notre Père » èt do « Je vous salue, Marie ». 
Lès djins ripurdint l'ôte. 

Gn-aveut dès cines come li viye Daliye qui pèdalint èt dès-ôtes 
come li bèguiaud qui fyin.n’ li long cu... 


Après l' tchapelèt, c'èsteut lès litanîyes d’ la Vièje. Adon, nosse 
curé monteut lès d'grés d' l'autél èt i tchanteut l' « Tantum Ergo > 
I bènicheut totes lès djins. Lès coraules cochoyint leû sonète èt 
l' maîsse-coraule balonceut l'encenswäâr. On tchanteut cor on can- 
tique. Au pus sovint, c'èsteut « Chez nous, soyez reine » ou bin 
« J'irai la voir un jour ». 


Ça n'èsteut nin co tot. Nos rècitin.n’ l'Anjèlus’. Nosse curé nos 
fieut aligni onk padri l'ôte. | tapeut dins sès mwins po l' gènu- 
flècsion, pwis i nos lèyeut 'nn'aler. 

On côp, li Gusse èt l' Djôzi ont manqué !' tchapelët mins is n'ès- 
tint nin lon. Is s'avint catchi dins lès grandès-ièbes do pré 
Sintroûle, à saquants ascauchîyes di l'èglije. Is-ont ratindu one 
bone dimèye eüre pwis is-ont avanci sins fé chonance di rin. Li 
Gusse aveut on solide sicayon d' chaule pa d'zos s' tèchu. Passé 
l' pwatche, li Djôzi a r'waîti par one craye di l'uch d'intréye. 
C'èsteut on-uch à deûs batants avou dès-anias en fiêr fwardhji. 
— Nos tchèyans bin, Gusse, il è-st-à djok èt i c'mince à tchanter 
l' < Tantôt mon gros >, dispêtche-tu, sés’. 

Sins pont fé d’ brût, li Gusse a glissi si scayon dins lès deüs- 
anias èt is l'ont lèvé tos lès deüs. 


Quand |’ salut a sti fait, lès djins ont v'lu sôrti. 

L'uch ni s' douvieut nin. On-ome a sayi ossi. Il a ieû bau cocheüre 
lès deûs batants, gn-a rin ieû à fé. 

Lès-omes èt lès feumes èstint rachonés addé l' pwate come dès 
moches d'api sur on boquèt d' suke. 

Gn-a saquantes qu'ont c'minci à bèrdèler. Li curé lès-a adouyî 
d'on côp. Il ariveut d'djà à grandès-asplanes. Si visadje èsteut 
quausu come on bolia d' feu. 

— Qui gn-a-t-i, vêci ? 

Li dwèyène, li viye Daliye, a wasu lî rèsponde : 

— Mossieü |' curé, nos-èstans èssèrés. 

Nosse curé a adviné tot d' swite, 

Di rodje, si visadje a div'nu tot bleûw èt pwis tot violèt. Lès djins 
bachint l'anète. Is ratindint l'acheléye. 

Ça a tchèyu d'on côp, èt ça tchèyeut fèl, à maque, ossi frèd qu'on 
via d' mârs. Dji n' mi sovins qui d' saquants bribes : scandâle 
dins |' maujone do Bon Diè, èfants mau èlèvés, afrontés,... 

Ci djoû-là, tot l! monde a moussi foû pa l’ sacristiye. 


Li samwin.ne d'après, nosse curé a trové qui ci sèreut brâmint 
mia do dire li tchapelèt autoü dès potales èt dès tchapèles do 
viladje. Tot l’ monde èsteut binauje. 

Lès potales ont stî rinètiyes, rimètüwes è coleür, floriyes su on 
rin d' timps. Chaque rouwale sayeut do copler l'ôte. 

Qui ç' seüye à Notre-Dame dès Champs, aus Cwanes, à l’ cinse 
dè l' Coü, ë Notre-Dame di Hal ou à la Vièje dès Voyadjeüs, au 
Bwès d'Ausse, gn-aveut one bone pècléye di djins tos lès djoûs. 
Chakin dijeut sès pâtêrs do mia qu'i p'leut. Mins dji vou bin wadji 
qu’ la Vièje a chachlé d’ pus d'on côp avou nosse binde d'âr- 
souyes. 


Lès djins ratindint l' curé. Is causint di totes lès sôrtes : dès 
canadas qui moussint foü d' têre, dès sèmadjes, dès vatches, 
dès vias èt dès covéyes. 

Lës-ëfants si chaquinint. Lës pus grands courint aprës lës bau- 
chèles po l'z-î foute dès botons d’ sôdârd dins leûs tch'fias ou 
po l'z-î carèssi leûs bodènes avou dès-ôrtiyes. 

Quand l’ curé ariveut, pèrson.ne ni waseut pus moufter. 

On fieut on d'méy rond autoû dë l' potale. Li Fèné s'arindjeut 
todis po s' mète ètur li viye Daliye (èlle ètindeut fwârt deur) èt 
l grande Jète, one fèye longûwe èt maîgue come one pièce aus 
manje-tout èt qui pèteut d' rire po on rin. 

On p'tit vint èpwârteut bin wôt dins l’ ciél, lès < Je vous salue, 
Marie >, lès dërënës fleürs di cèrijis èt lès sinteûrs dès-ièbes à 
mitan meûres. Lès vatches abizint au-d-dilong dès clotures. On 
vaurlèt ram'cheut dès sayas èt dès couchèts grülint à l' cinse. 
On tchin satcheut su s' lache, vêla, bin lon. Li solia ènn'aleut tot 
doûcemint padri lès sapins do bwès d’ Dauve. Dès-èchérpes di 
brouyárd si daurint sins brûüt ètur lès vis plopes. 

Li nêt dichindeut paujêre èt doûce su l' viladje. 

Li curé rèciteut lès lîtanîyes, li Fèné boureut lès cènes. Il 
adouyeut l' grande Jète, lî fieut dès gros-ouy èt s’ toürneut do 
costé dë l' viye Daliye. Avou s'-t-aïr di deûs-aîrs, i li sofleut : 
< Laîde rossète, viye surale, vèsse di leup, guèrnouye di bèniti, 
punaise di cofèssional Sins bambi, li dwèyène rèspondeut : 
priez pour nous. 

Li grande Jète si cochoyeut, agneut dins sès lèpes, paumeut tot 
doûcemint, bèguieut èt pwis d'on côp s' pèteut à rire padri s' 
mokwè d' potche. 

Li Fèné lí r'waîteut tot sbaré èt fieut l' ci do ièsse mwais. 
On-ôte côp, i s'aveut acov'té padri l' Brolé, conte on piquèt d' 
cloture. Il aveut fait chonance do ranuker l' lacète di s' solé mins 
il aveut loyi l' djambe do vi ome avou !' fil à ronches. 


On s'plaïjeut surtout bin è riv'nant do tchapelèt. 
On sèmedi, on l'aveut rècité divant l' tchapèle di Notre-Dame di 
Lourdes, nin lon dè l’ gâre. 


I| fieut stofant. 

Li ciél èsteut fin nwâr, vêla, do costé dë l' cinse Morimont. 
Chakin trosseut l’ guète po r'gangni sès nanches divant qu’ ça 
n' tchaîye. 

Li Fèné, li, aveut bin l' timps. | ‘nn'aleut piyâne-piyâne do costé 
dë l' gâre. Tin ! i cléricheut è l' cauve. D'on côp d'ouy, il a trèvèyu 
l' chèf di gâre ou pus jusse, li d'zeûs di s' tièsse rilüjeut jusse 
divant l' laurmî. Noste ome brichôdeut avou sès-ostèyes come 
d'abitude. | causeut tot seü. 

— Nom d'totute ! Qu'i fait tchôd ! Por mi, il ë va tchaîr, one fèle ! 
Li waléye a tchèyu d'one traque : tiène, à maque, mins coûte. 
Li Fèné s'aveut soladji su l' tièsse do brâve chèf di gâre... 

Quand i fieut bia, nos trin.nin.n” dins lës pisintes ou li long do 
richot jusqu'à l'anëti. 

C'ësteut l' mèyeü momint po tchèssi lès baloüjes. Di ç' timps-là, 
gn-aveut à flache dins lës-aubes ët dins lës bouchons. 

Nos lès ratindins, à cu d' pouyon su l' vóye, avou one bone sitièle 
di pwès ë nosse mwin. Pa dijin.nes, ëles passint dizeüs nos avou 
leûs dobës-éles grand au laudje. Quand gn-aveut one à pwartéye, 
nos potchins avou li stiële lëvéye bin wót. Li póve biësse s'ëma- 
craleut dins lès fins cochas, Sur one pitite dimèye eüre, nos 
'nn'atrapins chakin one bone vintin.ne. 

Si l' timps èsteut grigneûs ou s'i gn-aveut one grosse comande, 
nos-alins li djüdi après non.ne, cocheüre lès balivaus d' tchin.ne 
dins l' bwès do Noû Pont. Lès baloüjes èssoketéyes pa d'zos lès 
fouyes tchèyint à l' têre come dès grüzias au mwès d'avri. 
Qu'è fyin.n’ ? 

Nos n' lès aurdins nin. Li jubié èsteut rate ëvóye... dins lès câr- 
nassiéres, lès musètes, lès tch'fias, dins l' craye d'one finièsse, 
qui sé-dje ? 

On côp, l’ Djôzi ènn'a lachi d' pus d' deûs cints dins l' sâle d'a- 
tente dè l' gâre. Quéne afaire li lend'mwin quand lès prumis 
voyajeûrs ont douviè |l’ uch ! Gn-aveut one convôye di tos lès 
diâles. Dès baloûjes si pormwinrnint dins tos lès cwins. 

Lès pus prèsséyes si ramèch'nint divant l' guichèt, lès couyones 
si daurint conte lès câraus tot man.nèts, lès djan-foute èstint 
montéyes su li stûve maugré qu' l'èsteut mârqué d'ssus : Etat 
bèlje ; èt deûs ou trwès sins jin.ne s'avint lëyi clouper dins l' 
rodje kèpi do chèf di gâre. 

Di mwaîs pwèl, cit'ci a tot raconté au maîsse. 


Li Gusse a bin rate ieû trové ôte tchôse. 

Noste ome passeut su l' pavéye divant one maujone, s'arèteut 
d'vant l'uch. | toqueteut ou soneut on bon côp pwis i l’ lèveut 
bon-z-èt rwèd po s' catchî au pid d'one aye ou padri l'angléye 

d'on meur. 

Di-d-là, i riyeut d’ bon cœür è-z-ètindant lès djins qu'avint stî 

qena dins leù mougnadje, leû paurt aus cautes ou bin leû 
'vise. 

— Taudje one miète ! Quand dji tchairë d'ssu ç' vaurin-là, djë li 

tanerë s' pia avou m' baston ! 

— Taijoz-vos ! Ci n'ëst qu'on-èfant ! 

— Vos-ènn'avoz fait ostant. 

— Dji wadje qui c'èst co li p'tit Gusse da Maria. I| a bau ièsse 
ossi subtil qu'on colëvrot, djë l'aurë. 

Li Gusse s'è fouteut d'ièsse man'ci. Il aureut falu iësse fwârt po 
l' racsire... 

Mins... pout mau a tchèyu l' cu è l'êwe. 

On djoû à l’ nêt, i s'a avanci franc batant ëmon Emile Fery. | 
lëveut d'djà s' mwin... èt l'uch s'a douvië : li nèveû da Emile 
mousseut justumint foû. 

Is s'ont r'waiti come deús bauyaus. 

Gusse a potchi lon èri èt a pëté ëvóye do costé dë l' pîsinte. 
Misére ! One saqui avanceut ë l' pîsinte avou one bèrwète ! 
Nin moyin d' passer. Gusse s'a ënondé ët d'on bond, il a volé 
au-d-dizeüs d' l'aye. Dins l' nwâreû, il a trèvèyu on-uch au laudje 
èt il ï a moussi d'on lan... 

— Nos l' tinans. Il è-st-intré dins l' ran dès couchëts ! 

Li nèveü da Emile a r'clapé l'uch èt mètu l' vèra. 

— Mononke, li raculot èst rintré. Dji vin do sèrer l'uch. 

— Vos-avoz bin fait, come ça i n' courrë pus èvôye. 

C'ë-st-adon qui nosse Gusse s'a rindu compte qu'il èsteut prij'ni 
avou lès couchèts. 

Il ï a d'moré one bone eüre èt pwis on l'a r'lachi... 


Li pupe da Fonse Trüte 


Dispeüy l'afaïre do rôlia, Fonse Trüte aurdeut on solide dint 
conte lès < Cias do Richot >. 

Nos n'èstins nin raucuneüs, nos-ôtes. | faut dire ossi qui l' saison 
dès fréjes ariveut. Afiye, li vint balzineut d' cinq' èt d' sèt' dins 
l' tëre aus fréjes. Lès traus d' nosse néz èstint këkis adon pa 
l' bone odeür come avou do sint bon. 

I faleut fer la païs à tote fwace. 

Tos lès djoüs, quand nos passins, qui ç' seüye à non.ne ou à 
quatre eüres, Fonse monteut d' gârde dins s' bokèt. 

l spiyeut lès grossës rukes avou s'-t-awe, i saucleut, i côpeut lès 
goürmands, i staureut do strin d' frumint ètur lès lignes. Il aveut 
r'fait s' cloture. 

Nos fyins dès grands jèsses d'amisté. Nos lí criyins dès bias bon- 
djoüs, nos d'mandins qwè po sès rumatisses ou po l' timps qu' 
l'aleut fé. Rin !... Nos causins à on moya ! 

I nos t'neut à gougne sins rin dire. | boureut s' pupe avou do gros 
< Semois », l'alumeut, satcheut saquants côps èt r'purdeut s'-t- 
ovradje. 

On côp, li Djôzî lî a criyi : 

— | sint bon, vosse toubac’, Fonse ! 

— Mès fréjes ossi, a-t-i rèspondu. 

Nos passins èt i n' toûrneut min.me pus s' tièsse su l' costé. 
Si pupe rimouweut, blonceut di drwète à gauche èt d' gauche à 
drwète. On vèyeut bin qu'il èsteut arèdji après nos. 

Li Gusse si côrcieut. On djoû, gn-a pus ieû moyin dë l' rastinu. 
— Vous’ wadji qui dj’ li èvole si pupe avou one ruke di têre ! 

Li lieütenant èsteut adrwët, mins di-d-là à... 

— Combin ? a d'mandé !' Djôzî. 

— One pëce. 

C'ësteut brâmint por adon. (On crin d' chocolat costeut on franc, 
on paquèt d' cigarètes, deüs francs èt vint’, nosse pére duveut 
souwer one eüre po gangnî ostant.) 

Li bèrèt dau Tow a fait l' toür. Gn-aveut nin lon d' trwès francs. 
Li Gusse a bin v'lu mostrer ç' qu'i saveut fer po ç' pris-là. 

Il a ramassé one ruke di têre, il a ratchî d'ssu po-z-è fer do mârti. 
Pwis il a c'minci à prusti l' bole dins s' drwète mwin. Tot d'on côp, 
i s'a astampé è fiant blonci s' brès. Il a ligni èt èvôye li bole... 
Nos-avans ètindu djurer. À d' pus trinte èt dès-ascauchîyes li 
Fonse si co-ôudricheut dins sès fréjis come one grosse baloûje 
dissus s' dos. Li pupe èsteut nin lon èri addé s' vi tchapia. 
Nos-ôtes, nos potchin.n’ di plaîji. Nos rabrèssin.n’ li Gusse. Mins 
ça n'a wêre duré. 

Padri nos, Mèlinä, li soû da Fonse, abizeut avou one faus. Dji 
n' sé nin poqwè, dji n'a aurdé sovenance qui do coyî qui zoupleut 
su s' gros vinte. 

Si bia frére, li p'tit Yon, acoureut avou one fotche à canadas. 
Li Tow a chuflé trwès côps. Nos-avans pèté èvôye come nos p'lins. 
Gusse, d'on lan, aveut potchi d'zeûs l' cloture. 1 coureut à r'laye 
po gangni lès bouchons do remblai do tch'min d' fiêr. 

Li Fonse aveut ratrapé s'-t-awe. Il ë pingneut dès grands côps 
su l' têre come po discopèci on-in.nemi, li Gusse quétfiye. 


Li dîjyin.me paurt ou lès fréjes da Rafine 


En 1937, tos lès cis qu'avin.n’ saquants-ascauchîyes di têre bin 
mètüwes au solia plantin.n’ dès fréjis. 

Su l' grande uréye do lèrdau, on troveut lès pus grosses, lès pus 
bèles, lès pus tentantes ossi. 

Li pisinte qui nos siyin.n’ tos lès djoûs coureut tot au-d-dilong 
do bokèt. Gn-aveut nin lon d'on d'méy-boni d’ fréjis. 

À l' saison, Fi di Dieü, quéne afaîre ; ç' qui ça sinteut bon! 
On djêrieut après. On aureut voltf sti on mauvi ou on sauvèrdia 
ou min.me cor one copiche po p'lu couru dins lès ridéyes èt 
bètchi vêci ou vêla. 

Portant nos n' mètin.n’ jamais on pid di l'ôte costé dë l' cloture. 
I faut dire ossi qu’ Rafine èt sès-èfants montin.n’ di gärde quand 
nos passin.n’ èt l' bordon qui l' viye djint tineut ë s' mwin aureut 
discoradji l' pus assoti. 

Jusqu'au djoû... Tin, mi diriz bin ç' qu'one lèçon d' bibe aveut à 
veüy avou lès fréjes da Rafine ? 

Nosse maîsse, mossieû Riga, nos-aveut d'visé dès farisiens, di 
cës rin-di-tout qui nos-avin.n' tot d' swite vëyu ëvi pace qu'is 
sayin.n’ todis do disbëli nosse Sègneür. Dès fieûs d'imbaras, 
dès glawines, dès soûrnwès, min.me lès cis qui s' vantin.n’ do 
doner l' dime di leüs bins aus pôves. 


Li Tow aveut lèvé s' dwègt bon-z-èt rwèd èt d'mandé ci qu' c'ès- 
teut, l’ dime. 

Li maîsse aveut rèspondu au Tow do r'waiti dins s' dicsionaire. 
S'il aveut sed... 

Come d'èfèt, li lècture valeut lès pwin.nes. Il èsteut scrit : 
Dime - do latin, decima - dijyin.me paurt - payemint en nature 
aus curés ou à l' nóblësse. 

Subito, lès mots « en nature x ont div'nu < fréjes > èt l' Tow a 
candji sins rastèna < aus curés ou à l' nôblèsse > pa < aus cis 
do richot >. Quand il a r'ssèré s' live, i soriyeut d'one drole di 
façon. 


À quatre eûres, i nos-a èspliqué comint ç' qu'i vèyeut l'afaire. 
Por li, nos-avin.n’ drwèt à l' dime pwisqui nos-èstin.n’ one ârméye. 
Bin sûr, on n’ vërë nin nos l'apwäârter su on platia, tantia qu'i 
faurè qu'on l' vaye qwêre su place. 

Comint ? Li Gusse a ieû bin rade trové. 


Il a paurti l' troupe ë trwès. 

On c'mincereut pa s' trin.ner à plat vinte dins lès grandès-ièbes 
dè l' pature à fautchi. Ele vineut à rin au bwârd do prumî bokèt 
d' fréjis. Di-d-là, chaque sôdârd tchwèsireut s' ligne èt coudreut 
one fréje su dij. Li Gusse ni moussereut nin o bokèt mins mon- 
tereut d' gârde avou s' fronde ë l' pisinte. Come i faut s'atinde à 
tot, il aleut douviè on trau ë l'aye. On n' sét jamais. 

Mi, dj'èsteus avou l' Djôzi. 


Li Tow nos-aveut bin r'comandé do coude one fréje su dij, èt co, 
rin qu’ lès cines qu'avin.n’ siti bètchiyes. Come ça, si nos-èstin.n’ 
pris... D'on-ôte costé, dijeut-i, nos n'avin.n’ nin l' drwèt do prinde 
si gangne-pwin à l' viye Rafine. 


On quärt d'eûre pus taurd, nos-èstin.n’ dins lès fréjis. 

Chakin coudeut sins r'lèver s' tièsse. Ça sinteut bon. 

L'odeûr dès fréjes èt dè |' têre bin tchôde nos kèkieut l' nez. 
Èt tot d'on côp, li batch a r'toûrné su l' poucia ! 

Li Djan d' mon |’ Rodje sitindeut s' mwin po-z-apici one bèle 
grosse fréje... èt il a winklé come on couchèt qu'on-aoûrléye. 
Li godfèr.. mile qu'a sî a fait ostant d' brût. One wèspe li aveut 
piqué s' dwègt. Li maleür a v'lu qu'au momint qu'i s' cotapeut ë 
choyant s' mwin, li fèye da Rafine a moussi foû dë l' maujone. 

Ëlle a vëyu qwë tot d' swite. Tote li famile a acouru. Nos-avans 
d'moré tot cacaye, à gngnos dins lës fréjis. 

Li prumi, li Djôzi a riv'nu à li. 

— Li charge ! Sone li charge, claîron ! a-t-i criyi ë fiant dès grands 
brès. Dj'aveus télemint peû qui dj'aleus pichi dins mès culotes. 
Dj'a pris m' claîron, on bokèt d’ tuyau plèyi come one èpingue 
avou on trêtwè au d'bout, èt dj'ènn'a satchî saquants tari, tara... 
Ça n' richoneut wêre, mais là fwârt wêre, au dijûtyin.me di cava- 
leriye. Èt pwis dj'a pètè èvôye, dj'a zouplé au-d-dizeüs d’ l'aye. 
Dji m'a catchi padri on gros bouchon d'ôrnias. 

Di-d-là, dji r'waîteus l's-ôtes. 

Qui v'loz ! À iût-ans, dji n’ conicheus nin lès héros. Dji n' saveus 
nin d'djà qui dj'èsteus Gaulwès, dë l' sôrte dès brâves. Li caporâl 
Trèsignies èsteut on-ètranjér’ por mi. 


Li Djôzi, li, i saveut tot ça. 
ll aveut satchi s' fronde èt i s'aveut avanci jusqu'à |’ cwane di 
l'aye. 


Li dèstinéye li ratindeut là. 

Li lieûtenant do Tow a tchèyu là, lès brès ë crwès, djondu è plin 
front, nin d'one bale mins... d'on côp d' mantche di locèt. 
Traîtreüsemint, onk dès fis da Rafine s'aveut catchi là èt i n'i 
aveut nin sti doûcemint. Li boûrsia do Djôzi aveut l' grocheü d'on- 
ou d' pidjon. 

Li Gusse aveut vèyu tchaîr si soçon. | n'aveut nin frèd aus-ouy, 
nosse Gusse. ll aveut couru one miète pus lon sins s' fer veüy. 
l s' troveut jusse padri l' fi da Rafine. 

Sès laudjès fèsses èstin.n’ divant li, à bone pwäârtéye. 

Li Gusse riyeut d'djà. Il a tchwèsi on cayau bin pwintu èt l'a mètu 
è s' fronde. Paujêremint, come aus maneûves, il a lignî èt tirè... 
Qué bwèrladje, mès djins ! À vos clawer su place ! 

Li Gusse n'aveut nin ratindu s' rèsse. I| èsteut d'djà lon. 

Di ç' timps-là, li Tow èt deûs sôdârds avin.n’ satchî l' Djôzi padri 
l talus. Lès-ôtes s'avin.n’ rachoné po lès couviè mins i n' s'a pus 
rin passé. 

Chakin médieut sès maus. 

Au lon, li Gusse achèveut s' coûsse dins l' pachis. 

Mi, acropu dins m' bouchon, dji brèyeus. Dj'èsteus onteûs, dj'a- 
veus d'sôrté. 


Portant... 

Tot d'on côp, dj'a ètindu roter dins l' pisinte. One saqui avanceut 
doûcemint, tot doücemint. 

À m' toûr, a-dj’ sondiji, èt dj'a r'vèyu l' Djôzi qui n’ boudjeut pus, 
plin d' song, mwärt quét'fiye. 

Mès gngnos bouchin.n’ onk conte l'ôte. 

Rafine s'a drëssi d'vant mi. Èle m'a dit : 

— Tènoz, pace qui vos n'avoz nin stî à maraude. 

Dj'a r'lëvé l' tièsse sins comprinde. 

— Alons, stindoz vosse bërët. 

Ët Rafine l'a rimpli à ope avou dès bèlès grossès fréjes. 
Adon, èle s'a abachi èt m'a r'ssouwé mès-ouy avou one cwane 
di si d'vantrin. 

Dj'a dit mèrci èt dj'ènn'a ‘nn'alé bon-z-èt-rwèd. Dji sot'neus m’ 
trésôr avou mès deüs mwins. 

Au d'bout dè l’ pisinte, li troupe mi ratindeut. 

Li Tow m'a r'waiti tot binauje. 

— Insi, di-st-i, do timps dè l' bataye, gn-a onk qu'a sondji à 
l' dime. Bravó ! 

Dji n'a nin ieû l' coradje dè |’ disminti. Dj'a mètu lès früts à 
l' têre, à sès pids. 


Li djüdi après non.ne 


Li djûdi après non.ne, c'ësteut condji. On lèyeut ouve au mitan 
dè l’ samwin.ne. 

À l' nêt, ë riv'nant d'awë sti travayi, nosse pa direut co qu'il aveut 
rèscontré à Nameur, lès-omes avou dès grands coutias : lès cis 
qui v'nint côper l' samwin.ne ë deûs. 

Nosse maisse nos-aveut apris on tchant. Dji n'è sé pus grand 
tchôse : 

Il est dans la semaine 

Un bien beau jour 

Dont l'écolier sans peine 

Voit le retour. 

Chez nous le plus étourdi 

Sait quand revient le jeudi 

Car il a songé 

Au prochain congé. 


Maleûr au ci qui s' fieut pûni li mércrèdi, ca : 


Tant pis pour cet élève 
Trop turbulent 

Qui bavarde sans trêve 
En perdant son temps 
Il copiera le jeudi 

La leçon du mercredi 
Quel air affligé 

Au prochain congé. 

Li djûdi, përson.ne ni balzineut avau lès vóyes. Gn-aveut qu' 
saquants-eûres di condjî. I| ë faleut profiter. 
Profiter ! Rastrind ! Faleut travayi. Chakin s' paurt. 


Dji rintreus, dji mougneus, dji fieus mës d'vwërs, dji m' discan- 
djeus èt... à l' bësogne. 

Dji c'minceus pa-z-aler qwëre one vôye d'êwe. Dji mèteus l' goria 
su mès spales. Dj'agrifeteus l'anse dès deüs sayas èt à dadaye à 
l’ fontin.ne di Nîje quand on fieut l' bûre — l'êwe ï èsteut pus 
frède — ou à l' pompe dè l' comune à one cintin.ne d'ascauchiyes 
dè l' maujone. 

Pwis dj'aleus côper dès chicoréyes po mès lapins. Dj'ènn'impli- 
cheus on satch li long do remblai ou au bwârd dès vôyes di 
campagne. 

Dji r'nètieus lès garines èt t'nu l'ouy aus djon.neléyes. Dji d'mo- 
reus longtimps ascropu d'vant mès lapins. Gn-a onk qui dj' vèyeus 
volti d' pus qui l's-ôtes. C'ësteut on grand jèyant dès Flandes. 
Djè lï chôpieus sès moustaches au-d-truviès do fil à pouyon. 
Dj'èlèveus dès lapins pa plaiji. Dji brëyeus quand nosse pa è 
tchwèsicheut onk po l' casserole. I| a todis spaurgni m’ jëyant. 
Quand on vindeut one pia au mârtchand d' loques, dj'aveus on 
franc po mëte dins mi spaugne-mauye. 


Au bon timps, dji doneus on côp d' mwin po saucler l’ djârdin. 
Mi grand-pére mi fieut passer d'vant li. Avou brâmint dèl pa- 
çyince, i m' mostreut l' difèrince ètur one mwaïje ièbe èt one 
djon.ne carote. 

Au d'bout d'one eüre, i 'nn'aveut assez d'ètinde somadji. | m'è- 
voyeut djouwer. Nosse mére aveut ieû dèl chance. Èle ni p'leut 
nin moussi o djärdin. Nosse pa in.meut co mia i veüy lès pouyes... 


Aviè l' Tossint, nosse pa aleut au Tri, à pid, po comander do 
tchèrbon. 


Li djûdi d'après, Adriyin ariveut avou on pèsant bègnon d’ cinse 
satchî pa on fwärt roncin tot nwâr come li tchèrbon. 

Li grand-pére tchèrdjeut l' bèrwète. Djè l’ cobouteus. Mi grand- 
mére brocheteut l' vôye sins-î lèyi one pitite poussêre. 


À l' nêt, dj'aveus mau m' dos mins l' mète di tchèrbon èsteut 
à iute. On l' sipaurgneut po lès grands frèds. 

D'abitude, nos brülins do chlam’. Po l' ralongui, nos l' machins 
avou d' l'êwe èt d' l'aurziye qui nos-alins qwère à l’ fontin.ne do 
Blanc Maudje à l'intréye do bwès d’ Mauyin. Nosse tchèrbon d’ 
pôve chandicheut tote li maujone mins quéne poûssêre. Portant, 
c'èsteut si bon do mète sès deûs pîds dins l' cofe di li stûve 
quand l' vint ûleut dins l' tchiminéye. 

Mi pus bia djüdi, c'ëst l' ci qu’ dj'a passé avou nosse pa dins 
l' bwës Robièt. 


C'èsteut dins lès prumîs djoûs d' jun. Nosse pa aveut sôrti !' 
bèrwète à scayons, si fièrmint èt s' musète. Moman í aveut mètu 
deûs gros crochons d' gris pwin, on bidon d' cafeu èt one botèye 
d'Astra. 

Li dossêre su l'anète, li fièrmint su l' dos, nos 'nn'alins abiye o 
o bwès. Li rôlia d' fiêr dè l’ bèrwète risbikteut su lès grossès 
pires dë l’ vôye do Noû Pont. 


Au bwès Robièt, gn-aveut dès faus, dès tchaurnales èt dès nwârs 
côris. Tot ç' qu'i faleut po dès stièles di pwès. 

Nos nos-avans mètu tot d' swiîte à l'ovradje. Mi, dji coureus au- 
d-truviès dès bouch'nisses po trover dès aurts èt dj' lès twär- 
deus do mia qui dj' p'leus. Èles sièrvrin.n’ po loyi lès fwès. 


Di ç' timps-là, nosse pa avanceut à bachète, apiceut one coche, 
li r'lèveut dins l'aîreû èt l' mèsurer d'on côp d'ouy. Avou l' pwinte 
do fièrmint, i côpeut l’ pid d' li stièle d'on randon. Pwis i l' tapeut 
au lon. Djè lès ramèch'neus èt djè l's-arindjeus, lès pids do 
min.me costé. Dji loyeus lès fwès èt lès satchi à vôye. Djè lès 
tchèrdjeus su l' bèrwète. Cit'cile a bin rate richoné à one môye. 


Il èsteut doze eüres. Nos-avans lèyi ouve po mougni. Dj'a sti 
qwère li musète èt nos nos-avans aspoyi conte li buk d'one fau. 
Deûs gros crochons d’ pwin, do p'tit salé, dès-agnons, do sé, do 
cafeu, di l'Astra èt vêla à l' fine copète li solia do bon Diè. Qui 
nos faleut-i d'ôte. 


— Nos n’ gangnans wêre mins nos vikans bin, a-t-i dit nosse pa, 
tot arindjant s' saurot ètur lès grossès racènes. On n'a qui l' bin 
qu'on s' fait : mi, dji va fer m' prandjëre. 

Èt i s'a fait one tièstire avou one brèssiye di fètchêres. 


Longtimps, longtimps après, quand dji m'a dispièrté, dji m'a 
drèssi come si dj'aveus stî pondu par one wèspe. 

Quatre eüres ! | soneut quatre eüres au clotchi d' l'èglije. 

— Pa, ë pa, quatre eûres, quatre eûres ! Èt moman ? èt l'ovradie ! 


Nosse pa a satchî s' monte èt l’ riwaiti pwis i l'a lèyî r'tchaîr 
ë s' potche ë soriyant. 
— Nos n'avans pris qu' vingt minutes, mins... à li p'tite awiye. 


Aprës tot, qu'ëst-ce qui c'ëst qu' vingt minutes dins tote one 
vicairiye. 

À l nut 


(Di Hanëfe) 


D'on côp l' solo s'a lëyi djus podrî lès plopes, 
Èt lès nûlêyes come si èles ni polit pus hope 
Acrotchèt leüs frandjes d'ôr èt ça fêt come on lét 
Wice qui l’ djoü s'èdwèmerèt di s'aveür sansoülé. 


Tot s' ripwèse, on direüt qu'âtou d' nos deüs l'êr hoüte 


Lès-odeürs d'ine djoürnêye qui fourit bin trop coüte. 
Là bin lon, on-z-advène li disseülance dès tchamps. 
Li wèsinèdje èst si påhûle qu’ nos nos têhans... 


Dji v' racdürè, mamêye, londjinemint sins rin dire 


Po qui l' vôye mi parète pus longue qui l' cisse d'ayir, 
Lès-ouy tot magnis d' nut', hoütant vosse coür, pièrdous 


À l'idèye di v' qwiter disqu'à d'min, so vosse soü. 


R. VANDAMME. 


sansoüler (si —) : s'épuiser à la peine 


Pa dri l’ mirwè 


Di Vireu (Wallonie française) 


« Ê! C'èst mi qu'èst là! 

Ti n° m'atinds nèn, tè n' mi vwès nèn ? 

Ça fwait dès-eüres qui dji crîye après twè ! 
Djè su dins l' glace, dji su-st-amacralë, 

Èt dji t' lume sins qu’ ti nè l’ suche. 

Dji su dins l' < quatiëme dimension > : 

Ça coumince là où ç' qui l' lumière ridjibèle 
Mais mi, dji su d'mèrè d' l'ôte costé... 

Dji su pa dri l' mirwè 

Dji n° peu nën boudji, mais dji wë tout èt dj'atind tout. 
Ça m'a arivè bièssemint. 


Dj'aî rabrèssi l' glace pace qui dji m' trouvais bia d'dins. 


Èt — bèrlafe ! — dji su voye dè l'aute costè pou d’ bon. 
Ça fwaît dèdjà sagwants djoûs qui ça deûre. 

Gn-a rën qui dj' n'uche nin fwaît pou sayi d'ë sórti. 

À ç' qui dj'aî compris, c'èst |’ < purgatwâre ». 

C'èst putôt soyant... faut s'i fwaî èndon 

Mi qu'a djouwè ostant d' lignes à m' coumère 

Dji su-st-oblidji dè l’ riwaîti s' fwaî rabrèssi pa d's-autes. 
Pus lon, dji n' saï nën,... mais dji marone ; 

Twè, on dirait qu'èle ni t' plaît nën quèquefiye 

Mais, què ç' què t' bwès, t'ènnè r'lopes dès gobaus (1). 
Dji m'arète pace qui dji n' veu rèn dire du mau dè l’ parintéye 
Èt l's-autes ; qués simagrawes, ène vraîye pitié ! 

Lès vèy si r'waîti dins l' mirwè 

Si fwai lès doûs-oûy èt s'i trouvè plaîjant, 

Èt lès coumères qui pèrdont dès-aîrs di cinèma. 

Djè t' lèzeü fouterè, mi, dèl couleür. 

Mais dji n' peu rèn fwaî d'aute qui d’ lumer, 

Sins rèn dire. Dji sauraî bën qwè quand dji sôt'raî d' là. 
En ratindant dji n'aî qu'ène sôrte à fwer 

Ratinde qu'i gn-uche yink qui s' trouve bia 

Ët qui rabrèsse li mirwè come mi. > 


Michel du Ta. 
(1) gobau : gobelet 


Tote li têre li d'djeûve avou li 


Quand l'èfant d'djeûve : < Dji su-st-eüreûs > 
Li solia riyeûve po zèls deûs. 

Quand l'èfant d'djeûve : < Dji va tchanter > 
On mièle si mèteüve à chufler. 

Quand l'èfant d'djeûve : < Dji vou do pwin >, 
Li vint lî soyeüve on tchamp d' grin. 

Quand l'èfant d'djeûve : « Dj'a l' cœür à braîre >, 
Li ciél goteüve dins lès gotêres. 

Quand l'èfant d'djeûve : < Dji va dwârmu > 
Li djoû s'arèteüve di couru. 

Qui l'èfant diye n'importe qwè, 

Tote li têre li d'djeûve avou li 

Rin qu’ po l' plaîji di r'dobler s' djwë. 


Émile BOTHY, R.N. 


On bokèt do l’ Bone Novële d'après Sint Luc 
(X, 25-37) 


On djoü, vo-z-è là onk di cès grands bèrdèlaus-là qu'atauche 
Jésus, èt po l'èmacralè, volà qu'i li d'mande : < Choütoz, Maïîsse, 
qu'èst-ç' qu'i m’ faut fè po-z-awè m’ paurt di Paradis ? x. < Vos 
l' duvriz sèpe mî qu'on-ôte, di-st-i Jésus. Qu'èst-ç' qu'i gn-a di 
scrit dins vos lives ? >. L'ôte lí rèspond : < Li Bon Diè, vos !' 
vèroz volti, di tos vos pus fwärt, èt vosse soçon come si c'èstot 
VOS >. < Tot jusse, di-st-i Jésus. È bin d'abôrd, fioz insi èt vos 
l'auroz, l' Paradis >. 


Mais l'ôte, pace qu'i lî falot l' dérin mot : < Mais, mi soçon, 
qui ç' qui c'èst ? >. Adon, Jésus lí conte one fauve : 


< Gn-avot on côp on-ome qui dischindot l' vôye di Jèrusalèm à 
Jèricho. | n'i fait nin trop sür. Volà qu'i tchét su one binde di 
brigands quo lî foutèt one dispousseléye èt l' rinièti èt l' lèyi 
o fossè, ossi bon qu’ mwärt. On curè, qui passot par là tot d'djant 
sès-ôrémus’, l'avise mais i fait l' grand toûr. Li maurli quo l' siyot 
d'au lon li veut tot parèy mais aye èvôye sins fè chonance ! 
Arive adon on grand laid m’ vét à djok su si tch'fau. On-ome nin 
d'avaurci. Do côp qu'il avise li maleureûs, ça li fait mau. Rouf ! 
à |’ valéye èt fè autoû, èt l' sogni do mi qu'i pout avou ç' qu'il 
a. Pus, i l’ tchèdje èt l' minè jusqu'au preumi ôtél èt z-i waiti bin 
come i faut. Li lond'mwin, i dëne deüs biyèts au patron tot li 
d'djant : « Purdoz sogne di li èt s'i gn-a nin po fè avou ça, dji 
payerai |' rèstant quand dji r'passeraî l' côp qui vint >. 


< À voste idéye, liquék dès trwès qu'a stî l' soçon d' l'ome 
qu'ëstot o fossë ? >. L'ôte lí rëspond : < C'ëst bin sür li ci qu'a 
pris sogne di li >. < À la bone eüre, di-st-i Jésus, Aléz d'abôrd : 
lü ! Èt vos-ôtes ossi, fioz-ë ostant ! >. 


Èt audjoürdu ? 


Gn-avot on côp on ome di Djiblou qu'alot véy lès coméres à 
Bossêre. À vélo ! On d'méy drole, savoz. One miète baraqui ! 
Il ï passe li chije èt come c'èstot l' dicauce, divant d'èralè, i fait 
lès tchapèles. On p'tit vêre par-ci, on p'tit vêre par-là ! Èt chakin 
s' toürnéye. Volà qu'aus p'titès-eüres, noste ome avot ramassè 

s' chique. < Ni riyans nin dës mau-tchaussis, gn-a dës savates po 
tortos >. (Èt l' ci qui n’a jamais iu l' fârce, qu'i tape li preumire 
pire). 


Mais vos savoz bin, lës sóléyes, don ! Tiëstu come one bouri- 
que ! < Siya, dj'ërirai bin tot seü >. Vo-l'-là r'brokè su s' vèlo au 
triviès dès campagnes, en mësurant l' vóye. 


Mais quand il arive au toûrnant dins l' fond d' Vichenët, volà 
one vwèture quo l' gordéye pa padri èt bardaf ! noste ome au 
fossè èt l' vèlo spiyi à bokëts. Aye au diâle l'auto sins s'arètè 
(on n'a jamaîs sèpu qui). Gn-a on Bon Diè po lès sôléyes, di-st-on. 
On-ôte aurot sti touwè. Li, vo-l'-là tot comolu mais rin d' câssè. 
| saye do s' rilèvè mais avou l'avance qu'il avot d'djà, i n' plante 
pus, i r'tchét ossi rate èt i s'ëdwame. 


À sèt-eüres au matin, li curè d' Bossêre passe à vwèture. Il alot 
dire mësse à Djiblou à l' place do dwèyin qu'èstot à voyadje 
(c'èst todi lès min.mes qu'ont bon !). II avise noste ome. | |” 
riconut. < Vo-l'-là co ç'ti-là, di-st-i dins li min.me. Por mi, il a co 
ramassè s' chique dol nêt. Qu'i tire si plan! Mi, dji n'aï nin 
l' timps ». Èt aye èvôye. 


Arive on gros cinsi qu'alot achetè sès bièsses èt lès r'vinde 
come totes lès samwin.nes. « Gn-a rin avou ça ! di-st-i en z-avisant 
l' maleureü. Pont d'afaires, pont d' miséres ! Mi, dji n'ai rin vëyu >. 
Èt i passe iute. 


l 'nn'arive on trwèsin.me. On-ome nin d'avaurci. On Flamind 
qui voyadjot po l' Boürèn'bond' Do côp qu'i veut l' tâblau, il arète 
l'auto. | dischind. | vint véy di d' pus près. l| cheüt one miëte 


l'ome qui dwârmot. I lí r'niètiye s’ visadje avou s’ própe mokwè. 
l |’ rimè t su pids do mi qu'i pout èt i l’ tchëdje à vwèture. 
Arivë à Djiblou, i l' mine à l'ôtél. | dëne deûs mile francs au 


patron. < Tënoz, di-st-i (en flamind), purdoz-è sogne èt fè v'nu on 
médecin. S'i gn-a nin po fè avou ça, dji payeraî l' rèstant quand 
dji r'vérai l' samwin.ne qui vint ». 


« D'après vos-ôtes, di-st-i Note Sègneür, liquék dès trwès qu'a 
stî |l’ soçon d’ l'ome qu'èstot coütchi o fossè ? ». | n° fait nin 
malauji rèsponde. « C'èst bin sür li ci qu'a pris sogne di li ». 
« Aléz d'abôrd, di-st-i Jésus. Qu'èst-ç' qui vos ratindoz po z-è fè 
ostant ? ». 


A. HENIN, R.N. 

Vos m'avez là lèyi... 
(Di Nivèle) 


Vos m'avéz cor-in coûp lèyi, 
Miérseüle su 'l voye... 

Su qui faut-i què djè m'aspoye 
Quand-èl nwêreû s'èstind sur mi. 


Pa-t't-avaurci, 'l boun timps s'adaye, 
Èl solèy tchante su l'eüwe du ri, 

In sauvèrdia tchipèle su l'aye 

Èt 'I tére vint zûne dins lès pouplis, 


Pourtant, vos m'avez là lèyi... 


No cèriji, tout grimyi d' fleürs, 

Bèrce èl douceür d'in clér mwès d' Mé, 
Tout èst musique, tout èst couleür 

Èt tout r'glatit dins l'ér doré, 


Pourtant, vos m'avez là lèyi... 


Dins `l lit d' fayeü qui vos fârdèle, 
Djè d'in sü seüre què vos sondjiz 
À nos-èscrènes, au feu qu' bèrdèle, 
À mi qui riyoût si volti, 


Pourtant, vos m'avez là lèyi... 
M.-L. LEDRUT-CHOISEZ. 


Li pinson trop rade ragaiyi 


Li nive tchait timpe dissus l' Fagne : 
On n'èst nin yute dè l' Tossaint 
Qu'èlle a d'djà rëfaud'lé l' dagn 

D'on blanc moussemint. 


Tchëssiye pa l' vint distchin.né, 
Èlle aveüve rascouviè l' pré, 

Rimpli |l' vôye, catchî l' pid d’ l'aye 
Sins lëyi seürmint one craye. 


Lès bièsses dimeuréyes au tchamp 
Si rachonin.n' è beülant, 

Li tièsse toürnéye 

Après l'uréye 

Qu'aveüve l'air di sopwärter l' twèt 
Do stauve où qu'on-z-èst bin au r'ewè. 


Mins volà qui d'zos lès coûchètes 

Tot d'on côp on-z-ètind tchipler 

— < Tènoz, di-st-èle li Rodjète, 

Qui èst-ce qui pile là, tot d'sseülé ?... > 


C'èsteûve on pôve pitit pinson 

Qui tchanteüve one drole di tchanson : 
Il èsteüve èdjalé d' misére 

Didins s' plumadje tot arwèdi ; 
Si-t-afaîre, èsteüve sûremint clére 

À mwins qu' do sawè li r'chandi. 


— < Si djè l’ prind ètur mès pates 
Dji risquéye dë l’ sipotchi ; 

Avou m' linwe, si dj' va trop rate, 
| sërë tot disbiyi... 

Dji m’ fou di ç' qu'on pôrè dire : 
Ça n' sâreûve todi ièsse pire... > 
Rodjète vos fêt on d'méye-toû 

Èt fout l' pinson dins... lès broûs ! 


Do côp vo-l'-là r'tchaufé èt, dins l' nive rilignîye, 

Dès copiches, dès vièrmins li foürnichenut l' bètchiîye. 
Ruv'nu à li, 

Tot ragaîyi, 

| vos pète on rigodon ; 

Il ataque min.me one tchanson. 


On r'naud qui v'neûve à bachète 

Drèsse l'oréye, avance one miète, 
D'on saut, il èst su l’ pinson : 

À l' munute, pupont d’ mouchon... 


Ni v's-alez nin mète ë l’ tièsse 

— « Ô, mon Diè, pôve pitite bièsse, 
I n' mi faurè nin rovî 

Do pinde do laurd dins l' pwâri... > 


Ci n'èst ça qui m'-y-istwêre 

À v'lu vos r'mète à l’ mémwêre : 
| vos faut tûzer pus lon 

Po bin comprinde mi lèçon. 


Li cia qui vos fout dins ç' qui dj' pinse 

N'a nin todi mwaije intincion 

Mais l' cia qui v's-ë r'ssatche, quand i s' clince, 
Câlcule ci qu'il ë r'cheürait d' bon... 


Di tote façon, à mës-ouy, 

Quand on-z-èst dins lès bèrdouyes, 

l vaut mia në l' nin tchanter : 

Vos p'loz todi vos-atinde 

Qu'i gn-eûche onk ou min.me one binde 
Po n' nin s' continter d' choûter. 


Lucien NAMÊCHE, R.N. 


Le fleuve au matin 


Il faut avoir vu la Meuse au matin, 

Quant il est quatre heures, l'heure des pélerins. 
Les rives s'effacent dans un brouillard bleu 
Et l'eau brune fume, vous brouillant les yeux. 
Un roseau se penche et pleure une larme. 
Une barque bouge et craque une rame. 

Il vous vient au nez des senteurs de bois, 
D'herbe et de rosée, d'algue et de poisson. 
Et le soleil monte, monte la chanson, 

De l'eau qui s'en vient, de l'eau qui s'écoule, 
De l'eau qui s'en va et de l'eau qui roule. 

Il faut avoir vu la Meuse au matin... 


Émile BOTHY. 


(Lingadje d'au-d-dilong d' Moûse) 
Faut awè vèyu Moûse tot-au matin 
Autoû dès quatre eûres, l'eûre dès pèlèrins 
Lès pèrèts s' catchenut dins on bleuw brouliärd 
Èt l' brune êwe fumîye tot brouyant vos-ouy 
On cladjot s' clinciye, laît sgotè one lârme 
One nassale tchapote, one rame qui s' siclaye. 
l vos vint au nèz dès inéyes di bwès 
Di ièbe èt d' roséye, d’ trin.nis’ èt d' pèchon. 
Là | solia qu'amonte, come monte li tchanson 
Di l'êwe qui distchind, l'êwe di Moûse qu'arôle 
Di l'êwe qu'ènn'è va, d' l'êwe qui cobèrôle... 
Faut awè vèyu Moûse tot-au matin... 

Émile BOTHY. 


71 


Li Djô va à l’ pèche 
(D'Andène) 


— Salut, vi camarâde ! Qwè, va-t-on co r'ssayi ? 

— Ayi, dji vôreus bin saqwants bèlès rossètes. 

Pôve Djô ! Èt dire qu'i n' prind qui afiye one aublète, 
Èt maugré ça gn-a rin à l’ p'lu discoradii. 


Portant, i n'èst nin bièsse, il èst bin-ostèyî ; 

Il a monteures, amwaces, èt pwis one boune baguète : 
Mins comint ça s’ faît-i qu'i faîye todis bèrwète, 

Èt qui s' novia trûlia n'auye nin co sti mouyi ! 


Tins ! Vo-l'-là qu'i r'vint d'djà au coron dë rivadje, 
Ët on direut, ma fwè, qu'i fait on-ôte visadje : 
Si trûlia èst fin-frèch ; nèni, dji n’ mi brouye nin. 


— À, ç' côp-ci, ça í èst; i gn-a l’ trülia qui gote! 
— Ayi, — m' rèspond-t-i l' Djô, à tot m’ sitindant |’ mwin —, 
Mi trûlia a sièrvu, dj'a d'vu r'poûjf m’ calote ! 


(T) Armand TOMBU. 


À mès vis solés 
(D'Andène) 


Alons, vis camarâdes, faut qui dji v's-abandone, 
Maugré qui d'pôy longtimps vos m'avoz bin tchaussi : 
Dji n’ sé rovi comint qui dj'aveus bon mès pids 
T'tavau lès longuès vôyes qui n's-avans fait èchone. 


À mwins qu’ po caroter tot-autoû dë |’ maujone 

Dji v's-audereus cor-one miète ! Mins v' pwarter au cwam'ii 
Po v's- fè rissemèler, i n'i faut nin sondjî, 

Pasqui v’ në l' valoz pus : nin mwèyin qui dji v’ done. 


On rissemèladje asteûre cosse brâmint pus d' cint francs ! 
Vos-èstoz èwarés ? C'èst bin insi portant. 

Mins dji n’ mi sé rèsoûde à v’ fer voler su l' vôye! 

Si dji v’ dineüve à onk co pus maleüreüs qu’ mi? 

Ayi, c'èst ç' qui dj' va fer; è l’ place di v’ foute èvôye, 
Dji v' dôrè au vi pôve qui vint tos lès londis. 


(T) Armand TOMBU. 

Is 'nn'ont sti 


Is 'nn'ont stî po gangni leû crosse 

En tot d'djant qu'is d'meürerint ç' qu'is sont. 
N'a nin falu iût djoûs, soçon, 

Po qui t' machüche chimerète èt loce. 


T'as atrapë one si grosse tiësse 

Qui ti n' passereus pus pa l' rayire. 

Pusqui por twë gn-a pont d'ëyir 

Quand t' viërës t' man, d'mande-li : < Qui èst-ç' ? > 


Asteüre, quand ti r'vins, dj'ènn'aî d' keure 
Ti pous mète tës pôces à t' djilët 

Dji ri do t' véy aburtaquë 

Ti n' sais d'djà pus pichi au meur. 


G. SMAL, R.N. 


Si dj’ lai... 


Si dj' laï pinde l'éye, i gn-a raîson. 

l gn-a todi raïson, di-st-on 

Quand on vout riployi bagadje ! 

On dirë ç' qu'on vout... < Èt twè ?.. wadje..! > 


Dj'aï sti aus grusales. < Di-m' !.. Èt pus..? > 
l gn-a dès djoûs qu'on n'è pout pus 

D’ ratinde ni s'reut-ç' qu'one ratoürnéye 
Qu'on-z-a pêletè pa d'zeüs l'uréye. 


« Bèle d'awè moru djon.ne » di-st-i 
L'ome do Bon Diè... Mais, po sôrti 
Foü do l' gayole, faut l' caboléye 
Dès machurès... èt laïre pinde l'éye. 


G. SMAL, R.N. 


In bondjoü 
(Di Nivèle) 


In p'tit bondjoü, come ça, avè in vicant sourire, 

In bondjoü v'nant du cœür, in sourire clér èt franc, 
C'è-st-in doüs sclat d’ solèy dins 'l durte nwèreü d'in djoû, 
C'èst dèl lumiêre qu'on done, sins 'ne miye sondji pus lon. 

In p'tit bondjoü, come ça, avè in vicant sourire, 

C'èst ‘ne clére fleûr qu'on vos tape tout passant su 'I tchèmin, 
C'èst 'l bleûse eûwe d'in sourdant, èl riyotâdje d'in ri, 
C'è-st-ène oufiéye dë jwè qui fét lumer dès stwèles. 


C'è-st-in p'tit blanc cayau su 'I voye d'in-ome qui drane, 
Ëne odeür d'amitié qui s' palante su l's-adjèts 
Qui pût fer d'ène djoürnéye in clér moumint d’ bouneür. 


Ç' n'èst qu'in tout p'tit bondjoü... mins c'è-st-in cœüûr qui l' dit. 
Madame LEDRUT-CHOISEZ. 


Nos-èfants 


Nos-èstans binaujes 
Quand is son-st-à leûüs-aujes. 
Nos-avans pus mau 
Quand c'èst zèls qu'ont mau. 


Strindus qui nn-astans quand is sont-st-o l' jin.ne ! 
Twärdus, nos boyas, quand is sont-st-0 l' pwin.ne ! 


Denise ROBERT. 


Vos 
(D'Ouyèt) 


Ï pinsoz, vos, m' chér vi soçon 

Qui nosse bay coûrt lon ? 

Qui nos-avans d'morè nosse vicaîriye èsson.ne 
Sins qu’ nosse cœüûr son.ne ? 

Lès djoûs, lès mwès èt lès-ans ont passè ; 

O fond d' nos min.mes tote li djôye a d'morë... 


Asteüre, nos c'minçans à dischinde 
Mais nos faut co ratinde 
Dès-anêtis : 

Li voyadje n'èst nin co fini. 


Bone nut’, m’ vi chér, 

Qui l' vôye à fè ni sonne nin pus amére 
Qui l' cène di nosse djon.ne timps ! 
Plai-st-à Diè qui dj’ vos-aude co longtimps. 


Denise ROBERT. 

On toür di payisant 


Gn-avot on côp, on brâve botchi 
Qu'avot achetë on gros crâchi 

Dins one grosse cinse addé Muno : 
l pèsot bin deüs cints kilos. 


Mâlureûsemint, li brâve botchî 
Avot roviè d’ payè l’ crâchi. 


(Di Bièrtogne) 


Ça n' fèjot nin l' compte do l' cinserèsse 


Qu'avot si bin sognè sa bièsse. 


Maline come tot, èle faît savèr 
À brâve botchi, qu'i pout avèr 
On bë gros boü à mitan-pris 

S'i vint tot d' sûte payè l' crâchi. 


L’ botchî arive tot-â matin, 
Paye li crachî... | n’ deût pus rin! 


— < Choûte bin, valèt, dji n'ons pont d' chance 


Di-st-i l’ cinsi qu'ëstot malin; 
« Nosse bë gros boû ëè-st-en vacances... 


< Fârè qu’ to r'vègnes à l' sint Glinglin! > 


(T) Maurice LAMBERT. 


Ë choûtant sofler l’ bije... 


Li bije chufële, li nive cavole 
Pa-t't-avau tot come à l' vinvole. 

Su on rin d' timps, i gn-a ça wôt 
Mi, dji m'ë fou, dj' so bin au tchód. 


Li feu ronfële. Li cogmwäâr tchante : 


— « Faîs one bone jate, là, bin bolante. 


Èt wide deüs grandès gotes didins, 


Ni t’ ritoüne nin, ti n’ manques di rin >. 


L’ cârau chiltéye. C'è-st-on rontia 
Qu'a pingnî d'dins sins rastèna. 
Aveut-i frèd ? Pôve pitite bièsse, 
Il a bicté pa d'zos m’ finièsse. 

Sûremint storné ou mwârt quét'fiye 
Li bëtch au laudje sur one consiye, 
Lës-ouy cloyus, lès-éles ë crwès, 

Il èst stindu là, tot di-d-truviès. 


Dj' l'a ramassé tot doûcètemint 
Èt l' richandi ètur mès mwins. 
Là tot d'on côp, il a r'mouwé : 
I ravikeut à p'tit filé. 


Riv'nu à li, i m'a r'waîti 

Di sès p'tits-ouy tot disbautchîs 

Pwis i m'a dit là, d'on randon : 

— < V's-avoz fait ça por on mouchon ? » 


< Pace qui, d' nos djoûs, i gn-a dès djins 
Qui sont come mi, is moûrenut d' fwim, 
Ët is pingnenut d' tos lès costés 

Po-z-è sôrti à sauvrité. » 


On-a toqueté. Dj'a stî douviè. 
Gn-aveut d'vant mi, advinoz qwè : 
On grand bribeû, on laid moûfrin. 
On l'aureut pris por on vaurin. 


Dj' l'a fait moussi. Il a bèvu, 

Il a mougnî tant qu'il a v'lu. 

Quand dj'a r'mètu tos mès canetias 
Dj" n'a pus vèyu li p'tit rontia. 


Dji vou wadjî qu'is s' conichint, 

Ça s'arindjeut vraîmint trop bin. 
Ont-is v'lu m’ djouwer l' comèdîye 
Ou tot d'on côp fer candjî m’ viye ? 


Dji v’ di qu'asteüre dji coneu l' djôye 
D'aîdî lès-ôtes à fer leûs rôyes 

Èt |’ monde mi chone one miète pus bia. 
C'èst ça, l' mirauke do p'tit rontia. 


Come l'a bin mostré l'abé Piére, 

Si vos v'loz fer do bin su l' têre, 

N' foutoz nin vosse cœûr aus riquètes, 
| pout co sièrvu, tènawète. 


Henry MATTERNE, R.N. 
bicter : buter. 


Apëye 
(D'A l' Vile) 


Èl timps qu'on-a gangni, 

Èl timps qu'on-a pièrdu, 

ÈI timps qu'on-a vikè 

Sins lè spaurgni. 

ÈI timps qui cheune si long 
Quand on ratind l'amoür ; 

Ël cia qui cheune si coürt 
Quand |” boneür vint clitchi. 
ÈI timps da tèrtous, da nulu : 
Kiriyèle d'eûres èt d' ragadlâdjies 
Èyèt d' courâdjes frouchis 
D'awè trop stî s' broyi 
Aus-inglèyes dè nos cœürs. 


J. SPINOSA-MATHOT. 


C.W. 1942 Vieilles pages - fin 
Linâ, li sav'ti 


l 
l m' sone qu'a dih’ heûres à matin 
On pout bin lèyi là l'ovrèdje, 
Li londi c'est po saint Crèspin. 
Dji veu d'jà rir’ divins l' voësinèdje 
C'ëst l' djoü dès savetis 
Awe, l' fat fièsti, 
Por mi dj' n'oûveûre nin davantèdje. 


Il 

Dji sé bin qui m' feume va diurer, 
Qu'èle va co miner dè si arèdje, 
| m' sonne qui dji l'ètind criyer, 
Dji veu dèjà l' colére so s' visèdije ; 

Ê bin! c'èst londi, 

Qwand l' diâle l'âreût dit, 
Por mi dj' n'oüôveüre nin davantèdje. 


III 

On sav'ti d'vreût èsse rëspëcté ; 

Ossi c'è-st-on grand pèrsonnèdje 

Qui pôreût-on li comparer ? 

I n'y a nouk divins tot l' voêsinèdie 
Ë ! bin, si n'y a qu' mi, 
Fiestans don l' londi 

Por mi dj' n'oüveüre nin davantèdie. 


IV 
J'ainm' téle fèye di m’ ripwèser, 
Mais qwand dj'oûveüre dj'a dë corèdje ; 
Aujoürd'hoû c'ènn'èst bin assez, 
Ossi n° fièt-dj' pus on pont d'ovrèdie. 
Lès cis qu’ sont pressés 
Qui vons' sins solés, 
Por mi dj' n'oûveüre nin davantèdie. 


Li bribeü 


Il èst là, su P sou d' l'uch, i fafouye one priyére, 
C'èst-st-on Pâtêr Nostêr, qu'i rûtîye inte sès dints, 
Di-st-aïr li pus pítieüs, d'on ton qui criye misére. 

Li priyére do bribeü, c'èst-st-on long djèmich'mint. 

Il arive à djoü fixe... on l' rivwèt chaque samwin.ne, 

l va promwinrnant s' hote tot dè long do payis... 

È chaque viladje à s' toür po z-ï conter sès pwin.nes, 

On l' riçwèt d'lé tortos come adlé dès-amis. 

C'èst qu’ ça chon'reüve co drole s'on n' divait pus l’ rivôy 
On z-i èst tél'mint fait, chaque samwin.ne on l' ratind, 

On r'conait dèdjà s' pas, qu'il èst co lon su l’ vôye, 

Èt d'vant qu'i n'eüche bouchi, tot l' monde sait d'djà qu'i vint. 


On li done à tos l's-uch, i raconte lès novëles 

D'avaur ci, d'avaur là, dès viladjes di d' lau-vau... 

Cause di pleuve ou d' solia, dès dinréyes qui sont bèles... 
A-t-i co bin dès s'crèts, po lès vatches èt lès tchfaus. 


Mais c'èst rade qui l' timps passe ! On côp di spale à s' hote, 
Èt vo-l'-là d'djà rèvôye s'aspouyant su s' baston, 

Timps qu’ po raguéyi l' vôye où l' pauve vi bribeüs rote, 
Monte d'au trèfond di s' cœür li r'frin d'one viye tchanson. 


(T) Louis LOISEAU. 

L'olive 
tot rapinsant à Joachim du Bellay... 


Pinsez-v' qu'is tchaftèyint, 
L's-oühês, 

Qwand l' Joachim tchanteût 

Addè zèls, si bèlemint, 
L'Olive ? 


Is choütint, sav', bin sür, 
Come dji choütereüs avou 
— Choütereüs à-z-oüy sèrès — 
Si vos liyiz por mi, 
O l’ tinre tièneür 

Do solo djus, 
Lès mots d' nosse five. 


Dji choütereüs, 
T't-adüzant vosse visèdje, 
Tot doûs, tot doûs, m’ binamé... 


Dji choûtereüs tot tüzant : 

Si c'ëst lu, l'olivi, 

Ni sèreus-dj' nin l'olive ? 

... Mês si c'èst mi l'olive, 
N'è-st-i mutwèt l'amoür, 

Po l’ code èt bètcheter d'vins ? 


Dji choütereüs tot sondjant : 
Djo l’ veü volti... 
Èt c'èst l'ôr di s' rigârd 
Qui fêt blaw'ter l' rimê. 
Lisa CHASTELET, R.N. 


'| a fwim, l'èfant 


'| a fwim, l'èfant, 

N'av nin one tâte, 

Vos qu' n'èst fâmieüs 

Qui d' voste amoür ? 

Qu'a-t-i da lu, l'èfant ? 

Dès-ochês : ostant d'awèyes 
Po trawer s' fê. 

Dès dints po ritchâker s' tchawèdje. 
Èt li p'tit cfèf-d'oûve 
Di sès mwins, 
Fêt po riçüre èt sièrvi l' vèye ? 
… On pogn sèré. 
Portant, il a on coûr avou, l'èfant, 
Po vèy volti èt can'dôzer. 
'| a dès-oûy à drovi 
So lès sâhons do ciél èt d' l'abe, 
Dès-orèyes po-z-acwarder |’ soûrdant 
À tchiplèdje di l'oühê. 
Mês vos ?... 
Poqwè cloyez-v' lès vosses 
À mus’ linguèdje do l' fwim ? 
Sèreût-ce pus vite vosse mwin 
Qu'a roûviè, 
Li djèsse à fè po pârti 
S' pwin ? 
Sèreût-ce vosse tièsse qui dit 
« Nènni » ? 
Adon, çu n' sërë nin po d' bon : 
Dji l'a hapé po fé l' tchanson! 


Lisa CHASTELET, R.N. 


Deûs côps plaiji ! 
(Dë Wègnîye) 


Lë cia qui vént d'au lan 
Quand i musse à t' maujone, 
S'achid voltiy su l' banc 
Sins pont d'mander d'aumone. 


Ène boune jate dë cafè 
Tchaud passé qu' tu li dènes, 
S'ra pour li ène saqwè 
Qui n' lí chonera nén tène. 
Mais si t' lí atórtiyes, 
Aveu l' plaiji d' souri, 
Lë tchaleür d'ëne pougnîye, 
T' lí fwaîs deûs côps plaiji ! 
Gérard BAUDREZ, R.N. 

Quate saisons à tüzer 


Quate saisons à viker 

Quate saisons à-z-aprinde 

Èt dès-aîrs à tüzer 

Si on n’ vout nin què l’ cœür rastrinde, 
Qu'il aviyiche avou lès-ans. 


Quate tchansons, quate printemps 
Avou du solia à l' tachelète 
Èyèt dès boneürs à l' bawète. 


Quate tchansons ; èn-èstè 

À cœûr prèstè, à cœür donè, 

Timps d'aler coude saquants-èstwales 
Dèvant qui lè stwalî n'adjale. 


Quate tchansons pou fer l'a-an, 
Pou rèstèler l'ôr dès tindrèsses 
Qu'on-aveut sèmè en 'nn'alant. 
Quate mèchons pou v'nu nos fer fièsse. 


Èn-iviêr, quate tchansons, 

Dès crwès floriyes dè ravicances, 

L'amoür qui r'djète dins lès souvenances : 
Tüzadje pou quate saisons. 


J. SPINOSA-MATHOT, R.N. 


Rainer-MARIA RILKE (VERGERS 18 p. 21) 


Êwe, qui spite, qui coürt, — ëwe qui roüvèye, 
Qui l' têre beüt sins sondji pus lon, 

Inte deûs-îdèyes, on p'tit moumint, 

Ël pote di d' min, 

Rapinse-tu ! 

Clér, wèspiyant amoür, qui n' sondje à rin, 
Qui n'èst nin là tél'mint qu'i coûrt, 

Inte çou qu' t'apwète di trop' 

Èt çou qu' ti prinds tot 'nn'alant 

Dimeüre ine miyète, tot tronlant. 


Robert VANDAMME. 

L'ome aus pwins 
(D'Andëne) 


Là li p'tit Gusse qu'arive en fiant tütler s' trompëte : 
Lës coméres copinët en ratindant leûs pwins : 

I n'a nin l'air prëssé, i fait min.me li londjin, 

l toûne èt i catoûne tot-autoü di s’ tchèrète. 


l lès siëv en l'zi d'djant totes sôres di colibètes, 

Mins i n' manque nin po ça, sins fer lës cwanses di rin, 
Dë taper on côp d'ouy d'zeüs lès hayes dès djärdins, 

Êt dè r'tütler bin fwärt après lès rouwalètes. 


Là tot d'on côp qui l' Gusse a l'air di s' dispêtchi; 
Il aurgoûwe li viye Téche què l' vout v'nu fer taurdji. 


C'èst qu'i vint d'aporçure, à l'intréye dë l’ pisinte, 


Palmîre d'èmon l' Crolé, Palmîre, si chére mayon, 
Èt, vauye-t-i come i vouche, èle ni pout nin ratinde. 
Dé lèye Gusse aurè bin l' timps..., èt lès-ôtes ratindront. 


(f) Armand TOMBU. 


Djoû dès-an.mes 
(D'Andène) 


Timps pèneûs, i fait gris, à tot momint i ploût. 

Li vint fait cheûre lès fouyes su l' campagne disbèliye : 
Tot 'nn'ëva à l' disbautche dins l' nature ravadjiye 

Qui l'iviêr rascoüvrè t't-à-l'eûre d'on mantia d’ doû. 


Dj'intère ë cimintiére qu'èst tot r'mètu à noû : 

Lès djins sont rachonés autoû dès tombes florîyes ; 

Mins là, chî pids d'zos têre, nosse coûsse èst bin finîye 
Jusqu'à çu qu'on s' dispiète, tos èchone, po l' Grand Djoû. 


Eüreüs lès cis qu'auront miné didins ç' monde-ci 

One pitite viye paujêre, sins v'lu fé dire : — < C'èst mi!» 
Qu'ont passé an fiant l' bin, èt poûjî dins leû boûsse 

Po sot'nu l' maleüreüs, l'aidi à pwarter s' crwès ! 

I polèt èsse tranquiles, l'ôte viye l'zï sërë doûce, 

Ca i gn-a qu' ça qui compte : — <= C'èst jusse rin, lès bouquèts ! » 


(f) Armand TOMBU. 

Alleluia 
De Neufmanil (Ard. franç.) 


Où village, tous les ans, el'jour dé l'Assassion, 
C'ta l'usage dé mangi haricots et jambon. 
Tout’ la famille dou Jules ava-té v'nu chu lou. 
| s'est dit qué affaire! Y van mangi tourtous, 


Ej'va prendre la Julie, pou m'douner in co d'main. 
Tout l'monde vôye à la messe, la Julie s'met en train. 
A d'bout d'in bon moma, ell'cherché sa r'lavette : 
Mi moyen d'a r'trouver ! Même mi da la cuvette ! 


Quand tout est yu té cuit, à la sortie d'l'églige, 
Ell'sort lé haricots su la tabe qu'éta mige ; 

Quoi qu'elle woit ? sa r'lavette ! Elle ava couit avé! 
Là nou Jules ou'dé rire! — Vous n'dérai rin, német ! 


Just'à s'métant à tabe, l'viu dit < Alléluia ! > 
Mon Diu qu'les haricots san bons quand y san gras! 
Persoune n'ava compris, mis à part la Julie, 
Qu'ara bin volu y'ét' mige da in trô d'souris. 


J.-P. CORDIER. 


Allélouya 


(version namuroise) 


O viladje, tos l's-ans, li djoü d' l'Ascinsion 

C'èst l' môde do mougni pwès d' Rome èt jambon 
Tote li famile do Jules avin.n' vinu è s' maujo 

Il s'a dit : < Quéne afaîre ! I vont mindji tortos 


Dji va prinde li Juliye po m' doner on côp d' mwin. » 
Tot l' monde èvôye à mèsse, l' Juliye si boute en trin 
Au d'bout d'on bon momint, èle waite après s' lavète 
Nin moyin do l' ritrouver ! Min.me nin didins l’ cuvète. 
Quand tot a ieü stî cüt, à l' sôrtiye di l'ëglije 

Èle sôrtit lès pwès d' Rome dissu l' tauve dèdjà mètûwe 
Qu'èst-ç' qu'èle veut ? Si lavète ! ëlle aveut cüt avou! 
Là nosse Jules s' pète à rire ! Vos n' diroz rin, ën'don ! 


Jusse en s' mètant à tauve, |' vi dit < Allélouya > 

Mon Dië qui lës pwës d' Rome sont bons quand is sont craus ! 
Përson.ne n'aveut compris, bin súr à paurt Juliye 
Qu'aureut bin v'lu iësse mètüwe dins on trau d’ soris. 


Des < Sauvageons d'Ardenne > 

Rèspond... 


Rèspond, 

Qwè ç' qu'is t'ont dit? 
Qwè ç' qu'is t'ont fait ? 
Nu criye pus, 

Achide-tu là, 

Dju n' sais veüy 
Toürminter 'ne viye djint. 
Rèspond, 

C'èsteüt dès gamins, 
Un-ome, une fème ? 
Qwè ç' qu'is t'ont fait ? 
Tot l' monde sait bén 
Qu’ tu n' dis bondjoû 

À pèrsone, 

Qui t' pwètes lu doü 

Po lès viconts, 

Qui t'as dis tchèts, 

Qu' tu d'meüres è fond 
D'une mân.nète rouwale. 


Rèspond, 

As’ fait oyu peü âs-èfonts, 
Lès-as’ man'ci avou t' baston 
Rëspond, 


Ëst-ce ày ou bén non ? 
Rëspond, cré vingt noms, 
Nu veus’ nî lès poûrus 
Foû dès bons, 

As’ pièrdu t' linwe 

À tot djuront ? 


Të l' faîs èn-èsprès, 

Tu foutereüs l' pus brave ome 
Foû d' sès gonds, 

Po l' dérén côp, rèspond... 


Va-st-â sèt cints diâles 
Èt co pus lon, 
Macrale ! 


(D'Ilècine) 


R. VANORLÉ. 


C'ëst l’ momint... 
(D'Ilècine) 


Dju m'a d'djà d'mondé bén sovint, 
À l' sise, quand c'èst qu'on câséve 
Dusqu'à mèye-nêt dë l' bon vi timps, 
Si tos lès côps on s' comprudève. 


> 


T'as v'nu à monde avou t' patwës, 
Tu n'a jamais rén conu d'óte, 

Is fyins tortos parey qui twë, 

Lës gamins si bén qu' lës crapódes. 


T'as viké sins sondji pus lon : 

Qui ç' seûche por bon ou bén po rire, 
Quand c'ëst qu' t'avûüs ‘ne saqwë à dire, 
Mildiu, tè l’ plaquîves,è walon ! 


Mu, valët, dju n’ sü pus |l’ min.me rôye ; 
Po c'minci, dju câse lu français 

À scole, en vile, avâ lès vóyes : 

Mu walon 'nnè va à bokèts. 


Si dj' vèns m'achîde à l'anêti 
Avou lès pus vis dè viladje. 

C'èst pace qui dju n' pou véy pèri 
On payis qui r'nôye su lingadje. 


C'èst l' momint dë chimi l'ostèye ; 
Lès novias ritches nè l' voulnèt pus, 
Leüs mames aprun.nèt à leüs fèyes 
À pèter come lès parvunus. 


C'èst lès djon.nes qu'i fât qu'on rascoude, 
C'è-st-avou zèls qu'i fât-st-ovrer 

Sins todu r'grèter çu qu'èst oute, 

C'èst po d'mwin qui l' coq fât tchonter ! 


R. VANORLÉ. 

Jolibwës 
(Di Djëve) 


Jolibwès 
Flori 
Ëtur lès ayes 
Dè vi corti, 


Jolibwès, 
Présint 
Dë solia d' may 
È nosse djârdin, 


Jolibwès 
Violèt, 
Bia monsègneür 
Dè timps passè, 


Jolibwès, 
Tchandèles 
Di bone odeür, 
Aurdoz vos stwèles 


Jolibwès 
Tot blanc 
Po l' djoü dès Pauques 
Da nos-èfants ! 


S. CHEVALIER. 


Lès botèyes 
(Di Sovimont) 


Dins |' fond dè l’ cauve, bin arindjîyes, 
Amonceléyes su yut'-dis rindjiyes, 
Gn-aveüve dès cints botèyes di vin 
Qui n’ savin.n” comint touwer l' timps 
Èt, d'on d'bout-à l'ôte dè l' samwin.ne, 
Èles bèrdèlin.n', èles discutin.n’, 

Èles v'lin.n' tortotes ièsse li gôrdjon 
Qui plaîjeûve li mia au patron... 


Mi, d'djeûve-t-èle one flûte di Mosële, 

Avou si p'tite grêye vwès d' Mamesèle, 

Dji n' so nin vêci po lontimps, 

On mwès au-d'pus, sûr èt certain : 

Li maîsse ni faît jamaîs one fièsse 

Sins qu'on n’ nos trouve su l' cwin dë l' drèsse. 
Seüye-t-i brotchèt, seûye-t-i saumon, 

C'èst nos qu'on bwèt avou l' pèchon ! > 


One ôte, avou dès spales totes rondes 

Qui causeüve come après l' Gironde 

Nè l'a nin pris do bon costé : 

Bon-z-èt rwèd, èèle vos l'a r'pèté. 

— « Ça n'èst nin bia do s' vanter, m' fèye, 
Dins m' payis, n's-avans vosse parèye 

Èt qui vos vaut sûrmint deüs côps 

Avou l' dèssêrt, on ‘nn'èst fin fô. 

Lès rodjes, cor qui djè |’ diye mi-min.me 
C'èst come dèl laume, c'èst come dèl crin.me : 
Li p'tit Jésus à pid tot d'tchaus 

Qui va avou n'impôrte qué tchau. » 


— «Èt nos-ôtes, don, di-st-i |l! champagne, 

Qwè v'loz trover d’ mèyeû su l' dagne ? 

À vos-ètinde, dji m’ sin frum'ji... 

Mais gn-a one sôrte po m' rapauji... 

Nos fians l' banquet d'on d'bout-à l'ôte 

Èt ç' n'èst nin d'mwin qu'on candjerè l' môde .» 


— < Vos m’ fioz rire, di-st-i |' baujolais ; 

Si v' n'èstoz nin dès vrais mulèts, 
Onëtrëmint, vos d'voz r'conèche 

— Pace qui faut tot l' min.me qu'on-z-è rèche — 
Qui c'èst l' baujolais qu'on bwèt l' pus 

Ët qu’ vos-èstoz tortos à cu. 

On nos vint qwê d'au d'bout dë l' têre 

Po s' vanter d' wîdî l' prumî vêre 
Qu'on-z-ârè sièrvu dë l' saison 

Sins tchau ni fromadje ni pëchon ! > 

One tote viye botëye di bourgogne, 

Dizos sës twales d'aragneriye, grogne : 

— < C'èst ça, boutez, fioz do rinflé 

Po vosse bouchon qu'on fait sauteler 
Quausumint à longueü d' samwin.ne : 

Por mi, c'èst qu’ vos n' valoz nin |’ pwin.ne 
Qu'on vos done li timps do viyi 

Pace qui vos sèrîz tot seuri. » 

Gn-a nin dandji d' diskinde è l' cauve 
Po-z-ëtinde ci qui dj' di dins m' fauve : 
Gn-a tant dës djins po s' fer valu 

Èt po pèter pus wôt qu’ leü cu !... 
Qu'is vôyenuche leû nom dins l’ gazète 
Èt tot d' swite, lès v'là dès < vedettes » 
l s' pudenut po li rwè dès vias, 

| n' sont nin co rwè dès pourcias. 


Lucien NAMÊCHE, R.N. 


Dj'a viké d'iviêrs en-èstés 


Dj'a vèyu r'flori |’ chambaréye 

Combin dès côps tot l' long dès chavéyes 
Èt v'là qu'asteüre dji n'è r'vin nin 

Quand dj'è wë one qui r'cheût s' clokin 


Dj'a cint côps passé d'lé lès djoncs 
Sins choûter l'air di leû tchanson 
Èt v'là qu'asteüre di tènawète 
C'èst mi qui l'zeû cause à bachète 


Dj'a mile côps potchî li p'tit pont 
Brès d'zeüs brès d'zos avou m’ mayon 
Èt v'là qu'asteüre tot di sclimbwagne 
Dj'èl passe tot seü piyâne-piyâne 


Dj'a viké d'iviêrs en-èstés 

Sins rëciter on seûl Âvé 

Èt vlà qu' d'on côp dji n'è r'vin nin 
Dji di dès pâtêrs au bon timps. 


Émile BOTHY, R.N. 


Dji vôreüve bin... 


< Dji vôreûve bin iësse fârmaçyin » 
Di-st-i l' djon.ne gamin. 

< Dji vôreüve bin ièsse dimwèsèle > 
Di-st-èle li bauchèle. 


« Vos sèroz màrtchand d' canadas > 
Di-st-i l' vi Colas. 

< Èt vos, vos vindroz dès bèriques > 
Di-st-èle li Gèlique. 


< On sét co bouter come dins l' timps » 
Di-st-i l' djon.ne gamin. 

« Avou l'ovradie, li viye èst bèle > 
Di-st-èle li bauchèle. 


< Tote mi viye, dj'a fait dès canetias > 
Di-st-i l' vi Colas. 

< Èt mi, dj'a min.me pwârtè aus briques >x 
Di-st-èle li Gèlique. 


« Ci qui vos tchwèsiroz sèrè bin » 

Di-st-i on parint. 

« Ca gn-a vraîmint pont d' mwaîje sitwèle > 
Di-st-èle one mamesèle. 


A.-M. FRANÇOIS, R.N. 


Ène èritance 
(Di Nivèle) 


C't-ène anciène gârdè-roûbe, in vi meübe dë d'dins ‘| timps, 
In bia bos d’ cèriji, câréye èyèt stocasse ; 

Èm mére, pou èritance, l'avoût yeü d’ sès parints 

Èyèt 'I pére d'èm grand-mére l'avoût mis dins 's bèle place. 


Dès djoûnes èt vièyès mains l'ont froté, l'ont poli, 

Elle è-st-asteüre lûüjante, nwèrcîye pa lès-anéyes, 

C'è-st-in fin bia vi meübe qu'a souvint fét péyi, 

Pour mi, c'è-st-ène èrlique, dès souvenances pa tricléyes. 


Dins ‘1 bleûse vièspréye qui tchét, payüle su lès courtis, 
Télcoûp, pa l'uch à craye, dins '| nwêreû qui toürpine, 

l m' chène vire dès dentèles, dès grands tchapias floris 
Eyèt 'I bleûse swèye lüjante d'ène rôbe à crinoline. 


Asteûre, dins no vi meûbe qui s' souvît d' sès tayons, 

Qui sint co 'I viyolète, èl djasmin yèt 'I lavande, 

C'è-st-ène < bwèsse à imâdijes >, dèl musique, dès tchansons 
Qui rinvèyont lès-eûres dins ‘| nûté qui s' palante. 


M.-L. LEDRUT-CHOISEZ, R.N. 

Lës trwës bassës mësses 
(Linguëdje di Héron) 
(adaptation de < Les trois messes basses > de A. Daudet) 


— Deüs dines avou dès tchompions dë bwès, Mitchi ? 
— Oyi, Mësse, deûs dines, sins parèy, avou dèl tchär hatchiye 
à l' némoscäde èt dès bons tchompions dë bwès qui djond l’ 
Pachi à Pèkèt. Djè l' sé bin, dj'a d'né on côp d' mwin po lès 
boûki. Li pia èstüt prète à hiyi télemint qu'èle siplinkéve ! 
— Djèsus’, Maria! mi qui veut si volti dès tchompions dès 
bwès ! Done-mi m’ surplis, Mitchi !... 
Èt avou lès dines, i-n-avüt co ôte tchwè, po l' pus sür ? 
— Bin djè l' vou bin crüre ! Tos amagnîs à v’ fé djéri, Mêsse ! 
D'abôrd, on-z-a mitou on nourin à rosti, tot-ëtir... 
Dispôy à matin, on ploume dès coqs di fêsans, dès poyes di 
bwès, dès coqs di brouwiîre, dès piètris… qui po-z-assoti. Lès 
ploumes volèt d' tos lès costés. 
— Nin possibe, Mitchi ? 
— Siya, siya ! Ç' n'èst nin co tot... On-z-a pèhi, ë l' basse, dès 
cârpes, dès-inwiîyes ! Lès trûtes, zèles, vinèt dë Hoyou èt... 
— Ëles sont grosses come qwè, lès trûtes ? 
— Grosses come ça... c'èst dès fameüses, Mêsse ! 
— Bon Dieü, i m’ sonne qui dj’ lès veûs, tin! 

As’ vüdi l’ vin d'vins lès burètes, Mitchi ? 
— C'èst fêt, Mêsse... Mins, nom d’ tout-oute, c'èst dèl gnognote 
à costé dè ci qui vos büreüz, après mèsse, saveüz ! 
Si v's-aviz viyou li bèle plèce dë tchèstia ! Li gros tonia d' bire 
di Grand-Pré avou s' crâne qui gotinéye divins l' tèle â stofé, 
lès canètes di vin qui blamèt di totes lès coleürs... 
Èt lès can'tias di stin qui v'nèt tot drût dès pot-di-stin.nîs di Hu... 
èt lès fleürs... èt lès tchond'lés... 
On n'a mây viyou ça, po passer lès matènes ! 
Mossieü l' marquis a priyi tos lès gronds signeürs dë vinâve. 
Vos sèreüz quarante, po |’ mwins”, sins compter li bailli di Strud 
èt lès-èchevins di Visin. 
Vos 'nn'aveüz une di chance dè mète lès pîds d'zos l' tâve avou 
zèls ! Vos v's-alez bin guèder, sür ! 
Rin qu' d'aveü sintou l' hinéye dès dines èt dè djon.ne cossèt... 
Mmmmm ! 
— Alez, alez, gamin ! C'ëst fé pëtchi d'aspanse, surtout ci Sinte 
Nêt-ci ! Dispêtche-tu d'aloumer lès tchondèles èt n' rouviye nin 
dë soner l' deüzin.me côp. | bètche après méye-nêt. Ni lum'ci- 
nons nin ! 

Volà çou qu'is s' dihine, une nët di Noyé d'avië mile si cint ët 
dès faflotes, Mêsse Limineü, curé di Maizeroule ët Mitchi, si 
p'tit scroufieü sièrveû à mèsse. 

Enfin, i pinséve, li curé, qui c'èstût Mitchi. Non.na, saveüz, c'èstût 
l' diâle ! Li cwèrnou avüt pris, ç' nêt-là, li visèdje come dë sèyin 
da Mitchî. Poqwè ? Po l' fé pètchi, tin ! | savût bin, l’ pindärd, qui 
l' curé ni d'néve nin s' pârt à tchin quond ènn'avût l'ocäsion. 
| n'èstût nin pansä. Enfin c'èst leû qui l' dihéve ! N'èspêtche qu'i 
vèyéve volti cou qu'èstüt bon! 

Su ç' trèvint-là, Mitchi... enfin, vos saveûz bin qwè èt come, 
asteüre... Mitchi, di-dj', sonéve à grondès dobléyes ë cloki d' 
l' èglise. Mêsse Limineû achèvéve dè mète si chasube ë l' sacris- 
tiye. | n'èstüt nin à s' navète. Vos-äriz, moutwè, stou l' min.me 
avou tot ç' qui Mitchi avût dit! Dès dines ås tchompions.. dès 
cârpes, grosses come ça... èt on djon.ne cossèt... ! 

À d'foû, li niûre bije tchèssîve. Dji mèt'rûs m' dût è feü qu'on- 
z-ètindéve lès clokes jusqu'à Mauyin. Qui di-dj' ? Jusqu'à Sau, 
po l’ mwins' ! 

Dès loumires blaw'tine su lès pisintes èt lès vôyes di tëre qu'a- 
rivine à Maizeroule. C'èstût lès trècinsis èt leüs familes qui 
v'nine sizeler matines â tchëstia.. À cinq ou sich' èson.ne... 
Lës-omes rotine divont avou 'ne lompe à ôle ; lès fèmes süvine, 
èwalpéyes è leüs pèlerines à bonètes ; lès-èfonts si rafürline 
divins lès cotes di leüs mâmes, po s’ catchî dè l' bije. Mins 
pèrsone ni s' ritournéve là-d'ssus : l'eûre ? li vint ?.. | n'avût 
qui l' crâsse eüréye, qu'on f'rût, après mèsse, ë l' couhine dè 
tchèstia, qui comptéve. 

Ó ! Boudjons-nos foû dë l' vôye ! On f'séve plèce à on carosse 
d'on grond signeür qui passéve. Lès cwäraus riglatihine à clér 
di lune. Puis c'èstüt on dj'vâ qui droum'tinéve... 

Lès trècinsis rik'nohîne leû bailli... 


— Bondjou, mossieü l' bailli !.. Bondjou, mêsse !.. 
— Bondjou, bondjou, mès djins ! 
Lès steûles blamîne à steüli, li bîje hagnîve, lès pisintes, lès 


hayes èt min.me lès moussemints èstine èdjalés. On blonc Noyé 
come c'èstüt l' môde, adon. 


À l' môde di rin, on-z-ataquéve li dêrin bokèt d' vôye. Li tchèstia 
n'èstût pus lon èt ni l'èglise non pus. — < Wête, on veût dèdjà 
l' clokï ! Èt l' toür dè tchèstia ossi! N'a nou mà, va! ». Dès 
dîhin.nes di p'titès loum'rotes blaw'tine èt r'glatihine à totes 
lès finièsses dè tchèstia. 


Po-z-ariver à l'èglise, i faléve trivièrser li plèce di Maizeroule. 
Quéne atèléye, valèt, qu'i-n-avût là : une ramchîyeriye di caros- 
ses, di värlèts, di tchèriyes po pwèrter lès djins ! 

À tot passont, ad'lé l' tchëstia, on-z-ètindéve hîlter lès casse- 
roles, forguiner lès grawiëtes : on disdut, mès djins ! L'ârmi dë 
l' couhine qui vouyive dès walpéyes di vapeur. Ça sintéve bon li 
tchär rostiye, li sëdje, li lawri, li fëno po fé totës sórtes di sàces. 
C'ëst qui li mësse-couh'ni fiséve si posse come n'avût nouk. 
I n' faléve nin cover su sès-oûs, në prinde li timps dë r'tourner 
s' chique, avou lu ! Lës-apurdices ënnë savine une saqwè ! 


Tot l' monde odéve lès bounës hinéyes : li curé, lès barons, lès 
trècinsis, lès p'titès djins. Tot |l monde dihéve : < Volà ‘ne 
fameüse size di matines. On 'nn'è va fé une di crâsse eüréye ! > 


Dign'-di-dign'! 

Mêsse Limineû ataque si prumîre mèsse. 

L'ëglise... t'ârus dit ‘ne pitite catédrale avou s' plontchf d' tchin. 
ne qui v'néve d'èsse rimitou à noü. Totes lès tchondèles di cire 
èstine alouméyes. Min.me lès-âtés dès deûs costés ëstine ë l' 
loumire : à gauche, li Sinte Vierge avou Djèsus ; è drûte, saint 
Martin, li patron dè l' parwèsse. 


Èt quéne noûléye di djins ! Èt tot l' monde s'avût mitou su sès 
quate fistous. 

Wêtiz, vêlà, su lès boncs d' cœür, li bailli di Strud, Djan d'E-y-An 
avou s' moussüûre di sôye vèrdasse. À costé d' lu, tos lès signeürs 
qu'ont stou priyis. À-d-divont d' lu, li viye marquise dë doyâ d’ 
Mozèt. Elle avût mitou si bèle twèlète di grosse sitofe qu'on l'a 
co viyou co traze côps avou, mins qui våt dès patärs. Lès lizerès 
èt lès filés d'ôr rilähèt à l’ loumire. À costé dë l' marquise, 
Mam'zèle Zéliye di Bossifèt qui monte tot doücètemint à s'mince. 
N'èspêtche qu'èle süt l' môde, lèye. Elle a on hôt bonèt, su s’ 
tièsse, dès dintèles totès pleüssiyes ritoumèt su li-d-drî, su on 
casawè tot caflori. Ça n' lí va nin si mâ qu' ça avou s' rôbe di 
vroul, à cawe, coleür canari. 

Une miyète pus lon, c'èst Hubinon di Grand Pré èt Badilon Lärmä. 
N-a qu’ zèls qui sont moussîs tot niûr. 

Èt après zèls, c'èst l' mêsse dès dômèstiques, lès mêsses dès 
tchins, li mêsse di tchèsse èt l' boune Dame Gèlique, avou totes 
sès clés pindouwes à s' costé. 

È fond d' l'èglîse, su dès strûüts boncs, c'èst lès p'titès djins : 
lès sèrvantes, lès trècinsis èt leûs familes, lès sètcheûs à l'dièle. 
Tot près d' l'ouch, vêlà, è fond, c'èst lès apirdices di couhine. 
Is v'nèt sûre on bokèt d' mèsse inte deûs mahèdjes di sâces. 
Is-aminèt, avou zèls, dès hinéyes ! ! ! Mmm ! À t' fé djêri, tin! 

Li curé Limineü n'ëst nin t't-à-fët à s' navète. Èst-ç' à câse dès 
blonkës bonètes dès p'tits couh'nis ? Ni sèrüt-ç' nin, pus vite, 
li sonëte da Mitchi ? 

Ële dign'téye come une arèdjîye, â pid d' l'âté... Elle a l'êr dë 
dire : < Hay ! tchërons ! prëssons-nos ! Pus vite nos-àrons fêt... 
pus vite nos f'rons glèter l' minton ! 

C'ëst po v' dire, à l' móde di rin, ënon : chaque côp qui l' sonète 
hîl'téye, nosse bon curé rouviye si mèsse. Ë s' tiësse, i veût lès 
couh'nis qui maltótët à trawer leûs casseroles, lès fornias qui 
blamèt, lès vapeürs qui solëvët lès coviëkes... ët, ë ç' vapeür-là, 
deûs dines ås tchompions dë bwès... 

Quéne vüzion, mès djins ! Vo-l'-là, tin, li tâve dë l' bèle plëce 
qu'èst d'djà apwintiye ! Mmm, qui ça sint bon ! Dès fêsans qu'on 
l' zï à lèyî leüs ploumes dè croupion... dès canëtes di Bourgogne... 
dès moncias d' frutèdjes divins dès cwèrbèyes di stin. Ê !, dji 
rouviye : lès cârpes sitindouwes su on lét d' fèno, avou leüs 
r'luhontès scayes. Ti dîrûs qu'èles vinèt d'èsse pèhîyes volà 'ne 
cope d'eüres ! 

... Êt l’ djon.ne cossët, tot-ëtir, â miton dè l’ tâfe... dë lawri d'vins 
lès orèyes, bin sür !.. 

l n' veüt pus qu' ça, Mësse Limineü. C'èst come si tot sërüt là, 
divont lu,... là, su l’ blonke nape di l'âté. 


Deüs'-trwès côps, è l' plèce dè dire « Dominus Vobiscum », il a 
dit « Benedicite »... Mins, atincion, là, i dit quand min.me si 
mèsse come i fât. | n' passe nin une ligne. | n' rouviye nin di 
s' mète à gngnos. 

Tot va d'adrame jusqu'à l' fin dë l' prumire mèsse... 

a saveüz bin qu'on d'héve trwès mèsses, une après l'ôte, ënon, 
à l’ Noyé... 


— < Vo-'nnë-là une qu'ëst foû ». Sins piède nou timps, li curé 
fêt sine à Mitchi, enfin i crût qu’ c'èst Mitchi. 


Dign'-di-dign' ! 

Èt il ataque li deüzin.me mèsse. C'èst là, mâleüreus qu'il èst !, 
qui l’ diâle èl ratindéve. 

« Allez, allez ! > dignetéve li p'tite sonète... Nos-î èstons, mès- 
amis ! Ci côp-ci c'èst l' côp âs guëyes !.. Mêsse Limineü djëriye 
Itont qui s' vore su s' live di mèsse come po l' magni. Come 
un-assoti qu'il èst : i lit à tot magnont sès mots, i s' bache, i s' 
rilève fin drüt, i s' sègne à pwin.ne. | s' kitape come on mârticot 
po-z-oyeü pus vite fêt. 

C'è-st-à pwin.ne qu'i stind sès brès à l'Èvanjile, c'ë-st-à pwin.ne 
s'il a fêt s' Mèyâ Culpâ. 

Mitchi n'a wâde di l'arèter. À contrëre, vos l’ compirdeüs bin ! 
C'è-st-â pus vite qu'is vont tos lès deüs. Is marmouyèt sins 
droveû leûs lèpes... ça pidrût trop d' timps ! On k'mache tot, 
on n' comprind pus rin ! 

— Oremus... ps... ps... ps. 

— Mèyâ culpâ... pa... pa. 

On mèlkin di tos lès diâles, c'èst l' cas dè l' dire! 

— < Dom...scum » dit l' curé. 

— <... statuo ! > rèspond Mitchi. 

Èt tot l' timps, ci sonëte-là qui s' rènonde. Ële dign'téye come li 
hilëte dë tch'vä dè comte di Faulx... 

À drayter insi pa-t't-avà, li deüzin.me basse mèsse èst oute su 
on rin d' timps. 

— « Nos volà qwite di deûs » ! dit Mêsse Limineû, foû d'alène. 
Dign'-di-dign'! 

— Hay’! èvoye po l' trwèzin.me ! | n'a pus qu’ deüs-trwès pas 
à fé po-z-ariver è l' bèle plèce dë tchèstia. 

Mins volà, tin! Dë veüy vineü ç' moumint-là, Mêsse Limineû 
kimince à piède sès nic-nac. Il èst su dès tchôdès cindes. 

Lès cârpes totes rilühontes, li nourin tot roselont, lès dines èt 
l' tchâ hatchîye qui brotche... tot ça lí r'passe ë l' tièsse. | lès 
\sint, là, à l' bètchète di sès dûts. Ô! Binamé Bon Dieü! Qui 
ça sint bon! Èt l' vin, èt l’ brune bire di Grand-Pré qui... 

— « Hay ! Boutons ! Pus vite, èco pus vite ! > hîl'téye li sonète. 
Pôrût volu, aler pus vite ! Kimint fé, non ? | dissère à pwin.ne 
sès dints. | n' dit pus qu' dès bokèts d’ mots... 

À mwins’ qui dë frawtiner l' Bon Dieü !... Èt, c'èst ç' qu'i va fé, 
li pôve mäleüreûüs qu'il èst !... 

| passe oute d'on vèrsèt... puis deüs... Puis c'èst l'Èpite... èle 
n'è finich pus... i n' l'achève nin! L'Ëvanjile : deûs sègondes, 
c'èst bin assez ! Li Credo : lèyons-l’ â rés’ ! | tape à pwin.ne on 
côp d'oûy à Pâtêr... Èt insi d'une hope à l'ôte, i s' dåre tot drût 
ë l'infêr !... 

Mitchî èst là, tot bounemint po lî d'ner on côp d' mwin. Il èst là 
po ça, li diâle ! | r'lève li chasube, toûne lès pâdjes, deüs èsson. 
ne, kitchoüke li përpite, rivièsse lès burètes... | n’ rouviye surtout 
nin li p'tite sonëte : < Pus vite, pus vite ! > 


Fât veüy lès ëwërés visëdjes dès djins dë l' porotche èt lès-ôtes ! 
Is sont bin oblidjis dë súre li mësse sins-ënn'ëtinde on mot. 
I-n-a onk qui s' lève quand un-óte ë-st-à gngnos, un-ôte toûne 
si tchëyire po s'assire quond lès-ôtes sont drëssis... 

C'è-st-on mèlkin oü-ç' qu'on tchin n' ritrouverüt nin sès djon.nes ! 
Li Steûle di Noyé qu'èstüt su l' vóye di Betlëyëm a div'nou tote 
blonke-mwëte, ësbaréye qu'èlle èstüt dë veüy une téle atèléye ! 


94 


— « Li curé va trop vite ! > dihéve li viye marquise, n'a nin moyin 
dë l' sûre ! > Ele kihossive si capeline, èle n'èstût nin contin.ne ! 
Djan d'E-y-An a tchâssi sès bèriques, i qwire ë s' live di mèsse : 
< W-ènn'-è-st-on ? Dji n' m'i r'troûve pus ! > dihéve-t-i, à s' wëzin... 


Mins, tot compté, tot rabatou, pinsëz qu'is s' fizine dël bile, tos 
cës djins-là qu'ëstine là, à mësse ? Vos v' brouyiz, mës-amis ! 
Zëls ossi, ni sondjine qu'à bon soper. 

C'ëst bin simpe, à l' fin dè l' mësse quond Mësse Limineü s'a 
r'toürné po dire : «lte missa est! >, is-èstine tortos âs-andjes 
po rësponde « Deo gracias ! >. 


Dis munutes après, nin co, li triléye di signeürs s'assitine ë 
l' bèle plèce dë tchèstia. 

Tot r'glatihéve di loumire èt d' coleür. On tchontéve, on riyéve 
à l'achelâde, on s'arin.néve d'on costé à l'ôte dè l' tâfe ! 

Èt Mêsse Limineü a ataqué... i s'a voré su une éle di poye dès 
bwès. I l'a èforné su on rin d' timps. Po l’ fé passer... i stron.néve 
à miton... il a apougni li pot à l' brune bire èt v' l'a bouté foü 
su l' côp. Li bourgogne èt l' barë d' pëkët, ç' sèrût po pus târd ! 
Pitchote à migote, i rouvive si pètchi. 

Adon pwis ?.. Adon pwis, il a rataquë à magni come on râyeü èt 
à büre come une basse èt... 

... Èt ç' nêt-là, mon parent, il a lëyi là sès hozëtes... sins min.me 
oyeü l' timps dè fé si < Mèyâ Culpâ > ! 


Â matin, il èstût â gros ouch dè paradis. 

Vos d'veüz bin pinser qu'ènn'a ètindou dès pâtêrs di tchin ! 
— < Foû d' mès-oüy ! Va-s-è, payin ! > lí a dit l' Grond Djudje ! 
— < Ti t'avüs todi bin miné portont... Tot ça èst rëfacé, valët ! 
Ratind ! Èt qwè ! ti m'as hapé une mèsse, hin ! Po t' punicion, 
ti m'ènnè vas payi trwès cints. Ti lès dirès è t' prôpe ëglise. 
Èt tos lès cis qu'ont pètchi avou twè — c'èst di t' fâte — i sèront. 
Jusqu'adon, n'ârè nou hame por twè avou nos-ôtes ! » 


Èt volà, vèyeüz, mès djins, l'istwêre da Mësse Limineü qu'ëstüt 
curé à Maizeroule. 


Adjourdeü, tot èst rasé, vêlà. Pus nou tchèstia, èè l'èglise a 
'nn'alé à bokèts. 

Mins volà cinquante ons houyous, on vèyéve co 'ne saqwè : 
Une ongléye dè l' tour èstût d'meüréye ètîre ; on-advinéve co 
l' chœür avou lès bokèts d' mours à miton catchis d'vins lès 
hôtès-ièbes. 

I parët... qui n' di-st-on nin... qui tos l's-ons, à l' Noyé, on-z-apor- 
ceüvéve dès tchondëles qui loumine min.me qu'il ärût soflé à 


di-dag ! 
Vos n' mi crwèyeüz nin ? Non ? Qu'ënn'ë-st-i qui Prosper, nosse 
vi facteür — 'l èst pensioné, asteüre — m'a raconté çoci : 


Il avût fêt ribote à Goyët une nêt d’ Noyé. À tot riv'nont su Strud, 
i s'avüt brouyi d' vóye ås vis trôs à l' dièle. Nahi, i s'avüt assid 
su l' bwèrd dë l' pisinte. < Si ç' n'èst nin |’ vrëy, qu'on n' mi 
done mày pus noule gote ! > a-t-i dit... 

À onze eüre èt d'méye... rin... on n'ëtindéve nou brut. 

D'on côp, i bëtchive après méye-nêt. I-n-a une cloke qu'a soné èt 
rassonë. Elle avût l'êr d'èsse à dès-eûres à lon. < Èt pwis, nom 
di tch'vä!, qui veü-dj' ? Dès loumires qui blaw'tine èt dès- 
ombions qu'aline di hâre èt d' hote su l' vôye di Strüd ! > 

I s'a mitou à l'awète, sins s' fé veüy... Totes lès djins qu'il avût 
viyou passer ëstine là, átou dë chœür. 

l-n-avût là, dès bëlës madames avou dès dintèles èt dès rôbes 
di sôye ; i-n-avûüt dès signeûrs cafloris dès pîds à l' tièsse ; 
i-n-avûüt dès p'titès djins avou leûs costumes di dimëgne... 

< Dès viyès djins, m’ fi, tot-aflanis, tot-èpousselés, prèt’ à toumer 
ë blèsse ! > 

Di timps-in-timps, une houlote, tote èwèréye di totes lès lou- 
mires, toûrniquéve âtou dès tchondèles. 

È fond dë chœür, on p'tit vi-y-ome, tot croufieûs, èstüt ë gngnos. 
l f'séve aler s' sonète mins on n' l'ètindéve nin hil'ter. 

Èt pwis, divont l'âté, on curé, avou une chasübe d'ôr, fiséve sès- 
orémûs’ ! On n'étindéve nin on mot, nin pus. 


« Sür, ça, c'èstût li curé Limineû qu'ataquéve si trèzin.me 
mèsse ! x 


R. PRIGNEAUX, R.N. 


NOTES 
Maizeroule 
Maizeroule est actuellement hameau (quelques fermes et maisons) de 
LARC OUR Il est distant de Goyet-Mozet de 3 km. et de Strud-Haltinne, 
e m. 
Maizeroule était le siège d'une très ancienne paroisse (début XI s. a 
existé jusqu'en 1803. La chapelle de Strud-Haltinne (XII* s.), devenue église 
par la suite en dépendait. 
C'est en 1943 que la ferme du manoir, la tour de l'église et les murs du 
chœur de l'église qui existaient encore ont été démolis à la dynamite ! ! 
Mêsse : Maître. Au XVII s. à l'époque où se situe l'action des « Trois 
messes basses », le curé portait le nom de Maître. 


Doyä : douaire — n'est plus utilisé que dans les lieux-dits. 


Hoyou : Il s'agit ici du Samson. A l'époque toutes les rivières dévalantes 
étaient appelées hoyou. 

— Fleürs Dialectales, 40 ecriv. wallons. 84 p 120.- 


— Deux messes, C W. 8-9 73. 24 p 45.- 

— Virgile ëmon nos-ôtes, trois églogues, C W 6 67. 20 p 40.- 

— Les Cahiers Wallons, Coll. 1947 et suivantes. ecrire Secret 

— Vignettes, textes wallons p' corresp.. fles de 16 5f :40.- 8f.:50.- 


— Wallonie, connais-toi toi même, Wallonie 2500 
C.W. 7, 8, 9 - 1980, ord. et n° spécial 
2me Prix du Concours «Pro Civitate 82» 


Crédit Communal de Belgique 80,- 120,- 

— Version anglaise (Wis.) C.W. 12/82 hors série 120,- 
REMACLE Louis (La Gleize), 92, rue du Limbourg, Liège 

— Fagne, 25 poèmes trad. notes. C.W. 9 69, 24 p 45- 65.- 

— Mwète Fontin.ne trad. note. C.W. 2 74.24 p 45.  65.- 
(+) RONVEAUX Froido (Saint-Servais) 

— Si c' èsteüve on novia Noyé, C W 12 79. 24 p 45.- 
ROUSSEAU Albert (Grand-Leez), rue Brux., 56, Fleurus 

N° spécial, C.W. 4/71, 16 p 40.- 

— Prix Michaux 1975, poèmes, C.W. 8 75.16 p 50.- 


(+) ROUSSEAU Félix, Résid., Bd Frère Orban, 2, B. 1, Namur 
(°) — Namur, Ville mosane, 3° édit, (en prép.) 
— La Wallonie, Terre Romane, 5° éd., rev. augm. et ill 
« Institut Jules Destrée >x, 10, rue du Tunnel, Couillet 180.- 
(°) — A travers l'histoire de Namur, du Namurois et de la Wallonie, 
éd. Crédit Communal, 46/1977, 317 p. 
— Propos d'un Archiviste sur la Littér. Dialect. Namur 


1'e partie C.W. 1-2-3.64, 116 p 80.- 100.- 
29e partie C.W. 1-2765, 88 p 80.- 100.- 
— L'Entre-Sambre-et-Meuse, C.W 7 66. 10 p 40.- 
— Propos d'un curé de Wépion qui ne parlait que wallon, 
C.W. 17/82, 20 p. 45,- 
(+) ROYNET Olivier (Fenffe) — C. w 2-3-4,68,64p 60.- 
(+) SEVRIN Isidore (Lesves) — C w.8 68. 16 p. 40.- 
SMAL Georges (Houyet) 
— Vint d' Chwache, poèmes, C.W. 2 53, 56 p 80,- 
— Cayôs d'êwe, poèmes, C.W. 6-7 73, 30 p. 50,- 80.- 
(*) SOMME Lucien (Florennes), 77, r. l'Agasse, Gembloux 
(°) — Paus-ès Pisintes, 23 p. poèmes. Gembloux, 1965 30,- 
— Vi Payis, Prix Michaux 1974, C.W. 4/5, 16 p. 50.- 
— Viye di djint 50.- 
— C.W. 10/6, 16 p. 40,-- 
SPINOSA-MATHOT J. (Sautour), r. Balance, 25, Philippeville 
(°) — A l' Tâye aus fréjes, poèmes, 52 p 70,- 
(°) — Feuwèyes, poèmes 80.- 
(°) — Tchac-tchac përnëlis, poëmes 75,- 
SURKOL J.-P. (Ottignies) — N° spécial, C.W. 5/73, 20 p. 40,- 
(+) THIRIONET Edouard (Namur) — C.W. 1-2/62,32 p 90.- 
(+) TILLIEUX Edmond (Cognelée) 
— Dins mès CAYAUS, poèmes, C.W. 2/59, 24 p 45,- 
— Vicadje, poèmes, C.W. 3/67. 16 p 40,- 
VANORLÉ Robert (Hilëcëne) — Poèmes, C.W. 5/7. 16 p. 40.- 
(+) VERMER Augustin (Beauraing) 
— Fauves do Docteür Vermer, C.W. 2/67, 36 p 50,- 
(+) WARTIQUE Edmond (Arsimont) 
— Lès dêrins Contes, C.W. 12/54, 56 p. 60.- 


N.B. : Les Cahiers Walloms, fondés en 1937 par Eugène GILLAIN, au service de la 
Littérature Dialectale, vous offrent chaque année 10 numéros - plus ou moins 200 
pages - pour une cotisation de < 300,- (ord.) >, < 500,- (protect.) >, < 625,- (hon.) >. 
« 450.- min. (Etranger) > au C C.P. 000-0795697-06 de < Lès Rëlis Namurwès y, 
a.s.b.l. « Les Cahiers Wallons », 15, rue J. Hamoir, 5000 Namur. 

Lës Rëlis Namurwës 


Association sans but lucratif 


Cercle Littéraire Dialectal fondé à Namur en 1909 


Editions : LES CAHIERS WALLONS, 15, rue J. Hamoir, 5000 NAMUR 
C.C.P. 000-0795697-06 : Lès Rèlis Namurwès A.S.B.L. - Les Cahiers Wallons. 


A défaut d'indication (*) et d'adresse particulière, les œuvres peuvent être 
demandées (et obtenues) au secrétariat des CAHIERS WALLONS. 


(+) ANTOINE Léon (Belgrade - Namur) — C.W.3/66,32p. 60,- 
BAL Willy (Jamioulx) — Au Soya dès Leu(p}s, C.W.8/47,16p. 40,- 
BIBLIOGRAPHIE voir Rèlis Namurwès (Lès...) 

(+) BINOT Victor (Namur) — Rèli èt Molon, C.W. 5/67, 32 p. 60,- 


(+) BODART Alexandre — c.w.3/77,16 p. 40,- 
(+) BOVESSE François, œuvres de 1907 à 1942 
— C.W. 4/5, avril-mai 1980, 64 p. 90,- 
(+) BUCHEZ PH.-J.-B. (Matagne-la-Petite) 
— Centenaire de sa mort, C.W. 5-6/66, 32 p. 50,- 
BURNAY G. (Dréhance), 
— Riséyes su l' timps d'audjoürdu, C.W. 3/70, 16 p. 40,- 
(+) CALOZET Joseph (Awenne), 
(*) — Pitit d'mon les Matantes, Visions d'Ard., 2° éd., 144 p. 160,- 
(*) — O payis dès Sabotis, Nouvelle, 2° édition, 142 p. 160,- 
(*) — Li Brak'ni, Nouvelle, 2e édition, 87 p. 120,- 
(*) — Li crawieûse agasse, Nouvelle et Contes, 127 p. 160,- 
CLINIAS René (Namur), 667, rue de Dave Jambes 
(*) — Mirwès, poèmes, 140 p. 150,- 
— L'Ome di Strin (Prix Calozet 77) C.W. 9/77, 16 p. 50,- 
(+) COLLOT Joseph (Crupet) — C.W. 10/70, 20 p. 40,- 
(+) COULONVAL Gérard (Matagne-la-G.) 
— C.W. 8-9/66, 32 p. 50,- 
(+) DELVIGNE Camille (Spy) — Poèmes, C.W. 9/51, 16 p. 40,- 
(+) DETHY Joseph (Assesse) 
— Djan Biétrumé Picâr, C.W. 4-5-6/61, 40 p. 75,- 100,- 
(+) DEWANDELAER Franz (Nivelles) 
— èl moncha qui crèch, poèmes, C.W. 6-7/48, 16 p. 40,- 
DIMANCHE Clément (Neuville) Philippeville 
— Asto du Ri, ill. J. Fivet, 68 p. 75,- 
— Acheune, 1969, 34 p. 
DODET Charly — (Prix Michaux 76), C.W. 6/76, 16 p. 50,- 
GEORGE Victor, 16, Thier Laurent, 5295 Bois-Borsu 
(*) — Adju c'pagnon, poèmes 60,- 
(*) — Gris pwin, poëmes 100,- 
— In paradisum, C.W. 6/78, (Prix Michaux 78), 25 p. 60,- 
— Totes lès-ameürs dë monde, Prix Gouvt 82 - 3/83, 24 p. 60,- 100,- 
(+) GILLAIN Eugène Sart-Saint-Laurent) 
— Li fond do Tonia, C.W. 8/67, 48 p. 70- 80,- 


(+) GILLARD Edmond, Djilär (Namur) — C.W. 7/69, 16 p. 40,- 


(*) GILLIARD Emile (Moustier-s-S.), 50, av. de l'Hôpital, Mons 
(*) — Chimagrawes, poèmes, éd. Léonard, Moustier-s-S., 63 p. 80,- 
(*) — Pâters po tote one sôte di djins, poèmes, 20 p. 80,- 


LES CAHIERS WALLONS 


Bibliographie des travaux des 
«Rèlis Namurwès» 
1974-1984 


A l'occasion du 75e anniversaire du Cercle, fondé le 25 février 1909, 
nous nous devions de continuer le répertoire des travaux de nos mem- 
bres paru dans «Les Cahiers Wallons» 7-8-9 de 1964, 4-5 de 1965 et 
6-7 de 1974. 


Nous le présentons avec quelque retard. 


II serait inexact de dire que nos lecteurs trouveront dans les pages 
qui suivent tous les renseignements relatifs au travail de ces membres : 
une telle recherche n'eût été rendue possible que par une plus grande 
collaboration. La diversité des publications fut abondante. 


Nous n'apporterons donc ici que les données essentielles concer- 
nant les «Rèlis» : mouvements, prix, distinctions, publications. 


Pour ces dernières, à côté des livres édités, seules ont été recensées 
entièrement les œuvres parues dans «Les Cahiers Wallons» de février 
1974 (n° 2) à janvier 1984 (n° 1-2-3). 


In fine, en addenda, la liste des auteurs «non Rèlis» dont certaines 
œuvres ont paru dans notre revue. 


Ce fascicule est un nouveau jalon, incomplet certes, dont l'utilité ne 
sera nullement contestée par ceux qui y auront recours. 


Un numéro consacré entièrement à un auteur est imprimé en gras. 
Le comité 

+ ANTOINE Léon Réf. C.W. 74/6-7 
C.W. 82/5-6 


AUBRY Colette Réf. C.W. 74/6-7 
1974 - Disque : 12 Chansons Wallonnes. 
1979 - Grand Prix du disque au Concours du Millénaire de la 
Principauté de Monaco. 


BACQ Andrée R.N. 1977-1981 
C.W. 77/10 78/2-3-4-7-11 79/2 80/1-3-6-11-12 
1978 - D'ayir et d'audjoürdu, co-rédactrice de < Li Cwane des 
Walons» à la Nouvelle Gazette 
Responsable de «Atimprance» RTBF 
1980 - 1er et 2e Prix de poésie 150e Anniversaire de la Bel- 
gique - 4e Prix de prose au Concours de la Marlagne, Prix 
Lutèce à Paris 


BAILY Jean Réf. C.W. 74/6-7 
C.W. 74/8-9-10-11 84/1-2-3 


BAL Willy Réf. C.W. 74/6-7 
C.W. 74/4-8-9-10-11 75/3 79/5 80/10 82/7-8-11 
1981 - Expression de la sexualité dans les pasquéyes de 
Jamioulx (Hommages à la Wallonie) Ed. U.L.B. 
«Mélanges», ouvrage offert à l'occasion de la mise à l'éméritat 
du professeur d'Université à l'U.C.L. (1984). 
Particip. L. LEONARD. 
1984 - 1er président du Conseil International des départe- 
ments d'ethnie française et du dialogue du Québec 


BAUDREZ Gérard R.N. 1980 
C.W. 81/3 82/2-4-11 83/8-12 
1982 - 8e Prix «Byloo» 
1983 - 1er Prix Concours de la Marlagne 
1984 - 1er et 2e Prix au Concours «La Wallonie» (prose, poé- 
sie) - 2e Prix au concours «Syllabes» - 2e Prix, mention spé- 
ciale au Prix Durbuy - 3e Prix : Rd Bath - 4e Prix concours de la 
Marlagne (poésie) - 5e Prix «Byloo» 


BEAURAIND Georges Réf. C.W. 74/6-7 t 7.3.83 


t BERNARD Gabrielle Réf. C.W. 74/6-7 
C.W. 81/3 82/2-7-8 83/8-12 84/1-2-3 


+ BINOT Victor Réf. C.W. 74/6-7 
C.W. 82/5-6 

BODART Alexandre Réf. C.W. 74/6-7 + 5.3.82 
C.W. 75/1 77/3 78/1-4-9 79/2-5 80/1-3-6 81/1 82/11-12 
1978 - 1er Concours P. Moureau - 2e Prix «Byloo» - Prime au 
Concours G. Michaux 
1980 - 1er Prix Concours de la Marlagne - 3e Prix Concours du 
150e anniversaire de la Belgique - Médaille de la Fédération 
Musicale de Namur 


BOTHY Emile R.N. 1975 
C.W. 76/3-8-10 77/2 78/9 80/2-3-6 81/1-8 82/2-3-5-6 83/2- 
12 
1984 - Un panier plein d'oiseaux (poèmes) 


BOURLARD Henri Réf. C.W. 74/6-7 t 14.4.77 
C.W. 74/3 


+ BOVESSE François Réf. C.W. 65/4-5 
C.W. 80/4-5 81/5-6 84/1-2-3 


BROGNIEZ Edgard R.N. 1970 t 4.1.85 


BURNAY Gérard Réf. C.W. 74/6-7 
C.W. 82/5-6 


CALOZET André R.N. Symp. 1969 t 4.12.81 


t CALOZET Joseph Réf. C.W. 74/6-7 
C.W. 74/3-5-6 75/8-9-10-11 78/1 81/8 82/7-8 84/1-2-3 


t CAMBERLIN Charles Réf. C.W. 65/4-5 
C.W. 84/1-2-3 


CARLY Marcel R.N. 1977 


CAUSSIN Ghislaine Réf. C.W. 74/6-7 
C.W. 74/3 75/1-5 76/9 77/8-10 78/7 79/2 80/1 81/3 82/7-8 
83/2 


CHARLIER Paul M. d'Honneur (1970) T 7.3.77 


CLINIAS René Réf. C.W. 74/6-7 
C.W. 77/1-7-9 80/2 83/1 
1977 - Prix Jh. Calozet « L'Ome di Strin » 


COCHART Léon Réf. C.W. 74/6-7 + 30.1.76 
+ COULONVAL Gérard Réf. C.W. 74/6-7 
C.W. 76/10 82/7-8 83/2 

DACOS Marc Réf. C.W. 74/6-7 


1979 - Théâtre : One pougniye di boneúr - Li cadâve n° 2 
1980 - Théâtre : Li Comando d' l'amour - Ostant-z-ë-rire 
1982 - 1er Prix Concours de la Marlagne 
1983 - Théâtre : Li Play-Boy 

- 2e Prix de la Fédér. Litt. et Dram. Wall. Liëge 

- (50e Ann.) 
1984 - Li tchambe n° 13 

- Monsieü li P.D.G. 


DARDENNE André (André d' mon Chanche) R.N. 1977 


C.W. 76/10 78/2 79/2 80/1-3 82/5-6-11 83/12 
1980 - Prix des «Scrijeüs Walons d'après |l’ Bambwès» 


DAVE Emile Réf. C.W. 65/4-5 + 20.10.79 
t DEBRAS Bernard Réf. C.W. 65/4-5 


C.W. 82/5-6 


de COUNE Sabine Réf. C.W. 74/6-7 


C.W. 81/4 
Illustration du roman < Li p'tit Bêrt > (1976) A. Laloux 


de LATHUY Jean R.N. 1969 


C.W. 76/4 


DESMET Jacques Réf. C.W. 74/6-7 


C.W. 76/1-3-10 77/2 78/9 


DEWELLE André Réf. C.W. 74/6-7 


C.W. 76/5 


DIMANCHE Clément Réf. C.W. 74/6-7 + 30.4.83 


C.W. 74/8-9-10-11 76/1-7 82/7-8 
1974 - «Philippeville place forte du XVIe siècle» 


DODET Charly Réf. C.W. 74/6-7 

C.W. 74/4-5 75/1-5-6 76/3-5-6 77/2 78/7 79/2-5 80/6 82/7-8 
Chronique « Inte di nos seüy-t-i dit > depuis 1977 (Vers l'Avenir 
Huy-Waremme) 

1974 - Prix du «Roman Payis» 

1976 - Prix G. Michaux «Brouhène» 

1976 - Texte chanson primée du S.I. Chaudfontaine 

1978 - Prix Biennal de la Ville de Liège et «Nosse Pèron» 
(Nos ârons todis dès pâtes à make su l'bérodf >) 

1978 - Théâtre : Une mwin qui si stind (1 acte) 


t DOUMONT Edmond Réf. C.W. 65/4-5 
C.W. 82/7-8 


DRICOT Michel (Michel du Tà) R.N. 1982 
C.W. 82/3-4-7-8-9-11-12 83/2-8-12 


DULIÈRE André Réf. C.W. 74/6-7 
1974 - Visages Namurois (J.A. Romagnesi - Felix Ravaison - 
François Bovesse - Arthur Masson) 
1976 - Pierre Henri Simon (thèse de doctorat) 
1978 - Les nouveaux fantômes des rues de Namur 
1978 - Petite histoire de la section commerciale de l'Institut 
Technique de Namur 
1981 - Lambert Lambillion (Dial. de Wallonie) 
1984 - «Adorable Finlande» 


DUPONT Adolphe Réf. C.W. 64/7-8-9 t 5.6.82 


EVRARD Emile Réf. C.W. 74/6-7 t 9.4.85 
C.W. 76/5 77/9 79/2-12 82/12 


FAMERÉE Henri R.N. 1982 


FICHET Louis R.N. 1968 17.11.78 
Comédie théâtrale : On djoû d’ fièsse à Nameur 
intégrales mélodies : 10 morceaux enregistrés sur disque 


t FIVET Ernest Réf. C.W. 74/6-7 
C.W. 74/3 


FLABAT Jules Réf. C.W. 74/6-7 
C.W. 74/5 75/5-6 76/3-7 77/2-4 78/1-3-8-9 80/10 82/7-8 
83/10 


FRAITURE Robert Réf. C.W. 74/6-7 
C.W. 75/6 76/1 80/2 


GALER Jean Réf. C.W. 74/6-7 
C.W. 74/12 77/1-2 78/1-2-11 80/1-11-12 82/2-12 84/1-2-3 
1974 - Sécrét - Trés adjt. R.N. 
1977 - 13e Prix concours de fables des «Romans Scrijeüs» 
1978 - Médaille de 1ère Classe Fédér. Music. Belge 
- Médaille 1ère Chambre du Travail 
1979 - Cocarde R.N. 
1980 - Médaille d'argent Fédér. Musicale de Namur 
1981 - Distinction : 35e année de service à la Royale Moncra- 
beau 
1984 - Membre du jury de la Chanson Wallonne. 

GEORGE Victor Réf. C.W. 74/6-7 
C.W. 78/1-3-4-6 79/2-12 82/7-8 83/2-3-12 84/1-2-3 
1978 - In Paradisum (C.W. 6) 
1978 - Prix G. Michaux 
1978 - La toponymie de Bois et Borsu 
1979 - Membre de la S.L.L.W. 
1980 - Rëcinéyes (Ed. SLLW) 
1981 - Trois jeunes condruziens - Travaux de Lexicologie 
1982 - Sécrétaire de la S.L.L.W 
- Prix biennal de Poésie du Min. Com. Frç. «Totes lès- 
ameürs dë Monde» 
1984 - Préface audio-cassette «Li p' tit Bêrt» 


GERARD Edgard R.N. 1977 
1978 - 4e prix Concours Paul Moureau 
1983 - Mention au Concours de la Marlagne 


GILLAIN Henri R.N. Symp. 1935 
GILLAIN Joseph (J.G.) R.N. Symp. 1935 t 16.6.80 


+ GILLARD Edmond Réf. C.W. 74/6-7 t 12.9.68 
C.W. 82/5-6-11 


GILLARD Georges Réf. C.W. 74/6-7 
C.W. 80/2 


GILLIARD Emile 
C.W. 82/2 82/5-6 
1976 - Li dêrène Saîson - Membre de la S.L.L.W. 
1980 - Prix G. Michaux : «N' alez nin dire qu'i baure» 


+ GILSON Joseph Réf. C.W. 74/6-7 

C.W. 82/5-6-11 
GITS (abbé) Adolphe Réf. C.W. 74/6-7 t 19.4.81 
GODFROID Jacques Réf. C.W. 74/6-7 

C.W. 82/5-6 


GUILLAUME Jean S.J. Réf. C.W. 74/6-7 
1984 - Michel Renard - L'Argayon èl djèyant d' Nivèle (Ed. 
critique) Publ. S.L.L.W. n° 7 Liège 
[J. Guillaume] - La Poésie Walonne, profils parallèles, Visages 
aimés (Ed. Etudes classiques, supplit. du Tome Lil) 
C.W. 74/8-9-10-11 82/5-6 


GUILLAUME René (Navia ) Réf. C.W. 65/4-5 

HANCE-BURQUEL Hélëne Réf. C.W. 74/6-7 
C.W. 75/1-6 76/9 77/10 83/12 
- 1979 - A r'wâtant pa la djokëte 
1981 - A l’ombe di m’ vi clotchî 
HANSE Joseph Réf. C.W. 74/6-7 
Académicien 
1983 - Dictionnaire des difficultés du français moderne 
Prix exceptionnel de la Société des Gens de Lettres. 
Titulaire du Prix Vaugelas. Prix de la Grammaire (Ge- 
nève) 
1984 - Président d'Honneur R.N. 
HAUBURSIN Emile Réf. C.W. 74/6-7 t 27.10.84 
HENIN (abbé) André Réf. C.W. 74/6-7 (Li Groti) 
C.W. 74/4-12 75/5-6-10 76/4-5-7-8-9 77/1-4-6-8 78/1-2-3-4 
79/2-5 80/1-3-6-11-12 82/7-8-10 
1974 - Aurmonak do Payis d'An 
1975 - Prix Joseph Calozet «Li Nwâr Tatiche» 
1977 - Œuvres 
1977 - Prix Georges Michaux 
1980 - Cocarde R.N. 
«Lès Têres dau Bon Diè» (Ed. S.L.L.W.) 
HENNUY Jules R.N. 1965 + 23.10.76 
HOSTIN Reynolds Réf. C.W. 74/6-7 + 27.4.82 
C.W. 74/8-9-10-11 
HÔTE Camille Réf. C.W. 74/6-7 
HOUZIAUX Joseph Réf. C.W. 74/6-7 + 22.8.69 
C.W. 75/1 76/8 77/8 78/2-7-9- 82/5-6-7-8-10 
HUSSON Albert (Du Rosi) R.N. 1975 t 17.11.83 
C.W. 78/2 80/2 81/3 82/2 83/12 
1979 - 2e prix Poésie des «Auteurs dialectaux Luxembour- 
geois» 
1980 - Seümwès, note bèle riviêre (Ed. 1982) 
1982 - 7e Prix Byloo - 7e Prix Concours «Vers l'Avenir» 
1983 - Cocarde R.N. 
JACQUES Hubert Réf. C.W. 74/6-7 
C.W. 75/1- 76/1-2 77/1-2 78/1-2-11 80/1-7-8-9-11-12 82/2- 
7-8-9-12 84/1-2-3 
1984 - Cocarde R.N. 
JADIN Jean (Dr) R.N. M. Hon. 1974 
JADOT Emile Réf. C.W. 74/6-7 t 23.10.76 


103 


JODOGNE Omer Réf. C.W. 74/6-7 
C.W. 76/7-8-9-10 : Sur des noms de familles namurois 


LALOUX Auguste Réf. C.W. 74/6-7 t 6.3.76 
Vice-président R.N. 
C.W. 74/4 75/6 76/1-3-4-5 77/2-7 78/3-8-9 79/3-4-5 81/4 82/2 
83/1 
1975 - Mi p' tit viyadje cints-ans au long (Bull. n° 75 SLLW 223 
pages) (Prix 115e année SLLW) 
1979 - Passion (jeu scénique) 
LAMBERT Maurice R.N. 1980 t 19.1.85 
C.W. 80/10 81/1-3-7 82/2-4-7-8-9-10 83/2-8-12 
t LAMBILLION Lambert Joseph Réf. C.W. 65/4-5 t 12.12.78 
C.W. 83/4-5-6-7 
Autoù d' l'aîstréye do timps di m' grand-mére (réédit. C.W.) 
LAMBINON Télesphore Réf. C.W. 74/6-7 t 4.6.78 


t LAUBAIN Joseph Réf. C.W. 74/6-7 
C.W. 84/1-2-3 


LAZARON Roger M. d'Honneur 1977 


LEDRUT-CHOISEZ Marie-Louise R.N. 1983 
C.W. 83/8-12 


t LEFEBVRE Ghislain Réf. C.W. 74/6-7 + 13.1.72 
C.W. 82/7-8 


LEONARD Lucien Réf. C.W. 74/6-7 Président R.N. 1968 
C.W. 74/3-6-7-8-9-10-11 75/1-3-6-9 76/1-2-4 77/1-2-7-10 
78/1-2-3-4-7-9-11 79/1-5-6-7-8-9-12 80/1-2-4-5-7-8-9 81/1-3- 
4-5-6-7-8 82/1-2-3-5-6-7-8-12 83/1-2-4-5 84/1-2-3 
1977 - Membre de la Commission de Toponymie et de Dialec- 
tologie 
1981 - Comparaisons, êtres fantastiques et génies en rela- 
tions maléfiques et bénéfiques avec l'homme (Hommage à la 
Wall. - U.L.B.) 
1982 - Po scrire li Walon, ostant bin l' sicrire 
1984 - Profils parallèles, Visages aimés 
1985 - Audio-cassette «Li p'tit Bêrt > (avec J. Guillaume - 
V. George - Récitant : R. Delieu) 

LERUTTE Henri Réf. C.W. 74/6-7 
C.W. 74/3 80/2 
1976 - 3e Prix Neufort (chansons) 
1978 - 2e Prix ALW-Charleroi (chansons) 

LIMBOURG René et Claire (1979) René : t 20.4.80 
C.W. 79/1 80/1-2-3-6-10 
1979 - Un bondjoü d' Fumwë 


MANOUVRIEZ-LEROY Simone (Simone dèl Goulëte) 
Réf. C.W. 74/6-7 
C.W. 74/3-10 76/2-10 77/4-10 78/4-11 79/2- 80/2 81/3-7-8 
82/7-8 83/10 
1974 - Cocarde R.N. 
1983 - Folklore dans la Vallée du Viroin (T.V.) 
1984 - 17e Prix Byloo 


MARÉCHAL Edgard Réf. C.W. 74/6-7 M. d'Hon. t 25.12.75 


+ MARÉCHAL Lucien Réf. C.W. 74/6-7 
C.W. 82/5-6 83/4-5 84/1-2-3 


MARINUS Albert Réf. C.W. 74/6-7 M. d'Hon. t 1.2.79 


+ MARTIN Désiré Réf. C.W. 65/4-5 
C.W. 82/5-6-10 


MASSART-TILMAN G. Réf. C.W. 74/6-7 
C.W. 74/5 75/9 76/1 77/10 78/3-9 79/10-11 
1977 - 1er Prix Concours des Auteurs Wallons 
- «Saqwants tûzadjes» - «Fleûürs di Chaujon» 
1982 - Traditions matrimoniales en Wallonie 


MASSON Arthur M. d'Hon. Réf. C.W. 74/6-7 t 27.7.70 
C.W. 84/1-2-3 


MASSON Camille R.N. 1966 C.W. 66/5-6 t 1968 


MATAGNE Albert Réf. C.W. 74/6-7 
C.W. 80/2 


MATTERNE Henri R.N. 1974 
C.W. 75/1-5 76/3-5-7-9 77/8 - 78/7 


MAUDOUX Philippe Réf. C.W. 74/6-7 
C.W. 74/3 75/6 78/9-11 80/1 81/3-7 82/2-5-6-7-8 83/8-12 
1977 - 3e Prix Concours de fables «Romans Scrijeüs» 
1978 - 3e Prix P. Moureau 
1981 - Coupe du Gouverneur au Concours dialectal de Liège - 
Prix Jh. Durbuy 
1982 - 10e Prix Byloo - Cocarde R.N. 
1984 - 1er Prix Concours de la Marlagne - Prix Byloo - 2° Prix 
Concours de l'AREW - 1er Prix ex-aequo Concours dialectal 
Rd Bath 

MAURE Emile R.N. 1975 t 16.11.82 
C.W. 80/2 81/1 


MAURE Mme R.N. Symp. 1982 


MEURANT René M. d'Hon. Réf. C.W. 74/6-7 1 7.3.77 
METTEN Lucien R.N. 1974 
C.W. 80/2 


MEYNAERTS-WATHELET (Lisa Chastelet) R.N. 1977 
C.W. 77/10 78/2-3-4-7-8-9-11 79/2 80/1-3-6-10 81/3 82/3-4- 
9-10-11-12 83/1-8-10-12 
1975 - Prix de la Rose d'Or du Rœulx 
1976 - Grand Prix de la Chanson Wallonne 
1977 - 2e Prix concours de fables des «Romans Scrijeüs» 
- 1er Prix des Auteurs Wallons 
1978 - Prix des Critiques de la Ville de Liège <l toûne dë coûr» 
Prix Jh. Durbuy (Huy) 
1983 - < È l'Ârdène à l' size > 
1984 - Prix des Arts et des Lettres françaises 
- ler Prix (ex-aequo) du concours dialectal Rd Bath 
(Châtelet) 


MICHAUX Georges Réf. C.W. 74/6-7 T 7:5:72 
C.W. 74/8-9-10-11 75/4-8 76/6 84/1-2-3 


MICHAUX-DOSSOGNE M-L Réf. C.W. 74/6-7 (— 1984) 
1974 - Fondatrice du prix «Georges Michaux» de la Ville de 
Namur 


MICHEL Samuel R.N. 1960 t 1976 


MIGEOT Albert Réf. C.W. 74/6-7 
1984 - Croix d'officier de l'Ordre de Léopold II 


MONTELLIER Ernest Réf. C.W. 74/6-7 
C.W. 74/8-9-10-11 77/1 80/2 84/1-2-3 
1977 - 1er Prix concours des Jeux floraux (Marseille) 
- Médaille d'Argent au prix Jules Pignol 
- Cocarde R.N. 
1978 - Chevalier de l'Ordre de la Couronne 
- «Origine de la chanson des batteurs de cuivre de 
Dinant» 
1982 - Citoyen d'honneur de Jambes - Membre d'honneur des 
Chinels (Fosses) 

1983 - Prix de la Courtoisie de l'Assoc. des commerçants de 
Namur 
1984 - Plaquette d'Or de l'Académie de Lutèce 

- La plus haute distinction de la Sabam 

- Chevalier des Arts et des Lettres de France 

- Musicologue, compositeur de la musique de nombreu- 
ses chansons walonnes, artiste (voir C.W. 1-2-3: «Ernest 
Montellier a 90 ans) 


MONTELLIER Georges R.N. Symp. 1934 + 19.9.83 


+ MOUREAU Paul Réf. C.W. 74/6-7 
C.W. 82/7-8 


MULLER Josy Réf. C.W. 74/6-7 + 9.3.83 
C.W. 77/1 


NAMÊCHE Emile R.N. 1968 t 28.11.79 


NAMÊCHE Lucien Réf. C.W. 74/6-7 
C.W. 80/2 


NEUVILLE Maurice Réf. C.W. 74/6-7 + 8.6.85 
C.W. 77/4-7 «Sovenances d'ayir» 


PAQUET André Réf. C.W. 74/6-7 t 6.7.82 
C.W. 74/3-4-5 75/6 76/3 77/2-4 78/4-11 9/2-5 80/1-2-3 81/3-7 
82/2-5-6-10 
1974 - Porte drapeau et bibliothécaire R.N. 
1975 - 4e Prix Concours des Sauverdias 
1976 - 3e Prix Concours de fables des «Romans Scrijeüs» 
1977 - 8e Prix Concours de fables des «Romans Scrijeüs» 
- Prime spéciale du prix G. Michaux 
1978 - Cocarde R.N. 
1983 - Propos sur une ancienne chanson française et son 
influence sur la littérature Wallonne (P.P.T) 


` PECQUET Joseph R.N. 1981 + 25.8.83 

C.W. 81/7 82/2-3-4-5-6-7-8-9-11 83/2-12 
+ PELOUSE Georges Réf. C.W. 65/4-5 

C.W. 84/1-2-3 
PERAUX Edouard Réf. C.W. 74/6-7 + 29.4.70 


PIELTAIN Fernand Réf. C.W. 74/6-7 t 29.12.77 
C.W. 81/5-6 84/1-2-3 


+ PIRET Emile-Joseph Réf. C.W. 74/6-7 
C.W. 82/7-8 

PIRSON Joseph Réf. C.W. 74/6-7 t 6.5.84 
C.W. 74/5 75/6 76/5-7 77/2 78/1-2-3-4 79/9 80/1-3-6 81/1-3 
82/5-6-9-10 
1979 - Biou avou Jh. Pirson 
1981 - Cocarde R.N. 
1982 - Li Bataye dès Nèrvyins 
PIRSON (abbé) Jules (Li grand Jules) Réf. C.W. 74/6-7 
C.W. 76/1-5-10 79/2 80/2 81/1 82/5-6-9 
PREUD'HOMME Désiré Réf. C.W. 74/6-7 
C.W. 74/3 76/3 78/7-9 
1975 - 3e Prix Concours des «Sauverdias» 
1 mention, deux fois 3e prix, 2 quatrièmes prix et un deuxième 
prix à d'autres concours 
PRIGNEAUX Roger Réf. C.W. 74/6-7 
C.W. 74/4-5 75/1-5-6-9 76/10 77/8 78/1-4-5 80/1-2 81/7-8 
82/2-3-4-7-8 
1976 - Prix biennal «Nosse Pèron», Liège - Cocarde R.N. 
1978 - Œuvres 
1982 - Téyâte po lès p'titès scoles (marionètes) 
PUISSANT Georges (Li p' tit Guèc) R.N. 1978 
C.W. 78/7-9 80/1-10 81/1-3-9-10-11-12 82/4-10 83/1-12 
«Li creûjète do p' tit Guèc» (450 mots wallons, illustrations en 
4 couleurs) 
1979 - 2e Prix Concours des «Romans Scrijeüs» 
1983 - Médaille de Vermeil au concours international de l'Aca- 
démie de Lutèce 


RATHMÈS Jean R.N. 1983 


REMY Marc R.N. 1975 t 9.4.76 
C.W. 76/9 

t RIVIÈRE Jules (Bwès d' Hule) Réf. C.W. 74/6-7 
C.W. 74/3 


ROBAUX (Dr) Albert Réf. C.W. 74/6-7 
C.W. 77/1-7 78/1 79/2 


ROBIN Edgard R.N. Symp. 1939 t 1.2.80 


ROBIN Emile (Nibor) Réf. C.W. 74/6-7 
C.W. 74/8-9-10-11 84/1-2-3 


ROLAND Joseph M. d'Hon. Réf. C.W. 74/6-7 t 21.2.80 


RONVEAUX Froido Réf. C.W. 74/6-7 t 1.11.80 
Théâtre : Si c'èsteüve on novia Noyé (C.W. 79/12) 

ROUSSEAU ALBERT Réf. C.W. 74/6-7 
C.W. 74/3-4-5 75/1-5-6-8-9 76/3-5-8-9-10 72/2-4 78/2-4 78/2- 
3-4-7-8-9-11 74/2-5 80/1-3-6 81/1-3-7-8 82/2-4-7-8-9-10 
83/10-12 
1974 - 2e Prix Concours A.W. Liège - 2e Prix Concours des 
«Romans Scrijeûs» - 2e Prix Concours Paul Moureau 
1975 - 1er Prix G. Michaux - 1er Prix Concours des «Sauver- 
dias» - 1er Prix du Foyer Culturel de Jodoigne 
1975 - Cocarde R.N. Prix G. Michaux 
1976 - 2 Prix Concours des «Romans Scrijeûs» 
1977 - 9e Prix Concours de fables des «Romans Scrijeüs» 
- 2e Prix Concours de l'A.W. - 1er Prix Neufort 


ROUSSEAU Félix Présid. d'Hon. Réf. C.W. 74/6-7 t 7.9.81 
C.W. 77/7 79/5 81/5-6-8 82/1 
1977 - 5e édition de « Wallonie, Terre Romane » 


ROUSSELLE Paul R.N. 1979 
C.W. 80/1 81/3 82/5-6 


SAUSSUS Roger R.N. 1976 
C.W. 81/7 82/7-8 83/1 
1978 - Mèch'nadjes d'avaurci - La Guerre a 14 ans 
- «Les dîjadjes don Noré > collab. Avenir du Luxem- 
bourg 
1979 - 1er Prix de la Gaume : < Prumière djirbe > 
1982 - 1er Prix Concours Auteurs dialectaux du Luxembourg 
pour «Ma prumière tchèsse» et «in coq'mâr vinu d' la Fran- 
ce» 


SMAL Georges Vice-président R.N. Réf. C.W. 74/6-7 
C.W. 76/1-7-9 77/2-8 78/9 80/2-6-10 81/1-3-7 82/3-4-10-11 
1977 - Prix du gouvernement 
1981 - Attaché culturel Màison de la Culture à Namur 
- Médaille d'Or Concours international de Poésie 


SOMME Lucien Réf. C.W. 74/6-7 
C.W. 74/3-5 75/1-4 76/3-5-7 77/2-4 78/1-9-10-11 79/2-5-10- 
11 80/1-3-6-7-8-9 81/3 82/2-4-7-8-9-10 83/1-2-9-12 84/1-2- 
3 
1974 - Prix G. Michaux 
1977 - Vice-président R.N. 
1979 - 1er Prix « Wallonie, connais-toi toi-même » 
1982 - 2e Prix Concours Byloo 

SPINOSA-MATHOT Josée Réf. C.W. 74/6-7 
C.W. 74/4 - 75/5-6-9 76/1-3-8-9-10 77/1-2-4-8-10 78/2-4-7- 
8-9-12 79/2 80/1-3-6 81/3 82/2-3-4-7-8-9-11 83/1-10-12 84/1- 
2-3 
1975 - Grand prix de la Chanson Wallonne 
1976 - 1er Prix Concours des «Romans Scrijeüs> 
1977 - Prime d'encouragement du Gouvernement 
1979 - Prix Jh. Calozet 
- «A l' Taye aus fréjes» - «Feuwèyes» - «Tchic-tchac 
pérnèlis > 
1981 - < Ârguèdène > disque 33 tours 
1982 - «El bos qu'on fait lès violes» - Prix du Mérite du S.I. 
Philippeville (2e fois) - Membre titulaire de la SLLW 
1983 - Vice présidente du «Wallon à l'Ecole» Namur 
- Prix de l'A.R.E.W. - «Par bribes èt bouts» 
1984 - Chargée par la R.T.B.F.-T.V. de visionner les pièces 
wallonnes 


TABAREUX Roger R.N. 1975 «Lès noces d'ôr da Miyin Lagasse» (1 
acte) 
C.W. 75/6-9 78/2 80/1-2-3 82/5-6-11 83/1 
1980 - Deüx rôses d'on côp d' fusik > (pièce 1 acte) 
1982 - 8e Prix Byloo « Li bia lingadje di nos tayons » poé- 
sies) 


+ THIRIONET Edouard Réf. C.W. 74/6-7 
C.W. 74/8-9-10-11 84/1-2-3 


+ TILLIEUX Edmond Réf. C.W. 74/6-7 
C.W. 74/8-9-10-11 82/5-8 


TOMBAL Jean R.N. 1980 
C.W. 81/1 82/1-5-6 
Bibliothécaire f.f. (10.1982) 


VANDENBEMPT M. R.N. 1973 


VERVOTTE M. Réf. C.W. 74/6-7 
C.W. 74/6-7 


VIROUX Roger Réf. C.W. 74/6-7 
C.W. 74/3 
1980 - 3e Prix Prose Concours 150e Ann. de la Belg. 
1980 - 3e Prix Concours de la Marlagne 
1983 - 3e Prix de poésies wallonnes «Groupe Syllabes» 

t WARTIQUE Edmond Réf. C.W. 74/6-7 
C.W. 84/1-2-3 
WARNIER Edmond t 15.10.80 
M. d'Hon. 1958 Réf. C.W. 74/6-7 
WARNIER Georges R.N. 1983 


Addenda 
Auteurs non Rèlis parus dans les C.W. 1974-1984 


A Anceau H. 84/1-2-3 
Arnould St. 79/10-11 
Baetsié W. 77/4 

B Bagevelte A. 82/7-8 
Bertrand J. 
74/8-9-10-11 84/1-2-3 
Bodet G. 82/7-8 
Bodson J. 79/10-11 
Bonneau E. 82/7-8 
Bosret N. 74/8-9-10-11 
Bovy Th. 74/8-9-10-11 
Brabant (abbé) 82/2 
Brancart S. 78/4 

C Chermanne Fr. 82/3 
Chevalier S. 

74/5 75/1 80/11-12 83/2 
Cordier P. 

78/3 81/3 82/2-10-12 
Courtoy Fd 82/7-8 
Cousot F. 74/8-9-10-11 
Culot M. 76/10.11 

D Dachy Ch. 82/7-8 
Delbrassinne Math. 
75/1-5 76/3-9 77/2-4 
Dahin (abbé) 81/1 
Delrot L. 76/3 
Deltenre A. 79/2 
Delvaux H. 79/10-11 
Denis Ch. 79/10-11 


Derrousseaux 74/8-9-10-11 


Dethy Jh. 74/8-9-10-11 


Dewandelaer Fr. 82/7-8 83/9 


Domine M.J. 82/12 
Dosimont P.J. 82/7-8 


Dumont Max-Alex 

74/4 76/3 77/2 

Edouard G. 82/12 
Engelman L.-Th. 79/10-11 
Evrard L. 

74/8-9-10-11 84/1-2-3 
Fagnoul F. 83/2 

Fanon M. 79/10-11 

Fays G. 82/7-8 

Flesch J. 

75/1-5 76/9 77/4 80/2 82/7-8 
Frevelshausen M. 

76/10 82/2 83/12 

Geerts Ch. 77/2-8 
Germain J 

(Djan d'èmon l' Lin.nu) 74/4 
Geudin M.-L.75/5 

Gilles L. 74/8-9-10-11 
Gillet L. 81/3 82/4 

Gilson (abbé) 

(Vieillard des jardins) 74/5 
Goetgens E. 76/3 
Gomzée 74/8-9-10-11 
Grafé A. 78/8 

Grognon Ph. 84/1-2-3 
Hens G. 77/4 

Herbillon J. 81/5-6-7 
Huaux Aug. 75/7 

Jerusel A. 77/2 

Joachim M. 83/8-12 
Jonard F. 76/5 

Kathy R. 79/10-11 

Kurth G. 74/8-9-10-11 

L Lahaye M. 74/3 
Lambert J.M. 79/10-11 
Launay M. 82/7-8 
Lebrun E. 75/3 
Legros El. 78/3 
Leliëvre 74/8-9-10-11 
Lempereur Em. 82/7-8 
Lesuisse J. (abbé) 82/1 
Libbrecht G. 80/7-8-9 82/7-8 
Loiseau L. 74/8-9-10-11 

M Mahin L. (Louline Vóye) 
82/4-12 83/9-11 
Manil P. 78/9 80/7-8-9 
Maquet A. 75/2 
Marchal N 75/5 78/2-7 
Marlair T. 79/2 
Mathot L. 81/7 82/9-11 
Maubeuge L. 82/7-8 
Mignolet Jh. 74/8-9-10-11 
Moreau L. 80/6 
Mouzon (abbé) 79/10-11 

N Noiset L. 75/6 

O Osselet J. 79/6-7-8 

P Paternoster A. 82/5-6 
Peguy Ch. 83/2 
Piron M. 77/8 
Pupien L. 81/8 


R. Rase H. 78/1 
Remacle L. 
74/2 82/7-8 84/1-2-3 
Renson P. 76/1 
Ruelle P. 75/9 

S Saladin 76/3-5 
Socquet C 77/4 
Sohet Em. (abbé) 82/4 
Somme Dom. 80/1 
Surkol J. 76/1 78/7 

T Tondeur G. 72/7-8 

V Van Damme 74/8-9-10-11 
Vandertie A. 78/9 82/11 
Van de Wattyne 80/6 
Vanorlé R. 74/4-5 75/1 
76/1-5-7-9 77/4-5 78/1-7-11 
80/10 81/8 82/4 83/2 
Vercheval F. 82/5-6 
Vermer Aug. (Dr) 82/5-6 

W Wérotte Ch. 74/8-9-10-11 
Wiket E. 74/8-9-10-11 

Y Yande A. 
75/4 77/8 78/7 82/7-8 

Z Zante dës Tris : 76/6-7-8 
Zinzen M. 
82/9-10-11 83/1-2-9 


Bandes dessinées : S. de Coune 81/4 


Mahin L. 83/11 


Mémoires Universitaires : Réf. C.W. 74/4-6-7-12 
Hors Série : Wallonie is telling you 82/12 

(*) — Rukes di tëre, 36 p., Ediliwal, Mons 80,- 


— Vias d' Mârs', C.W. 9/61, 32 p. 50,- 
(*) — Li Dêrène Saison, Coll. < Litt. Dial. d'auj. >, 1976, 43 p. SLLW 125,- 
— N'alez nén dire qu'i baure (Prix Michaux), C.W. 2/81, 16 p. 50,- 


(*) GUILLAUME Jean, R. P., (Fosses-la-ville) 
59, r. de Bruxelles, Namur 


(*) — Grègnes d'Awous', poèmes, éd. Mosanes, 46 p. 150,- 
HANSE Joseph (Floreffe), Président d'honneur des R.N. 

— Hommage de sa commune natale, C.W. 8/69, 24 p. 45.- 60,- 
HENIN André (Han-sur-Lesse) 

— Aurmonak do payis d'An, C.W. 12/74, 24 p. 45,- 

— Li Nwâr Tatiche (Prix Calozet 75), C.W. 10/75, 16 p. 50,- 

— Œuvres (Prix Michaux 77), C.W. 6/77, 16 p. 50,- 

— Lès Têres dau bon Diè, éd. S.L.L.W. Liège 225,- 


(+) HENRARD Louis (Perwez - Brabant) — CW.5/52,20p. 40,- 
(*) HOSTIN Reynolds (Ciney) R. d'Omalius, 93 - Ciney 


(*) — Plat'néyes di Diàle, C.W. 3/61, 16 p. 40,- 

Lës Cias do Richot; 


lès sovenances d'on-ape-lopin di d'vant l' guêre. 
(suite du n° 4 1985) 


Tchanson por on laîd tchirou 


Nos-avans sovint stî co-igne co-agne avou li p'tit Yon. C'èsteut 
l' bia-frére da Fonse Trûte èt da Mèlinä. 

Poqwè l' lomeut-on li p'tit Yon ? C'è-st-à cause do flamind. 

Li pa d' nosse pa èsteut Flamind. | n' conicheut nin l' français 
mins i causeut fwârt bin l' walon. È flamind, gârçon ça s' dit 
< jongen > ë flachant su l' prumêre silläbe. 

Mi grand-pére quand il ataucheut nosse vwèsin dijeut : 

— Bondjoû, jongen. 

Nosse brâve Victôr compurdeut Yon. Come i n'èsteut nin fwârt 
grand, on l'a lomé li p'tit Yon. Po fer bone mèseure, mi grand-pére 
a div'nu l' grand Yon. Li p'tit Yon èsteut on brâve ome. Damadje 
qu'il èsteut si malaujiy. 

Gn-aveut pont d' parèy à li po trèssi dès tchènas avou do nwär 
côri ou co dès banses d'ôsêre. | lès d'neut aus vwèsins po leü 

novèl an. Lës longuës chijes d'iviër si passint insi zèls deûs : 
li plëyeut sës chinons, lëye tëcheut dës tchódës tchaussëtes. 
C'ësteut ossi on bon djärdini. Faleut veüy si corti! 

Si pus grand plaiji, c'èsteut d'ofri one bèle salade toürnéye avou 
on cœûr bin deur, one brëssiye d'agnons come dès p'titès-assiè- 
tes ou saquants porias ossi gros qu'on mantche di fotche. Mins 
i faleut qui l' mèrci seûye à l'advinant do légume. 

Di ç' timps-là, lès gros tch'faus d' cinse rimontint sovint li rou- 
wale. Li p'tit Yon lès t'neut à gougne avou s' broche èt s' chipe 
po ramèch'ner lès rèstants do dîner. Dèdjà adon, i fieut dèl 
culture < biolojique > come on dit asteüre. | tchanteut à tot l’ 
monde qu'i gn-aveut rin d’ mëyeü po lès légumes èt po lès fleürs. 
À veüy si djârdin... 

Poqwè l'avin.n’ tchwèsi po l' fer dâner ? 

Pace qui c'èsteut on Djan-comére. | n'aveut nin à foute si nez 
dins nos discomèladjes avou Fonse ou Mèlinä. Èt pwis pace qu'i 
n' vèyeut nin volti nosse curé ni nosse maîsse. Poqwè ? Dji n’ l'a 
jamais seü. 

Dj'èsteus trop djon.ne po-z-adviner ci qu’ c'èsteut dë l' politique. 
Ët po fini, i faleut bin trover one saquî. Ostant li qu'on-ôte, mins 
li, c'èsteut on p'tit ome plin d’ niêrs, chinète, conte lès curés, 
èfoufi, jusse ci qu'i nos faleut. 

On djoû, nosse maîsse nos-aveut apris one tchanson : « Vie 
rustique > qui c'èsteut. Dji m' sovin co do prumi coplèt. 

Quand la cloche sonne 

Le hameau bourdonne 

Comme un rucher que réveille le jour. 

Tout dans le village, 

Vaque à son ouvrage 

Terre et pâturages 

Et basse-cour. 

Les bergers dispos 

Font paître leurs ouailles. 

Près des lourds chariots 

Piaffent les chevaux. 

On vendra bon prix 

Fromages, œufs, volailles, 

Beurre, crème et fruits, 

Asperges et radis. 


Nos l'avin.n’ one miète arindijf : 
Quand la cloche sonne 


Le p'tit Yon bourdonne 
Comme un rucher que réveille Emma... 

Li rëstant èsteut à l'advinant. C'ësteut bin inocint mins ça nos 
choneut fwärt bia. 

Po djouwer dël musique, i faut dës-instrumints. 

Nos 'nn'avins pont. Li Djózi a ëmantchi one rëpëticion au fórt 
di Loncin po l' djüdi d'après. 

Chakin diveut v'nu avou on-instrumint. Lès cis qu'ènn'aurint pont 
f'rint l’ corale. 

Li djûdi tot |' monde èsteut au posse. Ça ësteut bia à veûy. Li 
Fir aveut brichôdé one sôrte di bugue avou dès bias rubans. Li 
Djan d' mon l' Rodje aveut on violon, li Tow, one clarinète. Mi, 
dj'aveus on pôve mirliton qui dj'aveus faît avou on pingne èt one 
fouye à cigarète. Li gros Tor Sibon n'aveut rin, mins si laudje dos 
p'leut sièrvu d' grosse caisse. 

Li Gusse tchantereut tot seü po c'minci. 

Li Djôzi aveut stî nomé chèf d'orkèsse. Mwinrner l' musique èt 
l' corale, ça n'èsteut nin one pitite afaïre mins il ènn'aveut vèyu 
d's-ôtes. 

Nos-avans rëpëté one eüre au long. Li Djôzî èsteut contint d' nos. 
Li concêrt sèreut po l' londi après l' salut. 

Ci djoü-là, à l’ nêt, nos-avins catchi nos-instrumints au mitan 
d'on gros bouchon. Pwis nos-èstins èvôye à l'ëglije. 
Nos-èstins come dès tchèts su dès breüjes. 

À !' fin do salut, nos l'avans lëvé tortos d'one traque. Nosse curé 
s'a d'mandé ç' qui ça v'leut dire. 

Li lune vineut do s' lèver su l'Eüragne. | fieut co tiène. On lèdjêr 
vint balzineut d'zeüs lès grands-aubes do remblai. Li p'tit Yon 
èt Emma avint plèyî l' djambe pa d'zos leû glôriyète à l'intréye 
do djârdin. 

Nos nos-avin.n' rachoné au pègnon d' leü maujone. 

Li Djózi aveut nuké one pitite ëchërpe di sôye autoü di s' cô. 
Il aveut satchî one fine baguète dë l' mantche di s' bloüse. Lès 
musucyins èstint acropus d'vant li èt padri zèls, li corâle. 
Atincion ! a-t-i criyî |' Djôzî. One mèseure po rin ! 

Li tchant a c'minci tot fris' dins l' nêt qui d'tchindeut, i s'a 
stindu aus rouwales, a risbikté conte li remblai, trèvautchi l' pont 
èt s'a pièrdu avau lès vôyes. 

Après l' Gusse, li corâle a r'pris l' bokèt. Ça a c'minci à sinte 
mwais au deüzyin.me coplèt. 

Li p'tit Yon aveut couru è s' forni èt apougni on solide bordon. 
Emma l' siyeut avou one brouche di dint d' tchin. Li Djôzî n'aveut 
rin vëyu. Tot d'on côp, il a criyi : 

— Alte! èt i s'a toûrné do costé do pont. 

— Waite, volà on-ome dè |’ police secrète ! 

C'èsteut on pensionaîre do curé Hanoul. 

Il a passé addé nos sins moufter. 

— Waite ! ë v'là cor onk! 

C'ësteut nosse curé. 

— Rentrez chez vous ! Bande de vauriens ! 

Su l'entrefèt' di ça, li p'tit Yon a arouflé su l' vôye èt s'a trové 
baube à baube avou !' curé. 

— Is sèpenut mia leûs bièstriyes qui l' catrèzime qu'on saye do 
l'zî aprinde ! 

— Mêlez-vous de ce qui vous regarde, Victor ! 

Is-ont c'minci à s' dispëtroner dins l' nwâreû. 

Nos-ótes, nos l'avins trossé au pus abiye. Nos-avins dëdjà peû do 
iësse li lend'mwin aprës mësse. 

Ë bin ! Vos n' mi crwëroz nin ! Li curé n'a fait chonance di rin... 


Li curé Hanoul 


Il a v'nu en 35, après |’ mwârt do curé Bërcelët, on brâve ome 
qui vèyeut volti si p'tite gote, si pupe èt s' tranquilité. One 
tempète aleut cocheüre li viladje. 

Il èsteut fwârt rodje di visadje. Il aveut todis on gros cigâre ètur 
sès lèpes. Si barète tineut à djok su l' wôteü di s' grand front. 
Il ave u t sès mwins sovint èfonciyes dins lès laudjès potches di 
s' soutâne. Nosse novia curé riwaîteut sès djins avou on-ouy qui 
n'aveut nin l'air bon. 

| monteut come one sope au lacia. | v's-aveut dès fîves por on 
rin. Tot l' monde roteut à l' baguète : nèveüs, nèveüse, mèskène, 
pensionaîres, pârwassyins èt co... s' tchin èt sès pouyes. 

Il èsteut là d’ saquants djoûs, il a v'lu awè one corâle. Gn-a deûs, 
trwès bèlès vwès qui s'ont présinté à l' prumêre rèpèticion do 
vinr'di. Dès can'tatis, dijeut-on. Cès can'tatîs-là ont sti si bin 
scolés qu'is-ont parvinu à tchanter dès bèlès mèsses. 

Li curé in.meut bin lès mèsses tchantéyes. Aus grandès fièsses 
come au quinze d'awous’, il inviteut s’ corâle à v'nu bwâre on 
vêre èt l' cauve èsteut bin gârnîye. 

Il a èmantchi lès Colonîyes Fratèrnèles, dès pèlèrinadjes à 
Lourdes. 

Il a rachoné ls gamins èt lès bauchèles dins lès djon.nèsses 
agricoles, lès-ovris do tch'min d' fiêr dins lès Rafaèlisses èt lès 
feumes ont div'nu dès mènajères rurales; surales, dijint lès 
mwaijès linwes. 

| s' cotapeut come on diâle dins on bèniti. Come il aveut l' brès 
long, lès sôcialisses ni wasint nin moufter. 


I n’ si fiyeut à pèrson.ne Il èssèreut s' vin d' mèsse dins l’ cofe- 
fôrt dë l' sacristiye. Gn-a on coraule qu'a tant fougneté qu'il a 
fini pa trover l' clé. Li botèye aveut s' chaurd tos lès djoûs. 

Qui ëst-ce qui waseut ? 

Nosse curé n'a jamais tchëyu d'ssu mins il a froté si fwärt lès- 
orëyes di tos lës coraules qui bin pus taurd, is-avint co mau 
rin qu'ë-z-i sondjant. 

II in.meut bin lës-orëyes. S'i gn-aveut on tchafiau su lës bancs, 
ça-z-i ësteut. 

Li curé lî piceut l'orèye pwis i lî twâärdeut on bon côp. Li maleü- 
reûs d'veut s' mète ë gngnos au banc d' comunion jusqu'àprès 
mèsse. 

Saquants-omes avint pris l'abitude do l' lèver do timps do pré- 
tchache. Is s' rachonint dins one pitite place pa d'zos l' montéye 
do docsau. Là, ètur li bi èt | bayau, is djouwint aus cautes. 


On dimègne, sins fer chonance di rin, nosse curé a moussi foû 
pa l' sacristiye èt lès-a v'nu surprinde. 

I lès-a fait sôrti onk à onk èt lès mète à l'uch. Li maujone do 
bon Diè n'èsteut nin on casino. | n’a nin d'vièrsé l' bayau avou 
l' pot mins il a mètu lès caurs ë s' potche. 

Il ènn'a profité po dire qu'on n’ vineut nin à mèsse po causer 
d' tchèrète ou po vinde dès pourcias, co mwins’ po soketer dins 
l' cofèssionäl. 


On londi d' dicauce, li Ban'wè ènn'a co foutu one bone. 
Gn-aveut todis brâmint dès djins à l' mèsse di djon.nèsse. 

Li coraule vineut do cheüre si clotchète po-z-anonci l'èlèvâcion. 
Dispeûy saquants minutes, li Ban’wè aveut satchi foû di s' potche 
on fin noû rèvolvêr qu'il aveut ach'té l’ djoû di d'vant à l’ baraque 
dau Gros-ouy. 

Qué diâle a-t-i apicî l' Fir do d'mander à noste ome do distchèrdji 
s' pistolèt. | lí a d'né one èpingue di sûreté. Li Ban'wè a èfonci 
tot doûcemint l'èpingue dins l' bouchon po n’ nin djonde li poüre. 
Li Fir lî a-t-i pingni on côp d’ keûde ? On nè l' saurè jamaïs. 
On côp d' tonwâre a cochoyu totes lès djins. 

Nosse curé s'a r'toürné. One sipèsse bleuwe ignêre mostreut 
trop bin l' coupâbe. 

Li mèsse s'a achèvé. | fieut pèsant come si on ratindeut on 
maleür. Portant nosse curé n'a nin èclaté. Il a pris l' rèvolvér. 
Li Ban’wè a d'vu copi lès trinte-deûs prumêres lèçons do P'tit 
Catrèzime di Nameur. 


Li dimègne, après grand-mèsse, on tchanteut one pâtêr po li Rwë. 
Ossi rade qui l' curé ataqueut l' « Domine salvum fac regem 
nostrum Leopoldum >, saquants djins è l' trossint. 

Ça n'a wêre duré. Li curé ë l'zï a dit on côp po tot qui mèsse 
n'èsteut faîte qu'après qu'il eûye doné l' dêrène bènite êwe ou 
bin qu’ l'uch sèreut sèré. 

À Pauques, lès coraules pwärtint l' bènite ëwe dins lès maujones. 
Is rimplichint deûs grandës djusses à lacia èt is lès mètint su 
on p'tit tchaur à deûs rouwes. 

Li toürnéye èsteut naujichante mins on-z-èsteut bin r'çit. D'on- 
uch à l'ôte, on-z-aveut dès-ous cûts deurs, dèl manôye, one bone 
parole... 

I faleut l' pwäârter au amia di d' Su-lès-Saurts : gn-aveut sûr 
trwès bons kilomètes. 

Dji m' sovin qu'on côp, lès coraules avint satchi leû p'tit tchaur 
pa l' pisinte do pré Mouchon. 

Is-èstint pârvinus piyâne-piyâne jusqu'au toûrniquèt à l' sôrtiye 
dè l' pature. Waye ! li passadje èsteut fwârt sitrwèt. Li tchaur 
a d'moré ë sère ètur lès piquètst Pus moyin d'avanci ou do 
rèculer. Qu'aleut-on fer ? Li Fèné n'a fait ni one ni deûs. Il a 
rauyi on vi piquèt ; il l'a mètu conte li tchaur come on lèvi èt 
il a c'minci à bouter, à bouter... 

Li tchaur si solèveut èt tot d'on côp, rouf ! il a bicté dins !' ri. 
Bardaf ! lès djusses ë l'êwe ! Lès coraules si rawaîtint come si 
l' ciél aveut tchèyu su leû tièsse. Qu'aleut-i dire, li curé ? 

Li Fèné qu'èsteut l' pus vi n'a nin pièrdu l' nôrd. 

Pusqu'i d'meûre one miète di bèènite êwe dins lès djusses, gn-a 
rin d' mau fait, a-t-i dit. Rimplichans-lès avou d' l'êwe do ri. Li 
bènèdicsion dë l' prumêre si va machi avou l'ôte... 

Nosse curé n'ènn'a jamais rin seû. 


Li djûdi saint, lès clokes paurtint po Rome. 

Ëles sonint co do timps qu'on tchanteut l' Glôria pwis èles 
moussint foû do clotchîi. Èles montint tot drwèt, fyint deûs trwès 
catoürs dizeûs l' viladje po trover leû vôye èt èvôye do costé 
do bwès d' Mauyin. 

les rivërint li djoû d' Pauques au matin do timps d' grand-mèsse. 
Ëles lèyint tchaîr dès-ous di totes lès sôrtes dins lès nids qu'on- 
z-aureut aprèsté dins lès djârdins. 

Come èles-èstint èvôye, lès coraules raquetint avau lès tch'mins 
èt lès pisintes po qu'on n' roviye nin l'eûre po-z-aler ë l'èglije. 
On sèmedi d' Pauques, one miète divant l' salut, l' nèveû do curé 
a moussi foû dè l' maujo d' cure. Il èsteut quausu chij eûres. 
Come il èsteut grand timps, lî chone-t-i, il a arouflé è l'èglije. Il a 
monté ossi rade o docsau èt il a c'mincî à fer soner li p'tite cloke. 
Li song do curé n'a faît qu'on toûr. 

Li nèveû ènn'a fait brâmint autoû d’ l'èglije avou s’ mononke à 
s' cu... Li curé a èspliqué come il a p'lu qui li p'tite cloke, naujiye 
ou malade, s'aveut èdwârmu èt n'aveut seû paurti avou l's-ôtes. 
Li curé Bèrcelèt, li, pwârteut l' bon Diè, à pid, aus malades. On 
coraule roteut d'vant li avou one tchandèle èt one sonète. Is-ë'nn' 

alin.n' pa lès pisintes èt lès rouwales. Lès djins s' mëtint ë gngnos 
quand is passint. 

Nosse novia curé a trové ôte tchôse. Il in.meut mia l'automobile, 
one grosse câréye Ford qu'i fieut miner par one feume do viladje. 
Ça n'èsteut nin si bia mins ça aleut bin pus rade. 


À l' dicauce, i n' dijeut jamaîs non po djouwer one boléye aus 
guîyes avou lès mèyeûs do viladje. | chacheleut quand i d'vièr- 
seut totes lès guîyes. 

Ça voleut, pace qu'il èsteut fwârt come on tch'fau d’ cinse. 

I n' bèveut jamais mins i purdeut lès cigâres do momint qu'is- 
èstint bons èt gros. 

Vèyu volti pa brâmint, vèyu èvi pa saquantes, i roteut drwèt. 
— Li ci qui m’ critique, dijeut-i, n'a qu'a v'nu m’ trover, s'il ènn'a 
l' coradije. 

Mâriâ, s' mèskène, n'a jamaîs douviè l'uch à onk di cès-apôtes-là. 
Adon ? 


D'on djoû à l'ôte 


Li viye passeut paujêremint dins nosse pitit viladje sins-istwêre, 
quausu èdwärmu li long do richot qui pwate si nom. 

Li coq do clotchîi si palanteut vêla à l' copète. | t'neut à gougne 
tos lès parwassyins. 

Li curé Hanoul patèrliqeut s' bréviaire dins lès-aléyes di s’ bia 
djârdin. 

Lès djoüs s' siyint dins l'ovradje, li djôye ou l' pwin.ne : one 
vinüwe au monde, one mwârt, lès grandës fiësses, li vëladje d'one 
vatche, l'a-oürladje d'on couchèt, li dicauce ou l'Adorâcion. 

Li sëmedi, nos-alins ë scole jusqu'à quatre eûres come d'abitude 
mins one dimëye eûre divant l' sôrtîye, nosse maisse nos causeut 
dè l' Grande Guëre. Li lèçon finicheut pa l' rëcitacion dès noms 
dès combatants èt dès dëpórtés. Pwis nos tchantins l' Braban- 
çone. 

À cing-eûres, li cloke soneut. Lès-èfants d'vint aler à c'fèsse. 
Nosse curé nos ratindeut dins l' nwâreû do cofèssionâl. 

I fieut on grand sine dë l’ crwès su nos pètchis d'èfanfs èt nos 
d'djeut do fer mia po div'nu mèyeü. Il èsteut ossi doûs qu’ dèl 
laume. 

Mins dès-ôtes cóps... 

| mousseut foû di s' cofèssionäl come on diâle qu'aureut tchèyu 
dins on bèniti pace qui l' Gusse ou l' Djôzï aveut fait on croche- 
pid au Djan d' mon Rodje. Èt i t' l'aveut èvoyî rôler conte one 
rindjiye di tchiyêres. 

Ëles-ëstint riviërséyes jusqu'au banc d' comunion. 

Adon, ci n'èsteut pus dès doûcès paroles mins one ach'léye 
deure, brûlante come lès flames di l'infér. 

I faleut s' cofèsser après... èt lès pènitinces tchèyint fèl. 

Li dimègne, c'èsteut vraîmint l' djoû do bon Diè. 

Nos-alins à l' comunion divant l' basse mèsse di sèt’ eûres èt 
d'méye. 

Nos riv'nins à l' grand-mèsse di dij eüres. C'èsteut sovint one 
bèle mèsse. Li corâle, sot'nûwe pa lès-ôrgues, cominceut l'« As- 
perges me » quand l' curé paurteut d’ l'autel avou s' broche bin 
trimpéye di bènite êwe. 

Lès-omes à drwète, lès feumes à gauche, tot l' monde èsteut spité 
come i faut. Li coraule siyeut l' curé avou l' saya d’ rodje keüve. 
Li tchant, do latin, distchindeut do docsau, r'hondicheut jusqu'à 
l' voûssure en pichpin èt r'tchèyeut su l'auté. Li curé Hanoul 
dijeut s' mèsse. On n' vèyeut qui s' dos mins on advineut dins 
totes sès postures qui crwèyeut à ç' qui fieut. 

Sès prétchadjes valint d’ l'ôr. Ça s' sitindeut dè l' divisse amich- 
tauve jusqu'à l'ach'léye dès grand djoûs. Adon i pingneut s' pougn 
su |’ prétchwè èt i doneut dèl vwès come li tchin do vi Batisse. 
Nos-ôtes, lès-èfants, assîts su lès bancs, nos n° branlins nin. Li 
tièsse rintréye ètur nos spales, nos ratindins l' fin d’ l'oradje. 
Après mèsse, rapaujeté, i copineut one miète avou nos-ôtes, 
tapeut dins sès mwins èt nos lacheut. Nos l' ritroverin.n’ co po 
lès veupes èt po l' salut à l’ nêt. 

Pus taurd, quand dj'a stî èlève à Saint-Aubain à Nameur, dji m’ 
présinteus addé li après l' salut. | sineut m’ caute po dire qui 

dj'aveus sti à mèsse. 


Li dimëgne aprës veupes, gn-aveut co bin on batëme. 

Di ç' timps-là, lès-èfants èstint batisés li dimëgne après leû 
v'nüwe au monde. 

Nos ratindins su l' place, li sortiye do pârain èt dë |' mârine. 
Nos r'ciyins chaque one pougnîye di sukes di batème. Dispeüy 
wêre on n’ p'leut pus lès taper à l' têre. Gn-aveut dès cis qu’ lès 
fougnint abiye dins leû potche po s' riprésinter on deüzyin.me côp. 
Après lès sukes, li pârain èt l' mârine lancint dès pougniîyes di 
manôye : dès mastoques èt dès gros sous. Li comèladje comin- 
ceut. On s' cobouteut, on s' roteut su sès mwins. Dès tièsses si 
tukint. Lès côps plovint di cinq’ èt d’ sèt’. On brèyeut, on s' cota- 
peut, on s' mwaîjicheut. T'aureus dit one binde di tchins arèdjis 
autoû d'on-oucha. 

Lès clokes sonint à r'laye po-z-anonci l' novèle. Saquants voléyes 
ou pus longtimps solon l’ dringuèle faîte au maurli. 


Dès côps, li cloke soneut à mwärt. 

Lës feumes acourint su leû sou. On-ataucheut lès vwèsins ou 
l' facteür : 

— Qui èst-ce qu'èst mwârt ? 

Di sou en sou, di aye à djârdin, di pisinte à rouwale, li novèle 
aveut rade fait l' toü do viladje. 

Tote one viye ësteut ramonceléye dins saquants mots : 

— C'èsteut on brâve ome, qui l' bon Dië l' mète en pais. 

— C'èsteut one viye aragne ! Èlle aurè agni ë s’ linwe èt s'aurè 
èpwèsoné ! 

— | n' bwèrè pus! 

— Lès parèy à li, on n'è frë pupont ! 


Dins |’ maujone do mwárt, c'èsteut li r'moüwe-mwin.nadje. 

On gamin aveut couru èmon Mariye Mady. C'èsteut one brâve 
viye feume qu'on ukeut todis dins cès cas-là. 

Moussiye di nwâr jusqu'à sès pids, èle drom'tineut dins lès 
pisintes. Èle froteut d' timps in timps on blanc mokwë d' potche 
su s' gauche ouy qui brèyeut sins rastèna. 

Li bon Diè seül sét combin d'èfants qu'èlle a mètu au monde èt 
combin d' mwârts qu'èlle a èsèveli. Gn-aveut qu' lèye au viladje. 
Èlle acoureut tot d' swite, si mëteut à l'ovradje ossi rade. Po 
c'minci, èle mèteut lës-omes à l'uch. Përson.ne dins sès pids. 
Mariye fieut l' twèlète do mwârt èt on l' mèteut dins l' bèle place 
dè l' maujone. Lëyon Bodèt, l' munusier, v'neut prinde mèseure 
èt fieut on solide vacha d' tchin.ne. 

On soçon waiteut d’ trover chis-omes po pwârter l' bayau li djoû 
d' l'ètèremint. 

Quand |' mwârt èsteut aprèsté, lès visites comincint. On-aleut 
dire si tchapelët. On sayeut do s' fer veûy par onk dè |’ famile. 
À !' nêt, li parintéye èt lès vwèsins wëyint l' mwârt. Lès-omes, 
autoü dè l' tauve, divant on vêre di pèkèt, discutint ou... djouwint 
aus cautes. Lès feumes si rachonint addé li stûve, causint do 
mwârt ou bèvint do cafeu. 

Afiye, on-ome aleut veüy si l' mwârt ni boudjeut nin. 

Li djoü d' l'ètèremint, li champète, ë grande tinûwe, roteut !' 
prumi d'vant l' crwès. Pwis c'èsteut l' curé èt l' maurli qui tchan- 
tint l' < Miserere >. Li famile siyeut l' vacha au pas dès pwârteüs. 
Lès feumes catchint leü visadje pa d'zos on laudje nwâr vwèle. 
Ëles li mètrint chis samwin.nes au long. On pwârteut l' doû on-an 
èt chis samwin.nes po lès parints, chis mwès por on frére ou 
por one soü. 

Si l' mwârt aveut on tch'fau ou on tchin, on n' rovieut nin do mète 
on bokët d' nwâr crèpe à l' bride ou au colé dë l' bièsse. 

À l'èglije, lès coraules avint drèssî l' bi. Lès pwârteüs fyint 
rôler l' bayau pa d'zos. 

Lës-omes si mëtint à drwëte, lës feumes à gauche, pa rang d' 
parintéye ou d' viyësse. One feume n'aleut jamais à l'ëtëremint 
di s'-t-ome. Èle dimoreut ë s' maujone avou saquants vwèsines. 
Li momint l' pus ratindu, c'èsteut l'ofrande. 

Lès-omes passint lès prumis, baujint l' platène et... moussint foû 
d' l'èglije po s’ ritrover au cabarèt èmon Jèf Coq ou èmon Mariîye 
Dièche ou co èmon lès Blankes. 

Gn-aveut onk qu'aveut ieü bin sogne do compter lès djins. Insi 
on saveut qui qu'i èsteut èt qui qui n'î èsteut nin. 

Après mèsse, li curé tchanteut l'absoûte èt pwis < In paradisum >. 
Li mwârt èsteut pwârté au cim'tiére à l'ôte coron do viladje. One 
miète divant d'i ariver on passeut d'vant l' dêrin cabarèt. On-z-i 
lomeut : < Au tch'min d’ l'égalité >x. 

À l' dicauce après l' mwärt, lès vwèsins pwârtint dès tautes aus 
familes qu'èstin.n’ di doû. C'èsteut |’ min.me au novèl an avou 
lès galètes. 


Li novèl an, c'èsteut on bia djoü po lès-èfants. Pont d' révèyon 
mins one grande chije o culot. Mi grand-pére raconteut dès-istwé- 
res di s' djon.ne timps, todis lès min.mes. Mi grand-mére li trai- 
teut d' bèrdèlaud. Ë d'djant ça, èle chôpieut s’ chignon avou one 
di sès-awiîyes à tèche. 

Nosse man cüjeut dès galètes. Nosse pa aveut drwèt à l' prumêre 
pace qui toürneut l' fiêr su li stüve. Mi, dji choûteus èt dji 
crocheus dès gayes. 

Aviè méye-nêt, chakin t'neut l' grosse ôrlodje à l'ouy. On-aureut 
dit qu'èlle èsteut coûte d'alin.ne télemint qu' lès dërënës minutes 
chonin.n’ longues. Au prumi côp, on s' drèsseut èt on s' sowai- 
teut one bone anéye èt one bone santé. Adon, on-aleut coütchi. 
Au matin, dji fieus l’ toûrnéye dès vwèsins. Dj'aveus rade gangni 
saquants francs. Quand dji rèscontreus l' vi Zande qu'ètindeut 
fwärt deur, djè lî soriyeus èt dji d'djeus : 

— Il a co bin djalé, Zande. 

— Èt vos parèyemint, m' fi. 

I m’ doneut one pice di vingt’-cinq’ centimes. 


Après non.ne, nos-alins au Tri d'lé lès parints da nosse man. Nos-î 
alins à pids pa l' nationâle 4. Gn-aveut co qu’ deûs bindes po 
lès-autos. Di chaque costé dë l' vôye, gn-aveut dès bias grands 
aubes avou l' buk mètu è coleur blanke. 

Mès grands-parints dimorint dins one pitite maujone à l'intréye 
do bwès. Di-d-lon, on vèyeut l'ignêre qui monteut dè l' tchimi- 
néye. Gn-aveut süremint on bon feu qui brouyeut dins l' viye 
sitüve di fonte. 

Nos-èstins one trintin.ne dins lès deüs places di d'zos. Mi grand- 
mére sièrveut l' cafeu à deüs côps. Li grand-pére sôrticheut on 

bon cruchon d' pëkët. Mës mononkes apicint one tauve po djou- 
wer au < potot >. Nos-ëtindins co bin criyî on côp : mononke 
Jules aveut co pièrdu èt d'veut r'mëte li pot. 

Avië cinq’ eûres, on s' taijeut. Nos-ótes, lës-ëfants, nos-alins lire, 
chakin à nosse toür, nosse lète di novèl an. Dès bèlès lëtes qui 
s' riplëyint ë trwès bokèts, avou dès piëles ou dès payètes di 
totes lès coleürs. Dès lètes éwou ç' qui nos-avins sicrit on bia 
complumint apris ë scole. 

On-z-èsteut binauje. On rabrèsseut lès grands-parints. Nos-avins 
one bone dringuële... 

Nos-èralin.n’ fwârt taurd. Li bije agneut nosse visadje. Nos rotins 
d'on bon pas maugré !' nive. Dji fieus danser mès p'tits caurs 
dins l' potche di m' mantia... 


I n’ si faut jamais vanter d'one bèle djoûrnéye 
s'èle n'èst iute ! 


Tote richonance avou dès djins qu'aurin.n’ fait partîye d'on con- 
sèy ni pôreut ièsse qui par acsidint. 


Eles-èstin.n’ à deûs ! | n'è faleut qu'one ! 

Deûs spènes dins |’ min.me pid : gn-aveut d' qwè s' fer do mwaîs 
song. 

Li mayeür èt |’ prumi èchèvin n'è dwârmin.n’ pus. 

One institutrice à nomer èt gn-aveut deûs do viladje qui s' pré- 
sintin.n’. 

L'èchèvin dès travaus, i n'aveut pont d'èfant, li, aveut r'ssatchi 
ossi rade si manôye. 

— Ci n'èst nin m' bouye, savoz. Dj'a dès-ôtes-agayons à disco- 
mèler. Come vos f'roz, sërë bin fait. Vos m' téroz au courant èt 
dji frè come li majorité. 

Mins i s'a pus mèlé di-d-rin. 

Li mayeür èt l' prumi èchèvin, Frumence, s’ètindin.n’ au d'la dès 
bin. Is-avin.n” siti ë scole èt au catrèzime astok onk di l'óte, fait 
leûs Pauques li min.me djoü èt pwârter l' satch tos lès deûs au 
Trêzyin.me à Nameur. 

Is d'djin.n’ tofêr : 

— Nos machans todis nos pids èchone ! 

Ça n' lès-èspêtcheut nin do s'ètrèbuker èt d' voler dès côps au 
r'viêrs. Gn-aveut nin onk po r'lèver l'ôte. 

Po lès djins dë l' minorité, c'èsteut deûs grossès bièsses. 


Di ç' costé-là, li Frumence lès copleut tortos. 
On djoû, on-ome ëvoyi par one gazète, dji n' sé pus poqwè, lî 
aveut d'mandé : 

— C'èst vos l'èchèvin d' l'instruction ? 

— Non, aveut-i rèspondu d'one traque, mi, c'èst po lès scoles ! 
Li mayeür ni valeut nin l' diâle di pus. 

C'èsteut on-ome fwârt come on tch'fau, roselant come on rin.nète 
sitwaléye èt bin dins sès papîs. On brâve ome, bin sûr. 

dijin.n’ qu'il aveut pus d’ caurs qu'on tchin d' baraqui n'a d' puces 
mins ça, ça n° nos r'gârde nin. Portant il aureut fwat’ à fer po 
discopler deüs gates. Sins l' sècrètaire, il èsteut come on pièrdu. 


Li prumêre institutrice, Flaviye, one djon.nète d'aviès vint’ ans, 
mousseut foü d' Tchampion, d'èmon lès Sœürs. 

Ci qui n' gâteut rin, èlle èsteut fwârt bèle avou sès tch'fias 
coleür di swèle bin meür. Elle aveut dès grandès bèlikes què li 
mougnin.n’ li mitan di s' visadje, mins c'èsteut po catchi saquants 
taches di djudas autoü di s' nez. 

Binin.méye avou tortos, èle dijeut todis bin bondjoû l' prumëre. 
Ni grandiveüse, ni sosote. One djint bin à s' place. 


Li mayeür li r'waîteut co sovint à l' sôrtiye di mèsse, li dimègne. 
Adon, i somadijeut : 

— Si dj'aureus quarante ans d' mwins’... 

À ç' momint-là, si-t-ouy rilüjeut come li pètchi. 

— Dji n' pou nin, non... mins, qui dj'i sondje, mi fi, li Djan, i 
pôreut, li... Ele sèreut di tote maniére dè l' maujone... 

Li Djan n'aveut nin ratindu lès consèy di s' pére. Veüy lès comé- 
res, c'è-st-on mèsti d' djon.ne, 

`l aveut d'djà on bokèt qu'i toûrneut autoü dè l' dimwèsèle, èt 
ma fwè, ça n’ si présinteut nin si mau qu' ça. Èle lí aveut min.me 
sori deüs-trwès côps. 

Quand l' mayeür a vëyu qwè, i s'a dit : 

— Mi d'vwêr, c'èst do vóter por lèye. 

Èt come « li mayeür èt l' prumi èchèvin machin.n' leüs pids 
èchone », Flaviye aveut dèdjà deüs vwès. 

Mins il ë faleut po l' mwins’ quate. 


Li deüzyin.me su lès rangs, c'ësteut Paula, li fèye dau Tür d'èmon, 
l' Chinon, li vi banseli. Dès djins qu'avin.n’ ieü brâmint dès ma- 
leürs. Quétfiye one miète mwins’ sipitante qui Flaviye, mins ossi 
djintîye qui lèye. Paula ësteut vèyüwe volti pa totes lès djins. 
Li bauchèle aveut pièrdu s' moman qu'èlle èsteut co one pitite 
meraya èt l’ Tür s'aveut son.né aus quate win.nes po li fé fé dès- 
ètudes. 


Li Tûr aveut on frére, Piêre, on vî djon.ne ome, qui d'meureut 
avou li. On djoû, li Tür lí a dit : 

— Pinsoz qui nosse Paula sèrè noméye ? 

Li Piêre aveut rëspondu : 

— Lèyoz m' fer, tot s'arindjerë. 

Sins rin dire di pus, il aveut apici s' camusole èt s' calote ët, 
ëvóye ! 

Lès deüs-ôtes consëyers dè l' majorité, li Jules do Troqwè èt li 
p'tit Chalé, deûs-ovrîs d’ bwës, vikin.n' dins one viye maujone 
di gàrde au coron do viladje. 

Si l' mayeür èt l’ prumî ëchëvin s'ètindin.n’ bin, li Jules èt !' 
Chalé èstin.n’ loyîs come deüs dwègts d'one mwin. Is braconin.n’ 
fyin.n' ribote, bèrdèlin.n’, èt s' porminnin.n’ todis zèls deûs. On 
lès lomeut Sint Roch èt s' tchin. 


Ci qu'on n' saveut nin, c'èst qui l' Chalé diveut dès caurs au 
Piêre. Ossi a-t-i adviné tot d' swite poqwè ç' qui l' mononke da 
Paula li v'neut trover. Qué martchi ont-is fait, dji n'è sé rin. 
Tantia qu'è rintrant è |l’ maujone dau Tür, Piêre a lachi : 

— Paula a d'djà deûs vwès. 

I baureut ! 


I nos faurè fer one rèunion avou l' Jules èt l' Chalé, di-st-i on djoü 
l' mayeür au prumî èchèvin. Dji vôreus sawè ci qu'is-è pinsenut. 
C'è-st-aujiy ! Vinoz ë l' maujone, a-t-i rèspondu. Dji d'manderè à 
m' feume do fer saquants vôtes lèvéyes èt dji sôrtirè on p'tit 
cruchon ! 

Ci djûdi-là, après l' sogne, nos-omes s'ont r'trové èmon Frumence. 
Si feume aveut bin arindjî l’ bèle place. On bon feu brouyeut è 
li stûve. Dès fleûürs gârnichinn’ li grande tauve èt su l’ cwane 
dë l' drèsse, one botèye di pèkèt r'Iüjeut. Èle n'èsteut nin cor 
èdauméye. 

Por on côp qui |’ mayeür vineut... Èt pwis, on n’ sét jamais... 
Quand i ploût dissus |’ curé, i gote sovint su l' maurli, di-st-on. 
Ci n'èst rin do d'ner on pwès si on pout rawè one féve. 
Nos-omes s'ont atauvelé. Li Jules èt l' Chalé mougnin.n’ come 
dès rauyeüs. Li mayeür èt Frumence spèpyin.n’ do gros dès dints. 
Après l' deûzyin.me toürnéye di pèkèt, on-z-a causé d’ vatches, 
di bwès èt d' tchèrètes. Lès linwes comincin.n’ à s' disloyi. Li 
Chalé a v'lu raconter one fauve, on bwagne conte come di jusse. 
Tot |' monde a fait chonance do rire. 

Li mayeûr a tossé deüs-trwès côps. 

— È bin vola, nos-èstans vêci po waîti ci qu’ nos-alans fer. Dji 
sé bin qu’ l'afaire n'èst nin aujiye à-z-arindji. 

— Qu'è pinses-tu, twè, Jules ? 

— Mi dji pinse come li Chalé. 

— Èt twè, Chalé ? 

— Bin, si vos d'djiz todis voste idéye, mayeür. 

— Dijoz l' vosse èt dj’ vos dirè si c'èst l' mène. 

Li Chalé n'a nin moufté. 

C'ë-st-adon qui Frumence a sintu |’ Sint-Èsprit què l' bëtcheut. 
— Vôtans po rire, a-t-i dit. 

Èt il a cochuré quate fouyas di s' calepin. 

— Tènoz, mârquoz on nom tortos. 

Li Jules a d'mandé on croyon èt s'a ascropu addé one tchiyêre. 
Li Chalé ènn'a fait ostant. Frumence a cligni l'ouy au mayeüûr. 
On z-a mètu lès papis dins l' calote da Jules. Quand on lès-a 
displèyî,... i gn-aveut quate buletins blancs. 


Li Chalé chacheleut tant qui s'a ècruké. Li Jules lí tapeut ë s' dos 
po sayi dë l' fé riv'nu à li. Quand il a stî rapaujeté, li Chalé a 
dit au mayeür : 

— Djouwans-lès à sèt’ rôyes ! 

— C'èst ça, apwartoz one ârdwèsse èt one crôye. 

Li Jules èt l' Chalé ont gangnî lès deûs paurts. 

— Vos-avoz chakin one couye, a-t-i criyi l' Chalé, vos ènn'auroz 
co d's-ôtes. 

Li mayeür èt Frumence s'ont rawaîti d'on drole d'air. Is-ont vèyu 
qui l' batch aveut r'toûürné su l' pourcia. 


Paula a stî noméye pa cinq’ vwès : lès deûs dë l' minorité, lès 
cines dau Jules èt dau Chalé èt l' cine da l'èchèvin dès travaus 
qu'aveut fait come il aveut dit : 

— « Dji frè come li majorité >. 

Il a div'nu mayeûr aus-élections d'après. 

L'ançyin mayeür èt Frumence nè lî ont jamais pârdoné. 


Li Dicauce 


Li dicauce do Saut, c'è-st-au mwès d'octôbe, li dimègne qui sit 
l' Saint-Dènis. Lès maîsses djon.nes-omes, sovint à trwès, dès 
côps quate, s'i mètin.n’ à paurti dès prumîs djoûs d' sètimbe. 
I faleut s' rimouwer po trover on toûr aus tch'faus, on tir aus 
pupes èt one baraque à frites. 

Quand çola èsteut fait, is c'mincin.n’ li toûrnéye dès botiques, 
dès cabarèts èt dès djon.nes-omes di-d-pus d' quatôze ans. Leü 
prumêre place, c'èsteut èmon l' dwèyin dë l' djon.nèsse, li prési- 
dint d'oneür. Is lî r'mètin.n’ li pus grosse cocâde, one rôse ou 
one bleúwe. Ça li costeut on bia gris biyèt d' cint francs. Li tré- 
sôrier mârqueut l' nom èt lès caurs su one grande fouye di papi 
minisse. | n' rovieut nin do fer sire li virgule di deüs zéros, ça 
fieut pus gros... 

Is portchèssin.n’ insi jusqu'au vinrdi di d'vant l' dicauce. 

Li sëmedi, do matin, mi grand-mére fieut lès tautes. Ci djoü-là, 
dji n’ boudjeus nin d' pus qu'on vi tch'fau. 

Nos-avin.n’ on for au d'bout do djârdin, on for d'aurzîye qui l' pa 
da nosse pa aveut plaqué li-min.me. 

Dj'aleus qwêre deûs ou trwès gros fagots èt saquants pougniyes 
di sètchès-ièbes èt bin rade li feu ronfleut come on marou bin 
r'pachi. Do timps qui l' for tchaufeut, mi grand-mére aprèsteut 
li prumêre fornéye. 

Dji r'veus co lès rindjîyes di pëlëtes rimpliyes di bèle blanke 
pausse. Ële lès gârnicheut avou do suke, do ri aus-ous, dès 
pron.nes ou dès-orèyes di bèguènes. 

Avou m' dwègt, dji fieus dès rôyes su lès tautes couviètes. 
Quand tot èsteut aprèsté, moman Adèle douvieut li stopa do for, 
èle purdeut l’ rauve èt satcheut lès breüjes à l'intréye. 

Si visadie, pa d'zos s' mokwè à câraus, èsteut fin rodje. 

Èle mèteut one pêlète su l' forgon èt l’ fieut glissi au fond do for. 


Mi, dji n’ dimoreus nin à rin. Dji ralètcheus lès plats èt pwis dji 
m’ tineus bin rasta, foû dès pîds, su on tas d' pires. Dji ratindeus 
l' prumêre doréye èt l' rintréye di m' grand-pére. 

Po l’ dicauce, i m’ doneut todis on bon dîimègne. 

Il aveut bon do m’ fer langui one miète. | purdeut l' timps do 
bourer one bone pupe. Ci qui fieut l' long cu po ranuker l' cwârdon 
di s' blague à toubac’, po trover sès-alumètes, alumer s’ pupe, 
satchf saquants côps èt seûlemint après, i d'mandeut s' dj'aveus 
sti djinti. Bin sûr qui dj'aveus stî djinti. Don, grand-mére ? 
Moman Adèle dijeut todis avou mi. 

Adon, i sinteut ë l' potche di s' djilèt èt i satcheut one pice. 
One, mins quéne pice ! 

One pice di vint francs en-ârdijint, avou l' tièsse do rwè Léopôld. 
Avou ç' pîce-là, dji p'leus aler trwès djoûs su l’ toürniquèt. 


Dins totes lès maujones, c'èsteut li rmoûwe-mwin.nadje. 

Dji m' sovin d' Valèriye, one pitite feume one miète burlûwe. 
Ci sèmedi-là, èlle aveut couru après s' gros coq. Sinteut-i qwè 
ou èsteut-i afronté, il aveut fait droumetiner Valèrîye aus quate 
cwins dë l' pature. 

Coûte d'alin.ne, li viye djint n'è p'leut pus. Ossi po-z-è fini, èlle 
aveut apici one grande pièce aus mangetous. Èle t'ënn'i aveut 
r' lin.né on côp, onk, qui l' pôve bièsse aveut d'moré stindûwe. 
Ossi rade, Valèrîye l'aveut apougnî pa lès pates, l'aveut sèré ètur 
sès gngnos èt plumé d'one traque. L'afaire faîte, èle l'aveut mètu 
su |” meur do djärdin. 

Po s' rimète, èlle aveut rintré è s' coujène èt widi one grande gote. 
A-t-èle ratindu trop longtimps ? Dji n' sé nin. 

Quand èlle a moussi foû, li coq si palanteut..., tot nu su l' pavéye. 

Li dimëgne au matin, t'aureus dit qui totes lès feumes avin.n’ li 
five. Gn-aveut tant à tüzer ët à fer. 

Lës-omes si lëvin.n” tot timps po-z-aler à basse mësse ët iësse 
foû dè l' vôye. 

Come lès-ôtes, li marchau èsteut 'nn'alé ; ca Torine, si feume, 
fieut d'djà voler l' cote. 

Li bouyon cüûjeut tot doûcemint su l' bûse do fornia. 

Po l' moment, Torine broucheteut l' coujène. Elle ènn'aveut fait 
l' toûr à grands côps. On p'tit tas d' tchinis’ èsteut rachoné divant 
li stûve. Sins sondji pus lon, Torine a pris s' ramassète, a chové 
lès tchinis’ dissus, s'a ristampé, solèvé l' couviète èt widi tot 
dins |’ bouyon... 


Chakin si d'mandeut dins li r'wale, ci qui s' passeut ëmon Torine. 
Dès nom d' d'ci, dès tchapelëts di nom di d'la, dès ribambèles di 
godome, one waléye di miliârd di dios’... à fer paumer on tchèreti. 


Dji n' sé nin ç' qu'il a advinu do bouyon. Përson.ne, min.me brâ- 
mint pus taurd, n'a jamais wasu ë moufter. 

Do timps qui l' drame si djouweut, li marchau èt sès soçons 
moussin.n” o cabarèt da Mariye Diëche. Li cafeu doneut su l' 
place di l'èglije. 

C'èsteut one bèle pitite maujone. Li twèt fieut l' gros dos avou 
sès rodjës panes. Lès meurs blankis à l' tchaus’ rilüjin.n’ come 
one fine noüve mastoke. 

Gn-aveut saquants montéyes di bleuwe pire po-z-ariver à l'uch. 
L'intréye èsteut laudje mins basse. Ça n'ësteut nin todis aujiy 
po sôrti. 

On vindeut dèl bire au tonia : one bone bire avou brâmint dèl 
chume. Mariye, fwârt adrwète, tineut l' vêre è s' gauche mwin. 
Avou l' drwète, èlle aspoyeut su one manète. Quand l' bire ariveut 
au rodje cèke qui mârqueut lès vint'-cinq' cintilites, èle purdeut 
one pitite palète di blanc bwès po racler li d'zeüs do vêre. Èle 
vos sièrveut one onête èt bone bire come li vout li lwè. 


Lës-abituwés, dès-omes, come di jusse, chinin.n' su l' bire. Is- 
in.min.n” mia l' pèkèt. Li ci da Marîye, c'èsteut do fameüs. 

Li résèrve, saquants cruchons di rodje grès, dwârmeut è l' cauve, 
au fond d'one banse d'ôsêre rascouviète avou on drap d' mwin. 
Mariye rimplicheut one pinte di blanc fiêr qu'èle catcheut padri 
l' comptwâr. Lès vêres èstin.n' è l' coujène èt èle n'è purdeut 
qui l' compte jusse. 

Tot |’ monde saveut bin qwè. Si lès acsisyins arivin.n”, chakin 
wideut s' vêre d'one traque èt l' catcheut è s' potche. 


Lès vêres èstin.n' trop p'tits. C'ëst l' marchau què l' dijeut. 

— Si dj' mètreus m' pôce didins, i n' dimeurereut pus rin. Li 
Brolé èt l' Pazèt dijin.n” avou li. 

Li dimègne dë l' dicauce, li Brolé a comandé à bwâre. 

— Marîye, trwès gotes, s'i vos plaît. 

Mariye a sôrti trwès vêres èt lès-a mètu su l' comptwär. Pwis 
èlle a pris s' pinte èt a d'tchindu ë !' cauve. Quand ëlle a riv'nu, 
gn-aveut pupont d' vêres. 

— Ewou sont-is mès vêres à gote, Brolé ? 

Li Brolé a pris on-aîr tot mwaîs èt a mostré l'uch. 

— Waïtiz, is sont vêla su l' place. Djè l's-a foutu à l'uch. Is sont 
trop p'tits po v'nu au cabarèt ! 


Li dicauce, li vraîye, cominceut aviès quatre eüres à l' sôrtiye di 
veupes. Lès maisses djon.nes-omes ratindin.n’ lès djins divant 
l' pwatche di l'èglije avou dès cocâdes. Dès grands rubans di 
totes lès coleürs po lès feumes èt lès d'mwèsèles, dès tot p'tits 
po lès-omes èt lès djon.nès djins. Gn-aveut ossi dès tricolôres, 
di totes lès grandeûs, po l' mayeür, li curé, lès-èchèvins, li maîsse 
di scole, lès consèyers èt lès cias d' l'Assistance publique. | n° 
faleut nin rovi non pus li sècrètaîre, li champète èt l' cantonier. 
Chakin displèyeut s' boûsse ë chinant one miète su l' vwèsin po 
veûy ci qu'i mèteut. 

Li bwèsse à cigâres dès maîsses djon.nes-omes si rimplicheut. 
Gn-aveut dès-ouy qui r'lûjin.n’ dèdja. On couyoneut onk ou l'ôte. 
Di ç' timps-là, au crwèsemint dè l’ roûwe do Centre èt dè l’ roûwe 
Morimont, saquants vayants avin.n’ sitauré dèl sôyewêre ou do 
fin sauvlon po fer on cèke po l' prumêre danse. 


Lès pus vis do viladje avin.n’ l'oneür do c'minci. 

I faleut lès veüy fer do bia ou totes sôrtes di misaumènes. 
— Alons, vinoz, Mèlîye, vinoz m' chére pitite. 

— Non.na sés’, vi fou, ti feume èst bin trop djalousse ! 

Po fini, gn-aveut one dijin.ne di copes qui djambyin.n’ su l'air 
d'one polkâ ou d'one mazurkä. 

Li bokèt d' musique èsteut fwârt coûrt. L'alin.ne dès danseûs ossi. 
Lès mèyeûs riciyin.n’ on pris : one cawote di toubac’, on kulo 
d' saucisses ou co on bia d'vantrin à pwès. Sovint, c'èsteut !' 
fanfêre di Faux qui djouweut l' prumêre danse. 


Après !' prumêre danse, lès musuçyins fyin.n’ li toûr do viladje. 
On s'arèteut mwints côps. Gn-aveut qu’ trwès cabarèts au Saut, 
mins on vindeut à bwâre dins one trintin.ne di maujones. 

Gn-aveut one place qu'is n° p'lin.n’ mau d' passer iute. C'èsteut 
èmon Paul Bèlville. On brâve ome mins on fèl comunisse. À totes 
lès dicauces, li fanfâre mousseut ë s’ maujone. On sèreut l'uch. 

Adon, bin au tchôd, on djouweut l'Intèrnacionâle. Quand lès-omes 
moussin.n” foü, lès rangs èstin.n’ fwärt clérs. Dji r'veus co li 
djouweû d' bombardon : i souweut dès gotes come dès pwès 
avou s'-t-instrumint su si spale. 

Dj'aveus di à nosse pa : 

— Waïîtiz, pa, come il a tchôd ! 

— Qui v'loz, m’ fi, c'èst li djoüwe totes lès pus grossès notes. 
Jusqu'à l' nêt, brâämint dès-omes djouwin.n’ aus guîyes. 

Emon Jèf Coq, su l' place, c'èst là qu’ gn-aveut l' pus bia djeu. 
Lès pièrdants payin.n’ li toûrnéye. Li gamin qui drèsseut lès 
guîyes aveut d' tènawète on crin d' chôcolat ou one pice d'on 
franc. 

Li djouweû si stampeut au d'bout dë l' plantche, i lèveut l' bole 
à wôteû d' sès-ouy pwis criyeut au gamin : 

— Sèroz l' prumêre. Douvioz l' deûzyin.me ! 

L'èfant fieut ç' qu'on li d'mandeut èt rèculeut conte li muraye. 
L'ome balanceut l' bole au d'bout di s’ brès. On côp, deûs côps, 
pwis i |’ fieut voler di totes sès fwaces. 

Lès guîyes si staurin.n’ di tos lès costés. Quand l' boléye èsteut 
gangnîye, lès-èquipes moussin.n’ o cabarèt. On discuteut lès pus 
bias côps, on wideut s' vêre èt on ric'minceut. 


On n' danseut nin èmon Marîye Dièche pace qui l' sâle èsteut 
trop p'tite. Lès-amateürs i djouwin.n’ aus cautes, todis au couyon. 
On-èsteut sûr d'i trover li Brolé, l' Pazèt, Fine Burtale èt l' 
Paroquèt. Li Brolé fieut sèt’ rôyes su one ärdwèsse di scolî èt 
macheut l' prumêre paurt : li cine do tchèt. Rin qu'à veüy sès 
grimaces, li Pazèt saveut bin ci qu'i d'veut fer. Quand i pingneut 
s' pougn su l' tauve lès vêres tron.nin.n’ di peü. 


Fine Burtale passeut, afiye, avou deüs grossès cautes rin qu’ 
po-z-awè l' plaïji d' lès fer piède. 

Adon, li Brolé si côrcieut : 

— Nom d'tot-ute ! Ti djoûwes come one passète ! Dj'a co pièrdu 
à cause di twè ! 

— | baureut one ligne ou deûs solon l' djeu èt i r'waîteut l' Pazèt. 
— Nos-avans cor one crole di pus. 

— Ci n'èst rin. Dji t' dôrè lès mènes po t' fer one pèruque. 

Fine Burtale clousseut come one viye pouye qui s'aureut ècruké 
pwis èle lacheut on iii... à n'è pus fini. Tot |l’ monde si r'toürneut 
èt chachleut di pus bèle. 

Sins fer chonance di rin, Marîye Dièche rimplicheut lès vêres 
avou s' fameüs pèkèt. 


Èmon lès Blankes, — on lès lomeut insi pace qui l' mére èt !' 
fëye avin.n' dès blancs tch'fias —, on danseut. Gn-aveut brâmint 
dès djins. 

Li Guèdi èsteut là. Li Guëdi, c'èsteut l' mèyeü djouweû d'acor- 
dèyon d'avaurla. | riyeut volti, i couyoneut onk èt l'ôte, il atau- 
cheut tot |' monde. On s’ plaîjeut bin avou li. I n’ candjeut jamais 
d' papi d' musique. Gn-aveut d'alieürs nin dandjî, i djouweut d' 
routine mins i vos r'cèpeut ç' qui vos vliz. 

Il èsteut todis contint. Afiye, gn-a onk di Nanène ou d' Mauyin 
qui d'mandeut one polkâ po lès Coucous do Saut. Li Guëdi ata- 
queut l' bokèt èt ça toûrneut fèl. Lès Coucous, c'èst l’ sauvadje 
nom qu'on d'neut adon aus djins do Saut pa mwaîje sovenance 
dès-abitudes do fameüs mouchon... 

Li Guèdi aveut avou li on djouweü d' caîsse qu'aveut fwat’ à fer. 
Quand l' bokèt d' musique èsteut < à moitié >, l'ome dichindeut dè 
l' tauve èt vineut addé lès copes. | lèveut l' danse. Lès danseüs, 
lès-omes bin sür, lî donin.n’ chaque côp vint’-cinq’ centimes. 


Su l' côp d' méye-nêt, lès maîsses djon.nes-omes payin.n’ sa- 
quants toürnéyes côp su côp. Li présidint d'oneûr rèclameut l’ 
danse dë l' grawîye. | s'astampeut au mitan dë l' sâle avou one 
grawiye ë s' mwin. | fieut sine au Guèdi. Cit'ci ataqueut < Sale 
bleu pilou > ou one ôte saqwë di spitant. Chaque côp qui !' 
présidint lèyeut tchaîr li grawiye, lès copes duvin.n’ candfji l' pus 
rade possibe. Li dérin payeut l' toûürnéye. 


Gn-aveut ossi |' danse do cossin. One djon.ne comére si mèteut 
à gngnos au mitan do cabarèt. Lès danseüs toûrnin.n’ autoü ë s' 
tinant pa l' mwin. Li bauchèle tchwèsicheut on-ome qui v'neut li 
r'djonde su l' cossin. Come adon on n’ causeut nin co d' TVA, on 
n' p'leut doner qu' trwès baujes. Pwis c'èsteut à l'ome à tchwèsi. 
Gn-a dès cis qu'aurin.n’ bin mougnî leû mayon tote crûwe... 


Quand i c'minceut à blanki su l'Eûragne, li Guèdi djouweut 
< Timps d'èraler > èt pwis « Li Bia Bouquèt ». Tot l' monde tchan- 
teut. 


Li sâle si wîdeut tot doûcemint. On mèteut l' cougnèt, ça vout 
dire qu'on bèveut l' dêrin. On-z-èraleut piyâne-piyâne pa lès 
r'walètes. Gn-aveut brâmint qui mèsurin.n’ li vôye. On-z-ëraleut... 
po saquants-eûres pace qui l' dicauce dureut trwès djoûs. 


Li londi dë l” dicauce 


Lès fièsses do londi dë l' dicauce comincint todis pa l' mèsse 
di djon.nèsse. 


À dij-eûres pètant, gn-aveut one masse di djins ë l'èglije. C'èsteut 
mèsse po lès mwârts dë |’ parotche. 

Lës prumis, padri lës bancs dës-ëfants, lës-ançyins combatants ët 
lès dëpórtés ëstint rachonés autoü d' leü drapia. One bèle pice, 
leû drapia. ll aveut stî brodé pa lès Clârisses do covint d' 
Corioüle. 

Padri zèls, sitampés come dès sôdârds, lès maîsses djon.nes- 
omes avou leüs bèlès cocâdes. 

Nosse curé prétcheut bin ç' djoû-là, coûrt èt bon. 

Saquants paroles qui r'mouwint lès djins : < L'èximpe dès pus vis, 
dès djins come nos-ôtes. Dès vayants qu'avint tot d'né, leü djon. 
nèsse èt leü viye, po qu’ nos d'mèrinche dès Bèljes. > 

Dins tote l'èglije, dès mintons tron.nint, dès-ouy si mouyint, dès 
spales si r'drèssint. 

Li Brabançone èsteut djouwéye aus-ôrgues. Après mèsse, lès 
djins si r'trovint divant li monumint aus mwârts dè l' guêre di 
Quatôze. 


On fieut l'apèl dès mwärts. Li mayeür mèteut one jèrbe su !' 
prumèêre pire. Li curé dijeut one pâtêr èt bènicheut l' plaque èt 
lès djins à grands côps d' bènite êwe. 

On s’ taïjeut one minute, on soneut < Aux champs >, c'èsteut tot. 
Dji lacheus m' pa. Dji coureus rademint à li p'tite baraque mètüwe 
di-d-truviès à l' intréye dë l' rouwe do Centre. Dji doneus one pice 
d'on franc au Gros-ouy, on vi ome tot tchènu, qui t'neut l’ tir aus 
pupes. Dj'apougneus one carabine brâmint trop pèsante por mi. 
Avou sès gros dwègts tot disfôrmés pa lès rumatisses, i m' 
compteut vint plombs qu'i lèyeut tchaîr dins one pitite assiète. 
Quand dj'aveus bin spiyi saquants pupes, dji gangneus on p'tit 
sindje ou on tchapia d’ papi. Dj'èsteus tot rècrèsté avou ça. 
Dès-ôtès gamins qu'avint mia |’ moyin achetint on révolvêr à 
bouchon. Quand on tchèsseut su l' canon one viye cârtouche di 
tchèsse, on-aveut one ârme tèribe po... lès câraus. 

On ukeut l's-ôtes, on fieut dès wadjüres. Ça pèteut fèl dins tos 
lès cwins. 

Aviè trwès-eûres, lès maîsses djon.nes-omes apicint dès chipes 
èt staurer dèl sôyewêre su l' place. 

Li prumêre danse, ë présince do mayeür, assatcheut lès djon.nes 
èt lès vîs por one polkä ou on scotich. Gn-aveut on pris po l' pus 
viye dès copes. 


Lès djeus p'lint cominci. Gn-aveut brâmint po lès feumes. 

Li coûsse aus satch rachoneut one bone dozin.ne di viyès ma- 
tantes. C'èsteut dès grands laudjes satch di cinse. Èlles-î èstint 
à leûs-aujes. Èles duvint bèrôler au pus abiye li pré Sintroûle. 
Li dèpârt èsteut fwärt gaiy. Ça n'aleut pus si bin saquants mètes 
pus lon. Gn-a dès cines qui trèbukint su lès frimoüjes ou qui 
s'èmacralint lès pids dins l’ twale. 

Lès viyës matantes volint djus, dranint po n' nin flachi dins one 
flate di vatche, alint au r'viêrs èt si r'trovint cu d'zeüs cu d'zos. 
Èt come gn-aveut dès cines qui n'avint rin pa d'zos... 

On tchanteut saquants coplèts sovint fwârt vèt' po lès cines 
qu'arivint au coron. Èles riciyint po leüs pwin.nes, on d'vantrin, 
one live di tchau atchiye ou on paquët d' cafeu. 


Èturtimps dès djon.nes-omes avint aminé one dijin.ne di bèrwètes 
à scayons, dès bèrwètes po cobouter do foüre. 

Su chaque, gn-aveut one bwèsse avou one bèle guèrnouye didins. 
On tchwèsicheut saquants djon.nès feumes. 

Au côp d' chuflèt, èles duvint douviè l' bwësse, apicî l' guërnouye 
èt l' mète su on scayon. | faleut bouter l' bèrwète avou l' tchèdje 
su one cintin.ne d'ascauchiyes. 

Chaque côp qui l' póve bièsse potcheut foü dè l’ bërwëte, i faleut 
taurdji, li ratraper, li r'mète su on scayon èt r'prinde li coûsse. 
Afiye, quand gn-aveut nin dès guèrnouyes asséz, on purdeut dès 
boles aus guîyes qu'on mèteut su dès bèrwètes di maçon. Bin 
sür, on-aveut rôsté lès plantches dès costés. 

Li bole rôleut n'impôrte ëwou, dins l' bigau ou dins l'ansègni. 


Lès-èfants s' mèsurint à l' coüsse aus canadas. Li maisse di djeu 
è rëlijeut saquants bons gros èt doneut à chaque on p'tit couyî 
à cafeu. | faleut roter avou l' couyi ètur sès dints sins fer tchaîr 
li canada. 

Gn-a onk qui n'aveut rin trové d' mia qu' d'èfonci l' couyi dins 
l' canada, mins il aveut rade ieü sti vëyu. 

Dès côps, on fieut |’ min.me djeu avou on-ou qui n'èsteut nin cût. 
Li gangnant aveut on cèrvelas, one botëye di vin ou afiye one pice 
di vint francs. 


Li drwèt pègnon do cabarèt da Jèf Coq èsteut quausu rascouviè 
pa on bia spès lêre. One saqui ï pindeut asséz wôt, one gayole 
di vêre avou on sauvèrdia. 

Lès dwèyènes do viladje si mètint au bwârd dë l’ vôye, à deüs- 
trwès mètes. Èles riciyint chaque trwès cayaus. Li cine qui pâr- 
vineut à lachi |’ mouchon ë spiyant l’ vêre aveut drwèt à one 
botéye di vin. 

Lès grands-méres lignint come i faut, rimouwint l' brès (t'aureus 
juré ièsse aus djeus-olimpiques) èt lancint leûs cayaus après 
l' mouchon qui s' cotapeut come on-arèdji dins s' prijon. Quéne 
afaîre quand l' vêre èsteut spiyi : 

— As’ vèyu nosse mére ! Quéne fwace ! 

— Elle ireut co bin à l' tchèsse ! 

— Waîte à ti, Gusse ! Ele ligne co bin! 

Li botëye di vin ësteut disbouchiye sëyance tënante. Pwis on 
'nn'aleut one miëte pus lon. 


Divant ëmon lës Blankes, on maisse djon.ne ome aveut clawé on 
nwâr tâblau su on solide piquèt. On-ôte aveut dëssiné on bia gros 
couchèt mins il aveut rovi d'i mète li quëwe. 

Lës djon.nës coméres duvint, lës-ouy catchis, rimëte li quëwe à 
l' bone place sins trop s' brouyi. Ça n'aleut nin todis tot seü. 
Li couchët èsteut sovint agadlé d'one drole di façon. 

Sovint quand èle rôsteut s' bindia èt r'waîteut |' couchèt, li bau- 
chèle rodjicheut jusqu'à l' racène di sès tch'fias, paumeut d' rîre 
èt catcheut s' tièsse su one amichtauve sipale. 


Lès-omes si paurtint lès toûrs di fwace ou d'adrèsse. 

Por one toûürnéye, gn-aveut onk qui wadjeut do fer l' toûr do 
cabarèt avou on vêre di bîre su s' front. 

On-ôte, on d'méye wârgnasse, mèteut one pice di cinq’ francs su 
s' gauche ouy èt i douvieut s' bouche come on pèchon foû d' 
l'êwe. | fieut aler sès paupêres, i cligneut sès-ouy, rimouweut 
sès massales, tantia qui l' pice avanceut, glisseut èt tot d'on 
côp, mousseut è s' bouche. 


À l'uch, gn-aveut po tot l' monde. 

Vêci, on-aveut pindu dès saucisses dauboréyes di fwate mos- 
taude. 

Lès-invités avint lès mwins loyîyes su leû dos. Is djouwint dès 
lèpes èt dès dints po-z-è rauyi dès bokèts qu'is-avalint come dès 
tchins d' baraquîs. Ci n'èst rin : à pwin.ne avint-is agni deüs- 
trwès côps qu'is criyint « au feu >x. Mins l' bire n'èsteut nin lon. 


On p'leut passer aujiyemint do salé au sucré. One miète pus lon, 
gn-aveut on fin noû scadia su one tauve di coujène. Il èsteut rim- 
pli à bwârd avou do pwârèt. Lès r'waîtants i stitchint dèl manôye. 
Lès-amateûrs p'lint r'ssatchi lès caurs mins rin qu'avou lès lèpes. 
Gn-aveut dès cis qui sayint. Sins rastèna, is fougnetint avou leû 
linwe dins l' sirôpe èt s' dauborint jusqu'aus-ouy. 

Quand, d'astchèyance, on chançärd apiceut one pice èt r'lèveut 
l' tièsse, gn-aveut todis on warache po li lancî one pougniye di 
farène. Li maleüreûs èsteut aviyi d'on d'méye siéke sur on rin 
d' timps. Il l’ lèveut à dadaye au-d-truviès d' tot come on-aveüle. 


Su l' place, dès-omes lancint dès bordons après l' tièsse d'on 
canärd pindu à on piquèt. Li ci qui pârvineut à l’ disaveter ènn’ 
aleut avou. Il èsteut sûr d'awè dèl tchau bin ratinriye. 


À l' nêt, lès maîsses djon.nes-omes criyint après lès pus vis po 
lès fer aler on toûr aus tch'faus. Lès pus ârdis si lèvint à d'méy 
su leû pouliche po-z-atraper l’ flotche. Is p'lint aler on toûr po rin. 


134 


Quand is d'tchindint, is s’ sot'nin n-on-l'ôte. T'aureus dit one 
binde di sóléyes. 

Tot doûcemint, is r'moussint o cabarèt. Is comandint one pitite 
ou one grande gote po s' rimète. 


On danseut tos costés èt ça dureut jusqu'à matènes. 


Lès-élècsions comunales 


En 1870, là mwints-ans, li Saut a stî distatchi d'Ouyète (Wierde). 
Li Rwè Lèopôld I! aveut siné l' papi à Londres en Anglètêre èt 
nosse viladje a div'nu one comune. Dispeüy adon, à l' tièsse, ç'a 
todis stî dès catoliques. 

Li viladje èsteut pôve. Pont d' monsieü, ni d’ tchèstia. Dès-ovriîs 
èt dès p'tits cultivateürs. 

Li mayeür èt s' soce fyint ç' qu'is p'lint, mins is n'aurint nin seû 
fer son.ner one pire. 

Gn-aveut saquants bonis d’ bwès èt dès saurts di comune. One 
bone pârtîye dès saurts èstint donés aus grossès familes po-z-i 
mète one vatche ou po planter dès canadas. 

Comint v'liz fer dès grands travaus ? 

Portant l' comune èsteut parvinüwe à fer bâti one novèle sicole 
po lès bauchèles. On-z-è pwatereut l’ doû cinquante ans au long 
mins èlle èsteut faîte. 

Lès cwârdias dè l' boûsse ni s' lachint qui picote à migote. On 
s'aureut apougni à totes lès sèyances quand i faleut mète one 
taye su lès cèkes dès rouwes di tchaur. Ça n’ rapwäârteut nin 
grand tchôse mins qui p'leut-on fer d'ôte. 

Gn-aveut dès consèyers qu'èstint fiérs do dire : — < Quand dj'a 
moussi au consèy, gn-aveut ostant è |l’ caîsse, asteüre gn-a 
ostant d' pus >. 

C'èsteut fwârt bin mins on n'aveut rin fait... 

Poqwè gn-a-t-i ieû deûs lisses ; ca, gn-aveut deûs : one catolique 
èt one sôcialisse. 

Enn'aveut-on s' sô ? Gn-a dès cis qu'i èstint dispeûy trinte ans. 
Lee do candjemint, dès novias visadjes, dès djins pus rami- 
ches. 

Li lûte aleut ièsse deure, fèle min.me. One dijin.ne di djins avint 
stî < roviyes > su lès lisses d'élècteürs. Èles ni vôterint nin. 
Roviyes po d' bon ou èsprès ? Gn-aveut onk qu'aveut v'lu djouwer 
cinq’ lignes à on-ôte ? Tantia qu' cès dis vwès-là p'lint fer r'toûr- 
ner l' bach su l' pourcia. 

On promèteut l' lune èt co lès stwèles avou. On-aleut r'niètf tos 
lès fossés, alaurdji lès vôyes èt lès pisintes, aminer l'êwe dins 
totes lès maujones, mète li lumiére pattavau l' viladje,... 

Tot sëreut r'mëtu à noû su saquants-ans. Sins caurs, quétfiye ! 
Bin rade, lës-élëcsions alint div'nu one afaîre di familes. 
Quand on-z-î r'waiteut di-d-pus près, gn-aveut quate familes, deûs 
d'one sôrte èt deüs d' l'ôte, qui fyint li Iwè o viladje. 

Lës grands-parints, lës parints, lës-ëfants ët lës bias-ëfants, lës 
mononkes, lès matantes, lès nèveüs èt lès nèveüses, lès cousins 
èt lès cousènes do pus lon qu’ c'èsteut, fyint l’ min.me machau. 
Quand t'è djondeus onk, të l's-aveus tortos su l' dos. 

Maleür au pôve laîd m'vét qu'èsteut su l' bwârd ou qu'aveut on 
pid d’ chaque costé. Il ë vèyeut, cit'la ! 

Lès cis qu'èstint su lès rangs voyadjint tos lès djoüs. Min.me dins 
lès pisintes, chaque èsteut à s' place. Li mayeür roteut l' prumi. 
Padri li, lès-èchèvins èt pwis lès consèyers. 

Lès deûs lisses èstint bin r'çites tos costés. 

On s' rachoneut autoü dè l' tauve. On causeut do timps, dë |” 
santé dès djins èt dès bièsses, di tchèrètes, di canadas èt qui 
sé-dj’ co... On couyoneut lès djon.nès fèyes ou lès viyès matantes. 
On n’ causeut wêre d'élècsions. 

Li pèkèt disloyeut one miète lès linwes. On fieut bèbèle. 
Portant quand is moussint foû, li mèssadje èsteut todis |’ min.me : 
— Nos f'rans por on mèyeü, savoz! 

È d'djant ça, on n’ dijeut nin d' trop. 

On côp foû, lès-omes sayint do sawè qwè. On s' rapwärteut d'a- 
près on jèsse, on sorire, on bia ou on laîd visadije. 

Onk di zèls m'a dit qu'on côp, il aveut riv'nu sins brût su l' sou 
d'one maujone èt il aveut ètindu l'ome qui d'djeut : 

— Is-ont ieû nosse gote mins i n'auront nin nos vwès. 

Si on discuteut à l'uch, on fieut parèy dins lès maujones : 

— Li Chalé, c'è-st-on brâve ome mins il èst bièsse come sès 
pids. Il aureut fwat’ à fer po discopler deüs gates. Si pére èsteut 
d'djà l' min.me. 

— Zande a d’ l'instrucsion : il a stî dès-anéyes ë scole, mins 
grandiveüs come il èst ! C’è-st-à pwin.ne s'i dit bondjoû aus djins. 
— Li pwèlé d'èmon l’ tchis’, ti n' wasereus quausu t'i fiyf, c'è-st- 
on fwès d' fouyas. | m'aveut promètu one djon.ne bèrbis èt djè 
l' ratind co. Qu'i vaye au diâle què l’ cobèrôle. 


Lès feumes di nos-omes fyint leû bouye ossi : 

— Bondjoû, savoz ! Qué novèle èmon vos-ôtes ? Vinoz bwâre one 
bone jate di cafeu ë l’ maujone. On n’ vos veut jamais. Nos cau- 
serans one miète. 

Dîre ayi, c'èsteut prinde pârti, si mète à dos tote li pècléye, foute 
li tchin dins lès pouyes. Valeut mia côper coûrt. 

— Dji n° vôreus nin vos disrindjf, èt pwis dj'a brâmint d' l'o- 
vradje. Ç' sërë por on-ôte côp. Dji pinserè à vos, savoz !... 

One bone ouyâde qui n'ëgadjeut à rin ët on-z-ènn'èsteut quite. 
On n' sét jamais di-d-quî qu'on pout awè dandji. 

Après-awè v'nu avou tote li binde, on riv'neut tot seû. On discute 
brâmint mia ëtur quate-z-ouy ! 

— Si dj' passe, dji waiterë d' vos fer awë trwës tuyaus po mète 
à l'intréye di vosse pachi. 

— Si dj' passe, vos-auroz on bia saurt, li ci à costé d’ vosse têre. 
Gn-a moyin do fer one bèle pice avou lès vosses. 

— Si dj' passe, t'aurès one pôrsion d' bon bwès. 

Jamaîs on n'aveut vèyu si wêre di djins si r'mouwer po-z-ènn' 
ayèssi ostant. 

Plante di canadas, pièces aus manjetous, stièles di pwès, djon. 
nes tchèts, cwades di bwès, pomes po-z-aurder, toûrnéyes au 
cabarèt, côp d' mwin par ci, côp d' pôce par là; on fieut tot 
po-z-awè dès vwès. 

Gn-aveut deûs-omes qui savint bin comint ç' qui ça aleut toûrner. 
Li facteür èt l’ champète voyadjint brâmint. 

Li prumi pwârteut lès lètes èt lès gazètes èt l'ôte rimèteut lès 
papis po-z-aler vôter. 

D'one maujone à l'ôte, is-ètindint lès mèssadjes dès feumes èt 
dès-èfants. Is couyonint onk èt l'ôte, surtout lès viyès djins. Po 
fini d' compte, is p'lint dire à pau près comint ç' qui ça s' pré- 
sinteut. Mins i faut lèzi rinde l'oneûr, is n’ dijint rin à pèrson.ne. 
Li djoü dès-élècsions ariveut. | tchèyeut avou l' dicauce. 

Aus deûs mèsses, li curé s'a cotapé. Il a rapèlé en long èt en 
laudje qu'on crétyin ni p'leut vóter qui po dès djins di s’ soce. 
Maleür aus cis qui dôrint leû vwès à dès-in.nemis d' l'Églije. 
Après lès mèsses, lès cabarèts èstint plins come dès-ous. 

Lès toürnéyes volint. Gn-a dès cis qui bèvint dès deûs costés. 
Lès-èfants èstint binaujes. Is-alint on toûr aus tch'faus po rin. 
Di ç' timps-là, on vôteut fèl ë li scole dès crapôdes. 

Gn-a dès cis qui n'èstint pus tot seûs. Is bloncint è moussant foû. 
I faleut lès-ètinde : 

— Mi, dj n'a pont fait d' djalous. Dj'a vôté po lès deûs costés. 
Divent l' guêre, on p'leut co panachi, ça vout dire vôter po dès- 
omes di difèrin.nès lisses. 

— Èt mi, dj'a nwâri l' trau da Frumence. 

— Po ièsse sûr, dj'a fait one crwès astok di leû nom. 

— Sacrè bièsse tote faîte. C'èst come si t'aureus tapé t' papi 
èvôye ! 


Li burau a sèré à one eûre. On-z-a c'mincî à dispouyî èt spèpi lès 
buletins. 

À l' vièspréye, li boc’ èsteut vindu ! Lès sôcialisses avint gangni. 
Lès pièrdants dimorint tot cacames, avou leû bouche au laudje. 


137 


Ossi rade qu'il a sëpu qwë, li p'tit Bion aveut monté su l' twèt 
di s' coujëne. | sofleut come on boû dins on vêre di quinquët èt 
pwis i ûrleut : — « A bas la calote ! A bas l' maisse ! A bas |” 
curé ! Vive lès sôcialisses ! » 

Quand !' nêt a tchèyu, pigne èt pingne, dès côps d' fisik. 
Gn-a dès rodjès fuséyes qu'ont èclaté vêlà su li d'zeús. 

Li vi Djèko a ossi s' tièsse ë d'djant : 

— Nos-avans mougnî nosse blanc pwin ! 


Quand on touweut l' couchèt 


Nos l'avins condâné à mwärt, on djoü après l' soper. 

I d'veut moru ! Il èsteut vi assez! 

On l' toûwereut li lend'mwin après non.ne. 

Nosse vwèsin si v'leut bin tchèrdjî d' l'afaîre. 

Après l' plandiêre, tot èsteut prèt’. Nosse couchèt, pusqu'i c'ès- 
teut li qu'aleut moru, a stî satchî foû di s’ ran. 

Po ièsse pus sûr, mi grand-pére èt nosse pa li avint nuké on 
solide loyin aus pates di dri. On n' sét jamais. 

Li bièsse winkleut d'djà. Por mi, i sinteut qwè. 

I toûrneut s' tièsse à gauche, à drwète, come s'i sayeut d' com- 


prinde. 
Dèdjà, li p'tit Bion, nosse vwèsin, s'aveut astampé conte on costé 
dë l’ bièsse. | lí a r'lin.né on bon côp d’ mârlin su s' front. Li 


couchèt a sti maqué. 

Do côp, il a tchèyu su l' dagn. Il a co r'mouwé one miète. 
Adon, il a falu s' dispêtchi. Nosse mére s'a avanci avou one 
laudje èt pârfonde bassène èt s'a mètu ë gngnos. 

Nosse vwèsin aveut planté on grand coutia dins |” gwadje do 
couchèt. Li song picheut pa l' trau èt coureut dins l’ bassène. 
Nosse mére distoürneut l’ tièsse do timps qui nosse pa macheut 
l' song sins lauke po l'èspêtchi do prinde. 

Li pus deur èsteut faît. 


Sins pont piède di timps, mi grand-pére a apwârté deûs bonès 
djaubes di strin. II ènn'a stauré one à l' têre. 

Lès trwès-omes i ont coutchi l’ couchèt. On l'a rascouviè avou 
l' deüzyin.me djaube. Adon on-z-î a mètu l' feu. 

One nwâre èt fwate ignêre a monté drwèt dins lès rouwales. Li 
pia èt lès sôyes èstint rostiyes. Ça sinteut mwais come dèl 
cwane brüléye. 

Après on rin d' timps, on-z-a vèyu on grand cwärps tot nwâr, tot 
dismougnî pa lès flames. 

Li botchi s'a fait apwârter on grand saya d' bolante êwe. Il a pris 
on coutia avou one laudje lame èt i s'a mètu à râcler l' pia sins 
l' cotayi. 

Bin rade, râsé, lâvé, rissouwé, li couchèt a div'nu ossi blanc 
qu' do lacia. 

Sins taurdji, li p'tit Biyon a cópé lès-orèyes èt lès pids. | lès-a 
mètu trimper dins l' bolante êwe divant do lès grèter. l s'a 
r'ssouwé sès deüs mwins su lès djambes di s' pantalon divant 
do moussi è l' coujène. 

— Nos 'nn'alans bwâre one pitite, don ! 

— Ci n'èst nin di r'fus. Nos-èstans d'djà bin avancís mins gn-a 
co brâmint à fer. 

— Widiz vosse vëre, mi vayant. On n'è va nin su one djambe. 
Ça nos dôrè do coradje ! 


Après l'astaurdjiye, li p'tit Biyon a ëfonci on-avèt dins chaque dès 
djèrèts dès pates di dri èt a atëlé |’ couchët sur one pitite chaule. 
À quate, on l'a drëssi conte li meur do baur. 

Nosse vwèsin a douviè s' satch di grosse blanke twale. Il a 
tchwèsi on trintchwè. I l'a r'ssimi one miëte su l' fisik qu'i t'neut 
è s' gauche mwin. Il a c'minci à douviè l' vinte dë l’ bièsse. 

I cópeut bin au mitan è r'montant. Il a satchi |' vëssiye foû. I l'a 
widi è l' passant ètur sès dwègts pwis avou on fistu di strin, 
i l'a gonflé come on balon d' dicauce. 

— Tènoz, Enri, mètoz-l' bin à place! 

Ossi rade, mi grand-pére l'a stî pinde o gurni. Quand èle sèreut 
souwéye, il aureut one bèle blague au toubac'. 


Asteüre, nosse botchi sôrteut l' dispouye èt l' fieut glissi dins 
on scadia. Il a mètu d' costé lès r'nos, li fét', lès peümons, li 
cœür èt li stoumac”. Li couchèt ësteut widi. Gn-aveut pus qu'à 
l' finde. Avou on fièrmint èt one pitite sôliète à coürt mantche, 
Victôr a dispaurti l' cârcasse è deüs. 

Il a r'nièti èt lavé sës-ostëyes. 

— Vola, Adèle, nos-ë d'meürerans là por audjoûrdu. Dji r'vêrè 
d'mwin quand l' tchau sërë r'pwaséye. Ni rovioz nin d'aprèster 
lès boyas. 

Divant d'èraler, i nos-a doné on côp d' mwin po mète li chaule 
à iute à l'intréye dë l' grëgne. 

Mi grand-mére èt moman ni d'morint nin à rin è l’ coujëne. Quén- 
ovradje vos-ótes !, po-z-arindji lës boyas po fer do boudin ! 
Grand-mére ëfileut lës mëtes di boyas su on trëtwë ët pwis ële 
lës r'toürneut come one tchaussëte. 

Elle ënn'aveut po dès-eûres à laver, grëter, pëler divant qu' lès 
boyas ni seûüyinche bons. On vèyeut quausu au-t-truviès. 

Moman s'ocupeut dë l' dispouye. Èle discópeut à p'tits bokëts 
lès grossës tripes, li stoumac’, li fét’, èt lès peûmons. On-z-è 
f'reut dèl fricasséye. 

Nosse pére aveut mètu s' mwin su lès r'nos. 

— Mètoz-lès bin à place pace qu'is pôrint pèter èvôye ! 

Do timps do curé Bavau qu'èsteut mwärt dispeüy dès-ans èt 
dès-ans, on pwäârteut todis lès r'nos à l' cure. Li curé s'ènn'aureut 
fait pèter. 

On-aveut touwé l' couchèt èmon l' viye Jèromine. Li brâve feume 
s'aprèsteut po rimpli si d'vwêr. Quand èlle a v'lu prinde lès r'nos, 
gn-aveut pupont. 

— < On mau fiant qu' s'aveut sièrvu sins pinser à mossieû !' 
curé. On rin di tout, por mil» 

Po n' si nin disbèli, nosse Jèromine aveut rademint d'tchindu à 
Nameur po-z-aler qwêre dès r'nos d' rencontre. 

Do côp, nosse pa s'a d'mèfyi èt a sti catchî lès r'nos dins !' 
grande cauve. 


Li lend'mwin, li coujène richoneut à on champ d' bataye. Li p'tit 
Biyon aveut mètu one sipèsse plantche su l' tauve èt i c'minceut 
à discôper. 

Nosse pére laveut èt r'laveut li grand salwè. Nosse man li t'neut 
à l'ouy. Li tonia d’ tchin.ne diveut ièsse bin prôpe. 

Mi grand-mére macheut dès bokèts d'agnons èt d' tchau avou 
do song, do sé, do pêrzin èt dji n' sé co qwè. Èle boureut lès 
boyas à l' machine. 

L' grand-pére pwärteut l' boudin jusqu'au cwin dë l' grègne. I fieut 
dès bias ronds dins l' grosse mârmite à caboléye. Li feu brouyeut 
pa d'zos ètur deûs grossès caréyès pires. 

Moman fieut dèl tièsse prèsséye. 

Su l' tauve, li p'tit Biyon discôpeut on moncia d' côtelètes, dès 
rostis, dès pans d' laurd, do sayin èt lès bokèts d' li scrine èt 
dèl pwètrine. 

Gn-aveut quate bias djambons su li p'tite drèsse. 

Li discôpe èsteut quausu faîte. Li salwè ratindeut. 

Li p'tit Biyon a stauré do gros sé su l' tauve èt il a toürné èt 
r'toûrné lès djambons d'dins. Il a fait moussi one bone picîye di 
pwève dins l' trau d'l'oucha po qu' lès bièsses ni s'i mètinche 
nin. 

Nosse pa a d'tchindu lès djambons o salwè èt i lès-a arindji su 
on lét d' sé. On-a fait l' min.me po tos lès gros bokèts : one 
coûtche di sé, one coûtche di tchau po fini pa one sipësse cou- 
viëte di sé. 

Papa a rascouvië l' salwè avou on vi drap d' lét conte lès pous- 
sêres èt lès moches. On l'a fait t'nu avou one bone grosse cwade. 

Lès bokèts d' tchau èt lès djambons alint bagni dins l' sé chis 
samwin.nes au long dins l' nwâreû dë l' cauve. Après, lès djam- 
bons èt lès pans d' laurd sërint pindus aus avèts do plafond jusse 
dizeûs l' djivau. 

Lès pus laïds bokèts èstint mètus dins dès gros pots d' têre cûte. 
Po p'lu mougni l' tchau, on l' fieut trimper l' djoü di d'vant. On 
lèyeut tchaîr one pougniye di sé dins l'êwe po dissaler l' bokèt. 
Dji r'veus co m' grand-pére côper dès longüwès èt laudjès trin- 
tches di djambon po l' soper. Quand tot l' monde èsteut sièrvu, 
i l' ripindeut au crotchèt. Li djambon blonceut one miète pwis 
i d'moreut rasta. | m’ chone qui djè l’ gostéye co. 


Tot èsteut fait. Li p'tit Biyon aveut rade fait s' compte. 

— Vos n' mi d'voz rin. C'è-st-avou grand plaïji. Etur vwèsins... 
Mi grand-mére li aveut aprèsté on p'tit paquèt avou do boudin 
qu'èsteut co tchôd, on bia bokèt d’ rosti èt l' quèwe do couchèt. 
— Dji v's-a mètu l' quèwe po Daliye mète ë s' sope. 

One quéwe di couchèt avou dèl sope aus pwès, ça choneut bon ! 
Nosse pa lí stitcheut one pice di vint francs dins one potche 
di s' saurot. 

— < Vos vêroz onk dès djoûs avou Daliye. Nos f'rans on soper 
d' pourcia. Ë ratindant, vinoz, nos-achèverans l' botèye ! > 


Do timps qu'is s' ramouyint l' gosî, dj'aleus aus-uch. Dji pwârteus 
aus-ôtès vwèsins, avou lès complumints d' mès parints, on bia 
èt bon bokèt bin ravolpé dins do papi à büre. 


Li dérène rivüwe 


L'après l' dîner fieut l' long cu. Lès vacances comincint li lend’ 
mwin mins l' cœür n'i èsteut nin. Li maîsse vineut do rinde lès 
buletins. Gn-aveut dès bias por nos ; portant lès « Cias do richot » 
n'èstint nin fwârt gaîy. 

Nos-aurins bin v'lu fièsti l' Tow ! C'èsteut s' dérin djoû di scole, 
mins nos-alins piède nosse chèf. 

À quatre eûres, li maîsse nos-a lachi. 


One miète pus taurd, nos d'tchindins li pisinte come d'abitude. 
Dji roteus l' dérin. Dji pwârteus m' cârnassiére èt l’ cine do Tow. 
C'èsteut l' dêrin côp qui dj’ fieus m'ovradje d'ôrdonance. 

Li Djôzi aveut taurdji au pid dë |' gripelote. | s'a r'toürné tot 
doûcemint. Par chance, ci djoû-là, nosse maïsse ni nos r'waîteut 
nin dè l' copète. Por mi, i causeut avou dès parints. 

Adon, nosse vayant a douvië l' passadje au-t-truviès d' l'aye. 
l s'a coûtchi dins lès grandès-ièbes èt il a bèrôlé jusqu'au fôrt 
di Loncin. Là, il a arindji lès trwès pires do consëy autoü do vi 
pomi. Il a sôrti di s' catchète li baston d' chèf dau Tow èt l'a 
mètu su |’ pire do mitan. Po fini, i s'a assid, lès mwins su sès 
gngnos. Lès-ôtes ont-st-arivé èt is s'ont coûtchf à l' têre. 

Ossi rade qui nosse chèf a sti là, il a èvoyî l' Djèk distèrer 
l’ trésôr do fôrt. Noste ome s'a avanci jusqu'au ri. Il a boudji 
saquants topéyes di sètchès-ièbes èt il a èfonci s' brès dins one 
viye tèréye di lapin. Il ènn'a r’ssatchi one ronde bwèsse di blanc 
fiêr èt il l'a pwârté au Tow. Nosse chèf a fait potchi l' couviète. 
Gn-aveut dins l' bwèsse on calepin où ç' qu'on-z-aveut mârqué 
totes lès cotisäcions. Bin sûr, lès caurs èstint là. 

— Volà ! I faut dispinser tot! 

On ‘nn'a èvoyi deûs èmon Mèlinâ èt is-ont rabizé avou trwès-quate 
botèyes d'êwe qui spite, dès caramèles, èt saquants crins d' 
chôcolat. 

Tow a tot paurti ètur nos. Nos n'avins pont d' vêre mins on 
bèveut ossi bin à l' botèye. 

I fieut bia. On p'tit lèdjêr’ vint fieut blonci lès djons su lès bwârds 
richot. 

Bin stindus dins lès-ièbes, one cârnassiére come tièstîre, nos- 
èstins bin. Nos r'waîtins passer, vêla, à l' fine copète do ciél, dès 
gros blancs nuwadjes aus bèlès rondeûs. 

Tot d'on côp, li Tow s'a astampé. | fieut one drole di tièsse. 
Nos nos-avans r' drèssi ossi rade. Nos nos d'mandins ç' qu'i 
gn-aveut. 

Il a c'minci pa rapèler tos lès bons momints qui nos-avins viké 
èchone, totes lès fêtindjes qu'on-z-aveut fait, tote l'istwêre do 
fôrt di Loncin. I| èsteut prèt-à-braîre. II a d'mandé qui nos lèyinche 
tchaîr tot. Gn-a onk qu'a v'lu qu'on vôte. Li Tow a stindu s' bèrèt. 
Qui vous’ fer sins chèf ? Pèrson.ne ni p'leut remplacer l' Tow. 
Tot l' monde a stî d'acôrd. 

Adon, ça a stî rwèd! 

Li Bazin a gripé à l' copète do vi pomi èt s'a mètu à craus for- 
tchëte su on bokèt d' coche. Il a atèlé on câbe. Dèdjà l' Djôzî èt 
l' Gusse l'apougnint. 

— Lèyoz-m' dichinde ! 

— Nin l' timps ! ont-is dit ë satchant. 

Li coche s'a distatchi. Li Bazin èsteut co d'ssus. | bateut l'air di 
sès deüs djambes. Il a volé dins l' ri. | n'aveut nin grand tchôse : 
saquants grètes à sès bodènes. 

Lès-ârmes ont stî rachonéyes èn-on tas. On-z-a rôlé l' câbe su 
s' bobine. | n' dimoreut pus qui l' buk do pomi. Li Djôzî î a fait 
brüler lès dêrins p'tits fagots. 

Do timps qu’ l'ignêre monteut, dj'a soné < Aux Champs » avou 
m' claîron-mirliton. Dj'a trèbuké su saquants notes mins pèrson.ne 
n'a ri d' mi. 

Après ça nos ‘nn'avans 'nn'alé. Sins r'waîti padri nos. Nos-avans 
trèvautchi l' ri po-z-aler à |’ fontin.ne do pré do curé. 

Au crwèsemint dès pisintes, gn-aveut on gros moncia d' pètons 
d'aye. Li Gusse i a mètu l' feu. 

Li Tow a dit qu’ faleut distrüre tot. Il a foutu o feu l' bwèsse di 
blanc fiêr avou l’ calepin, si baston d' chèf avou l' pate di lapin. 
Lès frondes, lès cârtouchiéres, mi claîron, l' bobine di câbe, tot 
a sti cayi o feu. 

Quand i n'a pus d'moré qu’ saquants breüjes, li Djôzî a chuflé 
po l' rassemblemint. 

Nos nos-avans aligni su li p'tit pont divant l' fontin.ne. Li Tow a 
mètu s' bia tchapia èt il a passé d'vant nos-ôtes. | s'a arèté d'vant 
chaque ome. C'èst come ça qui Napolèyon a d'vu dire à r'vôy à 
s' viye gârde à Fontainebleau. 

Li Tow s'a r'toûrné, il a arachi s' tchapia, i l'a cafougni po-z-è fer 
one bole èt i l'a lanci o feu. 

Adon, sins dire on mot, i'nn'a'nn'alé à bachète ë trin.nant s' câr- 
nassiére pa l' cingue. 

Li pâge èsteut toürnéye ! 


Quarante ans pus taurd... 


Dj'a riv'nu tot seü, sins brût, dins lès pisintes di m' djon.ne timps. 
| fieut bia. Li lèrdau soketeut au solia. 

Dji m'a lèyi clouper dins lès-ièbes èt clôre mès-ouy. Èt tot d'on 
côp, dj'a r'vèyu li p'tit raupin qu’ dj'èsteus. Il a abroké d'vant mi 
avou s' gris d'vantrin à blancs pwès èt s' cârnassiére à s' dos. 
Tot binauje d'ènn'aler ë scole ! 

Adon lès sovenances ont riv'nu dins m’ tièsse èt dins m' cœûr. 
Dji p'leus douviè mès-ouy. Is-èstint là tortos ! 

I m' chone qui Mossieû Riga, nosse maîsse, èst todis au posse 
vêla su l' ví meur dë l' coû. < Lès cis do richot > si tëront bin 
cwéy tant qu'i sërë là. 

Gn-a pus rin au fôrt di Loncin. Li buk do pomî a poüri dins lès 
grandès-ièbes. Pus pèrson.ne n'i vërë i brûler dès p'tits fagots 
qu'on loyeut avou dèl cwade di trwès coleürs come li drapia. 
One pitite bosse, là, tin !, mârquéye co l' place. 

Li richot do Saut mousse foû dès ronches èt dès bouchenis’, 
ossi sauvadje qui d'dins l' timps. Nos-avins fait on bâradje au pid 
di ç'-t-ôrnia-là : Gn-a pus nin one trûte. 

À saquants-ascauchiyes, l'intréye dë l' viye câriére. Nos-i alins 
qwëre dès pâremints èt dès dalëtes di grès po ralaurdji lès 
pîsintes. Ci n'èst qu'on trau à tchinis’. 

Pupont d' brouwêres. Li bur au grimancyin a stî ristopé. Lès 
passadijes dès lapins ni sont pus baurés pa dès bricoles di keûve. 
Lès brak'nîs avint l' diâle o coco quand nos côpins lès-ouyèts 
d' leüs bricoles. 

Gn-a pupont d' lapins. 

Saquants mau riv'nants sapins sayenut d' catchî l' misére dè 
l' câriére. 

Lès pisintes ni mwin.nenut pus nule paut. Prijes è sêre ètur lès 
ayes, èles sont ratchitchiyes come dès viyès pomes su l' fin 
l'iviêr. 

Nin one âme po lès choûter. Portant èlles-è sèpenut dès-afaires ! 
Lès piquèts, leûs vwèsins, si lêy'nut aler dizos l' pwèd d’ l'anôye 
èt dès-ans. 

Tin ! Vêci, l' coron d' l'aye. Nos-i fyins l' grand feu. 

Nos-ôtes, lès p'tits, li Gusse nos-oblidjeut à alumer one alumète. 
Nos n’ p'lins nin dire qu'on n'aveut pont faît d’ feu ! ! ! 

One miète pus lon, li fontin.ne do curé. Li Tow avou s' bia tchapia 
passeut li r'vûwe di sès-omes. Gn-a pus qu'on p'tit filé d'êwe 
ètur lès bleüwès pires. One grosse rogne a l'air tote sibaréye 
do m' veüy là. 

Lès fréjes da Rafine nos fyint djêri là à l' cwane do pré. Dji r'veus 
co l' pôve vîye âme, drèssîye au pègnon di s' forni, l'ouy dimè- 
fiant, lès deûs pougn su lès antches. Elle èsteut prète à criyi 
on bon côp si nos passins trop près dë l' cloture. 

Au d'bout dë l' pisinte, i m' chone qui dj’ va veûy abroker Fonse 
Trûte avou s' fisik. | va sayi d' nos fer dire èwou ç' qui nos-avans 
catch s' rôlia. Po nos dire mèrci, si p'tit bidèt fait s' picotin au 
mitan dè l' pature. 

Dji rï d' bon cœür ë passant d'vant l' corti aus fréjes. Li Gusse 
ï aveut èvolé l' pupe dau Fonse avou one ruke di têre. 

Dj'a r'faît l' toûr. Dji su rarivé èwou ç' qui l' Tow aveut côpé cinq’ 
centimètes dins one bètrâle qui baureut l' passadje. Li bokèt 
aveut stî doné à l' vatche do propriètaîre. 

Di-d-ci, dji veus tot l' viladje. 

Astok do pont, à mwin drwète, li p'tit Biyon va quétfîye monter 
su l' twèt di s’ coujène. I va ûler dins on vêre di quinquèt pace 
qui lès sôcialisses ont gangnî l's-élècsions. 

Dji va veüy Marîye Mady avou s' blanc mokwè su s't-touy qui 
braît tofêr. Èle dichind l'Eûragne po-z-aler èssèveli on mwârt ou 
mète on-èfant au monde. 

Padri l'èglije, dj'advine li place, li djeu d' guîyes, li pré Sintroûle, 
li p'tit cabarèt da Marîye Dièche. 

À, dji rovieus ! Vëla : 


l' gâre, lès baloûjes ! 


Gn-a pupont d’ baloûjes, ni d' saluts au mwès d' maîy, ni d' gâre. 
Èt, d'vant mi, l' maujone èwou ç' qui dj'a v'nu au monde. 
Nosse man è-st-aspoyiye conte li meur do forni. 


Èst-ç' qu'èle va m' fer on sine avou s' mwin : 
scole come i gn-a quarante ans ? 


on-à r'vôy po li 


Dj'a aviyi. M' vicairiye n'a nin sovint sti rôse. 

Dj'a ieû brâmint do pènin mins dj'a todis spaurgnî ë m’ cœûr on 
p'tit cwin d' bleû ciél di m' djon.ne timps. 

< Eüreüs l' ci qu'a aurdé on cœûr d'èfant ! 


Au Saut, à l' Tossint 84. 


GLOSSAIRE 


A 

abiye (adv.) : vivement. 

abizer : accourir. 

abroker : surgir. 

acheléye : avalanche. 

acoveter, s'— : prendre la position 
de la poule qui couve, se dissi- 
muler. 


âdes : hardes, vêtements. 
adouyi : repérer, apercevoir. 
agrape : agrafe. 

agrapeter : agrafer. 
agrifeter : saisir. 

aireû : clarté. 

anêti, à l'— : à la brune. 
angléye : angle d'un mur. 
a-oûrler, awoürler : tuer. 
ape-lopin, aplopin : galopin. 
ârdjint : argent. 

asplane : grande enjambée. 
assoti : folâtre, gai, badin. 


astamper, s'— : se dresser. 
astaurdjiye : retard imprévisible. 
atauveler, s'— : se mettre à table. 


atraîti : apprivoiser. 
aurt : hart (lien pour les fagots) 


aurziye : argile. 
avèt : crochet. 
awiye : aiguille. 


aye, pèton d'— : rameau provenant 
de la taille des haies. 


B 
balziner, — d’ cinq’ èt d' sèpt’ : 
musarder de-ci de-là. 


bambi : rester immobile par crainte. 
baur : hangar. 

bauyau : bayeur. 

bavole, à — : en tapinois. 
bèbèle, fer — : flatter. 

bègnon : tombereau. 

bèlote, tot — : sans se hâter. 


bèniti, guèrnouye di — : grenouille 
de bénitier, dévote. 


bètchi : becqueter. 

bin, au d'là dès — : au mieux. 
blo : billot. 

boléye : partie de jeu de quilles. 
bolia d' feu : boule de feu. 

bon, -z-èt rwèd : à toute allure. 
bordon : gourdin. 

bouchi : frapper. 

boü, prinde — po vatche : con- 
fondre. 


brigander : vagabonder. 


brouyi, si — : se tromper de bonne 
foi. 


buk, — à buk : nez à nez. 

bur : bure, puits de mine. 

burtale : bretelle. 

bwës, — d' pouye : érable, perchoir. 


caramële (fém.) : caramel (bonbon). 
cayi : jeter avec rudesse. 

cèp' : piège. 

chacheler : rire bruyamment. 
chandi : réchauffer. 


chaper : échapper, se tirer heureu- 
sement d'un mauvais pas. 


chaquiner, chakiner : chercher noi- 
se. 


chaurder : abîmer le fil, le tranchant 
d'une lame ou d'un outil. 


cheûre : secouer. 
chicorée : pissenlit. 
chipète, à — : juste au bord. 


chlam’ : résidu poussiéreux de 
charbon. 


choyu : secoué, amaigri. 
cingue : ceinture. 
clouper : se laisser choir. 


cobouter : transporter d'un lieu à 
l'autre. 

cocheüre : secouer brutalement. 

coco : individu. 

co-ign, — - co-agn : en dispute. 


colèvrot, scurlot : orvet. 
coloûte : couleuvre. 
co-oüdri, si — : se vautrer. 
copler : surclasser. 


coraule : enfant de chœur. 
côrci, si — : se fâcher. 
côri, nwâr — : coudrier noir. 


cotaper, si — : se débattre. 
cote, fer voler l' — : s'affairer, 
manifester sa mauvaise humeur. 


cougnèt : cale de bois, coin à fen- 
dre le bois. 

courote : petite rigole. 

couyon, couyone : couard(e). 
coyi : coffin. 

cranki : remuer. 

crâne : de la meilleure qualité. 


craus, à — fortchète : à califour- 
chon. 

crèsse : crête. 

cu, fer l' long — : tarder. 

cwéy : coi. 


dadaye, à — : au trot. 
dalète : petite dalle de grès. 
dandjureü ! : certes ! 

daurer, si — : se précipiter. 


diâle : diable, levier à crochets, 
tarare. 


dire avou : acquiescer. 


diméy-boni demi-bonnier, demi- 
hectare. 


din.me : dime. 

disaveter : décrocher. 
disärter : déserter. 
djambi : gambader. 
djan-foute : indolent. 
djéri : envier. 

djivau : cheminée. 

djoke, à — : perché. 
djon.neléye : progéniture. 
dossêre : dossière. 


drèssi aus guiyes : disposer les 
quilles en ordre pour le jeu. 


droumetiner : trottiner. 


ècruker, s'— : s'étrangler. 
èsconte : à côté de. 
èssoketer, s'— : s'assoupir, 
ètrèbuker, s'— : trébucher. 
èvi, vèy — : détester. 
èvoler : s'envoler. 
êwe, vôye d'— : 


charge de deux 
seaux d'eau. 


F 
fau (fém.) : hëtre. 
fer, — bëbële : flatter. 
fëtindje : frasque, aventure. 


fil, — à poyons : treillis métallique 
fin. 


fièrmint : courbet. 

flache, à — : en excès. 
forgon : ringard. 

fougneter : fureter, fouiller. 
fouya : branchage feuillu. 
frum'ji : frémir. 

furdin.ne : fredaine. 

fwès : faix, fagot. 


G 
glawine : acerbe. 
godfër... mile : juron. 
gougne, tinu à — : tenir à l'œil. 


gougni : toucher du coude pour 
attirer l'attention. 


grandiveûs : prétentieux. 
grëy : grêle, fragile. 


grûler : gronder à la manière d'un 
chien. 


I 
iërdau : herdal, vaine patüre. 
ignëre : fumée. 


K 
kërnache : cicatrice. 
keüde : coude. 
keûde, keüse (v.) : coudre. 


L 
lache : laisse 
laid m'vét : individu pitoyable. 
lan : élan. 
lègnî : tas de fagots. 
lêre : lierre. 


lèver, li — : se sauver précipitam- 
ment. 


lèvi : levier. 

lëyi ouve : cesser le travail. 
ligni : viser. 

locèt : bêche. 


M 
machau : mélange. 
malfat : malevole. 
manôye, rissatchi s' — : tirer son 
épingle du jeu. 
maque, à — : à profusion. 


maquibrâme, maquipète : ces mots 
n'existent pas. Interjections em- 
ployées par les joueurs de billes, 
pour qualifier les coups réussis 
ou non. 


mârlin : merlin. 
marou : matou. 

mârti : mortier. 
mayon : fiancée. 
médyi, médi : soigner. 


mokwè, moqwè : mouchoir de po- 
che, châle. 


montéye : marche d'escalier. 

mossia : mousse. 

moufeter : récriminer. 

mougni, — come on rauyeû : goin- 
frer. 

moussi foü : sortir. 

moya : muet. 

môye : meule. 

mwin.ne-brüt : enfant bruyant, 


N 
nanche : habitude. 
nisse : rate. 


non.ne : midi; après— : après- 
midi. 


nwâr córi : coudrier noir, sorbier (?) 


o 
Ouyëte = Wierde (voir page 150) 
ôrnia : aulne. 
ôsére : osier. 
ossi : aussi. 
ossi (v.) : hocher. 


P 
palanter, si — : se pavaner. 
palète : petite pelle. 
pania, à — volant : en chemise. 

pâpâ : puéril. 

pâtérliquer : 
viaire. 

paumer : pâmer. 

pëce : piëce. 

pëcléye : ribambelle (péjoratif). 

pëlëte : forme à tarte. 

pëneüs : penaud. 

pèton, — d'aye : 
taillé. 

picote, -- à migote : petit à petit. 

pichiye : distance appréciable. 

pigni : peigner. 

pingni : frapper. 

piyâne, — piyâne : nonchalamment. 

ponde : pondre. 

ponde : endurer. 

potale : petite chapelle votive. 

potchi : sauter. 

pouye, bwès d' -- : bois de per- 
choir, érable. 

prandjêre : méridienne. 

prune !, pour prume ! : premier (à 
jouer). 

pwarter, — l' satch : être soldat. 


prier, réciter le bré- 


rameau de haie 


Q 
qwêre : quérir. 


racsire : rattraper. 
ramechi : remuer. 


ramèch'ner : rassembler des objets 
épars. 


ramiche : remuant. 

ran : soue, 

rapaujeter : consoler. 

rasta : tranquille. 

rastèna : retenue. 

ratauchi : interpeller à nouveau. 
rancuneüs : rancunier. 

rauve : râble. 


rauyeü : arracheur de pommes de 
terre. 


rauyi : arracher, 

ribote, — fer — : faire ribote. 
r(i)cèper : recéper. 

ridéye : coulée. 

r(i)lin.ner : frapper avec force. 


rimoôwe, — mwin.nadje : remue- 
ménage. 


rin-di-tout : homme ou femme mé- 
prisable. 

rin, vinu à — : s'estomper, s'effacer. 

r(i)no, r'no : rognon, rein. 

r(ijJpache : manger à satiété, re- 
païtre. 


risbicter, risbikter : heurter en re- 
bondissant. 


roncin : étalon. 
roselant : rosé. 
rouf-rouf : avec vivacité. 


saurot : sarrau. 

sawè, — qwè : être au courant. 
sbrôtchi : écraser. 

scurlot : orvet. 

scwace : écorce. 


sère, è — : coincé comme dans un 
étau. 


sins, — nisse : dératé. 
sint-bon : parfum. 

soce : société. 

sogne : besogne quotidienne. 
sokia : souche. 

somadji : soupirer. 

sosote : déraisonnable. 

soü : sœur. 

soüde : jaillir, sourdre. 
sóyewëre : sciure. 
spaugne-mauye : tirelire. 
spawèta : épouvantail. 

spitant : remuant. 

staurer : renverser, éparpiller. 
stèk : raide. 

stièle di pwès : rame à pois. 


stopa : porte d'entrée du four à 
pains. 


surale : oseille. 


T 
tachelète, à l' — : sans faire atten- 
tion (voir aussi : jeu de balle). 


taner : ennuyer quelqu'un par une 
répétition monotone. 


taper : frapper. 

tatche di djudas : tache de rous- 
seur. 

taye : taxe. 

tchaurnale : bois de charme. 

tchauwe : corneille. 


tchèt, fer l'— : faire l'école buis- 
sonnière. 


tchicoter : bricoler. 

tchinis’ : saletés, immondices. 
tchiprète : musaraigne. 

tchirou : individu grincheux. 
tièstire : taie d'oreiller. 


tinkion : lien à assurer une charge 
à transporter. 


tinkyi : tirer pour tendre. 
tiquer : cogner. 


tinu à gougne : tenir à l'œil. 
tofêr : toujours. 

traque, d'one — : d'un trait. 
trêtwè : entonnoir. 


U 
uréye : colline, mamelon. 


v 
vësse-di-leup : lycoperdon. 
vèy, — èvi : détester. 
vèy, — qwè : se rendre compte. 
vôte lèvéye : crêpe à la levure. 
vôye, — d'êwe : deux seaux d'eau. 


W 
waléye : ondée, averse. 
wargnasse : écervelé. 
wèspe : guêpe. 
wèyi : veiller. 
winkler : hurler. 


REMARQUES 


Le verbe français « demeurer » peut être traduit par dimeurer, dimeürer, 
dimorer. De même pour le verbe « voir », qui peut être traduit par : vèy, 


vôy, veüy. 

NOTES DE TOPONYMIE 


A côté de Sart-Bernard, en notre Wallonie, certain village, 
dénommé assez curieusement « Wierde ». 


Pour nous, ce nom ne fait pas difficulté et se prononce 
« Vièrde ». Mais, pour des étrangers et surtout des correspon- 
dants de journaux et de postes de radio et télévision, il n'en va 
pas de même : les assimilations néerlandaises « Wirde » rejoi- 
gnent dans d'autres reportages bruxellois les autres : < Jès'vès' = 
et « Lèsvès » dont on qualifie les communes namuroises de 
Lesves et Gesves. Mais pour ces derniers, la qualification des 
habitants, < Djévias > et < Lëvias s, nous gardent de nombreuses 
altérations. 


Grâce à notre Rèli Henry Matterne, nous apprenons qu'il existe, 
< au Saut », un bois qui s'appelle < Bwès d'Ouyète >, et même 
< Tiène d'Ouyète >, c'est-à-dire Bois et Colline de Wierde. 


Grâce à un né-natif de Wierde, le nom de ce village devient, 
en wallon, < Ouyète », et ses habitants des < Ouyètis >x. 


N'était-ce pas l'occasion rêvée de demander à ce sujet l'avis 
éclairé d'un toponymiste, de renommée internationale quoique 
wallon, M. Jules HERBILLON ? 


Et surtout d'obtenir une réponse qu'il nous a permis de repro- 
duire ci-dessous ? 


Pour WIERDE, reportez-vous à M. GYSSELING « TOPONYMISCH 
WOORDENBOEK » p. 1073-1074, 1103, 1155, 166, etc. « WERDE =», 
qui glose : Germ. WARDJO, fr. < garde » ? cf. Warden, Wardt, 
Germ. WARIGA, m. île fluviale est exclu par la topographie. 
Gysseling est le premier à proposer cette glose et à écarter 
« wariga - île fluviale », très fréquent en pays germanique et 
encore nom commun. 

Il ne convainc nullement, car la topographie de Wierde est 
très variée et tel endroit (à déterminer > peut convenir pour 
moy. néerl. WERDE, znw vr Land, gelegen aan eene rivier, 
WAARD. 


< Werde > devient normalement en wallon < OUYÈTE >, < À 
WYËTE >, par diphtongaison de la voyelle et chute du -R -. 


La ressemblance avec Houyet (D. 80), w. Ouyèt, est purement 
fortuite ; Houyet est d'ailleurs masculin. 


J. HERBILLON. 

— Fleûrs Dialectales, 40 ecriv. wallons. 84 p 120.- 


— Deux messes, C.W. 8-9 73.24 p 45.- 

— Virgile èmon nos-ôtes, trois églogues, C W 6 67.20 p 40.- 

— Les Cahiers Wallons, Coll. 1947 et suivantes. ecrire Secret 

— Vignettes, textes wallons p' corresp.. tles de 16 5t :40- 8f.:50.- 


— Wallonie, connais-toi toi mëme, Wallonie 2500 
C.W. 7,8, 9 - 1980, ord. et n° spécial 
2e Prix du Concours «Pro Civitate 82» 


Crédit Communal de Belgique 80,- 120,- 

— Version anglaise (Wis.) C.W. 12/82 hors série 120,- 
REMACLE Louis (La Gleize), 92, rue du Limbourg, Liège 

— Fagne, 25 poèmes trad. notes, C.W. 9 69. 24 p. 45-  65.- 

— Mwète Fontin.ne trad. note, C.W 2 74,24 p. 45,-  65.- 
(+) RONVEAUX Froido (Saint-Servais) 

— Si c' èsteüve on novia Noyé, C W. 12 79. 24 p. 45.- 
ROUSSEAU Albert (Grand-Leez), rue Brux., 56, Fleurus 

N° spécial, C.W. 4/71,16p 40,- 

— Prix Michaux 1975, poèmes, C.W. 8.75, 16 p 50,- 


(+) ROUSSEAU Félix, Résid., Bd Frère Orban, 2, B. 1, Namur 
(°) — Namur, Ville mosane, 3° édit, (en prép.) 
— La Wallonie, Terre Romane, 5° éd., rev. augm. et ill. 
« Institut Jules Destrée », 10, rue du Tunnel, Couillet 180,- 
(°) — A travers l'histoire de Namur, du Namurois et de la Wallonie, 
éd. Crédit Communal, 46/1977, 317 p. 
— Propos d'un Archiviste sur la Littér. Dialect. Namur 


1re partie C.W. 1-2-3/64, 116 p. 80.- 100.- 
2me partie C.W. 1-2/65, 88 p. 80,- 100.- 
— L'Entre-Sambre-et-Meuse, C.W. 7.66. 10 p. 40.- 
— Propos d'un curé de Wépion qui ne parlait que wallon, 
C.W. 1/82, 20 p. 45,- 

(+) ROYNET Olivier (Fenffe) — C.W. 2-3-4/68, 64 p 60,- 
(+) SEVRIN Isidore (Lesves) — C w 8 68.16 p. 40.- 
SMAL Georges (Houyet) 

— Vint d’ Chwache, poèmes, C.W 2 53, 56 p. 80,- 

— Cayôs d'ëwe, poèmes, C.W. 6-7/73, 30 p. 50,- 80,- 
(*) SOMME Lucien (Florennes), 77, r. l'Agasse, Gembloux 

(*) — Paus-ës Pisintes, 23 p. poèmes. Gembloux, 1965 30,- 

— Vi Payis, Prix Michaux 1974, C.W. 4/5, 16 p. 50,- 

— Viye di djint 50,- 

— C.W. 10/6, 16 p. 40,- 
SPINOSA-MATHOT J. (Sautour), r. Balance, 25, Philippeville 

(*) — A l' Tâye aus fréjes, poèmes, 52 p. 70.- 

(*) — Feuwèyes, poèmes 80,- 

(*) — Tchac-tchac pèrnèlis, poèmes 75.- 
SURKOL J.-P. (Ottignies) — N° spécial, C.W. 5/73, 20 p. 40.- 
(+) THIRIONET Edouard (Namur) — C.W. 1-2/62, 32 p. 90.- 
(+) TILLIEUX Edmond (Cognelée) 

— Dins mès CAYAUS, poèmes, C.W. 2/59, 24 p. 45,- 

— Vicadje, poèmes, C.W. 3/67, 16 p. 40,- 
VANORLÉ Robert (Hilècëne) — Poèmes, C.W. 5/7, 16 p 40.- 
(+) VERMER Augustin (Beauraing) 

— Fauves do Docteür Vermer, C.W. 2/67. 36 p. 50.- 
(+) WARTIQUE Edmond (Arsimont) 

— Lës dërins Contes, C.W. 12/54. 56 p 60.- 


N.B. : Les Cahiers Wallons, fondés en 1937 par Eugène GILLAIN, au service de la 
Littérature Dialectale, vous offrent chaque année 10 numéros - plus ou moins 200 
pages - pour une cotisation de < 300,- (ord.) >, < 500,- (protect.) x, < 625,- (hon.) >, 
« 450,- min. (Etranger) » au C.C.P. 000-0795697-06 de «Lès Rèlis Namurwès y, 
a.s.b.l. « Les Cahiers Wallons », 15, rue J. Hamoir, 5000 Namur. 

LES CAHIERS WALLONS 


CONTES 
DU MACRÀLERIYE 


Tirés fü dës livrëts d'imaudjes da 


J.C. SERVAIS 


Ratoürnadje à walons d’ l’Ârdène pa 


< LOULINE VÓYE > èt sës-aidants 


PO-Z-ATAQUER 


Après «La Tchalëte > (C.W. 1983, 46, (11), 173-183), dju 
nous-ans ratèlé à l'ovradje du ratoûrner lès tchaboradjes du 
l'ome du payis gaumais, Jean-Claude Servais, dins lès pârlers 
d' l'Ârdène. Dj'avans c'mëcé pa deüs viadjes, qui n' sont nin 
lon d' nous-ótes (wëyëz : < Louline Vóye >, Ene bauke su lès 
bwès d' l'Ardène, Editions Scaillet, Montigniye-le-Tilleul, 1984, 
p. 19-22), mais qu'i gn-è d'djà dès difèrinces dins lès walons. 
Masbor, qu'èst vèjin avu Nauwinne, nu s'rë nin in prèmi-v'nu 
dins lès scrijadjes à walon, pisquu Calozet à causé assez du 
bi qu'i passe, la Masblète (wèyèz J. Calozet, O payis dès sabotis, 
Vaillant-Carmanne, Liège, 1945, p. 137). Tchonviye, li, èst pus 
nouvê dins !' musti. 


Brâmint du plaiji à nôs lijeüs. 

LI PÂTCHOÜ 


pa «Louline Vôye >, li P'tit Albêrt èt ma-tante Anriète. 


| gn-avot in côp, dins F timps, après F payis d' Masbor, 
Mormont èt avaurlà, in djon.ne gamin qu'on loumot l’ Pâtchoû. 
Dju n' vous sauros dire pa qué sint qu'il avot èrité du ç' nom 
sôbriquèt-là, mais i gn-è rin avu ça... 


Lu Pâtchoû, insi, avot sté nomé ièrdi du tropê comunâl. In 
bë musti, douwau, pou in roufion qui d'meüre vlati dins lès bwès 
èt lès triches, èt qui lait couru sès tüzadjes triviêrs dès hés, 
oûte dès crèsses, pattavau lès fausses vôyes èt lès routis. 
Non.nè, ó, i n' put mau d' s'i piêde : i counut toutes lès nanches 
du payis come sa potche. Ça, c'è-st-in plan pou rascontrer 
toutes sôrtes d'èsprits, quu vous n’ sauriz dire s'is prov'nèt 
d' djint, d' Bon Diu à d' diâle. Z-avèz come là lès nûtons, lès 
sôtês, lès dûühons, èt... lès féyes. 


Pou dire lu vrai à ç' qu'il èst, i gn-è jamais yu bêcôp d' féyes 
avau l'Ardène, èt co mwins' après la Faumène. Eles s'avint 
tourtoutes suté r'mète pad'vès la Gaume. (Wèyèz Doppagne, A.; 
Esprits et génies du terroir ; Duculot, Gembloux, 1977, p. 41-46). 
Pouqwè ? Dju n’ vous-è dirai rin. 


Mais anfin, dju n’astans nin v'nu ou payis dès sondjes èt du 
l' macrâleriye pou z-i radjoker lès pwints èt lès tchapës s' lès. 
Mètans qu'i gn-avot v'nu dès féyes du l’ Gaume à voyadje à 
Masbor... 


Imaudjes : J.-C. Servais 
avu l'aidance da : 
Sucrijadjes : Albert Lejeune Jr, Henriette Lejeune, Aline Brolet. 


Masbor : Masbourg. 

i fwèt strindant : il fait une chaleur torride. 

ièrdi : pâtre. 

triche : terre en friche. 

routi : piste non reconnue, livrant passage pour un champ enclavé. 
radjoker : remettre sur un perchoir. 

bridon : lien, en corde. 

acolète : lien, en chaine. 

Tchinre dès Rotches : lieu-dit de Masbourg. 

Tchin.ne : versant de colline. Transinne Tchêne Haute Ardenne : Tiers. 

NÎKÉ, LU P'TIT NÜTON. 


Niké d'meüre à Cwi, inte Viance èt Anlè, su F duri du l' 
Rotchète, dins ène nanche du nûtons mètüye su lès-ôrèyes du 
l'Éwe du Lèsse, ou moumnt quu ç' n'èst co qu'in p'tit bi. C'èst 
ç qu'on loume lu Trô dès Nûtons. On z-i wèt sculté dins la 
pire, dès p'tites tauyes à ç' qu'is mougnèt, dès p'tits chames 
ü ç qu'is s’assièt, dès p'tits lits à ç' qu'is dwârmèt. 

On dit co bin qu'i gn-è vint au monde qu'ène nûtonète pou 
dij nûtons. C'èst pou ça quu lès nütons alint co bin aus cou- 
méres amon lès-èfants du Bon Diu. Nosse Niké, in nûton d' 
Cwi, qui djoûe dins ç’-t-istwâre-ci, ë bin, il èst dins l’ cas. | va 
aus couméres après Aucrumont, in hamwê du-d-dé Tchonvie. 


L'istwâre quu dju v's-alans conter nu dot nin sbarer lès 
djon.nètes du Fraumont à d'Anlé, ca ènut’, il ont fwait passer 
l'« Autoroute dès-Ardènes » à ène ascaujêye du Trô dès Nütons. 
Sentez bin qu’ lès p'tits-omes ont pèté au diâle pou n’ pus 
ruv'nu, achaurés qu'il ont sté paus pêleüses èt paus buldozêrs. 


C'è-st-insi qu’ lès p'tits-èsprits courès vôye fü d' nos viadjes... 


Imaudijes : J.-C. Servais 
Sucrijadjes : avu l'aidance da Jeanne Brolet-Poncelet, Aline et 
Paul Brolet. 


Cwi : lieu-dit entre Villance et Anloy, où se trouve un «Trau dès Nûtons». 

tauye : écuelle, en terre cuite. 

Aucrumont : hameau de Jéhonville, Tchonviye. 

fô : foin. 

plumer come in vèchau : litt. dépiauter comme un putois c'est-à-dire battre 
platement au jeu. 

broûyer : se dépêcher. 

paume, paute : nf. épi. 

à cause deu : également, grâce à. 

i P tint bin : il est fortuné. 

ramèchner : glaner, récolter, rassembler. 

reuprinde sès mitchètes : se dit d'un amoureux évincé qui reprend son 
courrier et ses souvenirs avant le mariage de sa belle. 

deuspinde eune gréve : récolter une grive prise à un piège de tenderie, 
fig. lier une relation galante. 

tchoker la dërine : prendre le dernier verre. 

yeüne : de bonne heure, cfr tot timpe (nam.). 

D'ortographe, un mot : 


Grâce à Monsieur le Professeur O. JODOGNE, arrive aux R.N. 
un document publié en 1842 chez Lardinois, à Liëge, < Poésies 
wallonnes > par l'auteur du Pantalon Trawé (1), N° 2. 


De la brochure, nous extrayons < Li kwenn de feu, paskéy so 
les eleksion > quelques lignes initiales et finales ; dont nous 
gardons l'orthographe originale avant de terminer par le même 
texte repris en orthographe Feller. 


Ainsi est-il démontré : malgré le siècle nécessaire à ce système 
orthographique pour se montrer efficace et indispensable à la 
diffusion du dialecte, le laxisme qui présidait auparavant à son 
écriture a été efficacement supprimé. 


Li cwène do feû 
Pasquéye so lès-èlècsions 


Mès-amis, gn-a rin d' binamé 

Come d'èsse l'iviêr divins s' couléye 
Èt là, tot seû, di s'amûser 

À l'aîr tot prindant ine pènéye. 


Pwis, s'on-z-a bon vêre di vin 

On beût à p'tit goürdjon s' botèye 
Sins s'inquièter dë mâvâ timps, 
Dèl glèce, dèl nîvaye, dès nûlèyes. 


On tûüze à bon vi timps passé 
On-z-arindje sès p'titès-afaîres 

Pwis on s' mète, à fwèce di pinser 
À régler l' pây ou à fer l’ guêre 


Ët çoula sins bin s' tracasser 
Infin, on sondje tot dispièrté 
(fin) 


C'è-st-ainsi qui, qwand on-z-èst deûs 
On pout, sins fer twèrt à persone 
Taper ‘ne copène al cwène dè feü 
Jusqu'à ç' qui l'eüre dë l' ritraîte sone 

Pwis quand on-z-a bin copiné 
Ët qui 'ne fëye li sise ëst passëye 
On s' qwite djoyeüs, on r'wangne si lét 
Contint d'avu fini s' djoürnèye 
Sins-avu rin à s' riprotcher. 
Signé : L'auteur du « Pantalon trawé » 
(Lardinois, Liège, 1842) 


Lès fôyes toumèt 
(Dè payis d' Lidje) 


Li grand vint a hoülé, d'vins lès cohes disfouyèyes 

Lès-âbes di nos djârdins, come lès jèyants dès bwès, 

S'ont k'hoyou, s'ont ployi, s'ont twèrtchi, djèmihèt, 
Tot come dès-âmes damnèyes. 


Lès fôyes, lès bèlès fôyes, qui n' vikèt qu'eu-osté, 

Tchèssèyes so tos lès sins, ènnè vont malhureüses, 

Rôlant eune avâ l'ôte, si riscovrant, fruleüses, 
Hoyant d' tos lès costés. 


- 


Totes lès coleürs i sont, i n-a dès-ârdjintèyes, 

Dès breunes come li vi keûde èt dès rodjes come li song, 

Dès rôses, dès grises, dès djënes come lès Napolëons, 
Ët turtotes kimèlèyes. 


Divin lès rowalètes on nn'a d'zeûs sès sabots 
D'vins lès cours, èles toûrnèt, montèt d'zeüs lès gotires, 
Ou s' rafulèt èssonle dri l' pilè dë l' barîre, 

Trakèyes dizeür èt d'zos. 


Ou bin, si l' tèyante plève on djoû arète leu coûsse, 
Ëles sèront-st-èhertchèyes lôyeminôye ë horia. 
So l’ corante êwe dè ri, èles front co pu bas, 

Mori ë fin fond d’ Moûse. 


Èt nos-âbes dismoussis, rinètis, disploumetès, 
Laîront vèye totes leûs playes, côp d’ tonîre ë tchabottes, 
Oùc’ qui lès gris mohons, lès spirous, lès houlotes, 

Ont fè leû nid d' l'ostè. 


Lès fôyes, lès bèlès fôyes, n'ont viké qu'eune anèye, 

Come nos-ôtes èt come tot, al vèye tère èles èr'vont, 

Oùç' qui lès rècinètes di nos-âbes lès r'houmeront, 
Po dès novèlès vèyes. 


E. RENARD. 

Chécun sa village 
(Des Ardennes françaises au wallon namurois) 


Chanter sa p'tit village, l'y trouver c'qu'il est d'biau, 
Oubliyi sé défauts, en’ woir qué l'biau coté, 
Rwouaiti toujours el'ciel quand il est en biauté, 
Domag' c'est plutôt rare, il est souva à l'iau, 

I fâ s'faire en’ raison, c'est tell'ma naturel, 

Et quand on vint â monde, on l'e da la cervelle, 

Rin n'est meilleu an'hui qu'el coin d'ousqu'on est né. 


J'ai bin sailli quéqu'fois ed’ songi à aut'chose, 

Et d'admirér l'mîidi, d'enviyi l'Amérique, 

Admet' qué d'toute façon, tout ça n'èst ni tout'rose, 
N'importe qu'à d'ou est-ce, èl bounheur est-in risque. 


Pouqnoi r'wouaiti ailleurs qué sa pays natal ? 
Oubli lé, tu-z-y r'vint et tout ça c'est fatal : 
L'amour dé sa village, c'est in amour total. 


Jean-Pol CORDIER 
(Neufmanil) 


Chaque si viladje 


Tchantè si p'tit viladje, li trouvè ç' qu'il a d' bia, 
Rovyi tos sès dèfauts, n'è veüy qui l’ bia costè ; 
Riwaîti todi l’ ciél quand il èst rabèli, 

— Domadje, c'èst putôt râre, il èst sovint à l'êwe ! = 
Faut s'è fè one raîson, on l'a bin didins s' tièsse : 
Rin d' mèyeû audjoürdu qu’ là qu'on-a v'nu au monde. 


Dj'a bin sayi mwints côps do sondiji à ôte tchôse 
Di veûy volti l' Midi, d'inviyi l'Amèrique 

Admète qui, d' tote façon, tot ça n'èst nin tote rôse 
N'impôrte qui d'èwou èst-ç', li boneür è-st-on risque. 


Poqwè r'waîti ôte paut qui viès s' payis d' naissance ? 
Roviîye-lu, là qu’ t'i r'vins èt bin sovint sins l’ v'lu 
L'amoûr di s' p'tit viladje, c'è-st-on-amoûr sins fin. 

« Sans profëssion > 


Is s'ont brouyi, su mès papis. Is-ont scrit < sins mësti >, o 
l' place di « cint mëstis >. 


One maujone, quate ëfants, on p'tit fi, on tchin, dës pouyes, 
èt cor on-ome au d'zeûs do mârtchi... Èt avou ça, is dijenut qui 
dji n° so nin dins l' vraî quand dji sotin qu’ dj'a bran.mint dès 
mëstis : cüjeniére, bûwerèsse, ristindeûse, feume di mwin.nadje, 
costri, èt co bin d's-ôtes ! On pôreûve quausu dire < feume à tot 
fer > ! Lès brès foü do lét dispûs l' piquëte do djoü jusqu'à totes 
lès-eûres, fiësses ët dimëgnes avou ! 


Ët maugrë ça, padri m' nom, is waseront co bin scrire : < Sans 
profession >. 


CI. FADEUR (Vedrin) 


Advinoz nosse mèsti ! 


Tote li djoürnéye, on rind pwin.ne. Dji n' dîrè nin qu'on s' for- 
boute, qu'on n'arète nin d' bourer, mins i faut todi qu'on grète. 


Tos lès djoüs, on r'prind l' goria. Èt après awè r'trossè sès 
mantches èt ratchí dins sès mwins, èvôye por one novèle ratè- 
léye ! 


Jamais one pwase... tanawète on p'tit rèpit! On n' vos veut 
jamais boudji d' noste ovradje. Èt portant, li bouquët n'èst jamais 
mètu. 


Saquants r'waitants qui n'ont rin d'óte à fer qui d' rëlire lès 
viêrs foü do sé, batenut leü flëme en nos v'nant veüy ovrer. 
Cètilà, is-in.menut mia l'ovradje qu'èst fait. Surtout quand il èst 
fait paus-ôtes ! À choüter tos leüs ramadjes, vos nos pidriz po 
dès djins qu'in.menut mia deûs < auwe » qu'on < iâ >. 


Èt portant, tanawète, gn-a pus d'onk dins nos-ôtes qu'ireut 
volti saurter, po candji one miëte. On n' gangne nin s’ crosse à 
waiti passer lès baloüjes. 


Avoz adviné ? Oyi, tot jusse, c'èst gangni ! Mins, i vos faut bin 
r'conëche qui v' n'avoz nin ieü malaujiy à trover qu' nos-ëstans 
lès djins do tèlèfone. 


F. FADEUR (Vedrin) 


ll a bin P timps don, l’ vi vaurin 


Li brouliárd sërë là torate 

l vint en trin.nant sès pënates 

Djë l' vwè griper à-t-truviès l' bwès 
En soflant l' lampe dès viêrs-goyèts 
Après l’ tchin.ne èt lès trwès sapins 
| potcherè l' baurire do djârdin 

Il a bin l' timps, don, l’ vi vaurin 
Mais maugré tot i r'monte li tch'min 
Ët sins moufter i prind s' plaiji 

À tot mëte didins s' blanc pani. 


Émile BOTHY, R.N. 


Dërin.ne pormwinrnâde 


Li vint, ëco doûs li samwin.ne passéye, d'in plin côp s'a rafrëdi 
ët d'vinu sauvadje. Quéques fouyes, à djok, si distachenut dës- 
aubes po leü dërin voyadje. Swivans-ë iëne bërlic-bërloc. 


À pwin.ne libe èle trëvautche ène aragneriye, ï d'meûre pin- 
dûwe. Eüreûsemint por lëye li própiëtaire, ène aragne à crwès (°), 
fwârt pieüse, po n' nin awë dès r'môrds, côpe lès loyins, r'mët 
l'anoyeûse su l’ bone vóye. À grands côps li vint boute à s' cu, 
lî fait prinde dèl wôteü, vo-l'-là chapéye. Li solia mostère sès 
cwanes, ratche dès nuwadjes di fuméye come li pupe d'on vi ome. 


— < Alan.n' awè in candjemint d' timps. > marmoûse in grand 
skètè picron (*) en crwèsant nosse camarâde. Cit'cile ni rèspond 
nin. In picron come ène dimwèsèle, même in malton sèrèt sbarè. 
'| èst vraî qu'asteüre, avou lès ormones, on put s'atinde à tot. 
À plinne chârge li spitûre d'aube alè au d'truviès d’ tot sins 
s’ ritoürnè. Clapéye su ène tchiminéye, fiant l' gros dos peû qu'i 
n’ vêreut à ploûre, èle ni vwèt nin in mouchon d’ teut li r'wête 
di crèsse. Il pice nosse pitite padjote dins s' bètch èt l' mau- 
fiant, ratindeû di tch'min, li ramwène ë s' viye maujone po li 
sièrvi d' couvèrte. Si coûsse èst faîte èle pout moru tot doucète- 
mint bin au tchôd, divant lès prumîrès nîves. L'anéye qui vint, 
nos caûserans d' lèye à sès soûrs. 


Roger BLONDIAUX. 
(Winenne) 


(*) aragne à crwès : épeire — grand skètè picron : tipule. 

(Dë timps dè l’ mëchon 1942) 


Mëch'neüs 
(D'Andëne) 


Booz, li bon gros cinsi, aveut dit à l' bèle Ruth, 

— « Vos p'loz bin mèch'ner, m’ fèye, en sûvant mès vaurlëts, 
< Mès coméres ont d' l'abwëre si jamais v's-aviz swè 

< Profitez bin d' l'awous” divant qu'èle ni seüye iute. » 


Fèrdèk ! Si on cinsi aveut dit l' min.me à l' nût’ 

Dis mèch'neûs qu’ ratindin.n’, è l'ombe, di long dë bwès, 
Is n'aurin.n’ sûr lèyi qui deûs djaubes dissu trwès, 

Èt bin dès tchaurs aurin.n’ ralé à mitan vûdes. 


Mins, è l' place, lès pôves cwârps n'aurint wasu c'minci 
Divant qui tos lès tchaurs n'ayinche siti tchèrdjis 
Adon, dès-eûres au long, ployîs ë deûs d'ssu l' têre 


Po plokter, one à one, dès cints pautes di frumint 
Is fyin.n’, di tos lès sins, dès vôyes : c'è-st-à n' nin crwêre 
En s' rilèvant afiye po p'lu r'pwaser leüs rins. 


(T) Armand TOMBU. 


77: 
(Di Djêve) 


Ëfant, quand dji djouweus à l' kine, 
Dji m' sovin bin qui l' viye marine 
Riyeut tos côps quand èle vèyeut 
Qui l' sèptante-sèpt vineut su l' djeu. 
< Tènoz >x, d'djeut-èle, < lès deûs aweûs ! > 
< C'èst-on plaïîji d' lès veüy zèls deüs. » 


Di cès timps-là, on n' pout nin dire 
Qu'i gn-aveut dès < Tintin > à lire, 
Mins maugrè ça lès djins d'adon 

Dimorint djon.nes à leû façon. 
Timpe su pid, sovint coûtchis taurd 
Ët travayant po wêre di caurs, 

Is n° p'lint mau dë bagni ë l’ crauche ; 
I m' chone portant qu' l'èstint binaujes. 


Qu'a-dj' siti là tûzè, moman, 
Po fièsti vos sèptante-sèpt ans ? 

Vos n'avoz jamais stî à rin, 
Vos conichoz l' valeür dë pwin 
Ët, mwints cóps, vos n' l'avoz 

Nin iu à l' bèle. 
Mins à l'âdje qui v's-èstoz 
Faut qu'on distèle 
Èt qu'on s' laîye vikè paujêremint. 


Plai-st-à Dië qu' nos p'lanche co longtimps 
Sondji ëchone aus deüs aweûs ! 
Vos v' vèyîz si volti vos deüs... 


S. CHEVALIER. 


L'agace 


(D'A l’ Vile) 


Mi djè seü d' soce avou 'ne agace, 
Èle dèmeure dèdins |’ bouchon 

Djusse pa d'vant no maujon. 

Èle tchipiye, èl tcharaguëte : 
C'è-st-ène vraie linwe dè lavète. 

Ès' pus grand plaiji c'èst d' briber 

I n' faut jamais rin l'chi trin.ner 

Tout ç' qui r'lût c'èst d' l'ôr pour lèye 
Èle veut 'ne euwiye dins 'ne móye dë foüre 
Èlle èst pourtant bin nozèye 

Avou s' nwâre cote, doûce come du v'lours 
Èyèt | blanke fine dintèle 

Qu'a l'air keüdüwe au d'bout sès aîles, 
Nin dandji d'aler briber 

Èlle a assèz pou s' fé vali, 

M' cheune-t-i. 

Quand èle prind s'-n-anondèye 

On direut qu'èlle è va 

Au bal du solia. 

Mins èlle èst fôrt avinèye !... 

Ossi, quand èlle è va quèri 

L'amindji d' sès p'tits 

Put-ête bin qu'au stwali 

Èle rauvèle saquants pièles 

Pou rabiazi leû nid. 

Mi djè seü d' soce avou 'ne agace. 


J. SPINOSA-MATHOT, R.N. 

Sëve 
(Di Marcourt) 


À l' Notru-Dame do qwinze d'Awous' 
Mar-Djósëf taperë sës cayës. 

Ay, tant-èt-pous-se ët tant-ët-vous-se, 
Puski gn-a nouk qui lës vout lire, 
Ëlle lës taperë d'vins lës pópis 

O pré qui djond vos treûs bounis. 


À l’ Notru-Dame do qwinze d'Awous', 

Ni scrirë pus dès mots d' broûli, 

Dès mots d' solo, min.me dès fayès. 

Po s' tchèsser o l' tièsse qui sès djôyes 
Rimèt avou carimadjôyes, 

Ni scrirè pus sès mots d’ tote sûr. 
D'meureront tortos plakés so s'-t-âme. 
N'è taperè pus d'vins lès pôpis. 


À l’ Notru-Dame do qwinze d'Awous’, 

Sür qu'èle ni djèterè nin one lâme, 
Qu'èle n'ârè pont di r'grèt, pont d' blâme, 
Li Mar-Djô qui taperè sès djôyes, 

Sès vihès djôyes-carimadjôyes ! 

Ni s' pindrè nin â pid do lèt... 

Mais d'manderë â grand Sint-z-Antóne 

Di vos lès fé r'trover tot dreût 

Qui lès pôpîs sèront fènés 

Po l's-ètèrer d'zos lès pâdrônes 


À hoûle di vos treûs bounis. 
Lisa CHASTELET, R.N. 


Dë ratindraî toudi 
(Dë Wègnîye) 


Dë ratindraî toudi dèssus lè viè banc d’ pîre 

Què l’ solia règlatiche su l' bos à l'orizan. 

Èt mès-ouy asbleuwis aurant bén du mau d' lire 
Dëdins m' live adrouvu qui m' djâse si bén walan ! 


Dè ratindraï toudi lè soçan amistaule, 

Su l'uch dë | grîje maujone qui m'è counu èfant. 

Èt l' tchaleür d'ëne pougniye mè rapèlera l'odaule, 
Dins lè cour dè l'èscole à ç' qu'an causeut walan ! 

Dë ratindrai toudi quë l'èfant dèscoumèle, 

En djowant su mès gngnous, mès blancs tch'feüs raclèris. 
Lès carësses dë sès mwins, ç' djoü-là m' chonerant si bèles 
Què dè m' rafiye d'avance, rén d'djà què d'i sandji ! 


Dè ratindraï toudi què l' rime qui dôme dins m' tièsse, 
Infèle èt crèche insi, tout come ène bèle tchansan. 
D'aurai adan ç' qu'i m' faut pou ragaiyi m' vièyèsse 
Èt d' s'raï binauje dè scrire mè bia lingâdje walan ! 


G. BAUDREZ, R.N. 


l s'ra là! 
(Di Nivèle) 


Yèt pourtant... dj'ai sintu 'ne vèrte odeür... 


Èle coüroüt su lès tchamps, du tiène à l'èscavéye, 
Èle riftoût lès pachis, 

Ële chucheloüt su lès tris, 

Brokoüt dins l'aye d'èspine 

Yèt ridoût su 'I vi nid qu'èle intoürpine. 


Mins... Mârs' fét co transi lès campagnes rabouréyes, 
Lès djârdins moürts èt gris, 
ÈI nût’ qui rètrècit. 


ÈI têre è-st-indjèléye dins 's couvèrte aflaniye ; 

Ël bèle, fwède èyèt clére, qui s' palante au stwèli 

Fét r'lüre èl murwè d'in vëvi 

Yèt 'ne tène feuye guèrlote co su 'ne couchète èrsètchiye... 


Sins 'rlache, lès djoüs sont dranés pau vint 
Qui vit min.ner sès-atèléyes su lès bos yèt lès tch'mins... 


Yèt pourtant... dj'ai sintu 'ne vèrte odeür... 
Dj'in sü seüre ! 


Mins... d'vant wére, | s'ra là, 

| s'ra ci, | s'ra là, 

Pa t'-t-avau, dins lès tièsses, su l's-uréyes 
Yèt, su l' timps d'ène blakéye, 

Tout tchantera. 


M.-L. LEDRUT-CHOISEZ. 

Lès deüs lumeçons 
(Di Vireüs, Wallonie française) 


Deüs lumeçons cathédrales, pou fwè l' foire aus-ognons 
Astait voye di di Vîreû en visant Charlemont... 

Lès dérés djoüs d' sètembe, is-ont pris leü biséye 

l n'avait pau d' marinde èt comptait qui l' rosëye 

Èt lès peumes qui tchéyait, siévrait pou leü râcion... 
Gn-avait yink qui tchantait, — tchanter pou in lumeçon ? — 
Avè l’ tiësse dins lès hièbes, ça n'èst né bé aujiy. 

Il astait amoureus d'ène coumére qui f'jait l' viye 

Dins in cajot d' salade, amon lès comandos. 

l n' pinsait qu'à li r'vèye, quite à s' traîner su s' dos... 
Èt i tchantait tout seü. Ça arindjait l'aute zique 

Qui n' sondjait qu'aus manéjes èt aus frites qu'i maindjerait. 
— « Rosa, tchantait |’ soyeü, Rosa si djè t'avais. > 

Gn-a dès djins qui sórtait pou v'ni choûter l' musique. 

Si soçon portchèssait pou zèls deüs marèdè, 

Ça complétait l' pitance. Mais l' divin amoureüs, 

Ni v'lait né s'arèter, pou ariver pus rade. 

L'aute aurait v'lu dès liards pou nn'aler à tch'vaus d' bos 
l spaurgnait come i p'lait, su lès p'titès dringuèles. 

l dijait qu’ ç'astait s' bouye di chiner lès zozos. 

Èt l'amoureüs bwêlait quand i f'jait dès tchapèles. 

— < Li labeür, qu'i lí dit, c'è-st-ène saqwè d' subtil 

« On n'ènn'a pus du tout, t'ossi râde qu'on l'a fwèt 

« Èt dji pinse inte mi-min.me qui ça s'rait pus-utile 

« D'ènn'aurdè tout ç' qu'on peut èt z-è mète di costè. 

« In bia labeür spaurgni, ni pièd nin à ratinde. 

« Gn-a dès djins amayis pace qu'is nn'ont nin assèz. 

Mais nosse pitit vayant courait su lès pisintes. 

Tant qu'à l' fin tout odé i s'a astèrbitchi... 

In fayé vélo passe... èt li v'la sbouritchi. 

L'aute n'a pau fwèt d' priëres, mais seülemint, — li couchèt ! = 
Il a rauvelë l' manoye qu'astait mètu d' costé. 


Moralité 


Gn-a pau d'avance à s' fwer crèvè pou d' parèyès-anicrotches. 
Li pus malèreüs d' tout, c'èst qu’ c'èst toudis l'ovri qu'on spotche. 


Michel DRICOT (M. du Tâ), R.N. 

Li gayët ët li coq d'awous' 
(D'Inëne-Winenne) 


— « Molasse biësse ! Man.nëstë d' prè, 
Ti n' vous d'djà nin yink di mès pèts ! >, 
Grüle in laudje èt fwärt gayèt 

In djoû au coq d'awous” 

Dins ène prèye li long d' Moûse. 


Sès songs tot r'toürnès 

L' coq d'awous” monte dins one radje, 
Plonke su l’ gayèt po li mostrè s’ coradje, 
Li traîte di tos lès noms 

Di puwant-boc, di vi-coyon, 

Li chôpiye lès-orèyes, 

Foûre si pate dins s'+-ouy, 

Mousse èt grabouye ë s' nèz. 


LI gayèt rissatche si cawoûte 
Cligne dès-ouy èt l' trosse, 
Fougne è têre sins-alin.ne, 

Si staure, foürbu, skètè, 

Plat come ène rin.ne 

Au mitan do grand prè. 


— « Ritrosse tès gayes, maulaîr, 
< Si t' vous co t'è sièrvi ! > 

Li criye li coq d'awous’ 

Su ène cwane wôt djokè. 


Li gayèt si r'drèsse 

Wigne do cu, cheût s’ tièsse 

Po fè tchaîr li man.nète bièsse. 
Mèsure li vôye, rûwe do dri, 
Zoubèle aye èt baye, manque si pid 
S'ètrèbuke, tchaît à Moûse 


Li coq d'awous’, tot-à s' bièstriye, 
Ni vwèt nin aragne èt aragneriye 
Ça s'achève pa ène tüweriye. 


Di deûs djins qu'on n’ pout veüy volti 
Li pus fwate n'èst nin l' faustriye. 


Roger BLONDIAUX. 

Loumire 
(Waremme) 


Vos-ëstez bële 

Come ine corone di hämustê 
Acrotchêye à ‘ne brantche di mèlêye 
Èt qui r'glatih à | vèsprêye. 


Vos-èstez bone 

Come ine rin.nète qu'a-stu codowe 
Divins l' loumiîre dè cir d'ôtone, 
Ine rin.nète plinte di solo. 


Èt dji v's-in.me 

Mi binamêye, si cléremint 

Qui l'êwe qu'aspite foû dë l' fontin.ne 

Èt l'êwe di m' coûr sont lès deûs min.mes. 


R. VANDAMME. 


Li Noyé do bribeû 


Li bribeû adlé l'uch di bwès 

Si racrapote po s' mète au r'cwë 
Rafûchelé dins sès vîs cayèts 

l n'è pout pus do-z-awè frèd 

Tot l' monde è-st-intré dins l'èglîje 
Li i d'meüre là r'cópé pa l’ bîje 

Ô ç' n'ëst nin qu'on l'a cotchëssi 
Mais c'ëst là qu'il a todi stî 

À l’ cwane di l'uch dé l’ bènitî 
Avou li stwèlî au d'zeüs d' li. 

Mon Diè Dèyi come i djale fwârt 

Èt tot d'on côp come i faît nwâr 

Li bokèt d’ lune padri l' clotchî 

A süremint d'vu nn'aler s' coûtchî 
Dins l'èglije on tchante dès tchansons 
Po fièster on tot p'tit roufion 

Qu'a v'nu su tère gn-a dès mile ans 
Po fé d' nos-ôtes tos sès èfants 

... « M'a du rovî di-st-i l' bribeú 
Asteüre qu'il èst rèvôye au-d'zeüs ! » 


Li mësse èst faîte, lès djins ëvont 
Tot-en causant dës révëyons 

Tènawète onk tchoûke one mastoke 

Dins l' jate di fiêr qui l' vi wachote 

— < À vosse bon cœûr mès bravès djins 
Li Bondiè vos l' rindrè au cint > 

… Li fièsse èst iute i sont-st-èvôye 

l sont dèdjà su tchamps su vôyes 


Li vi bribeû ramasse sès brokes 
I s' rèfachote co dins sès loques 


Pwis i nn'èrva, berlic, berloc. 
E. BOTHY, R.N. 


Echone 


Dj'a côpé dès-ôsêres 

Po nos fer on tchèna. 
Tot ratindant l'iviêr 

Nos l' rimplirans d’ solia. 


Dj'i bouterè vos sorires, 

Vos, lès djôyes di mès djoüs. 
Quand vërë |l’ nwâre sôrcire 
Pèstèler su nosse soû ; 


Quand sofèlerè l' vint d' chwache 
Dissu nosse twèt di strin, 

Èt quand l' prumêre crènache 
Agnerë nos viyës mwins, 


Adon, tot fin binaujes, 
Nos r'douvrans nosse pani 
Po z-i r'trover lës baujes 
Di nos prumis-avris. 


Vosse front conte mi massale, 
Dins l' trèfond nos sondjerans : 
— Maugrè l' pleuve su nos spales 
Èt l' fwès sovint pèsant, 


Mon Diu qui l' viye èst bone 
Di co n's-aurder èchone... 


V. TONGLET. 

C'èsteüt... ? 


C'èsteût lu, 
C'ëst seúr, 
Seür èt cèrtain... 


Dj'a boürdé ? 
Vouloz wadji ? 


Dju v' di 

Qu' c'èsteüt lu, 
Ossi seür qu'i n'a 
Qu'un Diu... 


Comint d'djoz ? 
Si dj' l'a vèyu ? 
Si dj' l'a r'conu ? 


Po bén dire lu vrêy... 


Mais dj' sin bén 
Qu' c'èsteüt lu. 


Crwèyoz-m' si vos v'loz 
Dju n’ so pus |’ min.me 
Adjoürdu... 


Dj'a dondji 

Dè rire 

Dè tchonter, 

Dè rèscontrer dès djins, 
Dè câser avou zèls, 

Dè coude dès fleürs, 

D' lès r'piquer 

À l’ volêye 

Dins l’ cœür du tot l' monde, 
Dè ralumer lès-ouy 
Qu'èstine dustindus 

Dè doner 

Tot ç' qui dj'a r'çü 
Come un-ëfont... 


C'èsteût lu 
Dju v' di qu’ c'èsteüût lu. 


Robert VANORLÉ. 

One après l’ôte 
(Di Grand-Leez) 


À iute astok dë l' vi banc d' pire, 
Li pleuve ratindeûve li solia. 
Lès nûléyes passin.n’ come po rire, 
Èt l' vint djipleüve en d'djant : jusqu'à. 


Quand l' nwêre nûléye a stî passéye, 
Li pleuve, 
Avot r'loqueté lès zigzonzès’ 
Qui dj'avos faît por vos, 
Avou mès dwègts 
Su l' cârau d' mès finièsses. 


Dji lès-a r'cominci 
One après l'ôte, 
Dji lès-a r'coridji 
Po qu'èles fuchenuche pus bèles qui l's-ôtes. 
Dj'èstos télemint bunauje 
Djè l's-a r'waîti d' bon cœür, 
À m-y-auje, 
Dès-eûres, èco dès-eûres. 


Albert ROUSSEAU, R.N. 


L'ome dë strin 


On-a fini l'awous”, lës pwës d' tchamps sont spiyis, 
Lès mayis’ sont coûpés su leûs rwèdès baguètes 

Yèt l'ome dë strin èst là, d'zous l'èstwèli qui glète, 
Dins lès rèléyes d'octôbe, su lès tchamps dèsploukis. 


Tout-alintoür dè li, lès boun timps ont nayi, 

Su 'I fine crèsse dès nieus blés, il a vu l's-aluwètes 
Qui grimpyine aus-èstwèles dins 'l lumière qui dèsglète ; 
Payûle èyèt sins brût, il-avoût fét s’ mèsti. 


Èl grand vint arlochoût, sins r'lache, sès viyès loques, 

I r'chènoût au danseü qui toûne bèrlic-bèrloc, 

Pou ramûser lès fleûrs, l'aronde èyèt ‘| pauvion. 

Asteûre, dins ‘| mèchante bije qui fét draner 's carcasse, 
H-a l'ér si misére, si pitieûs su 's baston 

Qu' pou d'in fér in bribeü, i n’ li manque qu'ène bèsace. 


M.-L. LEDRUT-CHOISEZ, R.N. 

Fënadje 


Dj'a fautchi l' foûre, 

Djë l'a stauré tot vèt', 

Il a sëtchi, 

Dj'ènn'a fait dès-ougnètes : 
Il aléve ploüre ! 


Dj'a r'toûrné l' foûre, 

| gn-avéve do solia, 

Il a r'ssètchi, 

Dj'ènn'a faît dès mulias : 
Il aléve ploûre ! 


Dj'a r'mètu l’ foûre, 
À plin.ne chârje, o cina, 
Il èst r'ssètchi ; 


Mins |' pouye trin.ne sès pènas : 


Sine qu'i va ploûre ! 


D. PREUD'HOMME, R.N. 


Li musique 


Sovint, ça v' ragaîyit 

One tote pitite tchanson ; 
Ossi li cœûr soufrit, 

S'èlle èst pèneûse pa côps. 


Ç' n'èst qu’ todis su 7 notes 
Qu'on waite di scrire dissus ; 
Gn-a dès côps qu'on wachote 
Jusqu'à ç' qu'on n'è pout pus. 


Li lingadje dè l' musique, 

Èst l' min.me dins l' monde ètir ; 
Gn-a pèrsone què l' critique 

Tot costé on pout l' lire. 


(Di Mousti) 


Sègneür, s'on n' l'avèt nén, 

Po fé rovi nos pwin.nes ; 

Come èle nos fait do bén, 

Dins nosse viye, c'è-st-one rin.ne. 


Èt si d' tos lès lingadjes 
On 'nn'avait fait ostant ; 
Sèreüve tot l' colmachadje, 
Po tot l' monde pus plaijant. 


Georges GILLARD. 


I m'a bin son.né 
(Di Marcourt) 


L' live èsteüt so l'apwis d' finièsse 
Drovou â mitan, qu’ ratindeût. 

I m'a bin son.né qu'i m' dîheût : 

— « Il í poüje one dièrin.ne sadjèsse » 


I m'a bin son.né qu' vos m' dihiz : 

— «| fât souwer s' qu'à s' dièrin timps 
Po savou kimint l' mwârt s'èdüre, 
Po-z-aprinde kimint s' lèy kidüre 

Avâ sès vôyes sins k'mince ni fin. » 


l m'a bin son.né qu' vos m' dihiz... 

On n'oyot rin o l' tchambe, qui l' plèwe 
Taper sès lâmes so l' veüle. Qui l’ plèwe 
Spiter so l’ live di vos doleûrs, 

D'vins l'après non.ne qu'i f'seüt si neür 
Qui tot l' neür toürneüt à brouliârd. 

Tot. Sâf li ciél di vosse rigârd. 

Èt l' bâhe di pâye qui v' m'av' diné, 
Stampé, so l' soü d'Ètèrnité. 


L'âbe vikerè. Co l' tchamp èt s'n-èré 
Qwand l’ lèçon do live rëssëré 

S'rë rëvóye ás pids do Bon Diu. 
Avou s' liheü qui s' coür s'rë djus. 


Lisa CHASTELET, R.N. 


èré : araire, charrue. 

Au vi cariyon 


Nos passin.n’ nos chijeléyes adlé l' reuwe Piconète 

Dins on p'tit cabarët stitchi au pid d' Sint Leup 

Li feume s'apleüve Julia, si fëye s'apleûve Mouchète 
Èlles avin.n' deûs gros tchèts todi tchoukîs dé l' feu 

Aviè lès chi-sët-eüres dj'i mwinrneüve tote nosse binde 
Po djouwer on piquët ou one paurt di couyon 

Mais quand l'eüre avanceüve en d'mandant l' dërëne pinte 
On d'mandeüve à Danièl di tchanter one tchanson 


Quand m' soçon Moncrabeau fieüve tchanter l' cabarèt 
Aspouyi au comptwâr divant s' vêre di pèkèt 

Dins nosse cœür rimonteüve l'âme do Payis Walon 

Quand m' soçon Moncrabeau tchanteüve nos viyes tchansons 


Li vint pa lès ruwales coureüve padri Sint-Djan 

Èt pwis sins r'prinde alin.ne gripeûve jusqu'au tchèstia 
En pwârtant dins sès brès come on pwate on-èfant 

Li musique dè l’ tchanson bribéye èmon Julia 

Arivé tot-au d'zeüs, onteüs come on tigneü, 

ll adouvieüve sès mwins po l' lëyi èvoler 

Èt l'air riv'neûve adon pa d'zeüs |’ reuwe dès Brèsseüs 
Po v'nu nos dire à r'vôye au momint d'èraler 


Quand m' soçon Moncrabeau fieüve tchanter l' cabarèt 
Aspouyi au comptwâr divant s' vêre di pèkèt 

Dins nosse cœür rimonteüve l'âme do Payis Walon 

Quand m' soçon Moncrabeau tchanteüve nos viyes tchansons 


On djoü si nn-alans r'vôye lès pîres di nos tayons 

Dji vos mwin.nerè à |’ nêt jusqu'à nosse cabarèt 

Nos djoüwerans on piquèt ou sèt' lignes au couyon 

En bèvant à chaque paurt one toürnéye di pèkèt 

Mais quand l'eüre avancerè su l' piquète di méye-nët 
Jusse avant d' nos lèver quand nos mètrans l' cougnèt 
Nos d'manderans à Danièl di tchanter en Walon 

Èt nos r'pudrans en cœür chaque rèfrin di s' tchanson 


Quand m’ soçon Moncrabeau f'rè tchanter l’ cabarèt 
Aspouyi au comptwâr divant s' vêre di pèkèt 

Dins nosse cœür rimonterè l'âme do Payis Walon 

Quand m' soçon Moncrabeau tchanterë nos viyes tchansons. 


E. BOTHY, R.N. 

Chije di Noyé di d'vant 1914 
(Di Grand-Leez) 


Rén ! on n’ vèyeüve nén on sititche, 
Lës nëts, 
Co pus nwëres qui dë brouwët d' tchitches. 
Co pont d' lampes su lès vóyes, 
Tot ça a v'nu après. 
Èt si dj vos cause manôye, 
On vikeüve su li strwèt. 


Ë nosse maujone, po n' nén dire li cambüse 
Inte li dire èt | fer, i gn-a lon. 
Deüs bounès paletéyes di tchèrbon 
Dins li stûve à plate bûse 
Èt tot d' sûte i fieüve bon. 
Dins l' tiène lumiére di nosse quénquèt, 
Nos-èstine eüreüs sins l' sawè. 
Tchaussîs d’ bias p'tits lèdjêrs' chabots, 
Lès djins ni fyine co pont d' kèkèsses. 
One lantiëne qui fileüve... èco 
Po veüy clér ët nn'aler à mèsse. 
À ç' momint-là, po dire li vrai : 
On tchanteüve co < Minuit chrétiens » 
Èle dureûve cor assez longtimps 
L’ mèsse di méye-nêt. 
On s' ragrancicheüve dë rintrer. 
Lès tripes èt lès cougnous, 
Nos ratindîne su l' tauve. 
Du cafeu novèlemint passé. 
C'èstot l' Noyé dins tot l’ vij'nauve. 


Albert ROUSSEAU, R.N. 


EN aa a DE qu Ainhara e 


84.2 J 'vonà ye. n ré! 
A Qu'o n e. daina ... 
Fa j; FLE 


y š; VA 


Conte po l' NOYÉ. 
Mësse di méye-nët à Lëtin 
24 di décimbe 1979. 


II a nivé èt i bijèle. Su l' route qui passe à Solwez po monter 
à Létin, on-ome rote à ikëts èt à coûtès-ascauchîyes. 


C'ë-st-on vi ome, cwäârps rëtassé, dos vôssé, visadje ratchitchi 
come one pome di rin.nète après l'iviêr. Sës-orëyes sont rascou- 
viëtes pa lës pates di s' calote. 


Arivé à l'intréye di Létin, i s'arëte, i r'waite autoû d' li. | chone 
anoyeüs come one saqui qui n’ veut nin ci qu'i pinseüve trover. 


Il avise on-ome, rafürlé dins one grosse èchêrpe di lin.ne èt 
qui chipèle li nive foü do l' vôye do djârdin d'vant s' maujone. 


— Dijoz, c'èst Létin, là ? 

— Oyi. 

— Comint s' faît-i qu'on n’ veut nin l' Cinse dè l' Sicaye ? 
— Gn-a bin longtimps qu'i gn-a pupont, va, d' cinse dè l' 


Sicaye... Dj'advine qui v' n'ëstoz nin d'avaurci. Dji m' vos va 
dire... 


— < Timps dë l' dêrène guëre, quand lës-Alemands ont compris 
qui lës-afaires toürnint mau por zèls, is-ont v'lu oblidji lès-omes, 
surtout lës djon.nes, à-z-aler travayi en-Alemagne. Mais ça, nos 
djins nè l'ont nin admètu. Fwârt wêre lès cias qu'ont paurti sins 
r'nicter. Lès cias qu'ont r'fusé dè l’ fer, ë bin, is s'ont d'vu catchi. 
C'èst tot ça qu'a div'nu lès < maquis », qu'on lomeüve adon 
l' < Armée Blanche >. 


< On lès troveûve dins lès bwès d' l'Ârdène, mins afîye ossi 
dins dès cinses à l' campagne, nin trop près dès grandès vôyes. 
Là, dins lès grègnes, lès-omes èstin.n’ po l' mwins’ au sètch èt 
sûrs do ravitayemint. 

< Là come qwë qui, au mwàs d'avri en quarante-quate, one 
binde di quarante à cinquante djon.nes-omes s'ont v'nu r'mëte 
à | cinse dè l’ Sicaye. Il èstin.n’ ârmés au-d'là, èt lès cinsis 
n'ont rin ieû à dire. 


« | n' s'a rin passé jusqu'au vingt-cinq’ di jun. Ci djoû-là, on 
dimègne, il aleûve ièsse iût-eûres ; lès-alemands èstin.n’ arivés 
tot-autoû dë l' cinse. Dès cints èt dès cints !... Is sondjin.n’, 
parait-i, qui ç' sèreut l'afaire d'one dimèye-eûre. 


«Is s' brouyin.n’ brâmint, ca lès < maquisârds > ni savin.n’ 
qui trop bin ci qu’ lès ratindeûve. Is n' s'ont nin lèyi fer, èt is 
s'ont disfindus come dès liyons. Pus d' cinq-eüres qu'on s'a batu 
èt s' mascaurder ! 


« Mins, qui v'loz qu'is fiunche, lès quarante djon.nes-omes 
conte ostant d'in.nemis : ... MORU ? C'èst ç' qu'il ont fait, tortos, 
jusqu'au dérin. 


< Quand lès-Alemands ont wasu rintrer ë l' cinse, is n'i ont 
trové come vicants qui lès malureûs cinsis... qui n'èstin.n’ po rin 
di ç' qui s' passeut. 


« N'èspêtche : on l's-a traîti fin parèy qui dès bandits. Batus 
à côps d’ pîds èt d’ crosse di fisik, vo-lès-là embârqués po !' 
prijon d' Nameur, èt, trwès djoûs après, po l'Alemagne. 


< À l’ cinse, après-awè kèrdji leûs mwârts dins dès camions, 
lès-Alemands ont rauvelé tot ç' qui valeûve on saqwè : bièsses, 
meûbes, lindje, dinréyes. À sèt-eüres dè l' vièspréye is sont 
rèvôye après-awè mètu l' feu aus batimints dë l' cinse. 


< On n’ l'a jamais r'bâti. Tot ç' qu'èst d'mèré, c'è-st-on pëgnon... 
On-z-î a drèssi èsconte one grande crwès d' bwès èt on-auté. 
Tos l's-ans, au dîimègne li pus près do vingt-cinq’ di jun, li curé 
dë l' parotche i vint tchanter mèsse. 


< Au mwès d' maîy, en quarante-cinq’, li guêre achèvéye, lès 
prij'nîs èt lès râres minâbes < dèportés > qu'on-z-aveut p'lu cha- 
per, ont rarivé au payis. Tèrése, li cinserèsse a rintré mon sès 
parints. Mins on-z-a todis ratindu l' cinsi : i n'a jamaîs fait ni 
sine ni mine : jamais nune novèles ! 


< On-z-a raconté, — èst-ç’ li vraî, — qu'en Alemagne il aveut 


stî fwarcî do travayi, trinte mètes dizos têre, dins one usine di 
V2, dès fameüsès bombes qui d'vin.n’, d'après Hitler, fer gangnî 

l' guëre aus-Alemands. Au mwès d'avri 44, quand lès Russes 
ont arivé su place, lès SS avin.n' bizé èvôye en-z-èspêtchant 
lès prîj'nis do fer l' min.me. Lès Russes ont bin rate vëyu d' 
qwè qu'i r'toûrneûve : deûs djoûs après, dès < spécialisses » di 
Moscou èstin.n’ là. On-z-a dismonté l'usine pice après pice : lès 
machines èt lès-omes qu'i travayint, èvoyis po l’ Sibèrîye. On 
n'a pus oyu d'viser d’ rin. 


< Po viker, Tèrése a stî travayi à l' djoürnéye : c'èst lèye qu'è- 
tèrtineüve ossi l'èglije èt lès scoles. 


< Là deûs-ans di-d-ci, li moman do bolèdji di d'ssu l' place a 
moru : one viye comére qui d'mèreûve avou s' fi, dimèré vi 
djon.ne ome. Li pôve mivét qui saveut bin ç' qu'i pièrdeüve, a 
ieû brâmint dèl pwin.ne, surtout tot d' swite qu'il a vèyu come 
il èsteut livré. Avou one mèskène, fürlaude au d'là, sins-alûre, 
èco mwaije linwe au d'zeûs do martchi. Li maujone a rade toûrné 
à cu d' pouyon èt l' comêrce s'ènn'a r'ssintu. 


< C'è-st-adon, là on-an, qui s'a passé one saqwè qu'a fait plaïji 
à tot l’ viladje : on-z-a anonci qui l' bolèdji èt Tèrése s'alint marier. 
C'èsteut l' vraï, èt ça s'a fait. Tot l’ monde o viladje a stî binauje 
do veüy qui Tèrése èt l' bolèdji ont, zèls ossi, leû paurt di bo- 
neur s. 


Tot racontant, l'ome ni r'mârquéye nin qui, d'peûy qu'i cause 
do mâriadje da Tèrése, li vi ome si cotape. | tron.ne èt i chone 
co pus rètassi qu'ènawêre. 


Sins r'lèver | parole, i s' rimèt à roter viès Létin. Il ï arive 
qu'i fait co clér jusse assez po lire su l' monumint aus mwärts 
lès quate noms dès quate dèportés do viladje; li quatrin.me, 
Villers Noël « décédé dans un lieu inconnu ». 


C'èst li, l' cinsi dè l' Sicaye, vinu au monde on djoû d’ Noyé, 
qu'on l'a lomé NOËL. Ça fait drole do pinser qu'on-z-èst mwârt ! 


Dismètant qu'i tûze, li nêt èst touméye èt tot s'a alumé su 
l' place. À cinquante mètes, li bolèdj'riye èst d'vant li, èwou 
qu’ lès pratiques po lès cougnous si siyenut one après l'ête. 
Portant, il a dècidé qu'i ‘nn'ireûve nin jusqu'à là; mins, deûs 
munutes après come par on-aîmant il î è-st-assatchi. 


I n° vwèt nin l' blanc bonèt da l'ome, ni co lès djins : i n'a 
dès-ouy qui po Tèrése... 

Tërése !..., qu'a sti s' feume !... Non, quë l'ëst co, pusqu'il ëst 
là, vicant, bin vicant, èt què l' veut co pus voltî qu’ jamais !... 


Mais, ça èst trop deur por on vi ome. | lî chone qui s' cœür 
s'a arëté dins s' pwëtrine. | n' vwët pus rin... 


Dès gamins qu'afrôyenut one glisswêre dé l' ruwale, ont vëyu 
on-ome, ascropu dins l' cwane d'on-uch, en train do brûler dès 
papis qu'i satche foü d' sès potches. 


Li mèsse di méye-nêt èst faîte. Lès djins sôrtenut d’ l'ëglije. 
Li curé, l' maurli èt lès trwës coraules, lès dêrins à sêwer ! 


Su one tchèyêre, ësconte do Bon Diè d' Pitié, on vi ome èst 


d'mëré achit, li tièsse clinciye su s' pwètrine : il a l'air do 
dwârmu. 
Li maurli li cheût doücemint : ç'a stï assez portant po fer 


basculer l' cwârps, èt l’ curé a ieü jusse li timps dë l' rascoude 
pa lès spales. Il assaye dè l' rimète drwèt, mins, après on momint, 
i s' ritoüne après lès coraules èt dit, tot sbaré : — < Aloz rade- 
mint r'awêre li mayeür èt l' champète : i m'a l'air qu'i gn-a vaici 
one saqwè qui n' va nin tot jusse ! 


31-12-1979 Le Courrier des Ardennes 

Dans une précédente édition, nous avons relaté la découverte 
dans l'église de Létin, à la sortie de la messe de minuit, du corps 
sans vie d'un vieillard. 


On n'a trouvé aucun papier sur le corps et l'identification n'a 
donc pas été possible. 


On croit être en présence d'un étranger, la dépouille mortelle 
n'ayant été ni reconnue, ni réclamée. 


Après l'accomplissement des formalités d'usage en la matière, 
le Parquet a autorisé l'inhumation : il y a été procédé hier au 
cimetière communal. 


Noël VILLERS, dë l' Cinse dë l' Sicaye, a ruv'nu à Létin. Il ï a 
moru. On n' l'a jamais seü..., èt, à peû près sûr qu'on në l' saurè 
jamais. Il aveüve swèssante ans. 


Albert DeMeuse. 

